Un examen bine pus la punct este deja 
un diagnostic timpuriu şi corect. 


Noţiuni generale despre metodele de examinare în O.R.L. 
Cabinetul O.R.L. Instrumentarul şi aparatajul otorinolaringo- 
logic. Particularităţile examenului otorinolaringologic. 


Examenul pacienţilor ce prezintă acuze ale nasului, faringelui, laringelui şi 
urechii trebuie întotdeauna să fie complet. El va include: 

-  anamneză bolii; 

- examenul otorinolaringologic; 

- examenul otorinolaringologic funcțional; 

- examenul paraclinic. 


Rolul anamnezei în diagnosticarea afecţiunilor otorinolaringologice 


Informaţia, comunicată medicului de către pacient, are o importanţă foarte 
mare în stabilirea corectă şi precoce a diagnosticului. Pentru ca aceasta să fie 
cât mai completă este necesar de a se respecta următoarele reguli de interogare 
a bolnavului: 

1. Bolnavii, mai ales copiii, trebuie să fie liniștiți. 

2. Punerea întrebărilor într-un limbaj accesibil bolnavului de orice vârstă 

şi nivel de cultură generală. 

Aflarea motivului adresării la medic. 

Concretizarea împrejurărilor în care au apărut acuzele. 
Precizarea sediului clar, duratei şi caracterului acuzelor. 
Tratamentul aplicat anterior ş.a. 

Caracteristic pentru anamneză otorinolaringologică este faptul că în 
afectarea organelor O.R.L. se dereglează funcția lor. Astfel, la un bolnav ce 
suferă de laringită vor fi prezente semnele clinice ale perturbării funcţiei acestuia 
- disfonia şi afonia. în finită bolnavul va prezenta insuficienţă respiratorie nazală, 
iar în otita medie-hipoacuzie. Prin urmare, o complicaţie endocraniană otogenă 


5 


DAP 


(meningită) nu se poate dezvolta la un bolnav cu auz normal. De aceasta se va 
ţine cont la stabilirea diagnosticului şi mai ales în diagnosticul diferenţial al 
afecţiunilor organelor O.R.L. cu alte afecţiuni. 

Examenul otorinolaringologic special 


întrucât constituie elementul-cheie în diagnosticarea afecţiunilor otorino- 
laringologice, se impune respectarea următoarei ordine în aplicarea metodelor 
speciale de examinare: 

1. Inspecţia permite stabilirea stării generale a organelor sferei O.R.L.: 
culoarea mucoaselor şi a tegumentelor ş.a. 

2. Palparea şi percuţia nasului, pereţilor sinusurilor paranazale, laringelui 
şi a mastoidei. 

3. Narinoscopia asigură examinarea vestibulului nazal, mai ales în caz 
de corpi străini, fisuri, furuncul, anomalii, malformații etc. 

La efectuarea narinoscopiei policele mâinii stângi trebuie să se afle pe 
lobul nasului, asigurând deplasarea lui în direcţii diferite, în timp ce celelalte 
degete se sprijină pe fruntea bolnavului. 

4. Rinoscopia anterioară este metoda principală în diagnosticarea rinitelor 
şi a sinuzitelor. Ea permite examinarea foselor nazale, cornetelor, mai ales a 
celui inferior, septului nazal şi aplanşeului. 

Mucoasa nazală la persoanele sănătoase este roză, umedă, fără cruste şi 
alte schimbări patologice (fig. 1). Rinoscopia anterioară se efectuează folosind 
specule de diferite dimensiuni. 

Tehnica executării: speculul nazal se ia în mâna stângă în plin pumn, astfel 
ca policele să fie situat pe articulațiile acestuia, indexul şi medianul pe partea 


Fig. 1. Aspectul normal al 


mucoasei nazale. 
1 - cornetul nazal inferior 


externă, iar inelarul şi mezinul în partea internă a mânerelor, pentru a le putea 
închide şi deschide cât se poate de larg. Speculul se introduce în narine cu 
valvele închise, apoi, în momentul examinării, se deschid larg pentru a permite 
vizualizarea foselor nazale. Extragerea speculului nazal se face cu valvele des- 
chise pentru a evita apucarea cu ele a firişoarelor de păr din vestibulul nasului. 

Rinoscopia anterioară se face în diferite poziţii ale capului. Pentru asigurarea 
acestora medicul aşază mâna dreaptă pe creştetul şi fruntea bolnavului, făcând 
posibilă deplasarea capului în direcţii diferite (flexie, extensie, spre dreapta sau 
stânga). Prin aceste deplasări se vizualizează cornetele nazale şi fosele nazale 
în întregime. 

5. Bucofaringoscopia este metoda cea mai des folosită în medicină. Pentru 
efectuarea ei este necesară o spatulă linguală. Aceasta se ţine cu mâna stângă 
la fel ca un toc sau creion şi se introduce în gura pacientului pe partea laterală 
a cavităţii bucale, pentru a nu acoperi în timpul examenului fasciculul luminos. 
Spatulă se apasă pe vârful sau pe treimea anterioară a limbii, în funcţie de 
porţiunea orofaringelui ce urmează a fi examinată, pentru a nu provoca reflexul 
de vomă. Se examinează mai întâi vestibulul oris, părțile interne ale obrajilor, 
gingiile, dinţii, bolta palatină şi vârful limbii, apoi cavitatea bucală şi vestibulul ei. 
Urmează mezofaringele, partea mijlocie a faringelui. Se apreciază aspectul şi 
starea funcţională a amigdalelor palatine, stâlpilor anteriori şi posteriori, vălului 
palatin şi a uvulei, pereţilor posteriori şi! laterali. Pentru aprecierea stării 
funcţionale a palatului moale bolnavul este rugat să pronunţe vocala "A": vălul 
palatin în normă trebuie să se ridice simetric din ambele părţi. 

Bucofaringoscopic se determină culoarea mucoasei, prezenţa sau lipsa 
membranelor, ulceraţiilor, edemului, infiltratului inflamatoriu etc. în normă 
mucoasa cavităţii bucale şi a mezofaringelui este de culoare roză, umedă, curată, 
netedă. Limba este umedă, curată, fără fisuri şi nesaburată (fig. 2). 


Fig. 2. Aspectul normal al mucoasei 
cavităţii bucale şi al mezofaringelui. 

1 — peretele posterior al mezofaringelui; 

2 - palatul moale; 

3 - uvula; 

4 - pilierul anterior al amigdalei palatine; 

5 - pilierul posterior al amigdalei palatine; 
6 - amigdala palatină stângă; 

- rădăcina limbii. 

6. Rinoscopia posterioară asigură examinarea rinofaringelui. Este una 
din cele mai dificile metode de examinare din cadrul otorinolaringologiei. Pentru 
efectuarea acesteia este necesară o spatulă linguală şi o oglindă mică de rinosco- 
pie posterioară. 

Tehnica executării: medicul ţine spatula linguală în mâna stângă şi apasă 
cu ea pe treimea anterioară a limbii, iar cu mâna dreaptă ţine oglinda de mâner 
şi o introduce după vălul palatin cu oglinda în sus. 

Prin această metodă se examinează: vegetaţiile adenoide, tumorile, coanele, 
vomerul, amigdalele tubare, cozile cornetelor nazale. 

7. Inspecţia digitală (tuşeul) a rinofaringelui (fig. 3). Se efectuează în 
imposibilitatea efectuării rinoscopiei posterioare. 

Tehnica executării: medicul apropie capul bolnavului la pieptul său şi îl 
cuprinde cu braţul stâng în aşa fel ca indexul sau policele mâinii stângi să-i dea 
posibilitate să introducă obrazul între cele două arcade dentare pentru a evita 
muşcarea la introducerea indexului mâinii drepte în dosul palatului moale pentru 
a examina rinofaringele (bolta). 

8. Inspecţia laringelui are ca 
scop stabilirea aspectului exterior al 
laringelui, modificărilor lui, prezenţa sau 
lipsa crepitaţiilor şi a mişcărilor în sus, în 
Jos şi lateral. 

9. Laringoscopia indirectă (fig. 4) 
permite vizualizarea epiglotei, plicelor 
vocale, care în normă sunt de culoare 
albă, rima glotis ş.a. 


Fig. 3. Palparea digitală a 
rinofaringelui. Poziţia bolnavei şi a 
medicului. 


Fig. 4. Aspectul normal al laringelui. 
1 - epiglota; 

2 - plicele (corzile) vocale; 

3 - benzile ventriculare; 

4 - regiunea aritenoidiană; 

5 - inelele traheii. 


10. Otoscopia (fig. 5) se efectuează cu speculul auricular sau cu otoscopul. 
Prin această metodă se examinează c.a.e. (conductul auditiv extern) şi 
membrana timpanică. Reperele normale otoscopice ale membranei timpanice 
sunt: 

- membrana timpanică la copii are o poziţie orizontală, la adulţi - verticală; 

- culoarea membranei timpanice la maturi este gri-deschisă, strălucitoare, 

la copii - opacă, îngroşată; 
- se vizualizează triunghiul luminos a lui Politzer. 


4, 3 

Fig. 5. Aspectul normal al membranei timpanice. 

A. Reperele: 1 - pars tensa; 2 - pars flacida (Schrapnell); 3 - mânerul ciocănaşului; 
4 - ligamentul maleolar posterior; 5 - ligamentul maleolar anterior; 6 - apofiza scurtă a ciocănaşului; 
7 - triunghiul luminos. 

B. împărțirea în cadrane: 1 - antero-inferior; 2 - antero-superior;, 3 - postero-superior; 
4 - postero-inferior. 


Examenul otorinolaringologic funcţional 


Examenul respirației nazale; 
Examenul olfacţiei; 

Examenul auzului. 

Examenul respirației nazale se efectuează în felul următor: medicul 
apropie de narina examinată o bucăţică de tifon sau de vată. Cealaltă narină se 
exclude din respiraţie prin apăsarea cu degetul pe aripa nazală. Mişcările firelor 
de tifon sau a vatei caracterizează starea respirației nazale. 

Examenul olfacţiei se face cu soluţii de valeriană, amoniac, alcool, 
soluţie de oţet ş.a. 

Examenul auzului. Se cunosc mai multe metode de examinare a 
auzului. Medicul de familie se va folosi de cele mai simple care nu necesită 
condiţii şi aparataj special: vocea şoptită sau vocea de conversaţie. Vocea şoptită 
în condiţii normale este percepută la distanţa de 6 metri. 

Examenele paraclinice şi de laborator 


Analiza generală a sângelui. 
Numărul de trombocite. 
Protrombina. 
Timpul de sângerare şi de coagulare. 
Analiza urinei. 
Radiografia piramidei nazale şi a sinusurilor paranazale. 
Radiografia laringelui. 
Radiografia oaselor temporale (mastoidei). 
. Tomografia computerizată. 
10. Rezonanţa magnetică nucleară. 
Analiza generală a sângelui se va efectua la toţi bolnavii. Prezintă 
importanţă deosebită în caz de procese inflamatorii - angină, periamigdalită, 
otită, complicaţii rinosinusogene şi otogene. 

Numărul de trombocite, protrombina, timpul ele sângerare şi de coagu- 
lare sunt obligatorii pentru toţi bolnavii cărora li s-a prescris adenotomie, 
amigdalectomie şi alte intervenţii chirurgicale. 

Analiza urinei este necesară pentru orice bolnav, mai ales pentru cei ce 
suferă de angină, amigdalită cronică. 

Radiografia piramidei nazale se efectuează bolnavilor traumatizaţi pentru 
a preciza caracterul traumei. 

Radiografia sinusurilor paranazale se indică în suspecţia sinuzitei acute 
sau cronice. Cu ajutorul acestei metode se va stabili dacă în sinusurile paranazale 
este un proces proliferativ sau exsudativ. 

Tomografia computerizată şi rezonanța magnetică nucleară se 
utilizează mai ales în caz de complicații endocraniene rinosinusogene sau otogene, 
tumori ale organelor sferei O.R.L. 


Cabinetul O.R.L. 


Instrumentarul şi aparatajul otorinolaringologic 


Cabinetul O.R.L (fig. 6, 7), trebuie să includă cel puţin trei săli. In una se 
va efectua examinarea bolnavilor; ea trebuie să aibă cel puţin 6 metri lungime. 
In alta se vor face procedurile necesare, iar în cea de a treia se va afla Jocul de 
lucru al asistentei. în sala, unde medicul examinează bolnavul, trebuie să se afle 
o masă de lucru şi următoarele instrumente: 

- specule nazale de diferite dimensiuni; 

- spatule linguale de diferite dimensiuni; 

Fig. 6. Masa de lucru şi instrumentele Fig. 7. Poziţia medicului şi a pacient 
necesare pentru examinarea tului la examinarea organelor 
organelor sferei O.R.L. sferei O.R.L. 


- oglinzi de diferite dimensiuni cu mânere pentru efectuarea rinoscopiei 

posterioare şi laringoscopiei indirecte; 

-  specule auriculare; 

-  rinoscop; 

-  otoscop; 

-  laringoscop pentru efectuarea laringoscopiei directe; 

- sonde Nelaton pentru efectuarea tamponamentului nazal posterior; 

- seringa Guyon; 

- pense; 

-  stilete portvată; 

- stilet butonat. 

Medicul de familie trebuie să dispună de rinoscop, otoscop şi laringoscop 
portativ cu alimentație electrică de la baterii, ceea ce îi va permite examinarea 
bolnavilor otorinolaringologici în cele mai diferite condiții: la domiciliu, la locul de 
muncă etc. 

O respiraţie nazală normală constituie o 
profilaxie şi un tratament al îmbolnăvirilor la- 
ringotraheobronhopulmonare. 


CAPITOLUL I 


RINOSINUSOLOGEE 


Cunoaşterea de către medicul de familie a anatomiei, fiziologiei şi patologiei 
nasului şi sinusurilor paranazale este dictată în primul rând de faptul că aceste 
organe ale sferei O.R.L. prezintă cea mai înaltă morbiditate. In al doilea rând, 
aşa afecţiuni ca triada Vidali, traheobronşitele astmatiforme, bronşectaziile şi 
rinobronşitele sunt generate de patologiile nasului şi ale sinusurilor paranazale. 
In al treilea rând, complicațiile orbitale şi intracraniene de origine rinosinuzală 
sunt afecţiuni ce necesită un tratament complex şi de urgenţă, ceea ce implică 
diagnosticarea lor promptă. 


Embriologia nasului şi a sinusurilor paranazale 


Formarea şi dezvoltarea nasului extern şi a foselor nazale este strâns legată 
de cea a aparatului digestiv la embrion care constă din 3 porţiuni: intestinul 
superior (cefalic), intestinul mijlociu şi intestinul inferior. 

începând cu luna a IV-a de dezvoltare intrauterină, în oasele feţei şi ale 
craniului apar sinusurile paranazale. Ele sunt iniţiate de evaziunea saciformă a 
epiteliului mucoasei foselor nazale. 

Mucoasa foselor nazale căptuşeşte şi sinusurile paranazale. Ea se modifică 
formând un singur strat epitelial, afirmându-şi astfel originea ectodermală. 
Părerile privind prezenţa sinusurilor paranazale la nou-născuţi s-au divizat. 
Racoveanu explică dezvoltarea sinusurilor paranazale prin presiunea exercitată 
de fosele nazale, ca urmare a actului de respiraţie, asupra sinusurilor paranazale. 
In susţinerea acelei idei vin următorii factori: 

e La naştere sinusurile lipsesc sau se află la un stadiu de dezvoltare 
incipientă. 

e Cu cât respiraţia nazală este mai bună, cu atât sinusurile paranazale 
sunt mai bine dezvoltate. 


Anatomia clinică a nasului 


Nasul este format din: 

- nasul sau piramida nazală, nasul extern; 

-  fosele nazale; 

- sinusurile paranazale. 

Piramida nazală este o formaţiune anatomică impară, situată în centrul 
feţei, delimitată de regiunile din vecinătate prin şanţurile nazogeniane, na- 
zopalpebrale şi nazolabiale. Oasele nazale, propriu-zise, spina nazală a osului 
frontal, apofiza frontală a maxilarului superior, precum şi cartilajele laterale şi 
cele alare ale nasului formează scheletul nasului extern. In structura nasului 
extern deosebim: rădăcina, dosul, streşina, lobul, narinele, aripile. 

Cavitatea nazală (fig. 8) este situată deasupra cavităţii bucale. Septul 
nazal o împarte în două fose nazale. Acestea comunică prin narine cu exte- 
riorul, iar prin coane cu faringele şi implicit cu laringele, formând calea respiratorie 
superioară. La nivelul vestibulului nazal se găsesc foliculii piloşi şi glandele 
sebacee. Aici se pot dezvolta furunculii nasului. 

Peretele superior al foselor nazale este format de: 

- oasele nazale propriu-zise; 

- spina nazală a frontalului; 


Fig. 8. Cavitatea nazală. 
1 - vestibulul nazal; 

2 - sinusul frontal; 

3 - cornetul nazal inferior; 
4 - cornetul nazal mediu; 
5 - cornetul nazal superior; 
6 - sinusul sfenoidal; 

7 - meatul nazal superior; 
8 - meatul nazal mediu; 

9 - meatul nazal inferior; 
10 - palatul moale; 

11 - palatul dur. 


- lama ciuruită a etmoidului; 

- fața anterioară şi cea inferioară a corpului sfenoid. 

Investigaţiile şi tratamentul chirurgical pe acest perete pot duce la diverse 
complicaţii: hemoragie, sinuzite, complicaţii orbitale şi intracraniene. 

Peretele inferior desparte fosele nazale de cavitatea bucală şi este formată 
din: 

- lama orizontală a osului palatin; 

-  apofiza palatină a osului maxilar superior. 

Traumatismele osului maxilar şi palatin pot duce la hemoragii nazale, sinuzale, 
precum şi la infectarea sinusului maxilar superior. Inflamaţia şi patologia dentară 
pot genera dezvoltarea sinuzitei odontogene, iar procesele patologice din nas şi 
sinusul maxilar - dereglări inflamatorii ale acestor regiuni. 

Peretele extern (fig.9) are o importanţă clinică deosebită, deoarece este 
în raport cu orbita, ochiul, etmoidul, sfenoidul şi osul palatin. în structura lui 
deosebim următoarele formaţiuni anatomice: maxilarul superior; osul lacrimal; 
etmoidul anterior; osul palatin; aripa internă a apofizei pterigoidiene a osului 
sfenoid. 

Pe pereţii laterali ai foselor nazale sunt situate cornetele nazale, câte trei 
de fiecare parte: superidr, mediu, inferior. între cornetele nazale şi septul nazal 
se formează meaturile nazale: superior, mediu, inferior. Cornetul inferior este 
cel mai dezvoltat. Mucoasa lui este 
groasă, bogată în vase sanguine de tip 
cavernos. O mucoasă şi un sistem 
cavernos identic acoperă şi cornetul 
mijlociu. La nivelul meatului mijlociu, 
pe peretele lateral, se află două proe- 
minenţe osoase: apofiza unciformă şi 
bula etmoidală. Aceste formaţiuni 
delimitează hiatul semilunar. La extre- 
mitatea posterioară a acestuia se 
deschide sinusul maxilar superior, în 


Fig. 9. Peretele nazal extern. 
1 - cornetul nazal inferior; 

2 - cornetul nazal mediu; 

- sinusul sfenoidal; 

- cornetul nazal superior; 

- rădăcina nasului; 

dosul nasului; 

vârful nasului; 

aripa nasului; 

maxila. 

partea mijlocie - celulele etmoidale anterioare, iar în cea anterioară - canalul 
nazo-frontal. 

Prezenţa puroiului în meatul nazal mediu indică la o frontită, elmoidită sau 
o sinuzită maxiiară. în meatul nazal superior se deschid canalul sfenoidal şi 
celulele etmoidale posterioare. La depistarea puroiului în acest meat se suspectă 
o etmoidită sau o sfenoidită. 

O însemnătate deosebită pentru patologia rinosinuzală prezintă complexul 
ostium meatal, funcţionarea normală a căruia determină starea fincţională a 
sinusurilor respective, mai ales a sinusului maxilar superior, deoarece orificiul 
(ostiumul) de ventilaţie şi de drenaj al cavităţii maxilare este situat mai sus. 
Totodată, dimensiunea ostiumului osos este redusă de convergenţa şi sutura de 
la acest nivel dintre osul palatin, osul cornetului inferior şi lama osoasă a etmo- 
idului. Dacă la particularităţile structurale enumerate aderă tulburări vasomotorii, 
hiperemie, edem ş.a. cauzate de o inflamație a pituitarei, această comunicare 
nazosinuzală se îngustează ceea ce îngreuează ventilaţia şi drenarea sinusului. 
Uneori aceasta poate chiar să se închidă, generând o serie întreagă de reper- 
cusiuni. Permeabilitatea ostiumului prezintă factorul cheie în patologia rinosinu- 
zală. De aceea se consideră, că patologia rinosinuzală inflamatorie ţine de 
patologia ostiumului. Prin urmare: 

1. Toate procesele patologice din cavitatea nazală trebuie analizate minuţios 
în vederea stabilirii diagnosticului şi tratamentului. 

2. Lipsa puroiului în cavitatea nazală, mai ales la locul de deschidere a 
sinusului respectiv, nu înseamnă şi lipsa lui în sinus. 

3. Orice proces patologic din cavitatea nazală poate fi considerat factor 
de risc în dezvoltarea sinuzitelor. 

Peretele intern (septul nazal) (fig. 10) este alcătuit din cartilajul pătrat, 
lama perpendiculară a etmoidului şi vomer. Lama perpendiculară a etmoidului 
are legătură cu următoarele elemente anatomice: 

- în sus cu lama ciuruită a etmoidului; 

- în sus şi înainte cu osul frontal şi oasele proprii ale nasului; 

- înapoi cu creasta sfenoidului şi cu vomerul. 

Aşadar, operaţiile traumatizante, brutale pe septul nazal pot genera 
dezvoltarea diverselor complicaţii: sinuzite, meningite etc. 

Fosele nazale în partea posterioară comunică cu nazofaringele prin coane, 
care la sugari şi copiii mici sunt orificii rotunde, iar după vârsta de 5-6 ani - 
ovale. Operaţiile de corecție a septului nazal la copiii mici nu se efectuează, 

Fig. 10. Peretele nazal intern 


(septul nazal). 

1 - septul cartilaginos; 

2 - lamina perpendiculară a osului 
etmoid; 

3 - vomerul. 

I. Osul etmoidal. 

4 - sinusul frontal; 

5 - sinusul sfenoid. 


deoarece ele duc la prăbuşirea nasului extern, la perforații, flotarea septului. 
Cel mai mare neajuns al acestor operații constă în atacarea zonelor de creştere 
ale septului nazal. De regulă, aceste intervenții chirurgicale se fac după vârsta 
de 6 ani. 

Mucoasa nazală (pituitară) este de tip: 

a) respirator: 

e epiteliu cilindric ciliat şi stratificat; 

e corion din țesut conjunctiv lax; 

e glande mucoase şi seromucoase. 

a) olfactiv, situat în meatul nazal superior. Epiteliul mucoasei olfactive 

conţine celule: 

e bazale, cu funcţie de substituție sau regenerare a epiteliului şi 
țesutului aşezat pe o membrană bazală foarte subțire, care desparte 
epiteliul olfactiv de corion; 

e de susţinere; 

e senzoriale. 

Corionul este format din ţesut conjunctiv în care se găsesc capilare sanguine, 
capilare limfatice şi fibre nervoase amielinice. 

Vascularizarea nasului şi a sinusurilor paranazale este foarte abun- 
dentă, deoarece se efectuează din două surse - artera carotidă externă şi artera 
carotidă internă. Artera carotidă externă, prin ramurile sale: facială, numită şi 
maxilara externă şi artera sfenopalatină, numită şi artera maxilară internă, şi 


yoe o; RE că H 16 


artera carotidă internă prin ramura sa - artera oftalmică - anastomozează, 
asigurând alimentaţia arterială a nasului şi a sinusurilor paranazale. Astfel se 
explică epistaxisul frecvent, de divers grad, şi hemostaza dificilă, iar prin prezenţa la 
nivelul porțiunii antero-inferioare a septului nazal, a petei vasculare Kissellbach - 
hemoragiile nazale (fig. 11). 

Reţeaua venoasă a nasului este bine dezvoltată. Venele nasului duc sângele 
în vena facială, iar ultima se varsă în vena 
jugulară internă. Vena unghiulară se 
anastomozează cu vena oftalmică care 
străbate sinusul cavernos. De aceea o 
infecţie nazală poate genera tromboza sinu- 
sului cavernos, fenomen înregistrat în caz de 
furuncul al nasului, traumatism nazal cu 
infectarea țesutului feţei, nasului şi a 
sinusurilor paranazale. Venele posterioare se 
varsă în vena sfeno-palatină. Există legături 
directe dintre venele nasului şi venele 
endocraniului, fapt ce condiţionează pericolul 
dezvoltării complicaţiilor endocraniene în caz Fig. 11. Zona Kissellbach. 
de patologie rinosinuzală. 

Limfaticele. Vasele limfatice de la nas şi sinusurile paranazale se varsă în 
ganglionii submandibulari, cervicali profunzi, retrofaringieni şi jugulo-carotidieni. 

Inervaţia este asigurată de nervul oftalmic, trigemen, parasimpatic şi 
simpatic. 


Anatomia clinică a sinusurilor paranazale 


Din sinusurile paranazale fac parte sinusurile maxilar (antrul Highmore), 
frontal, etmoidal şi sfenoidal. Cavităţile sinusurilor, căptuşite cu o prelungire mai 
subţire a mucoasei nazale, sunt pline cu aer (fig. 12). 

Fig. 12. Sinusurile 


paranazale. 
1 - sinusul maxilar; 


2 - sinusul etmoidal; 
3 - sinusul frontal; 
4 - sinusul sfenoidal. 


Sinusul maxilar este situat în grosimea maxilarului superior şi este cel 
mai mare dintre sinusurile feţei. Acest sinus poate fi comparat cu o piramidă a 
cărui bază o constituie peretele intersinusonazal, iar vârful este îndreptat spre 
apofiza zigomatică a maxilarului superior. Peretele anterior corespunde peretelui 
anterior al maxilarului şi este destul de subțire. Fosa canină se află la nivelul 
acestui perete şi prezintă reperul principal în intervenţiile chirurgicale exonazale, 
în patologia sinusului maxilar. Planşeul sinusului este format din apofiza alveolară 
a maxilarului. Primul molar şi al doilea premolar prezintă raporturi strânse cu 
planşeul sinusului. Peretele superior (orbitar) este subţire, uneori dehiscent, în 
grosimea lui aflându-se nervul şi vasele suborbitale. Peretele medial (nazal) 
este mai subţire în sus, spre inserţia cornetului nazal inferior. Această 
particularitate va fi luată în considerare la puncţia sinusului. Ostiumul (orificiul) 
sinusului este situat în partea superioară a acestui perete, amplasare nefavorabilă 
pentru drenajul sinusului. Dimensiunile sinusului: înălțimea 3,5 cm, lăţimea-2,5 
cm, lungimea (direcţia anteroposterioară) - 3,2 cm. Sinusul maxilar are câteva 
recesuri (prelungiri): palatin, orbitoetmoidal, molar, alveolar. 

Sinusurile frontale, două la număr, sunt situate în grosimea osului frontal, 
despărțite printr-un sept osos subţire. Peretele anterior are o grosime de 4 mm, 
cel posterior (cranian) este mai subțire şi prezintă raporturi cu lobul frontal, 
meningele şi sinusul longitudinal. Planşeul este în raport direct cu celulele 
etmoidale anterioare. Conţinutul (secrețiile) sinusului se drenează decliv prin 
canalul nazo-frontal în porţiunea anterioară a meatului nazal mediu. 

Labirintul etmoidal se află în osul etmoid şi este format din: 

- lama perpendiculară mediană; 

- două lame ciuruite; 

- masele laterale etmoidale în grosimea cărora se află celulele etmoidale. 

Arhitectonica acestor celule aminteşte un fagure de miere. 

Labirintul etmoidal este situat între fosa nazală şi orbită. Partea nazală a 
etmoidului formează peretele lateral (extern) al foselor nazale, iar peretele lateral - 
peretele medial al orbitei. Etmoidul are legături cu planşeul sinusului frontal, cu 
sinusul maxilar, situat inferior, şi cu sinusul sfenoidal, situat posterior. Printr-un 
os compact, destul de rezistent, celulele etmoidale sunt despărțite de substanţa 
cerebrală. în unele cazuri acest perete poate avea dehiscenţe sau poate fi foarte 
subțire. Lama ciuruită suscită o atenţie deosebită în intervenţiile de diagnostic şi 
tratament pe etmoid sau pe fosele nazale. 

Numărul de celule etmoidale oscilează de la 4 până la 8-10 celule. Ele 
sunt despărțite prin pereţi osoşi foarte subțiri şi în funcţie de zona de deschidere 
în fosele nazale se împart în: 

- celule etmoidale anterioare - se deschid în meatul nazal mediu; 

- celule etmoidale posterioare - se deschid în meatul nazal superior. 


Celulele etmoidale situate anterior de canalul nazofrontal formează un mic 
relief pe peretele lateral al fosei nazale, la jumătatea distanţei dintre capul 
cornetului mijlociu şi dosul nasului. Acest relief, denumit "agger nasT, prezintă 
importanţă chirurgicală, constituind o cale de acces spre sinusul frontal pe cale 
endonazală. Celulele de la acest nivel sunt situate nemijlocit sub planşeul sinusului 
frontal. 

Sinusul sfenoid este situat deasupra rinofaringelui, înaintea apofizei bazale a 
occipitalului şi posterior de fosele nazale. Are în medie un volum de cea 7-8 cm’. 
Teretele anterior al sinusului vine în raport cu cavitatea nazală şi cu etmoidul. 
Orificiul de drenare a sinusului sfenoid se află pe acest perete în porţiunea 
nazală, în spatele cornetului superior. Peretele posterior vine în raport cu fosa 
cerebrală posterioară. Cel superior are raporturi cu: 

- glanda pituitară (hipofiza) din şeaua turcească; 
hiasma optică; 
bandeletele olfactive; 

- partea antero-internă a lobului frontal. 


Prin acest perete se pot produce complicaţii intracraniene de origine 
sfenoidală. Peretele inferior comunică cu bolta rinofaringelui, iar cel extern 
(lateral) cu canalul optic, sinusul cavernos, carotida internă. Peretele intern 
este format din septul intersinuzal. 


Fiziologia nasului şi a sinusurilor paranazale 


Nasul este unul din cele mai importante organe din sfera O.R.L. care 
exercită următoarele funcţii: 

- respiratorie; 

-  olfactivă; 

- de apărare; 

- de rezonanţă; 

- estetică. 

Funcţia respiratorie a nasului este cea mai importantă, cu influenţă asupra 
luturor organelor şi sistemelor organismului. O respiraţie nazală bună se poate 
compara cu o comoară de nepreţuit. Fosele nazale au pereţi neregulaţi, ceea ce 
duce la încetinirea curentului de aer şi crearea condiţiilor pentru un debit mai- 
constant de aer. Astfel se realizează un contact mai îndelungat, mai profund şi 
mai fiziologic dintre mucoasă şi curentul de aer. La început curentul de aer ia o 
direcţie uşor oblică în sus şi înapoi spre meatul mijlociu. Apoi coboară spre 
coane, prin care ajunge în rinofaringe. Această direcţie a aerului inspirat se 
realizează datorită deschiderii în jos a nărilor, formei şi volumului extremității 

anterioare a cornetelor şi a pereţilor laterali ai foselor nazale. O cantitate mică 
de aer inspirat ajunge şi în zona olfactivă. Curentul de aer expirat parcurge un 
drum diametral opus. în modificarea debitului curenților aerieni nazali, în vederea 
adaptării lui necesităţilor organismului, intervin doi factori: 

A. Factorul de valvulă alfoselor nazale se realizează prin două me- 
canisme care reglează autonom curenţii respiratori, asigurând un schimb gazos 
optim la nivelul alveolelor pulmonare. Această reglare susţine afirmaţia că 
respiraţia nazală este superioară celei bucale. Cele două mecanisme numite 
mai sus sunt: jocul vestibulului nazal şi vasomotricitatea mucoasei nazale. 

1. Jocul vestibulului nazal este alcătuit din trei elemente esenţiale: orificiul 
narinar, ostiumul şi aripile nazale. Orificiul narinar prin planul său de 
deschidere reglează traiectoria curentului aerian. Ostiumul, care este 
limita dintre vestibulul nazal şi fosa nazală, prezintă pe pereţii nazali 
concavităţi, ce opun rezistenţă curenților respiratori. Aripile nazale prin 
mişcările lor, care au un automatism de origine reflexă, schimbă lumenul 
vestibulului nazal, reglând astfel volumul curenților aerieni nazali. 

2. Vasomotricitatea foselor nazale se manifestă prin tumefiere şi detume- 
fierea mucoasei nazale, acţiuni care constituie ciclul nazal vasomotor. 

B. Compoziţia aerului este un factor important în reglarea debitului 
respirator. Dacă aerul inspirat prezintă o concentraţie ridicată de CO», ritmul 
respirației va deveni mai accelerat. 

Presiunea în fosele nazale într-o respiraţie normală este de minus 6 mm ai 
col de Hg în inspiraţie şi plus 6 mm ai col. de Hg în expiraţie. Funcţia respiratorie 
poate fi dereglată de: deviația de sept, hipertrofia cornetelor, tumori, corpi străini, 
traume etc. Ca urmare a acestor cauze se dezvoltă sindromul de obstrucţie 
nazală, cel mai frecvent întâlnit în practica clinică şi care generează cele mai 
grave complicaţii, mai ales la copii. Consecințele impermeabilităţii foselor nazale 
sunt multiple, diverse şi grave. Enumerăm câteva dintre acestea: 

e Tulburări morfologice. Obstruarea unei fose nazale duce la aceea, 
că jumătatea respectivă a feţei, precum şi fosa nazală, sinusurile şi 
dinţii întârzie în dezvoltare. 

e Tulburări reflexe, manifestate prin cefalee, spasme laringiene, corize, 
astm bronşic etc, condiţionate de excitaţiile provocate de spinele 
iritative ale septului nazal. 

e Tulburări ale mirosului. 

e Tulburări ale gustului. 

e Tulburări intelectuale, cunoscute sub denumirea de aprosexie. Aceşti 
bolnavi sunt apatici, prezintă tulburări de memorie, nu se pot concentra. 

e Tulburări ale vocii, numite rinolalie închisă. 


20 


e Tulburări ale olfacției: hiposmie, anosmie. 

e Simptome generale, rezultatul hipoxiei organismului şi iritării căilor 

respiratorii, şi digestive prin respiraţia locală şi prin scurgerea secreţiilor. 

Aerul inspirat la trecerea prin nas suportă următoarele modificări: se 
încălzeşte, se umezeşte, se purifică. încălzirea lui în fosele nazale este condiţio- 
nată de forma rulată a cornetelor nazale, de anfractualitatea pereţilor foselor 
nazale şi de structura cavernoasă a plexurilor vasculare de la nivelul cornetelor 
nazale inferior şi mijlociu. Astfel se creează condiţii pentru reținerea aerului 
inspirat în fosele nazale până la încălzirea lui. Cantitatea de căldură, necesară 
pentru încălzirea aerului inspirat, este furnizată de sângele ce circulă prin vasele 
enumerate mai sus. Drept confirmare serveşte faptul că temperatura aerului 
din partea posterioară a foselor nazale este practic independentă de cea iniţială. 

Celulele caliciforme din pituitară şi glandele seromucoase produc secreţii 
necesare pentru funcţionarea normală a cililor vibratili şi umezirea curentului de 
aer care intră în fosele nazale. Acest proces de umezire a aerului inspirat se 
află sub controlul sistemului nervos şi endocrin. Reflexele de adaptare ale 
mucoasei nazale la modificările de mediu asigură continuu stratul protector cu 
secrețiile necesare pentru a umezi aerul inspirat până la limitele fiziologice. 
Lipsa secreţiilor nazale, chiar şi pe un scurt timp, se răsfrânge negativ nu numai 
asupra activităţii cililor vibratili, dar şi asupra schimbului de gaze la nivelul al- 
veolelor pulmonare: schimbul de gaze dintre aerul din alveole şi sângele din 
capilarele pulmonare nu se poate face decât printr-un strat umed, care acoperă 
suprafaţa alveolelor. 

Glandele seromucoase şi celulele caliciforme produc şi elimină timp de 24 
ore cea 1 litru de secret, dintre care cea 700 cm; este folosit pentru umezirea 
aerului inspirat, iar restul creează condiţii normale de funcţionare a cililor vibratili. 

Mucusul nazal are următoarea compoziţie: apă - 96%; săruri anorganice 

1 -2%; mucină - 2-3%. Cilii vibrauli acoperă cvasicomplet suprafaţa mucoasei 
foselor nazale, cu excepţia regiunii olfactive. Cilii vibratili au o lungime de cea 7 
microni, diametrul de 2 microni. Fiecare celulă ciliată poartă de la 10 până la 15 
cili, care sunt în continuă mişcare. Mişcările acestor cili au un ritm de 300-500 
mişcări pe minut, cu o viteză de cea 0,25-0,75 cm pe minut. In mod normal, 
suprafaţa mucoasei nazale de la partea anterioară până la faringe poate fi 
parcursă timp de 20-30 minute. 

Mucoasa nazală este acoperită de un înveliş mucos format din două strate: 
unul superficial, vâscos, şi unul subţire de lichid seros, care uşurează mişcarea 
cililor. Extremitatea cililor contactează cu stratul superficial al învelişului mucos. 
Astfel se obţine o solidarizare a mişcării cililor cu cea a stratului de mucus. 

Particulele fine din aerul inspirat (polen, microorganisme, cristale de dimensiuni 
foarte mici) sunt reţinute de stratul mucos, iar prin mişcările cililor stratul de 
mucus împreună cu particulele înglobate ajunge în rinofaringe. 

Uscăciunea este un factor distrugător al aparatului mucociliar. Procesele 
atrofice din mucoasa nazală, deviaţiile de sept precum şi alte procese, pot duce 
la peirea cililor. Conhotomia şi alte genuri de operaţii cu distrugerea şi înlăturarea 
mucoasei nazale, medicamentele şi soluţiile cu o concentraţie mai mare de 2% 
de asemenea au o acţiune nefavorabilă asupra acestui aparat. Temperatura 
optimă pentru activitatea normală a cililor este între 26-33*C. 

Purificarea aerului inspirat este asigurată în primul rând de activitatea 
aparatului mucociliar. Particulele mai mari din aerul inspirat sunt reţinute cu 
ajutorul vibrizelor, firişoare de păr de la nivelul vestibulului nazal. Mucusul nazal 
are şi proprietăţi bacteriostatice, chiar şi bactericide, datorită prezenţei în 
conţinutul lui a lizozimului, imunoglobulinelor şi altor substanţe celular active. 


Semiologia nasului şi a sinusurilor paranazale 


Simptomele subiective în patologia nazală şi sinuzală sunt multiple şi diverse: 

e dureri în regiunea nasului, sinusului respectiv; 

e dureri periorbitale; 

e cefalee; 

e  obstrucţie nazală (uni- sau bilaterală); 

e  rinoree (scurgeri din nas), care poate fi apoasă, mucoasă, muco- 
purulentă, purulentă, sanguinolentă, de lichid cefalorahidian; 

e epistaxis; 

e  hiposmie; 

e hipoacuzie; 

e senzaţie de tensiune în sinusul respectiv; 

e  rinolalie (de cele mai multe ori închisă). 


Malformaţiile congenitale şi dobândite ale nasului 


In acest capitol sunt descrise malformaţiile care suscită o diagnosticare 
oportună, deoarece neacordarea la timp a asistenţei medicale poate duce la 
complicaţii foarte grave, chiar şi la moartea bolnavului, schimbări anatomice 
defectuoase ale nasului. 


Etiopatogeneza malformaţiilor nazale 


a) Malformaţii congenitale. Forma nasului poate fi moştenită. Ereditatea 
alcoolică, luetică, tuberculoasă, saturniană pot duce la malformații nazale. 

Traumatismele abdominale, intoxicaţiile (în special cele medicamentoase) hipo- 
sau avitaminozele, luesul sau diverse viroze, tratamentul cu antibiotice, razele 
roentgen în primele luni ale sarcinii de asemenea pot genera malformații ale 
nasului şi sinusurilor paranazale. 
b) Malformaţii dobândite. La baza acestora stau mai multe grupe de 
factori etiopatogeni: 
1. Traumatici (obstetricali, ai primei copilării, accidentale în timp de pace 
sau de război); 
2. Tulburări de morfogeneză; 
3. Infecţii şi unele boli aşa ca lupusul, polipoza deformantă a copilăriei, 
afecţiuni morbide (rinita atrofică ozenoasă, tuberculoza nazală, mucocelul 
fronto-etmoidal). 


Displaziile 


Anatomia patologică. Displaziile pot interesa orice parte constituitivă a 
piramidei nazale: osoasă, cartilaginoasă sau chiar părţile moi, de înveliş. 

Clasificarea; 

1. Displazii prin pierdere de substanţă. 

2. Displazii prin deformare. 

3.  Displazii prin deformare accidentală sau patologică. 

Diagnosticul se stabileşte după o examinare minuțioasă şi cu o deosebită 
prudenţă şi obiectivitate de către medicul de familie, care va prescrie tratamentul 
în funcţie de caracterul malformaţiei. 


Malformaţiile septului nazal 


Se întâlnesc diverse deformaţii ale septului nazal: proeminente, depresiuni 
în plan frontal, sagital, creste, pinteni, îngroşări ale septului nazal. în plan ge- 
neral doar 6-8% din septurile nazale pot fi considerate normale. Dar nu toate 
cazurile de deviații ale septului nazal determină tulburări funcţionale. Morbidi- 
tatea prin deviaţie de sept nazal ocupă un loc important nu numai în cadrul 
O.R.L., ci şi al patologiei generale, prin tulburările de respiraţie şi de apărare, 
ce se răsfrâng asupra întregului organism. 

Etiologic Deformaţiile de sept nazal se întâlnesc la ambele sexe, cu o 
frecvenţă mai mare la bărbaţi. La copii se întâlnesc mai rar decât la adulţi. 
Cauzele lor pot fi endogene şi exogene. 

Cauze endogene. Se cunosc câteva teorii referitoare la cauzele endogene 
ale deviaţiei de sept nazal. 

Teoria ereditară. Autorii acestei teorii afirmă că deviația de sept 
nazal constituie o predispoziţie ereditară. 

Teoria biologică. Conform acestei teorii malformaţiile septului 
nazal sunt consecinţe ale poziţiei superioare a omului pe scara evoluţiei lumii 
organice. Creşterea masei cerebrale a dus la mărirea presiunii craniocerebrale 
asupra septului nazal, ca urmare acesta se deformează. La maimuțe septul este 
normal în proporţie de 90 la sută. 

Teoria rahitică. La baza acestei teorii stă caracterul primitiv al 
țesutului osos, precum şi tulburările morfologice ulterioare. 

Teoria rinologică. La pacienţii cu diverse afecţiuni ale nasului 
(hipertrofii ale cornetelor nazale, tumori, polipi etc), nazofaringelui (vegetaţii 
adenoide) se observă diferite malformații de sept. 

Cauze exogene. Principalele cauze exogene sunt traumele, care, la rândul 
lor, provin din traumatism obstetrical, traumatismul perioadei copilăriei, 
traumatismul adultului. 

Simptomatologie. Majoritatea cazurilor se diagnostichează prin rinoscopia 
anterioară. Uneori deviaţiile de sept sunt însoţite şi de deviația piramidei. In 
aceste cazuri avem "nas în şa" ori "nas strâmb" etc. Bolnavii prezintă insuficienţa 
respirației nazale, substituită de cea bucală, însoţită de sforăit în timpul somnului. 
Alteori se depistează tulburări olfactive (anosmie, hiposmie). 

Complicaţii. Deviaţia de sept nazal poate genera şi întreţine procese 
inflamatorii locale, de vecinătate şi la distanţă. împiedicând drenajul nasului şi a 
sinusurilor paranazale, aeraţia, periclitând celelalte funcţii ale foselor nazale (în 
special cea de apărare), malformaţiile septului nazal favorizează cronicizarea 
rinitelor, sinuzitelor, dezvoltarea afecţiunilor otice, tubare, faringiene, rinofarin- 
giene, laringiene, traheo-bronşice şi pulmonare. Prin afectarea multiplelor funcții 
ale foselor nazale deviația de sept condiţionează schimbări în toate organele, 
țesuturile şi în întregul organism. Suferă în primul rând sistemul respirator, ner- 
vos şi cel cardiovascular. 

Tratamentul este chirurgical. Indicaţii pentru intervenţia chirurgicală 
servesc tulburările funcţionale, diverse complicaţii. 

Atreziile foselor nazale. Aceste malformații ţin de reducerea parţială 
sau totală a permeabilităţii foselor nazale. Conform localizării, atreziilie se clasifică 
în anterioare (narinare), posterioare (coanale), mijlocii (ale foselor nazale). 

Ocluzia nărilor prezintă neresorbţia dopului epitelial care opturează 
narinele până în lunaallI-VI-aavieţii intrauterine. Deosebim ocluzia narinară 
congenitală şi dobândită. Formele dobândite sunt mai des întâlnite şi pot fi cauzate 
de sifilis, variolă, difterie, traumatisme. Diagnosticul se stabileşte uşor prin 
inspecţie şi narinoscopie. 

Tratamentul este chirurgical. 

Ocluzia coanelor. Etiopatogenia este discutabilă. Sifilisul ereditar, 
tulburările de dezvoltare embrionară sunt considerate cauze ale ocluziei. 

Simptomatologie. Nou-născutul cu atrezie bilaterală şi completă dacă nu 
se învaţă să respire pe gură moare în primele zile după naştere. In caz dacă 
ocluzia nu este bilaterală şi totală copilul poate uneori supravieţui. Rinoscopia 
anterioară face posibilă stabilirea diagnosticului. In cavitatea nazală cu ocluzie 
se evidenţiază secreţii stagnante. Lumenul foselor nazale se îngustează progresiv 
spre coane. 

Cu stiletul butonat se palpează malformaţia. în fosa nazală respectivă se 
poate introduce o soluţie colorată, urmărindu-se trecerea ei în faringe. Radiogra- 
fia este efectuată după introducerea în fosa (fosele nazale) corespunzătoare a 
unei substanţe de contrast. 

Tratamentul este chirurgical. La nou-născuţi operaţia se efectuează de 
urgenţă. Pentru efectuarea acesteia este necesar să avem la îndemână un 
aspirator electric, bronhoscop de 3 mm şi canule de insuflare traheală, oxigen. 
Este necesară consultaţia reanimalologului şi a pediatrului. Majoritatea covâr- 
şitoare a rinologilor consideră că efectuarea dezobstruării coanelor trebuie făcută 
cât mai curând posibil. în cazurile de urgenţă, pentru ai permite cât de cât nou- 
născutului să respire până la efectuarea operaţiei, se pot folosi următoarele 
procedee: 


- gura copilului se va ţine deschisă; 

- se va introduce în gura nou-născutului un tub din material plastic de 

mărimea degetului mic. 

Dacă este posibil, operaţia se face concomitent la ambele coane, în cel 
mai rău caz la un interval de câteva zile. Copilul va fi imobilizat într-un cearşaf 
şi se vor aspira secrețiile nazale din ambele fose nazale. Pentru a le mări lumenul, 
în fose se vor instila câteva picături de adrenalină 1:2000. Chirurgul va introduce 
în una din fosele nazale paralel cu planşeul nazal o pensă Kocher fină, sau chiar 
un troacar. Acesta va fi dirijat în jos de-a lungul unghiului diedru format de 
planşeul fosei şi septul nazal până când va întâlni o rezistenţă. Pentru confirmarea 
diagnosticului de imperforaţie se va efectua tatonarea în toate direcţiile posi- 
bile. După aceasta chirurgul va exercita asupra pensei o presiune de scurtă 
durată, dar suficientă pentru a învinge rezistenţa (diafragmul). Medicul va avea 
senzaţia de cădere în gol. în aşa fel se va forma un orificiu nou, care se va lărgi 
prin deschiderea şi închiderea pensei în plan orizontal şi vertical. Pentru a proteja 
peretele posterior al rinofaringelui se recomandă de a introduce în rinofaringe o 
meşă de tifon. Se va efectua aspiraţia sângelui şi a secreţiilor, iar în orificiul nou 
format se va introduce un tub din material plastic care va asigura respiraţia şi 
va preveni închiderea lui. Acest tub se va menţine timp de 4—6 săptămâni. 
Ulterior, timp de o lună de zile, se vor face dilataţii cu bujiuri în fosa nazală cu 

diametrul în creştere de 2-3 ori pe săptămână. Atunci când atrezia coanală 
este bilaterală şi copilul a suportat bine prima intervenţie şi respiraţia este bună, 
se poate opera şi cealaltă fosă. Dacă insuficienţa respiratorie nazală nu este 
pronunţată, copilul poate supravieţui şi fără a fi operate ambele fose. în aceste 
cazuri copilului i se vor asigura condiţii favorabile pentru respiraţie şi prevenirea 
infecţiei. 


Obstrucţia porțiunii mijlocii a foselor nazale 


Cauzele de bază ale obstrucţiei acestei porţiuni a foselor nazale sunt 
sinechiile. 

Simptomatologie. Dereglări de respiraţie, care depind de întinderea 
sinechiilor. 

Tratamentul este chirurgical - incizie sau diatermocoagulare. 


Strâmtorarea congenitală a foselor nazale 


Această malformaţie este cauzată de influenţa de mediu a "adenoidis- 
mului” care prin tulburările neuroendocrine, metabolice, mecanice etc. 
favorizează dezvoltarea masivului nazo-maxilo-facial în mod vicios, producând 
strâmtorarea transversală a foselor nazale. Din această cauză adenoizii trebuie 
să fie operaţi înainte de a apărea aceste schimbări. 


Meningocelul. Meningoencefalocelul, hernia conţinutului cranian 


Etiologia. Meningocelul este o afecţiune rară, întâlnită cu aceeaşi frecvenţă 
la femei şi bărbaţi. Virozele, traumatismele manifestate la gravide în primele 
luni de sarcină, precum şi acţiunile nefavorabile ale factorilor de mediu pot 
provoca această afecţiune. Carenţa de acid folie, tulburările metabolismului 
vitaminei A, acţiunea razelor X de asemenea sunt incriminate în apariţia 
meningocelului. 

Patogenia. Mecanismul dezvoltării meningocelului nu este elucidat până 
în prezent. Unii autori susţin că această malformaţie este consecinţa unei 
hidrocefalii care duce la perforarea cutei craniene. 

Anatomia patologică. Sacul herniar (dacă-l examinăm din interior în 
afară) este constituit din ţesut nervos, arahnoidă, pia, dura mater şi piele. Sediul 
leziunii osoase este nivelul suturii frontonazale, diametrul căreia variază între 1- 
9 cm, lungimea -l cm. 

Simptomatologia. Malformaţia mutilează esteticul feţei. Obiectiv se 
observă o tumoare în regiunea respectivă. Forme anatomo-clinice: cefalocele 
anterioare, posterioare şi occipitale. 

Complicaţii. Meningoencefalite şi meningite. 
Tratamentul este chirurgical. 


Traumatismele nasului şi ale sinusurilor paranazale 


Studierea acestor afecţiuni are o mare importanţă deoarece în ultimul timp 
se observă o creştere a incidenţei lor. In majoritatea cazurilor ele necesită 
asistenţă medicală de urgenţă. Cazurile netratate la timp suscită ulterior o 
rinoplastie, care este greu de realizat şi nu totdeauna reuşeşte. Mai mult ca atât, 
traumele rinosinusogene în majoritatea cazurilor sunt însoţite şi de alte afecţiuni. 

Etiologia şi patogenia. Nasul, din cauza poziţiei sale destul de proeminentă 
pe masivul craniofacial, este adesea expus diverselor traume. La copii aceste 
traume sunt destul de frecvente, însă consecinţele lor imediate nu sunt grave, 
deoarece nasul nu este încă osificat. în schimb urmările tardive uneori sunt 
grave. 

La adulți aceste traume de asemenea sunt frecvente şi în majoritatea 
cazurilor sunt legate de accidente de muncă, transport, sport (fotbal, box, rugbi, 
schi, motociclism etc). La bărbaţi traumele nazale se întâlnesc mai des decât la 
femei. 

Anatomia patologică. Forma, duritatea, direcţia factorului cauzal, precum 
şi starea pacientului în momentul accidentului, determină tabloul clinic al 
afecţiunilor şi dimensiunile, caracterul şi forma leziunilor, plăgilor. 

Deosebim leziuni cu localizare pe tegumente - plăgi deschise, echimoze, 
contuzii. La nivelul scheletului osos şi cartilaginos deosebim fracturi, fisuri ale 
scheletului osos şi cartilaginos, luxaţia sau hematomul cartilajului septal. 

Simptomatologia. Bolnavii prezintă diverse plângeri în funcţie de forma 
traumatismului şi alte circumstanţe. Simptomele pot fi locale şi generale. Cele 
generale se manifestă prin: dureri, slăbiciuni, paloarea feţei, hemoragii etc. în 
traumatisme grave simptomatologia este mult mai accentuată şi mai periculoasă. 
Bolnavii în aceste cazuri suportă o comoţie cerebrală, lipotemie. 

Din simptomele locale menţionăm: epistaxis, tumefacţie, echimoze. Plaga 
are o formă zdrobită, tăiată, piramida nazală deformată, mai ales în fractura 
oaselor nazale. La unii bolnavi se poate constata emfizem subcutanat, crepitaţii 
osoase etc. Prin rinoscopia anterioară se explorează starea foselor nazale. 
Acestea pot fi permeabile ori obturate cu cheaguri de sânge; septul nazal poate 
fi deplasat ca unnare a traumei sau hematomului. Lezarea sau turgescenta 
cornetelor nazale poate provoca obstruarea foselor nazale. Un simptom important 
constituie scurgerea de lichid cefalorahidian din fosele nazale. 

Pentru precizarea diagnosticului este necesar să se facă radiografia nasului 
din faţă şi din profil. 

Multitudinea de simptome pot fi incluse în trei sindroame: dureri, hemoragii, 
dereglări funcţionale. Acuitatea acestora determină tactica medicală. 


Tratamentul are ca scop combaterea şocului, hemoragiei, prelucrarea plăgii. 


Aceste manipulări vor fi efectuate de către medicul O.R.L. de gardă, împreună 
cu chirurgii ori alți specialişti de gardă. însă, în majoritatea cazurilor, examenul 
primar al acestor bolnavi este efectuat de către medicul de familie şi deci el va fi 
acela care va acorda asistenţă medicală de urgenţă. Este important de a reţine că 
prelucrarea plăgii trebuie făcută cât mai devreme posibil, cât mai econom şi mai 
amplu. Folosind diverse manevre extra- şi intranazale, se vor repune în poziţie 
anatomică normală capetele osoase sau cartilaginoase fracturate. 


Traumatismele sinusurilor 


Aceste afecţiuni se întâlnesc mult mai rar decât traumatismele nasului ca 
urmare a poziţiei anatomice a sinusurilor. Cauzele sunt diferite accidente. 
Simptomele diferă în funcţie de caracterul factorului traumatizant, gravitatea şi 
starea bolnavului la momentul traumatismului. Astfel, deosebim: şoc, epistaxis, 
plagă, tumefiere, crepitaţie osoasă, emfizem etc. 

Tratamentul poate fi conservator şi chirurgical. în caz de traumatisme 
mixte, în intervenţia chirurgicală se antrenează stomatologii, oftalmologii, 
neurochirurgii şi alţi specialişti, în funcţie de necesitate. 


Corpii străini ai foselor nazale 


La copii aceste traumatisme se întâlnesc mai des decât la adulţi. Explicaţia 
e simplă: cei mici încearcă să introducă în nas sau în ureche tot ce au la îndemână. 
"Isprava" o face el singur sau alt copil mai mare. Majoritatea corpilor străini 
sunt introduşi prin calea anterioară, rareori pe cea posterioară - prin coane. în 
primul caz corpii străini se localizează în meatul nazal inferior, în al doilea-în 
meatul nazal mijlociu. 

Simptomatologia. în asemenea cazuri se constată obstrucţie nazală (de 
cele mai multe ori), epistaxis. 

Rinoscopia anterioară permite diagnosticarea traumatismului şi totodată 
înlăturarea corpului străin cu folosirea de instrumente speciale - cârlig, chiurete, 
pense etc. înainte de extragerea corpului străin se asigură o anestezie bună şi 
aplicarea pe mucoasa nazală a unor medicamente vasoconstrictoare. 


Rinolitiaza 


Afecţiunea este rezultatul prezenţei unui corp străin, cruste sau cheag de 
sânge pe suprafaţa pituitarei, conglomerarea şi precipitarea în jurul acestora a 
unor pulberi de ghips, ciment, praf, cărbune etc. Se pot precipita şi săruri din 

secrețiile nazale. 

Simptomatologia. Subiectiv se constată obstrucţia nazală unilaterală, 
secreţii mucopurulente, sanguinolente, epistaxis, cocasmie. 

Tratamentul presupune extragerea rinoliţilor prin diverse mijloace. 


Afecţiunile vestibulului nazal 

Foliculita vestibulară se manifestă prin inflamaţia foliculilor piloşi ai 
tegumentelor vestibulare. Infecția la acest nivel este favorizată de iritaţia prin 
secrețiile nazale din timpul rinitelor, de leziunile datorate scărpinării digitale. 

Etiologie. Se observă mai frecvent la copiii limfatici, la femei după meno- 
pauză, dacă acestea prezintă tulburări gastrohepatointestinale, la persoanele 
supuse factorilor nocivi (aer poluat etc). 

Patogenie. Macerarea tegumentelor favorizează pătrunderea infecţiei în 
stratele profunde ale pielii, iar slăbirea forţelor de apărare locală şi genitală prin 
acţiunea diferiților factori nocivi contribuie la dezvoltarea foliculitei. 

Simptomatologie. Din simptomele obiective relevăm următoarele: dureri 
în vârful nasului sau buza superioară, senzaţie de usturime şi de mâncărime. 
Obiectiv: pielea nasului este hiperemiată, edemaţiată, uscată, pe alocuri crăpată, 
descuamată, uneori acoperită cu cruste gălbui şi cu mici pustule în jurul foliculilor 
piloşi. Uneori foliculita recidivează. 

Tratamentul. Menţionăm că această afecţiune este rebelă la tratament şi 
de aceea măsurile de tratament sunt îndreptate la sporirea imunităţii locale şi 
generale prin metode de combatere a tulburărilor ce au loc în tot organismul şi 
de suprimare a infecțiilor rinosinuzale. Dacă pustulele au atins stadiul de colecţie, 
ele se şterg cu vată îmbibată cu alcool. Infecția de obicei trece de la un folicul 
la altul şi se vindecă cu greu, necesitând utilizarea antibioticelor, procedurilor 
fizioterapice. 


Furunculul nazal 


Etiologie şi patogenie. Apariţia unui furuncul este cauzată de o infecţie, 
de factori favorizanţi şi de slăbirea imunităţii locale şi generale. Furunculul nasului 
se dezvoltă mai frecvent la suferinzii de diverse tulburări de ordin hepatic, 
gastrointestinal, metabolic, neuroendocrin şi mai ales la bolnavii cu diabet zaharat. 
Agentul patogen de cele mai multe ori este stafilococul auriu. 

Simptomatologie. Bolnavii acuză dureri violente la nivelul nasului, stare 
generală grea, febră, cefalee, indispoziţie. La deschiderea furunculului se elimină 
puroi. 

Obiectiv. Nasul în regiunea furunculului este roşu, tumefiat, infiltrat, dureros 
şi edemaţiat. 

Complicaţii. Limfadenita obrazului; tromboflebita sinusului cavernos; 
furuncul antracoid; septicopiemie; diverse complicaţii endocraniene. 

Tratamentul. Se aplică metode de tratament generale şi locale. 

Metodele generale presupun tratarea afecţiunilor endocrine, gastroen- 
terale, vitaminoterapie, balneoterapie. 

Metode de tratament local. Se vor evita acţiunile care ar putea trau- 
matiza tegumentele din regiunea furunculului şi din cele adiacente. Se recomandă 
pansamente cu alcool rectificat, iar la deschiderea furunculului - acţiuni pentru 
drenarea conţinutului acestuia (meşe, tampon cu soluţie hipertonică de soluţie 
fiziologică). Se administrează o terapie antimicrobiană (antibiotice), antihistami- 
nice, sedative, antitermice, antiedemice. 


Rinitele 


Rinitele se întâlnesc ca boli de sine stătătoare sau însoțesc unele, boli 
infecțioase şi virotice (gripă, rugeolă, erizipel ş.a.). 

Incidenţa sporită a afecţiunilor localizate în regiunea nazosinuzală se explică 
prin răspândirea pe larg a factorilor de mediu nocivi. 

întrucât în ultimii ani o serie de manifestări patologice cu localizare în 
regiunea nazosinuzală sunt greu de diagnosticat, pe lângă metode clasice de 
investigaţii se aplică şi microendoscopia nazosinuzală, ultrasonografia, 
termografia, tomografia, explorarea mucoasei sinuzale la microscopul electronic, 
diagnosticul radiotopografic şi rezonanţa magnetică nucleară etc. 


Clasificarea rinitelor 


Se deosebesc rinite specifice şi nespecifice, acute şi cronice. 

Rinitele acute. Unii savanţi rinologi (Ştefan Gârbea, 1985) afirmă că 
rinitele acute pot fi considerate ca un veritabil flagel social din cauza incidenţei 
înalte, lipsei metodelor eficiente de tratament şi profilaxie, inducerea incapacității 
temporare de muncă (fizică sau intelectuală). 

Etiologic rinitele acute se împart în următoarele grupe: 

- rinite acute banale (coriză, guturai); 

- rinite acute ale nou-născutului şi ale sugarului; 

- rinite în cadrul bolilor infecțioase. 

Etiopatogenia şi factorii predispozanţi ai rinitelor acute. Este in- 
dispensabil de a cunoaşte afecțiunile sus-numite deoarece primul obstacol în 
cadrul sistemului defensiv de apărare al organismului contra agresiunii 

microorganismelor îl constituie mucoasa nazală, care prin calităţile sale stăvileşte 
penetrarea agenţilor patogeni în organism. Al doilea obstacol este constituit de 
inelul limfatic Waldeyer, un veritabil avan-post al sistemului reticuloendotelial. 
Acest ambreaj de apărare poate fi dezorganizat de numeroase cauze, care 
permit agresorilor să pătrundă în organism. Semnalăm câteva din ele: 

a) Externe: 

- frigul, în special umed; 

- schimbarea bruscă a temperaturii; 

- atmosfera poluată a locului de lucru, locuinţei etc. 

b) Locale: 

-  obstrucţia nazală prin: deviații de sept, vegetaţii adenoide, polipi nazali, 

tumorile cavităţilor nazale, corpi străini ai nasului etc. 

- stările patologice ale pituitarei, cum ar fi alergia nazală, rinolitiaza, corpii 

străini etc. 

c) Generale: 

- stresul, oboseala intelectuală şi fizică; 

- tulburări de metabolism, alcoolismul, tabacismul, teren debilitat prin 

malnutriție; 

-  avitaminoză (carenţa de vitamine); 

- boli cronice şi decompensate: insuficienţa hepatică, renală, cardiacă, 

diabetul zaharat, rahitismul etc. 

- organismul plăpând al nou-născutului; 

- folosirea scutecelor umede, infectate. 

Factorii declanşatori. încă în 1914 Krause a insistat asupra originii virotice 
a rinitei acute banale. Unele grupe de virusuri lezează pituitara: 

1) virusurile respiratorii (paramixovirusurile, adenovirusurile şi rinoviru- 

surile); 

2)  enterovirusurile. 

Astfel, prezenţa şi acţiunea unuia sau a mai multor factori predispozanţi 
asupra pituitarei micşorează puterile de apărare ale acesteia, asigurând accesul 
agentului microbian, virotic în mucoasa nazală, exacerbarea şi sporirea virulenţei 
acestuia. Factorii declanşatori diminuează şi rezistenţa întregului organism ceea 
ce favorizează dezvoltarea rinitei. Se suprapune descreşterea puterii bactericide 
a mucusului care acoperă pituitara ca urmare a hipersecreţiei glandelor 
seromucoase care modifică pH, viscozitatea etc. 

Anatomia patologică. în debutul bolii se dezvoltă o vascularizaţie 
pronunţată, înlocuită apoi de o tumefiere edematoasă a mucoasei. Capilarele se 
dilată. Hipersecreţia este maximă prin dilatarea vaselor periglandulare. Conco- 

mitent se înregistrează o inflamație limfocitară, polinucleară, secreție nazală 
modificată. 

Tabloul clinic. Simptomatologia bolii este destul de bine cunoscută de 
toată lumea, deoarece nu există om să nu fi avut cel puţin o dată în viaţă o 
coriză. Rinita acută banală se prezintă în mod diferit în funcţie de cele trei etape 
evolutive ale ei. 

a) în faza de debut acuzele subiective se manifestă sub formă de 
uscăciune a foselor nazale, uneori a epifaringelui, indispoziţie generală, senzaţie 
de frig, oboseală, cefalee, anorexie. Pruritul nazal, strănutul, obstrucţia foselor, 
epistaxisul sunt urmate la un scurt interval de timp (24 ore) de o rinoree seroasă, 
care irită tegumentele perinarinare. Se constată roşeaţa conjunctivelor, lăcrimarea 
şi senzaţia de ureche înfundată. Mucoasa devine turgescentă, roşie-uscată, 
cornetele hipertrofiate, lumenul inexistent. 

b) Infuza de stare, care durează aproximativ 5-6 zile, rinoreea din seroasă 
devine mucopurulentă, gălbuie, uneori cu stricturi sanguine. Fenomenele subiec- 
tive, cefaleea, pruritul, strănutul, anosmia, hipoacuzia etc, dispar progresiv. 
Obiectiv, rinoscopic se constată o pituitară congestionată, hipertrofiată, cu secreţii 
abundente pe planşeul foselor şi pe suprafaţa mucoasei. 

c) în faza terminală, cu o durată de 2-A zile, simptomele sunt mult dimi- 
nuate, dispar obstrucţia nazală şi secreția. Otoscopic fosele nazale revin la sta- 
rea normală. 

Evoluţia bolii de obicei este benignă şi sfârşeşte prin vindecare în decurs 
de 8-12 zile. Uneori, din cauza rezistenţei scăzute a organismului sau a altor 
circumstanţe favorizante (mediu, mod de viaţă etc), se poate complica sau 
croniciza. 

Complicaţiile rinitelor acute. 

1. Complicaţii auriculare: 

- catar ototubar acut sau subacut; 
- otită medie acută. 
2. Complicaţii sinuzale: 
-  algii periorbitale prin obstruarea comunicării nazosinuzale, care 
dispar la aplicarea de vasoconstrictoare; 
-  Sinuzită acută de obicei maxilară sau etmoidală; 
-  poli-sau pansinuzită. 
3. Complicaţii oculare: 
~  conjunctivite acute; 
-  dacriocistite acute. 
4. Complicaţii faringiene: 
- faringite acute; 

- angina. 
5. Complicaţii 

- laringite acute; 

-  traheite acute; 


laringobronşice şi pulmonare: 


-  traheobronşite acute; 
- pneumonie. 

6. Tulburări digestive prin piomucofagie cu agenţi patogeni şi toxine, 

precum şi prin infectarea căilor digestive. 

1.  Meningită seroasă limfocitară, mai ales la sugari. 

Diagnosticul bolii se stabileşte uşor în baza simptomatologiei descrise. 
Diagnosticul diferenţial se face cu rinitele specifice: sifilis, tuberculoză ş.a., 
rinita alergică, sinuzitele acute în faza de reîncălzire ori în faza incipientă, rinita 
acută a febrelor eruptive. 

Tratamentul. Până în prezent nu există încă un tratament curativ eficient 
împotriva afecţiunilor virale. 

Tratamentul în perioada de deb ut,judicios instituit şi corect 
aplicat, stopează evoluţia bolii încă de la primele semne asigurând o vindecare 
mai rapidă şi lipsită de complicaţii. Acest tratament presupune: 

- restabilirea permeabilităţii nazale; 

- combaterea stării febrile; 

- combaterea stării de indispoziţie; 

- prevenirea complicaţiilor. 

1. Restabilirea permeabilităţii foselor nazale se efectuează cu unul din 
vasoconstrictoarele enumerate în continuare: 

-  Nafazolină (sinonime: -Naftizină, Naphazolin solution, Sanorin) de 
0,05% - 0,1 % - intranazal, 1-2 picături fiecare 12 ore. Flaconul trebuie 
folosit de o singură persoană în vederea excluderii riscului transmiterii 
infecţiei. 

-  Oximetazolină (sinonime: - Nazol), se administrează 2-4 picături în 
fiecare fosă nazală. Aerozol nazal de 0,05% - 30 ml. 

-  Zetrizolină (sinonime: Tyzine). Flacoane a 10 ml cu pipetă, se 
administrează la adulţi şi copiii mai mari de 6 ani 2-A picături soluţie de 
0,1% în fiecare fosă nazală pe noapte sau o dată în 4 ore timp de 3-5 
zile. Copiilor de 2-6 ani soluţie de 0,05%. 

După acţiunea de permeabilizare, se recomandă toaleta foselor nazale, 
însă în faza de stare se face mai întâi toaleta foselor nazale şi apoi se aplică 
instilaţiile şi pulverizaţiile. 

Copiilor li se vor administra soluţie fiziologică ca emolient pentru secrețiile 
vâscoase şi soluţii de Protargol 2% şi Colargol 2% ca dezinfectante locale. 

Toaleta foselor nazale: suflarea corectă a nasului, aspiraţia secreţiilor nazale 
cu aspiratorul electric la adulţi sau cu para de cauciuc la copii, spălătura cavităţilor 
nazale etc. 

In caz de rinită virală se va administra interferonul. 

2. Pentru combaterea stării febrile şi a durerilor se vor administra: 

e Acid acetilsalicilic. La adulţi până la 3 grame pe zi; copiilor peste 5 ani 
10-15 mg/kg la o priză. 

e Metamizol. La adulţi 0,25-0,5 g de 2-3 ori pe zi perorai după mese sau 
1-2 ml i/m sau i/v lent (în stările de urgenţă) de 2-3 ori pe zi, însă nu mai mult 
de 8 ml sol. de 25% sau 4 ml sol. de 50%. Copiilor de 2-3 ani 50-100 mg; de 4- 
5 ani - 100-200 mg; de 6-7 ani - 200 mg; de 7-14 ani - 250-300 mg de 2-3 ori 
pe zi, iar i/m sau i/v 5-10 mg/kg. 

e  Analgină câte 1 comprimată (500 mg) de 2-3 ori pe zi pentru adulţi. 
Soluţie injectabilă de 25% - 2 ml de 2 ori pe zi; soluţie injectabilă de 50% - 
1 ml de 2 ori pe zi. 

e  Amidopirină câte 125 mg (| comprimată) de 3-4 ori pe zi. 

e Paracetamol în doze pentru maturi 500-1000 mg de 3 ori pe zi cu 30 de 
minute înaintea meselor, copiilor între 3 luni- 1 an-25-50 mg de 2-4 ori pe zi; de 
2-5 ani - 100-150 mg de 2-4 ori pe zi; de 5-10 ani până la 1000 mg/zi; de 10-15 
ani până la 1500 mg/zi. 

e  Antigripin câte o comprimată de 2-3 ori pe zi. înainte de întrebuințare 
comprimatul se dizolvă într-un pahar cu apă. 

3. Prevenirea complicaţiilor prevede în primul rând combaterea infecţiei 
bacteriene. 

Până nu demult, con fonii opiniei profesorului V.Ghicavâi, rinitele acute 
erau provocate mai ales de cocii sensibili la peniciline (Benzilpenicilină, Feno- 
ximetilpenicilină). In caz de alergie la peniciline se prescriu Eritromicina (sau 
alte macrolide) sau Co-trimoxazol. în ultimul timp creşte frecvenţa de infectare 
cu Moraxela (Bronhomella) cattaralis, coc gram-negativ, rezistent la Benzilpeni- 
cilină, Co-trimoxazol, Ampicilina şi parţial la Eritromicina. De aceea chiar de la 
debutul bolii se recomandă antibioticul de rezervă - cefalosporine orale 
(Cefalexină, Cefaclor) timp de 3-5 zile. 

Cefalexina se prescrie în următoarele doze: la adulţi 250-500 mg de 4 ori 
pe zi; copiilor de 1-2 ani 125 mg de 4 ori pe zi; de 2-10 ani 250 mg de 4 ori pe 
zi. în infecțiile severe doza poate fi mărită până la 4-6 g/zi. Durata tratamentului 
este de cel puţin 10 zile. 


Dacă după 3-5 zile de tratament de Benzilpen icilină sau cu antibiotice de alternativă 


starea bolnavului nu se ameliorează, se menţine febra, bolnavul trebuie examinat 

radiologie în vederea excluderii complicaţiilor (otită, sinuzită, bronhopneumonie). 

Atunci când cauza îmbolnăvirii este stafilococul, se va administra un 
antibiotic din grupa Oxacilinei. Oxacilina se prescrie în infecțiile moderate la 
adulţi şi la copiii peste 6 ani, | gram de 4 ori pe zi, în cele grave 2,5-3 g de 3 ori 

pe zi (perfuzie i/v). Copiilor sub 3 luni - 60-80 mg/kg; între 3 luni şi 2 ani - 1 g; 
de 2-6 ani - 2 g de 2-4 ori pe zi. 

Dintre cefalosporinele orale se pot administra Cefaclorul, Cefuroxim-axetilul, 
Ceftibutenul. 

Doze pentru Cefuroxim: adulţi - 750-1500 mg de 3 ori pe zi timp de 5-10 
zile; copiii mai mari de 3 luni: 50-100 mg/kilocorp/zi divizată în 3 prize. 

Cefaloclorul se prescrie în doze: adulţi 250 mg de 3 ori pe zi, dublată în 
infecțiile grave (până la 4 g/zi); copii: 20 mg/kilocorpi/zi divizată în 3 prize. 

Antibioticele enumerate mai sus se folosesc lanou-născuţi, sugari şi copiii 
care suferă de rinite, rinofaringite acute şi au o imunitate scăzută. Ele pot fi 
administrate şi la maturi, însă la vârstnici algoritmul antibioterapiei include şi 
Co-trimoxazolul, Fenoximetilpenicilina, Doxiciclina. 

în caz de risc evolutiv sever se administrează Ampicilina sau Amoxicilină, 
Cefalosporinele orale sau injectabile. Doxiciclina se administrează la adulţi 100 
mg de 2 ori pe zi: Co-trimoxazolul 120 mg (1 comprimată) şi 480 mg (1 
comprimată) de 2 ori pe zi în funcţie de gravitatea bolii; copiilor de 2-5 ani 1 
comprimată de 2 ori pe zi. Ampicilina se administrează la maturi 500-750 mg de 
4 ori pe zi; Amoxicilină 250 mg fiecare 8 ore, doza maximă este de 4,5 g/zi, la copii 
20 mg/kilocorpi/zi divizată în 3 prize la intervale de 8 ore. 

Tratamentul în perioada de stare vizează mai multe direcţii. 

1. Local sau aerosoli. Aceste manopere terapeutice se vor face cu aceleaşi 
preparate medicamentoase ca şi în prima fază a bolii. 

Fizioterapia prin unde ultrascurte în şedinţe cu o durată de 20-30 minute, 
raze infraroşii şi ultraviolete. 

2. General. 

Tratamentul preventiv vizează două obiective importante: 
colectivitatea şi individul. Măsurile colective se realizează prin respectarea 
regulilor de igienă la locul de muncă şi de trai, prin umectarea aerului, aerisirea 
corectă a încăperilor, evitarea trecerilor bruşte de la temperatură ridicată la 
scăzută. Folosirea hranei bogate în vitamine, echilibrată caloric. în caz de epidemii, 
vaccinarea membrilor colectivelor de muncă. 

Măsurile preventive individuale presupun tonificarea pituitarei, corecţia septului 
deviat, adenotomie, polipotomie, evitarea surmenajului fizic, psihic, fortificarea 
organismului (plimbări în aer liber, gimnastică, tratament balneo-climateric). 

Rinită acută banală a sugarului 


Această formă a rinitei este de cele mai multe ori alarmantă prin com- 
plicaţiile produse în caz de tratare ineficientă. Se poate produce chiar şi sfârşit 
letal prin meningită, mai ales cu pneumococ, sindrom toxic, spasm laringian. 

Rinita acută banală a sugarului se deosebeşte de cea a adultului prin 
următoarele: 

1. Se întâlneşte mai des decât la adulţi. 

2. Este însoţită de o multitudine de reacţii inflamatorii ale diverselor porţiuni 
ale inelului limfatic Waldeyer. 

Simptomatologia este mult mai pronunţată. 


za 


4.  Complicaţiile sunt mai frecvente şi mai grave. 
Factorii predispozanţi sunt: 

- organismul infantil al nou-născutului; 

- lipsa imunităţi proprii a copilului; 

- sensibilitatea sporită a organismului nou-născutului; 

- calitatea mediului ambiant. 

Cauzele bolii - "stare bulversantă” asupra pituitarei. Infecția şi factorii 
favorizând, scutecele umede, alimentaţia iraţională etc. 

Simptomatologia este mai pronunţată decât la adulţi. Respirația este 
zgomotoasă, cu tendinţă la asfixie, ceea ce creează o stare de agitaţie deosebită 
şi dificultăţi în alimentarea copilului. Organismul fragil al nou-născutului slăbeşte 
rapid, starea generală se alterează, iar febra ajunge să fie marcată. Complicaţiile 
sunt mult mai frecvente decât la adulţi şi pot fi încadrate în două mari categorii: 
zgomotoase şi inaparente. 

Cele zgomotoase sunt laringitele acute striduloase, spasmele laringiene, 
traheobronşitele, bronşitele acute, bronhopneumoniile. Complicaţii inaparente 
sunt adenoidita, catarul tubo-timpanic, otita medie acută etc. 

Rinitele acute din cadrul bolilor infecțioase se caracterizează printr-o clinică 
cu simptome ale bolii infecțioase şi ale rinitei acute. 

Tratamentul este analog cu cel al rinitei acute. 


Rinitele cronice 


Se disting următoarele grupe de rinite cronice: catarale; hipertrofice; atrofice 
(rinita atrofică banală şi ozena). 

Rinoscleromul, rinitele micotice, rinitele cronice specifice, rinitele alergice, 
polipoza nazală, rinitele vasomotorii după evoluţie pot fi considerate rinite cronice. 

Tabloul clinic depinde de forma rinitei, de vârsta bolnavului, de tratamentul 
aplicat şi se caracterizează prin obstrucţie nazală, rinoree, hiposmie, algie de divers 
grad, uscăciune în nas (rinită atrofică banală şi ozenă), miros fetid din nas (ozenă). 

Tratamentul este profilactic, medicamentos şi chirurgical. 

Tratamentul conservator se va efectua în caz de rinite cronice forma 
calaraiă, forma hipertrofică faza congestivă, forma hipotrofică banală, forma 
Litrofică simplă şi ozena. 

Tratamentul conservator include: 

- anticongestionante (Nafazolină, Oximetazolină, Zetrizolină); 

- instilațji cu soluţii dezinfectante de Colargol 2%; 

- aspirarea secreţiilor; 

- spălaturi nazale cu soluție fiziologică de 0,9%; 

- aerozol cu cortizon; 

- emoliente şi protectoare ale mucoasei nazale; 

-  Finazol circa 0,5 cm unguent de 3-4 ori pe zi în fiecare fosă nazală; 

-  Mentoclar, inhalaţii: într-un vas cu 0,5 litri apă fierbinte (65°C) se introduc 

2,5-5 ml (0,5-1 linguriţă) Mentoclar. Bolnavul acoperă capul cu un 
prosop şi inhalează vaporii adânc cu gura deschisă sau prin nas timp 
de 5-10 min. Procedura se repetă de 2-3 ori pe zi. 

- cure sulfuroase în staţiunea Govora sau Slănic-Moldova; 

- excluderea factorilor nocivi. 

Tratamentul  ozenei constă în: 

- înlăturarea crustelor; 

- administrarea Streptomicinei local sub formă de comprese sau 

pulverizare; 

-  vitaminoterapie generală; se administrează vitamina A uleioasă în 

instilaţii locale; 

- pensulaţii ale mucoasei nazale cu soluţia Lugol; 

- masajul mucoasei nazale; 

-  ultrasonoterapia. 

în rinitele cronice hipertrofice în stadiul fibros (rinită ireversibilă) tratamentul 
va fi chirurgical. 


Patologia sinusurilor paranazale 


Cele mai frecvente afecţiuni ale sinusurilor paranazale sunt inflamaţiile 
mucoasei acestora - sinuzitele. 

După unele statistici 5%, iar după altele 30% din populaţia globului suferă 
de diverse forme de sinuzite. 

Etiopatogenia. Cauzele sinuzitelor sunt multiple şi diverse. Ele pot fi grupate 
în felul următor: 

1. Generale. 

2. Locale. 


37 


3. Regionale şi de vecinătate. 
De mediu ambiant şi de producţie. 
/. Cauze generale: 
e deficiențe imunologice; 
e hipo- sau avitaminoze; 
e dereglări metabolice şi neuroendocrine; 
e hipercolesterolemie, hiperuricemie; 
e obezitate, tuberculoză, reumatism, diabet zaharat, boli in- 
fectocontagioase; 
e boli cardiovasculare şi pulmonare decompensate. 
II. Cauze locale: 
e rinite acute şi cronice; 
e rinite alergice; 
e deviație de sept nazal; 
e tumori ale nasului; 
e  ostiumul; 
e starea cavităților sinuzale. 
/II. Cauze regionale: 
e  vegetaţii adenoide; 
e carie dentară de gradul IV; 
e abcese gangrenoase, periapicale, chist paradental; 
e celulita supurată orbitală; 
e dacriocistită supurată; 
e amigdalită cronică cu acutizări. 
IV. Cauze de mediu ambiant şi de producție: 
e frig; 
e umiditate; 
e schimbări bruşte de temperatură; 
e factori nocivi ai mediului ambiant şi de producţie (praf, substanțe 
chimice, microtraumatisme ale mucoasei nazale, etc.) 
Factori microbieni sinuzali sunt: streptococii, stafilococii, pneumococii, 
Escherichiacoli, Haemophilius influenzae, infecția anaerobă, virusurile etc. 
Patogenia. Dezvoltarea sinuzitelor poate decurge după următoarea schemă. 
Frigul sau umiditatea diminuează reactivitatea locală şi generală a organismului. 
Astfel se creează condiţii pentru exacerbarea infecției nazale şi formarea 
edemului, infiltrației celulare. în consecință are loc obstruarea orificiului sinuzal 
de ventilaţie şi de drenaj cu dezvoltarea sinuzitelor. 

Clasificarea sinuzitelor 
1. După etiopatogenie: 

e primare - traumatice şi hematogene; 

e secundare - rinogene şi odontogene; 

e infecțioase, alergice, metabolice, de stază. 
2. După caracterul clinico-evolutiv: 


e acute; 

e  subacuite; 
e cronice; 

e latente; 


e recidivante. 
3. După caracterul patomorfologic: 


e catarale; 
e proliterative; 
e supurate. 
4. După vârsta pacientului: 
e lacopii; 
e labătrâni; 
e laadulți. 


5. După criteriul terapeutic: 
e chirurgicale; 
e medicale. 
6. După sediul anatomic şi anatomo-topografic: 
e maxilare (Highmore); 
e etmoidale; 
e frontale; 
e sfenoidale; 
e polisinuzite, hemisinuzite, pansinuzite. 


Simptomatologia sinuzitelor 


A. Simptome generale 

1. Simptome generale subiective: în funcție de vârsta bolnavului, forma 
clinică, morfologică, anatomică şi alte particularități ele pot avea un caracter 
pronunţat sau zgomotos. Principalele simptome generale subiective sunt: 
indispoziţia generală, cefalee difuză sau localizată de intensitate diferită, 
anorexie, insomnie, pierderea capacităţii de muncă, subfebrilitate; transpiraţie 
sporită ş.a. 

2. Simptomele generale obiective se referă la starea generală a 
bolnavului. Ele pot fi satisfăcătoare, de gravitate medie, în funcţie de forma 
sinuzitei. Simptome generale obiective sunt culoarea tegumentelor, mucoaselor, 
limbii, starea pulsului, respirației, cunoştinţei etc. 

3. Simptome generale paraciinice. Se au în vedere rezultatele analizei 
generale a sângelui, urinei, radioscopiei cutiei toracice şi consultaţiile diverşilor 
specialişti, în primul rând a pulmonologului, alergologului. 

B. Simptomele specifice. 

1. Simptome specifice subiective: 

e Durerea sau o senzaţie de durere în regiunea proiecției anatomice a 
sinusului afectat. Aceste dureri pot avea o intensitate diferită şi pot fi localizate 
sau difuze. 

e  Insuficienţa respiratorie nazală condiţionată de obstrucția foselor nazale, 
în funcţie de vârsta bolnavului, de rinita generatoare a sinuzitei aceasta va fi 
mai mult sau mai puţin pronunţată, uni- sau bilaterală. 

e  Obstrucţia foselor nazale manifestată prin dereglări de respiraţie este 
al doilea simptom subiectiv specific sinuzitelor. 

e  Rinoreea, rinoragia, rinolalia sunt simptome ce însoțesc o sinuzită. Insă 
caracterul, intensitatea şi alte caracteristici ale rinoreei depind de forma clinică, 
anatomică a sinuzite. 

e  Eliminările din nas sunt al treilea simptom principal al sinuzitelor. 

e  Epistaxisul deşi nu este specific sinuzitelor, indică la schimbări patologice 
în fosele nazale. 

e  Dereglări ale auzului şi olfacţiei. Deci, hiposmia şi hipoacuzia sunt de 
asemenea simptome subiective ale sinuzitelor. Bolnavii, care suferă de o sinuzită, 
se adresează la medic cu acuza de hipoacuzie, iar la examenul otologic nu se 
depistează dereglări anatomice ale analizatorului auditiv. în aceste cazuri se 
constată disfuncţia tubei auditive. La fel se întâmplă şi cu hiposmia. 

Aşadar, putem conchide că simptomele subiective specifice ale unei sinuzite 
sunt durerea, obstrucţia nazală, rinoreea, rinoragia, rinolalia închisă, eliminările 
din nas, hiposmia, hipoacuzia, tensiunea, abreviat-DOREHOT. 

2. Simptome specifice obiective: 

e Aspectul mucoasei nazale - hiperemie, edem, hipertrofie, cruste. 

e  Eliminări nazale şi localizarea lor (fig. 13). 

e Polipi nazali (fig. 14). 

e Rezultatul puncției sinusului respectiv. 

3. Datele paraciinice: 

e Analiza generală a sângelui, urinei. 

e Radiografia sinusurilor paranazale. 

Fig. 13. Eliminări nazale. 


1 - puroi în meatul nazal mediu. 


Fig. 14. Polipi nazali. 


1 - polipi în fosa nazală. 


Tomografia computerizată. 
Rezonanţa magnetică nucleară. 


SINUZITELE ACUTE 


Sinuzită maxilară (Highmorită) 

Este o boală condiţionată de inflamaţia mucoasei sinusului maxilar. 

Etiopatogenia este comună pentru toate sinuzitele. 

Simptomatologia. Bolnavii acuză o senzaţie de plenitudine nazosinuzală, 
de tensiune, durere localizată la nivelul fosei canine, hemifeţei. Durerea are un 
caracter periodic, cu intensitate şi durată diferită, provocată de nevrita infiamatorie 
trigeminală. Acumularea exsudatului în sinus de asemenea poate genera durere. 

Dereglările de olfacţie (hiposmia) sunt o consecinţă a afectării terminaţiilor 
nervoase ale nervului olfactiv şi a insuficienţei respirației nazale care micşorează 
aportul aerian al moleculelor odorivectoare. Bolnavii au o voce nazonată, ca 
urmare a edemului, infiltraţiei şi hipertrofiei cornetelor nazale. 

Rinoscopic se stabileşte că mucoasa nazală este hiperemiată, edemaţiată, 
în fosa nazală (proces unilateral) sau în fosele nazale (proces bilateral), în meatul 
nazal mijlociu - acumulări de puroi de culoare galben-verzuie, mai abundente 
dimineaţa la trecerea în poziţie ortostatică. 

Obstrucţia nazală, consecinţă a congestiei mucoasei, infiltraţiei şi edemului 
ei, duc la blocarea meaturilor. La început obstrucţia nazală este unilaterală, apoi 
devine bilaterală. Insuficienţa respirației nazale este mai accentuată noaptea, 
din care cauză bolnavii au un somn neliniştit şi de scurtă durată. Aceşti bolnavi 
de multe ori trec la respiraţie bucală. 


41 


Hiperemia şi congestia mucoasei nazale duc la ruperea capilarelor, urmată 
de epistaxis. Funcţional la aceşti bolnavi se stabileşte insuficienţă respiratorie 
nazală uni- sau bilaterală, hiposmie, hipoacuzie, lacrimaţie, fotofobie şi hipog- 
nezie. Simptome generale: febră, cefalee, nevralgii ale feţei, inapetenţă, tuse. 

Deosebim câteva forme clinice de sinuzită maxilară: 

e  Sinuzită rinogenă (rinopatică) şi odontogenă. 

e Forma catarală, exsudativă seroasă, supurată, alergică, osteitică, ulcero- 

necrotică, proliferativă. 

e Forma supraacută, acută şi subacută. 

Diagnosticul se va stabili în baza: 

-  Anamnezei care determină legătruile dintre rinita acută, cronică banală 

sau dintre sindromul dureros dentar şi sinuzită maxilară; 

-  Radiografiei sinusului care apreciază opacifierea sinusului maxilar şi 

nivelul de exsudat. 

-  Puncţiei sinusului maxilar. 

-  Tomografiei computerizate. 

-  Rezonanţei magnetice nucleare. 

Diagnosticul diferenţial se va face cu: 

-  Sinuzită maxilară cronică. 

-  Sinuzită etmoidală acută şi cronică. 

-  Sinuzită frontală acută. 

-  Sinuzită sfenoidală acută. 

- Nevralgia trigemino-facială esenţială. 

- Corpi străini nazali ignoraţi. 

-  Chistul paradentar. 

-  Gingivoperiostita maxilară. 

Sinuzită maxilară acută poate să evolueze spre: vindecare; cronicizare; 
complicare. 

Tratamentul are ca scop combaterea durerii, febrei, atenuarea congestiei 
mucoasei nazale. Se vor administra antibiotice, în funcţie de antibiogramă, 
antihistaminice, antiinflamatoare. Sunt indicate procedurile fizioterapice: inhalaţii, 
raze ultraviolete şi de frecvenţă înaltă. 


Sinuzită etmoidală acută 

Această formă de sinuzită este asociată de cele mai multe ori cu inflamaţia 
altor sinusuri. Sunt afectate persoanele de toate vârstele, mai ales copiii. 

Etiopatogenia este comună cu a celorlalte forme de sinuzită. 

Simptomatologia de asemenea este comună cu a celorlalte forme de 
sinuzită (DOREHOT). Specifică este localizarea durerii în unghiul intern al 
orbitei. Tumefacţia se poate răspândi pe toată orbita. La aceşti bolnavi sunt 
prezente tulburări de olfacţie, insuficienţă respiratorie nazală, rinoree, rinolalie. 

La copii boala evoluează frecvent spre supuraţii orbitale. 

Diagnosticul se stabileşte în baza datelor anamnestice, rinoscopice şi 
radiologice. 

Tratamentul este conservator şi chirurgical. Cel conservator include: 

e Administrarea preparatelor decongestionante (Oxymetazolinum (Nazol), 

Xylomethazolinum (Galazolin), Nafazolină (Naftizina, Sanorin)). 

e  Antiinflamatoare. 

e  Hiposensibilizante. 

e Proceduri fizioterapice. 

e Antibiotice. 

Tratamentul chirurgical se va aplica în cazul când sinuzită etmoidală va 
genera o complicaţie. 


Frontita acută 

Constituie o afecţiune inflamatorie acută a mucoasei sinusului frontal. 

Etiopatogenia este comună cu cea a sinuziteor descrise anterior. 

Tabloul clinic şi evoluţia bolii. Bolnavii acuză insuficienţă respiratorie 
nazală uni- sau bilaterală în funcție de răspândirea procesului inflamator; senzaţie 
de plenitudine, de tensiune intranazală şi frontoorbitopalpebrală; eliminări nazale, 
uneori abundente, de diferit caracter. 

Rinoscopic se constată că mucoasa nazală este infiltrată, hiperemiată şi 
edemaţiată. In meatul nazal mijlociu este puroi, cornetele nazale sunt mărite în 
volum. Frontita acută, ca şi celelalte sinuzite, poate evolua spre vindecare, 
cronicizare sau poate genera complicaţii. 

Tratamentul este medicamentos. Se administrează antibiotice, antiseptice, 
anticongestionante, antiflogistice, antialergice şi analgezice. Pentru evitarea 
complicaţiilor se va aplica un tratament mixt, medico-chirurgical, prin practicarea 
trepanopuncţiei sinusului frontal. 


Sfenoidita acută 

Este o inflamație acută a mucoasei sinusului sfenoidal. De cele mai multe 
ori afectarea acestui sinus este diagnosticată la deschiderea lui la cei decedați 
din alte cauze. 

Etiopatogenia este comună cu cea a afectării altor sinusuri. De cele mai 
multe ori, este asociată cu etmoidita acută. 

Simptomatologia sfenoiditei acute în majoritatea cazurilor este asociată cu 
etmoidita sau cu alte sinuzite. Semnele clinice coincid în general cu ale altor sinuzite. 
Specifice pentru sfenoidita acută sunt localizarea durerii în ceafă sau în creştetul 
capului, hiposmia, scăderea acuităţii vederii. Scurgerile din sinus ajung în rinofaringe. 

Tratamentul este asemănător cu al celorlalte sinuzite. 

SINUZITELE CRONICE 


Sinuzita maxilară cronică 

Este o inflamație cronică a mucoasei sinusului maxilar. Se întâlneşte cu 
aceeaşi frecvenţă la ambele sexe. Majoritatea datelor statistice arată că peste 
40-60% din totalul sinuzitelor cronice sunt maxiloetmoidite. 

Etiopatogenia. Investigaţiile ştiinţifice contemporane demonstrează că 
nu există o cauză unică bine determinată a sinuzitei maxilare cronice. De cele 
mai multe ori această formă de sinuzita maxilară este generată de acţiunea mai 
multor factori favorizanţi cum ar fi: vegetaţiile adenoide, adenoidita acută şi 
cronică, rinitele acute şi cronice, deviația de sept nazal, avitaminoza, tulburările 
metabolice, condiţiile structural-anatomice ale cavităţilor sinusurilor maxilare, 
scăderea imunităţii locale şi generale, noxe de producţie etc. în majoritatea 
cazurilor sinuzita maxilară cronică se instalează după o rinită sau sinuzita maxilară 
acută netratată sau tratată insuficient, sub influenţa altor factori nocivi. 

Modificările patomorfologice sunt variate şi depind de forma sinuzite: 

- sinuzita catarală - menţinerea hiperemiei difuze şi edemaţierea 

mucoasei nazale şi a sinusului maxilar; 

- sinuzita supurată, grosimea mucoasei este mai pronunţată din cauza 

proliferării țesutului conjunctiv, hialinizarea întregului ţesut mucos; 

- sinuzita metaplazică-are loc transformarea epiteliului din cilindric de 

tip respirator în epiteliu de tip pavimentos; 

- sinuzita cazeoasă - infecția produce mase cazeoase care nu se pot 

elimina prin ostiumul sinuzal; 

- sinuzita hiperplazică, mucoasa se hipertrofiază, capătă un aspect 

sclerogen şi apar leziuni osoase de tip osteoperiostită; 

- sinuzita vacuum sinus - se afectează organele din vecinătate prin 

mecanismul reflexelor nervoase. 

Simptomatologia. Bolnavii acuză cefalee accentuată din partea sinusului 
afectat, obstrucţie nazală, rinoree purulentă cu un puroi gros, galben sau verde. 
Rinoscopia anterioară stabileşte o rinoree uni- sau bilaterală franc purulentă pe 
planşeul fosei nazale sau în meatul mijlociu. 

Diagnosticul se bazează pe analiza foarte minuțioasă a anamnezei, tabloul 
clinic, rezultatelor rinoscopiei, metodelor auxiliare de investigaţie descrise în 
sinuzitele acute. 

Complicaţiile sinuzitei maxilare cronice sunt următoarele: 

/. Ascendente - adenoidita, vegetaţiile adenoide, otitele medii. 

2. Descendente - angina, amigdalita cronică, faringita, afecțiunile 

inflamatorii ale mucoasei bucale, laringita, traheita, bronşita etc. 

3. La distanţă - în special cardiovasculare, renale. 

4. Digestive - gastrite, enterocolite, colecistite. 

Tratamentul este dificil, deoarece forţele de rezistenţă ale organismului 
sunt diminuate, modificările mucoasei, iar uneori şi cele ale pereţilor osoşi, devin 
ireversibile. Se cere o atenţie deosebită în aprecierea justă a rolului altor factori 
în evoluţia bolii şi anihilarea acţiunii lor (cariesul dentar, alergia, devierile de sept 
nazal, patologia nazofaringelui, prezenţa altor boli, dezechilibrul imunologic etc). 

Tratamentul medical este acelaşi ca şi în sinuzitele acute. Suplimentar se 
efectuează drenarea sinusului cu un tub de polietilenă (Edinac) prin care se pot 
face spălaturi sinuzale cotidiene. 

Scopul principal al tratamentului chirurgical constă în deschiderea sinusului, 
îndepărtarea tuturor modificărilor patologice locale şi formarea unei stome largi 
cu fosele nazale pentru eliminarea liberă a conţinutului patologic al sinusului. 
Tratamentul chirurgical se poate efectua prin metode endoscopice 
microchirurgicale şi prin metode chirurgicale radicale. 

Prin metode endoscopice microchirurgicale se efectuează puncţionarea 
unui chist, ablaţia unui granulom, deschiderea largă a sinusului maxilar la nivelul 
meatului inferior cu drenaj temporar larg. în aceste cazuri este utilizată tehnica 
medicală respectivă: sinusoscopul, microscopul etc. 

Prin metode chirurgicale radicale se deschide larg sinusul maxilar afectat, 
se chiuretează şi se înlătură toate procesele patologice şi se efectuează o anasto- 
moză cu fosa nazală. 


Etmoidita cronică 


Este o boală cronică condiţionată de inflamaţia cronică a mucoasei celulelor 
sinusului etmoidal. 

Etiopatogenia este comună cu a sinuzitelor maxilare cronice, specifice 
fiind următoarele: 

e Se întâlneşte cu mult mai frecvent decât este diagnosticată. 

e [n majoritatea cazurilor evoluează concomitent cu sinuzita maxilară, 

frontală sau sfenoidală. 

e Se întâlneşte cu aceeaşi frecvenţă atât la copii cât şi la maturi. 

Semiologia etmoiditei cronice nu este accentuată, asemănându-se cu ale 
altor forme de sinuzite sau rinite, ceea ce pe de o parte condiţionează erorile de 
diagnostic, iar pe de altă parte face ca aceste sinuzite să rămână nediagnosticate. 

Semnele subiective: 

e durere în regiunea unghiului internai orbitei; 

e insuficiență respiratorie nazală de diferit grad; 

e  hiposmie, hipoacuzie; 

e  rinoree mucopurulentă sau purulentă franc; 

e tensiunea intranazală şi în regiunea proiecției etmoidului; 

e cefalee, incapacitate de muncă, insomnie, inapetenţă. 

La palparea regiunii sinusului etmoidal (la compresia cu degetul pe osul 
lacrimal, pe părțile moi ale unghiului intern al orbitei) se stabileşte hipersensibilitate. 

Rinoscopic se constată îngustarea lumenului foselor nazale din cauza 
hipertrofiei, infiltraţiei şi edemului cornetelor nazale. Puroiul se depistează ori în 
meatul nazal mijlociu, ori superior şi în rinofaringe. 

Diagnosticul se bazează pe anamneză, tabloul clinic şi pe rezultatele 
examenului paraclinic. 

Tratamentul poate fi medical şi chirurgical, şi are ca scop restabilirea 
respirației nazale, combaterea durerii, administrarea preparatelor antiinfecţioase 
(antibiotice), antihistaminice, vitamine. 

Indicaţii pentru intervenţii chirurgicale servesc complicațiile orbitale, 
endocraniene, polipoza nazală, toxiinfecţiile la distanţă, eşecul tratamentului 
conservator. 


Frontita cronică 


Este o afecţiune cronică caracterizată printr-o inflamație cronică a mucoasei 
cavităţii sinusului frontal care durează mai mult de 3 luni. 

Factorii predispozanţi şi etiopatogeni sunt comuni cu ale altor forme 
de sinuzită. 

Tabloul clinic se manifestă prin respiraţie nazală insuficientă, cefalee, 
dureri în regiunea sinusului afectat, rinoree mucopurulentă, purulentă franc. La 
palparea tegumentelor peretelui anterior şi anteroinferior se stabileşte sindromul 
algic. Endonazal se observă reducerea impermeabilităţii fosei sau a foselor nazale 
(dacă procesul este bilateral), prezenţa secreţiilor purulente în meatul nazal 
mediu, tumefacţiei şi hiperemiei mucoasei nazale. 

La precizarea diagnosticului, în afară de anamneză, se va lua în considerare 
tabloul clinic şi rezultatele investigaţiilor suplimentare (radiografia, tomografia 
computerizată etc). Puncţia sinusului frontal, ca de altfel şi cateterizarea lui, 
confirmă sau infirmă diagnosticul. 


Sfenoidită cronică 


Este o boală la baza căreia stă inflamaţia cronică a mucoasei sinusului 


sfenoidal. 
Cauzele, factorii favorizanţi, ca de altfel şi mecanismul de dezvoltare, sunt 

asemănătoare cu ale altor sinuzite. Majoritatea cazurilor de sfenoidită cronică 
rămân nediagnosticate. 

Unii savanţi O.R.L. cu renume mondial (G.Portman) au calificat această 
afecţiune drept o sinuzită ipocrită, lentă, ascunsă. 

Tabloul clinic de cele mai multe ori este confundat cu cel al altor sinuzite 
cu care este asociată. Sinuzită sfenoidală cronică se manifestă prin secreţii 
purulente ce se scurg în faringe prin meatul nazal superior şi prin coane. 
Rinoscopia posterioară pune în evidenţă puroi pe coada cornetului mijlociu, în 
rino- şi mezofaringe. Sfenoidită poate fi însoţită şi de inflamaţia nervului optic. 

Diagnosticul este greu de stabilit deoarecesemnele subiective, endosco- 
pice şi generale sunt mascate de alte sinuzite. 

Tratamentul poate fi medicamentos, chirurgical şi profilactic. Cel 
medicamentos are ca scop combaterea infecţiei, decongestionarea mucoasei 
foselor nazale şi prevede administrarea analgezicelor, antihistaminicelor, 
antiinflamatoareloretc. în funcţie de stadiul evolutiv al sfenoiditei. Tratamentul 
profilactic presupune depistarea factorilor etiopatogenici şi sistarea cronicizării 
procesului acut, asanarea la timp şi completă a sinusurilor afectate. Tratamentul 
chirurgical se aplică în cazurile când a eşuat tratamentul conservator sau s-a 
dezvoltat o complicaţie rinosinusogenă endocraniană. 


Particularităţile sinuzitelor la copii 


e în majoritatea cazurilor sunt provocate de virusuri gripali, de rinoade- 
noidite şi de maladii infectocontagioase. 

e  Avitaminozele, rahitismul, diatezele exsudative, distrofiile, diabetul 
zaharat etc. sunt factori favorizanţi. Din acest grup mai fac parte fac- 
torii anatomici: fose nazale înguste, mici; ostiumuri nazosinuzale cu 
un diametru mult mai mic decât la adulţi; sinusuri paranazale în stadiul 
de dezvoltare; pereţi osoşi subţiri etc; factorii fiziologici: imunitate 
imatură, virulență sporită a microbilor. 

e Tabloul clinic general al bolii la copii este mai pronunţat, cu stare 
generală alterată, febră etc. 

e Manifestările sinuzitelor, mai ales a celei etmoidale, pot avea un caracter 
exteriorizat cu modificări în partea unghiului intern al orbitei şi globului 
ocular. 

e Sinuzitele maxilare şi etmoidale pot cunoaşte o evoluţie recidivantă cu 
o simptomatică bogată, caracterizată prin prezenţa tusei, obstrucţiei 
nazale, rinoree, stare de excitație şi oboseală. 

e Starea imunitară se caracterizează prin scăderea limfocitelor T, Ig-A 
şi mărirea cantităţii de Ig-E. 

Medicii de familie vor trata sinuzitele folosind întregul arsenal medicamentos 
descris la capitolul Rinitele, deoarece majoritatea sinuzitelor sunt cauzate de o rinită. 

Tratamentul prescris de medicul de familie trebuie controlat în mod 
obligatoriu de medicul otorinolaringolog. 

Tratamentul antiinfecţios al sinuzitelor poate fi completat cu: 

e  Lincomicină (2 g/zi; 30meg/kg/zi la copii) timp de 4-5 zile, după ce 
tratamentul se revede în funcţie de rezultatele examenului clinic sau 
bacteriologic. 

e Preparatele de alternativă: macrolide (Claritromicină, Diritromicină, 
Azitromicină, Roxitromicină);, Cefalosporine orale (Reftibuten, 
Cefuroxim-axetil, Cefoclor). 

e Preparate de rezervă: Fluorchinolonele sistemice (Ofloxacina etc); 
Imipinem; Amoxiclav, augumentin oral sau parenteral. 

In tratamentul sinuzitelor maxilare odontogene se va asocia suplimentar 


Metronidazolul în doze pentru adulţi 250 sau 500 mg/zi; sau sol. Metrogyl 200 mg/zi. 


La depistarea unei flori asociate -stafilococi meticilinsensibili şi bacterii 
gram-negative (colibacil, bacilul piocianic, enterobacter) sunt recomandate 
Ofloxacina (Pefloxacină) + Amoxiclav (Augumentin). 


Relaţii fiziopatologice între sinusuri şi restul organismului 


Aceste relaţii sunt reprezentate de: 

- sindromul sino-bronşic; 

- fibroza chistică (mucoviscidoză); 

- sindromul Kartagener etc. 

Sindromul sino-bronşic se prezintă ca relaţii între sinusurile paranazale 
şi arborele bronşic înfăptuite pe cale nervoasă, umorală şi percontinuitate. Astfel, 
în cazul afectării sinusurilor paranazale se va dezvolta un sindrom descendent 
sino-bronşic şi invers, în caz de un proces patologic în bronhie se va dezvolta 
sindromul ascendent bronho-rinologic. 

Fibroza chistică se caracterizează prin concentraţie sporită de sodiu, de 
clor, prezenţa unei sinuzite şi a unei polipoze nazale, sudoare. Este considerată 
o afecţiune congenitală, întâlnită mai frecvent la copii. 

Sindromul Kartagener se caracterizează prin triada: 

e afecțiune sinuzală sau nazală; 

e situs inversus (dextrocardie); 

e bronşectazie. 

Aceste simptome sunt generate de deficitul cililor vibratili, de unde şi 
denumirea bolii de sindromul cililor vibratili. 

Sunt stabilite şi alte legături etiopatogenice, morfofuncționale dintre sistemul 
rino-sinuzal şi arborele respirator inferior. 


48 


Complicaţiile sinuzitelor 


Necesitatea cunoaşterii acestor complicaţii este dictată de următoarele 
circumstanţe: 

1. Incidenţa relativ înaltă a acestor afecţiuni. 

2. Dificultăţile în diagnosticare. 

3. Rezervele în aplicarea tratamentului medical şi chirurgical; 

4.  Letalitatea înaltă în unele forme morfopatologice şi clinice (tromboza 

sinusului cavernos). 

5.  Invaliditatea socială şi profesională în cazul unor complicaţii ale sinuzi- 
telor. 

6. Caracterul socio-economic al acestor afecţiuni. 

7.  Repercusiunile acestor complicaţii asupra diverselor organe şi sisteme: 
laringe, trahee, bronhii, plămâni, esofag, stomac, ficat, intestine, siste- 
mul nervos central etc. 

Complicaţiile pot fi provocate atât de sinuzitele acute, cât şi de cele cronice, 

în unele cazuri complicațiile sunt provocate de: 

1. Răspândirea infecţiei din sinusul respectiv în organele din vecinătate 
prin continuitate. 

2. Răspândirea infecţiei pe cale hematogenă. 

3. Caracterul infecțios şi alergic al sinuzitelor, care generează infectarea 
şi alergizarea organismului. 

4. Factorul infecțios schimbă metabolismul celular, tisular, reactivitatea 
organismului şi a sistemului nervos central şi vegetativ, inducând 
schimbări în toate organele şi sistemele organismului. 

Complicaţiile orbitale constituie de la 0,5 până la 10% din toate afecțiunile 
inflamatorii ale sinusurilor paranazale. în ultimul timp se observă o creştere a 
incidenţei acestor complicaţii, precum şi a cazurilor grave de boală ca urmare a 
scăderii sensibilităţii agenţilor patogeni faţă de antibiotice şi a sporirii numărului 
de sinuzite generate de infecţie virală. Şi totuşi, cauza principală a complicaţiilor 
sinuzitelor este starea materială precară a populaţiei care nu permite persoanelor 
ce suferă de rinite, sinuzite să se adreseze la medic şi să urmeze un tratament 
calificat şi complex. 

Complicaţiile sinuzitelor prezintă afecţiuni de gravitate diferită. Se manifestă 
prin simptomatologia complicaţiei ca atare, precum şi prin simptomele din partea 
organelor şi sistemelor a căror stare funcţională este afectată. 

Etiologic Multiplele cauze ale complicaţiilor sinuzitelor pot fi grupate în: 

I. Factori de ordin anatomo-topografw şi funcţional: 

e vecinătatea sinusurilor cu orbita, cutia craniană etc, legăturile dintre 
sinusuri şi organele respective; 

e  sinuzitele acute şi cele cronice reîncălzite; 

e  traumatismul. 

II. Factori favorizanţi: 

e reactivitatea scăzută a organismul ui; 

e răceala; 

e diagnosticul şi tratamentul tardiv şi neadecvat al sinuzitei; 

e boli infecțioase, boli cronice decompensate; 

e dereglări ale sistemului nervos central. 

III. Căile de pătrundere a infecţiei: 

e  percontinuietatem; 

e  hematogenă; 

e  limfogenă; 

e dehiscentă; 

e  perinevrală; traumatică; 

e mixtă. 

Patogenie. Sinuzita acută sau cronică duc la schimbarea reactivității locale 
şi generale, iar tratamentul lor incomplet sau incorect aprofundează aceste 
schimbări. Intervenția unui factor predispozant (răceala, oboseala, avitaminoza, 
acutizarea bolilor cronice ale sistemului cardiovascular, renal, endocrin etc.) 
facilitează dezvoltarea complicaţiei respective. 

Schimbările patomorfologice. Dintre acestea se înregistrează congestia 
simplă, dilatarea vaselor sanguine, edemul, tromboza vaselor sanguine, staza 
venoasă şi limfatică, infiltrația celulară, formarea puroiului. Trebuie remarcat 
faptul că nu există paralelism între schimbările morfologice din sinusul respectiv 
şi cele ce au loc în complicaţia respectivă. De asemenea nu există corelaţie directă 
între forma anatomică şi clinică a sinuzitei şi complicațiile patomorfologice. 

Astfel, unele forme uşoare de sinuzita pot provoca complicaţii grave şi 
multiple. 


Clasificarea complicaţiilor, sinuzitelor 


Se disting următoarele grupe de complicaţii ale sinuzitelor: 

a)  endocraniene; 

b) orbitooculare; 

c)  laringotraheobronhopulmonare; 

d) mixte. 

Tabloul clinic şi evoluţia complicaţiilor depind de forma acesteia, de sinuzita 
generatoare, de vârsta şi reactivitatea organismului, de precocitatea 
diagnosticului. 

Complicaţiile  orbitooculare 


Se deosebesc următoarele forme de complicaţii orbitooculare ale sinuzitelor: 
periostita simplă, periostita supurată, abcesul subperiostal, edemul pleoapelor, 
edemul ţesuturilor moi şi al orbitei, inflamaţia supurată a ţesuturilor orbitei (flegmonul 
şi abcesul pleoapelor, flegmonul retrobulbar şi al orbitei, etc), formele mixte. 

Simptomele acestor complicaţii depind de forma patomorfologică şi clinică 
a acesteia. Astfel deosebim simptome generale şi speciale. 

Simptome generale: subiective, obiective şi paraclinice. 

a. Simptome subiective generale: indispoziţie generală, cefalee localizată 
sau difuză, anorexie, insomnie, pierderea capacităţii de muncă. 

b. Simptome generale obiective: starea generală a bolnavului este gravă 
sau medie, culoarea tegumentelor şi a mucoaselor schimbată, tahicardie, 
bradicardie, respiraţia dereglată, uneori pierderea cunoștinței (comă). 

c. Paraclinice generale: leucocitoză, VSH accelerat. 

Simptome speciale: subiective, obiective, paraclinice. 

a. Simptome subiective speciale: DOREHOT - durere, obstrucţie naza- 
lä, rinoree, rinoragie, rinolalie, epistaxis, hiposmie, hipoacuzie, tensiune în sinusul 
afectat. 

b. Simptome obiective speciale. Rinoscopic: hiperemia mucoasei, edem, 
hipertrofie, cruste, rinoree, polipi nazali, rezultatele puncţiei sinusului respectiv. 

c. Paraclinice speciale. Radiografia sinusurilor paranazale pune în 
evidenţă opacitate, nivel de lichid. 

Periostita. Simptomatologia periostitei este mai puţin zgomotoasă în 
comparaţie cu alte forme de complicaţii rinosinusogene orbitale. Dacă procesul 
patologic în caz de periostita progresează, atunci şi starea bolnavului devine 
gravă, se dezvoltă abcesul subperiostal şi abcesul retrobulbar, abcesul orbitei 
sau flegmonul orbitei. 

Pentru periostita orbitei este caracteristic edemul pleoapelor sau numai a 
unei pleoape, congestia vaselor sanguine ale conjunctivei. în inflamaţia ţesuturilor 
orbitei se stabileşte un edem foarte pronunţat al ţesuturilor. Se observă exoftalmul, 
hiperemia, infiltraţia pielii. Aceste simptome sunt şi mai pronunţate în caz de un 
edem retrobulbar. 

Flegmonul orbitei constituie una din cele mai grave şi periculoase 
complicaţii rinosinusogene. Simptomele acesteia sunt mai grave: exoftalm cu 
abolirea sau diminuarea deplasării globului ocular, febră (39*-40*), cefalee foarte 
pronunţată, vărsături. Durerea cu localizare în orbită se intensifică, se măreşte 
edemul şi hiperemia pleoapelor. 

în unele cazuri se dezvoltă oftalmoplegie din cauza dereglărilor de circulaţie 
sanguină a retinei. Formarea flegmonului orbitei poate fi precedat de tromboflebita 

acesteia. La 60-85% din bolnavi cu patologia orbitei (flegmon) infecția pătrunde 
din sinusurile paranazale, fapt ce impune efectuarea radiografiei sinusurilor 
paranazale ori de câte ori vor fi depistate dereglări din partea orbitei. 

Determinarea caracterului complicaţiilor orbitale prezintă unele dificultăţi, 
deoarece simptomatologia lor de cele mai multe ori este asemănătoare. De 
pildă, simptomatologia periostitei orbitei şi a abcesului subperiostal este aceiaşi, 
numai că în caz de abces acestea sunt mai evidente. De tratamentul acestor 
bolnavi, de altfel şi de examinarea lor, trebuie să se ocupe otorinolaringologul şi 
oftalmologul. / 

Afectarea nervului optic este o complicaţie rară, întâlnită de obicei în 
caz de sfenoidită. Infecția se propagă direct din sinusul sfenoidal. Uneori primul 
şi unicul simptom al sfenoiditei poate fi afectarea nervului optic. Complicaţia se 
manifestă prin scăderea evidentă a vederii şi a capacităţii de percepere a 
culorilor, diminuarea reflexului pupilar. 

Schimbări asemănătoare din partea nervului optic pot avea loc şi în caz de 
sinuzite maxilare, frontale şi etmoidale. Uneori puncţia sinusului maxilar recupe- 
rează vederea. 

Tratamentul bolnavilor cu complicaţii orbitooculare trebuie efectuat în 
spital sub controlul otorinolaringologului şi oftalmologului. Tactica şi metoda de 
tratament se vor selecta în funcţie de caracterul complicaţiei orbitale şi a sinuzitei 
cauzale. 

în edemul ţesuturilor moi ale pleoapelor, feţei, infiltraţia şi hiperemia 
ţesuturilor, osteoperiostită generată de o sinuzită acută se va face un tratament 
conservator: 

e asanarea sinusului afectat (puncţia şi drenarea lui, introducerea de 

antibiotice, fermenţi proteolitici, hormoni în sinus); 

e  antibioterapie; 

e antiinflamatoare; 

e  dezintoxicante; 

e antihistaminice; 

e vitamine. 

în caz de sinuzite exsudative în acutizare care au generat o complicație 
orbitală simplă de asemenea se va aplica un tratament conservator, bolnavul 
fiind supravegheat în staționar de otorinolaringolog şi oftalmolog. Dacă 
simptomatologia nu cedează timp de 2—4 zile, atunci se va opera sinusul respectiv. 

Toate complicațiile orbitale supurate generate de o sinuzită supurată se vor 
trata chirurgical: intervenție pe sinusul afectat şi eliminarea procesului supurativ 
al orbitei. Tratamentul chirurgical se va asocia cu: 

e antibioterapie - penicilină 10000000-20000000 UI timp de 24 ore 

intravenos sau intramuscular. De asemenea se introduce intravenos 

Lincomicină (0,6 g în 20 ml de soluție Natrii cloridi de 0,9%); Ristomicină 
(1000000-1500000 UI timp de 24 de ore); Polimicină 25-50 mg în 300 
ml de soluție Glucosae de 5%; Nistatină 500000 UI de 4 ori pe zi. 

e în tromboflebita venelor orbitei se administrează Heparină. 

e se vor administra preparate dexintoxicante, deshidratante şi 
antihistaminice: Manitol, 500 ml de 15% intravenos; Hemodez 200 ml, 
intravenos; sol. Glucosae de 5% - 200 ml; Dimedrol, Suprastină, 
Diazolină etc. 

Se vor administra şi alte preparate în funcție de tabloul clinic al bolii, 

eficacitatea medicamentelor prescrise şi prezența altor simptome din partea 
altor organe şi sisteme. 


Complicaţiile endocraniene rinosinusogene 


Aceste afecțiuni au un tablou clinic grav, cu un prognostic nefavorabil. 
Diagnosticarea lor prezintă unele dificultăți. Majoritatea lor sunt cauzate de 
sinuzitele acute şi cronice, iar unele forme de traumatisme ale nasului şi sinusurilor 
paranazale; furunculul nasului; abcesul septului nazal; carbuncul etc. 

Clasificarea complicaţiilor endocraniene: 

-  Abces extradural. 

-  Abces subdural. 

-  Abces cerebral. 

-  Meningită rinogenă seroasă şi supurativă. 

- Tromboza sinusului sagital şi a celui cavernos. 

Simptomatologia depinde de forma complicaţiei şi sinuzită generatoare. 

Abcesul extradural se manifestă clinic prin cefalee, leucocitoză mărită 
doar atunci când devine voluminos. Moartea survine prin compresiune. 
Diagnosticul de cele mai multe ori se stabileşte la operaţie. 

Tratamentul este chirurgical. Se operează la sinusul afectat, de cele mai 
multe ori frontotomie. Abcesul se deschide şi se drenează prin sinusul respectiv. 
Bolnavilor li se vor administra antibiotice, dezintoxicante, antihistaminice, 
antiinflamatoare şi alte preparate în funcţie de necesitate. 

Abcesul subdural este o complicaţie frecventă a sinuzitelor cu semne 
cerebrale multiple sau cu semne caracteristice abcesului extradural. De multe 
ori evoluează asimptomatic sau cu o singură acuză - cefalee. > 

Tratamentul este acelaşi ca şi în abcesul extradural. 

Abcesul cerebral (al creierului). Clinic se înregistrează un caz rinogen la 
opt cazuri otogene. De cele mai multe ori este cauzat de o frontită acută sau 
cronică reîncălzită şi se localizează în lobul frontal. Simptomele clinice apar 

tardiv ca urmare a localizării abcesului într-o porțiune "mută" a creierului. Bolnavii 

acuză cefalee cu torpoare şi tulburări psihice, febră, bradicardie, stază papilară, 
paralizii oculare (III şi IV). Perioada de latenţă poate dura câteva luni până la 
apariţia semnelor de compresiune cerebrală. Bolnavul la apariţia acestor 
simptome se adresează neochirurgului care trebuie să consulte rinologul. LCR 
arată o meningită puriformă aseptică. Electroencefalografia permite localizarea 
abcesului. Arterografia arată o deplasare a marelui trunchi vascular. 
Ventriculografia prezintă pericolul deschiderii abcesului în ventricul. Tomografia 
computerizată şi rezonanţa magnetică nucleară precizează diagnosticul. 

Tratamentul. Efectuarea de urgenţă a intervenţiei chirurgicale pe sinusul 
afectat. Antibioterapia se administrează în doze mari şi imediat cum a fost 
diagnosticat abcesul: penicilină 20000000 UI intramuscular şi 5000000 UI 
intravenos în picurătoare, de 3-4 ori timp de 24 ore. După precizarea agentului 
patogen (antibiogramă), se vor administra antibioticele respective. 

In ultimul timp neurochirurgii practică trepanaţia craniului pentru 
deschiderea acestor abcese. 

Meningita nazosinuzală de cele mai multe ori este de origine traumatică: 
fractura peretelui posterior al sinusului frontal în urma unui traumatism 
craniofacial, fractura lamei ciuruite după o intervenţie chirurgicală. Meningita 
poate fi provocată şi de o sinuzită frontală acută sau cronică reîncălzită de 
pneumococ foarte virulent pentru meninge. 

Prognosticul este mai favorabil la tineri. Meningita poate fi supurată, 
seroasă, recidivantă, limfocitară (survine la tineri şi durează săptămâni sau luni, 
confundându-se cu cea tuberculoasă). Poate avea un debut acut, fulgerător cu 
cefalee foarte pronunţată. Alteori debutează cu slăbiciune, febră, frisoane, 
cefalee nepronunţată. Simptomele meningiene sunt slab exprimate. Se stabileşte 
mărirea tensiunii LCR (prin puncţie), conţinutului de proteine, neutrofile, 
micşorarea conţinutului de glucoza. Starea generală a bolnavilor este grav alterată, 
prezentând excitație, fotofobie; simptomele Kernig şi Brudzinski pozitive. 

Tratamentul este chirurgical şi medicamentos. 

Tromboflebita sinusurilor sagital şi cavernos. Tromboflebita sinusului 
sagital (longitudinal superior) este o complicaţie excepţională. Tromboflebita 
sinusului cavernos se atestă de regulă în caz de furuncul, carbuncul al nasului. 
Este cea mai răspândită afecţiune a sinusurilor cerebrale, deoarece în interiorul 
sinusului cavernos sunt multiple conglomerate de ţesut conjunctiv, care favori- 
zează încetinirea scurgerii sângelui în sinus, ceea ce duce la formarea trombului. 

Simptomatologia. Febră (39-41*C) cu caracter hectic, frisoane. Starea 
generală grav alterată. Cefalee foarte pronunţată cu localizare în regiunea 
occipitală. Se dezvoltă exoftalm, hemozis, durere în caz de comprimare pe globul 
ocular. 

Deoarece tromboflebita sinusului cavernos poate fi o consecință a flegmo- 
nului orbitei, trebuie efectuat diagnosticul diferențial al acestor patologii: în 
tromboflebita sinusului cavernos dereglările țesuturilor orbitale au un caracter 
bilateral. 

Maladia se manifestă prin semne meningiene şi semne ale afectării nervilor 
cranieni care trec pe lângă sinus. Pot apărea şi dureri pe faţă (afectarea nervului 
trigemen). Este foarte important, mai ales pentru medicii de familie, de a căuta 
şi alte focare septice în organism (de exemplu, în plămâni). 

Tratamentul depinde de cauza tromboflebitei. în caz de furuncul, carbuncul 
se vor administra antibiotice, anticoagulante, antiinflamatoare, dezintoxicante, 
antihistaminice. în tromboflebita cauzată de sinuzită acută sau cronică reîncălzită 
se va opera sinusul respectiv şi se va administra un tratament adecvat antibacte- 
rian, anticoagulant, antiinflamator, antihistaminic etc. 

Prognosticul depinde de forma complicaţiei, de precocitatea stabilirii diag- 
nosticului şi de calitatea tratamentului aplicat. 

Profilaxia complicaţiilor rinosinusogene 

îmbunătăţirea condiţiilor de muncă şi trai ale populaţiei. 
Diagnosticarea corectă şi la timp a patologiei rinosinuzale. 
Tratamentul adecvat şi la timp. 

Supravegherea persoanelor cu factor de risc. 
Dispensarizarea populaţiei. 

Munca de iluminare sanitară a populaţiei. 

Faringele - organ imunocompetent. 


CAPITOLUL II 


FARINGOLOGIE 


Embriologia faringelui 


Dezvoltarea embrionară a faringelui ţine de formarea aparatului digestiv, 
care are ca punct de pornire foita ectodermală a embrionului. Iniţial aparatul 
digestiv prezintă un tub închis la ambele capete, care comunică doar în partea 
de mijloc cu vezica ombilicală. Pe măsura creşterii embrionului, acesta se lun- 
geşte şi în structura lui se disting trei porţiuni: anterioară, mijlocie şi posterioară. 

Porțiunea anterioară corespunde faringelui primitiv. Pe parcursul dezvoltării, 
acesta formează 4 diverticuli laterali, care se suprapun pe 4 invaginaţii generate 
de foiţa ectodermală. Diverticulii, numiţi pungi branhiale, se separă prin cinci 
proieminenţe - arcuri branhiale. Din epiteliul pungilor se dezvoltă tuba auditivă, 
epiteliul urechii medii, foselor amigdaliene şi amigdalelor, timusul şi paratiroidele. 

In a doua jumătate a celei de a două luni de dezvoltare intrauterină faringele 
are deja pereţi netezi, păstrând încă comunicarea cu cavitatea nazală (prin coane), 
cu urechea medie (prin tuba auditivă), cu cavitatea bucală (prin istmul orofarin- 
gian), cu laringeie (prin aditus) şi cu esofagul cu care continuă posterior. Deci, 
putem afirma cu toată certitudinea că faringele, cavitatea foselor nazale şi oto- 
mastoidiene au o evoluţie embriologică comună şi nu pot fi separate de aceasta 
anatomic, funcţional şi clinic. 

In dezvoltarea arcurilor şi pungilor branhiale pot apărea: 

e  Chisturi branhiale, care prezintă cavităţi închise delimitate de epiteliul 

ectodermal, situate pe partea anterioară a muşchiului sternocleido- 
mastoidian. Se pot maligniza sau suprainfecta; 

e  Fistule branhiale cu traiect, ce se pot deschide uneori la marginea 
anterioară a muşchiului sternocleidomastoidian. Fistulele descendente 
din şanţul III se pot deschide în regiunea arterei carotide comune. 

Fistulele branhiale însoțesc următoarele sindroame: 

e Sindromul BOR (displazia bronho-oro-renală); 

e Sindromul orofaciocervical cu malformații ale pavilionului urechii şi 
ale conductului auditiv extern, gropiţe preauricale, fistule cervicale, 
hipertrofia musculaturii gâtului. 


Anatomia clinică a faringelui 


Faringele prezintă un compartiment important al organelor sferei O.R.L. 
împreună cu nasul şi laringeie formează calea respiratorie, iar cu cavitatea 
bucală şi esofagul - calea digestivă. 

Faringele, ca organ anatomic, are raporturi strânse cu: 

- nasul (prin intermediul coanelor); 

- urechea medie (prin intermediul trompei Eustache); 

- gâtul (mai ales cu pachetul vasculo-nervos - artera carotidă externă şi 

internă, vagusul şi vena jugulară internă); 

- cu laringeie şi cu cavitatea bucală. 

In structura anatomică a laringelui se disting trei porţiuni: 

A. Porțiunea superioară (sinonime: nazofaringe, epifaringe, rinofaringe, 
cavum). Aici se găseşte amigdala faringiană - vegetaţiile adenoide (amigdala 
II sau amigdala Luschka). Cu vârsta această formaţiune limfatică se atrofiază. 
Hipertrofia ei la copii poate duce la obstrucţia coanelor cu dezvoltarea insufi- 
cienţei respiratorii nazale de diferit grad, ori la dezvoltarea diverselor afecţiuni 
ale urechii medii (otită medie acută, otită medie recidivantă şi otită medie 
secretorie). La adolescenţi induce angiofibromul adolescentului. 

Spaţiul retrofaringian (prevertebral), aflat între fascia prevertebrală şi 
adventiţia faringelui, conţine doi ganglioni limfatici (a lui Gillette), câte unul de 
fiecare parte, umpluţi cu ţesut celular lax. Acest spaţiu serveşte ca loc pentru 
colectarea limfei de la nivelul rinofaringelui şi al vălului palatin. Cu vârsta (după 
3-5 ani) aceşti ganglioni limfatici se atrofiază, țesutul celular se cicatrizează şi, 
deci, spaţiul prevertebral la adolescenţi şi adulţi încetează să mai existe. însă la 
copiii mici ca urmare a colectării limfei (uneori infectate) din nas şi din alte 
porţiuni ale faringelui, se poate dezvolta flegmonul retrofaringian, o compli- 
caţie foarte gravă. In caz de abces în spaţiul retrofaringian, care comunică cu 
spaţiul mediastinului posterior, se poate dezvolta o complicaţie şi mai gravă - 
mediastinita supurată. Letalitatea în această afecţiune este foarte mare, după 

unele date circa 50% din cei afectaţi. Mediastinita supurată se întâlneşte, de 
regulă, la copiii mici (5-7 ani). 

Pe peretele lateral al rinofaringelui, la nivelul cozilor cornetelor inferioare 
ale nasului, se găsesc formaţiuni limfatice, tubare (amigdala tubară Gerlach), 
care înconjoară orificiul rinofaringian al trompei auditive (Eustache). Acest fapt 
are o mare importanţă în clinică deoarece inflamaţia, precum şi hipertrofia 
acestora, ca şi hipertorfia vegetaţiilor adenoide, duc la obstrucția orificiului 
rinofaringian al trompei auditive. Prin impermeabilitatea trompei Eustache se 
explică frecvenţa foarte înaltă a otitelor acute şi cronice la copii. 

Examenul rinofaringelui este cel mai dificil în O.R.L., ceea ce explică 
depistarea întârziată, iar uneori diagnosticarea incorectă a afecţiunilor acestuia. 

B. Porțiunea mijlocie a faringelui, numită mezofaringe sau bucofaringe, 
este situată între linia prelungită de la rădăcina limbii până la partea posterioară 
a faringelui şi nivelul superior-prelungirea vălului palatin către peretele posterior 
al faringelui. 

Prin istmul bucofaringian, constituit din marginea inferioară liberă a vălului 
palatin, stâlpii amigdalelor palatine şi baza limbii, cavitatea bucală comunică cu 
mezofaringele, iar ultimul cu esofagul alcătuind împreună calea digestivă. 

La nivelul mezofaringelui se găsesc cele mai importante formaţiuni limfatice 
- amigdalele palatine (prima şi a doua din inelul Waldeyer). Importanţa acestor 
formaţiuni limfatice constă în faptul că ele participă la mecanismul imunitar al 
organismului. în celulele lor se dezvoltă atât limfocitele de tip T - timus 
dependente, cât şi de tip B - producătoare de anticorpi. Tot aici se produc toate 
imunoglobulinele (A, M, G, E şi D) studiate până în prezent şi extrem de 
importante în asigurarea imunităţii organismului; interferonul şi lizozimul (mai 
activ decât lizozimul produs în alte regiuni şi ţesuturi ale organismului), precum 
şi multe alte substanţe şi lichide biologic active, care deocamdată rămân 
neidentificate. 

Anume amigdalele palatine prezintă prima barieră în calea pătrunderii 
agenţilor patogeni în organismul uman. Dacă numărul acestora nu este prea 
mare şi macrofagii pot să-i nimicească singuri, atunci aceşti "oaspeţi nedoriți" 
nu pătrund mai adânc în organism. în cazul când organismul este atacat de prea 
mulţi germeni patogeni cu proprietăţi patogenice pronunţate, în procesul imunitar 
se includ T- limfocitele (helperii, chilerii şi supresorii) şi în cele din urmă limfo- 
citele B, care încep să producă anticorpi contra acestor microbi. 

Aşadar pentru a înfăptui un răspuns imunologic deplin este nevoie de: 
macrofagi, de limfocite -T şi -B. Medicii au de a face cu cazuri când acest 
mecanism este dereglat fie din cauza unei infecţii virotice ori banale, fie din 
cauza radiaţiei ori terapiei cu hormoni, care induc imunodeficienţă secundară. 
Această stare se caracterizează prin atacarea celor trei componente ale 

imunogenezei (macrofagii, limfocitele -T şi -B) de către unul din factorii 
dăunători. 

La moment cea mai gravă boală imună este SIDA (sindromul imu- 
nodeficienţei achiziţionate), provocată de un virus limfotrop - retrovirusul. 

Fiecare medic trebuie să posede un volum minim de cunoştinţe din domeniul 
imunologiei din următoarele considerente: 

1. Unele boli (anginele, amigdalitele cronice, otitele ş.a.), fiind un focar 
cronic de infecţie, provoacă imunodeficienţă secundară. 

2. Tratamentul acestor boli, pe lângă medicamentele specifice, necesită 
şi administrarea preparatelor imunocorectoare. în acelaşi timp aceşti 
bolnavi trebuie supuşi unui examen imunologic. 

3. SIDA se caracterizează prin diverse adenopatii, deci depistarea unor 
ganglioni limfatici măriţi trebuie întotdeauna să-l pună în garda pe 
specialist pentru a înfăptui un examen minuţios al bolnavului. 

Mezofaringele este în multe cazuri oglinda stării sănătăţii nu numai a 
faringelui ca atare, ci şi a nasului, laringelui, esofagului ş.a. Această porţiune a 
faringelui este mult mai accesibilă examenului decât rino- sau laringofaringele. 

C. Porțiunea inferioară a faringelui, numită faringolaringe, se întinde de 
la baza limbii până la vestibulul laringelui, unde se află, ca şi la rădăcina limbii, 
ţesut limfatic. Aşadar, faringele este bogat în ţesut limfatic cu o însemnătate 
fiziologică deosebită, descris de Waldeyer şi numit inelul limfatic al faringelui 
Waldeyer. 

Hipofaringele poate fi considerat oglinda laringelui şi a esofagului. însă în 
unele cazuri el nu se examinează la timp, ceea ce duce la erori de diagnostic. 
Pentru a le evita în cazul când bolnavul acuză dureri (odinofagie) în faringe, 
dereglări de deglutiţie (disfagie), uscăciune, tuse, disconfort, medicul este obligat 
să examineze toate segmentele anatomice ale faringelui. 

Faringele primeşte sânge arterial din artera faringiană ascendentă, artera 
palatină descendentă şi din arterele palatine ale arterei carotide externe. Uneori 
în amigdalele palatine pătrund până la 140 de surse arteriale. De această 
circumstanţă se va ţine cont la efectuarea amigdalectomiei, pentru a evita 
hemoragia de proporţie. 


Fiziologia faringelui 
Faringele nu are o funcţie specifică. întrucât este situat la răspântia căilor 
digestive şi respiratorii, participă la exercitarea funcţiilor de respiraţie şi de 
digestie. 
Funcţia de apărare imunitară este cea de a treia funcţie a faringelui, 
condiţionată de prezenţa țesutului limfatic. în afară de aceasta, faringele 
protejează laringele de pătrundere în el a diverșilor corpi străini. 

Simptomatologia faringiană 


Simptomatologia faringiană este multiplă şi diversă. Ea poate fi încadrată 
în următoarele simptome clinice: 

a) disfagii (dificultăţi la deglutiţie); 

b) odinofagie (durere în faringe); / 

c) voce nazonată, reprezentată de rinolalie închisă sau rinolalie deschisă. 
Rinolalia închisă are loc atunci când rinofaringele este obstruat de un proces 
patologic: fibrom, angiofibrom al pubertăţii masculine, polip etc. Rinolalia deschisă 
este consecinţa paraliziei vălului palatin observată în caz de difterie a faringelui; 

d) dereglări de respiraţie sau aşa-numitul sindrom respirator, observat în 
hipertrofia excesivă a amigdalelor Luschka şi a celor palatine, prezenţa unor 
tumori în faringe, diverse stări patologice, care se complică cu flegmoane, edem 
etc. 

e) tulburări gustative, denumite disgueuzii, întâlnite în caz de procese 
patologice ale mucoasei limbii, unde se află receptorii nervoşi senzitivi pentru 
percepţia gustului dulce, acru şi sărat; aghezia - pierderea completă a gustului; 
hiperghezia - senzaţie gustativă exagerată; 

f) sialoree; 

g) tulburări senzitive şi motorii. 

Bolnavii pot prezenta şi alte plângeri, cum ar fi: senzaţie de arsură, uscăciune, 
înţepătură în faringe, răguşeală, tuse ş.a. 

Semnele obiective şi cele paraclinice vor fi descrise la compartimentul 
respectiv. 


Malformaţiile faringelui 


Malformaţiile faringelui sunt diverse după localizare şi după forma 
anatomomorfologică. 

Etiopatogenia. Cauzele determinante şi mecanismele de dezvoltare ale 
malformaţiilor faringiene nu sunt elucidate definitiv. Printre factorii declanşatori 
ai acestor malformații putem menţiona: infecțiile în timpul gravidităţii, 
avitaminozele, intoxicaţiile, utilizarea antibioticelor, mai ales în primele luni de 
sarcină. Alcoolismul, tabacismul, tuberculoza şi sifilisul părinților, precum şi alți 
factori nocivi pot provoca dezvoltarea anomaliilor. 

Se deosebesc şi un şir de anomalii endo- şi exofaringiene. Din cele endo- 
faringiene fac parte atrezia (stenoza congenitală a cavumului) rinofaringelui; 
insuficienţa velopalatină; diviziunea palatului cu formele sale clinice. 

Atrezia este una din cele mai grave malformații, deoarece nefiind diag- 
nosticată la timp (imediat după naştere) duce la moartea nou-născutului, deoarece 
acesta nu ştie să respire cu gura. 


60 


Insuficienţa velopalatină se manifestă prin rinolalie deschisă, refluxul 


lichidelor pe nas. A 
Tratamentul acestei anomalii este ortofonic reeducător şi chirurgical 
(velofaringoplastie). 


Diviziunea palatină (despicături velare - velo skizis) poate fi parţială 
"lueta bifidă”, afectând numai uvula; totală - "palatoschizis” şi cu cea mai 
gravă formă - "gura de lup", atunci când diviziunea cuprinde palatul dur, rebordul 
alveolar şi buza superioară. 

Simptomatologia acestei anomalii depinde de forma diviziunii. în pala- 
toschizis şi "gura de lup" tulburările de deglutiţie şi de fonație sunt foarte grave. 
Alimentaţia copilului în acest caz este dificilă şi se efectuează cu pipeta pe cale 
nazală. Ca rezultat al pătrunderii alimentelor în aparatul respirator inferior se 
pot dezvolta complicaţii bronhopulmonare. 

Tratamentul este chirurgical. 

Tiroide aberante sau ectopice la baza limbii, perforaţiile stâlpilor sau 
absenţa stâlpilor amigdalieni, diverse chisturi, tumori embrionare şi diverticuli ai 
sinusurilor piriforme formează un grup neînsemnat de anomalii faringiene prin 
frecvenţa lor redusă şi prin dereglări neînsemnate ale funcţiilor faringelui. 

Malformaţii exofaringiene pot fi fistulele şi chisturile congenitale 
cervicale. Fistulele cervicale pot fi complete şi incomplete. Cele complete au 
două orificii - unul în faringe şi altul extern la tegumentele cervicale. Cele 
incomplete au un singur orificiu. 

Diagnosticul de fistule şi de chisturi se stabileşte în baza examenului 
obiectiv: durere, tumefactie, congestie, bombare şi prezenţa orificiilor cu lichid 
în regiunea cervicală. 

Tratamentul este chirurgical. 


Traumatismele faringelui 


Traumatismele faringelui sunt afecţiuni ce se întâlnesc relativ frecvent la 
toate vârstele şi care necesită un ajutor medical de urgenţă. Ele pot fi externe şi 
interne, izolate sau asociate cu traumatismele nasului, mandibulei, maxilarului 
superior, laringelui, esofagului, feţei şi a gâtului. Uneori faringele poate fi traumat 
în timpul unor operaţii sau investigaţii: adenotomie, amigdalectomie, fibroscopie 
etc. Corpii străini, proiectilele de asemenea pot cauza traumatisme ale faringelui. 

Simptomatologia depinde de factorul cauzal, de schimbările patomor- 
fologice, de timpul ce s-a scurs din momentul traumatismului până la adresarea 
bolnavului la instituţia medicală. Simptomatologia traumatismelor faringelui este 
multiplă şi diversă, şi se include în următoarele sindrpame: durere, hemoragie, 
dereglări de funcţie ale faringelui şi sindromul, sau, grupul de simptome, care 

variază în funcţie de vârsta bolnavului, starea lui la momentul traumatismului, 
prezenţa la bolnav a bolii cronice etc. 

Prin examenul obiectiv se constată caracterul traumatismului şi a patologiei, 
localizarea şi răspândirea în regiunile din vecinătate. Starea bolnavului poate fi 
satisfăcătoare, sau din contra, acesta se poate afla în stare de şoc. La astfel de 
bolnavi pot fi dereglate funcţiile sistemului cardiovascular, urinar, gastrointestinal 
şi nervos central. 

Tratamentul va fi în funcţie de starea bolnavului, schimbările patomorfolo- 
gice produse de acest traumatism şi de timpul ce s-a scurs de la traumare. 

Şocul traumatic se va combate prin administrarea de sol. Morphini 1 % - 1 ml 
subcutanat sau sol. Promedoli 2% - 1 ml subcutanat; sol. Prednisoloni 30 mg 1 ml 
i/v sau i/m, sau sol. Dexametazon 4-20 mg (maximum 80 mg/zi) 1/m sau i/v. 

Dacă bolnavul este în stare de asfixie, se efectuează traheotomia sau 
conicotomia. In caz de răniri, plăgile de dimensiuni mari, ce nu se pot cicatriza 
fără aplicarea suturilor, se vor sutura. în caz de plăgi infectate, necrotizate, este 
necesar de a efectua prelucrarea lor chirurgicală cu necrotomie şi administrarea 
antibioticelor local şi general. In funcţie de necesitate, bolnavilor li se vor 
administra suplimentar - vasocardiotonice, antiinflamatoare, antialergice şi 
calmante. 

Traumatismele faringelui, asociate cu traumatismele cranio-cerebrale, 
cranio-faciale ş.a. se vor trata în comun cu specialiştii respectivi. 

Complicaţiile traumatismelor pot fi: 

e  flegmoane ale faringelui şi cervicale; 

e meningită, meningoencefalită, comă; 

e  mediastinită; 

e  stenoză acută de laringe. 

Din afecțiunile faringelui, cauzate de un traumatism, fac parte arsurile 
faringelui. Acestea pot fi provocate de ingestia intempestivă a lichidelor chimice 
(acizilor) sau a unor lichide foarte fierbinţi. 

Simptomatologia subiectivă - durere (odinofagie), dereglare de degluţie 
(disfagie) de divers grad, intensitate şi durată. 

Faringoscopia pune în evidenţă: 

- o simplă reacţie eritematoasă a mucoasei - arsură de gradul I; 

- formarea de bule şi lichid citric - arsură de gradul II; 

- coagularea şi necrotizarea - arsură de gradul III; 

-  carbonizarea profundă a ţesuturilor - arsură de gradul IV. 

Tratamentul. Arsurile faringiene se vor trata cu gargarisme alcaline şi 
antiseptice. In plăgi infectate se va administra antibioterapia. Pentru calmarea 
durerilor se prescriu analgezice. 


62 


Traumatismele faringelui pot duce la formarea diverselor dereglări ale rino-, 
mezo- şi hipofaringelui, sechele traumatice ce vor necesita un tratament 
îndelungat de tip faringoplastic. 


Corpi străini ai faringelui 


Corpii străini ai faringelui nu prezintă dificultăţi în plan diagnostic şi 
terapeutic. în cazuri excepţionale, prin complicațiile induse de gen supurativ, 
hemoragie şi respirator, se pot înregistra chiar decesul pacienţilor. 

Etiopatogeheza corpilor străini poate fi condiţionată de cauze: 

- anatomice; 

-  neregularitatea anatomică a bucofaringelui; 

- spasme musculare; 

- lipsa dinţilor; 

- spaimă, râs, strănut, tuse, 

- curiozitatea copiilor; 

-  nesupravegherea copiilor ş.a. 

Corpii străini ai rinofaringelui pot proveni din: 

- nas, atunci când sunt împinşi posterior prin tentative incorecte de a 

extrage corpul străin din nas, fie prin tentative de aspirație posterioară; 

- orofaringe. Prin vome sau penetrarea lor în cazurile de insuficienţă 

sau pareză a musculaturii velopalatine. 

Corpii străini se pot localiza în mezo-, hipo- şi perifaringe. 

Corpii străini mezofaringieni de cele mai multe ori sunt: oase de peşte, 
ce se localizează în amigdale, pilieri, baza limbii, peretele faringian posterior. 

Corpii străini hipofaringieni se localizează în sinusurile piriforme, plicile 
ariepiglotice, valecule şi epiglotă. Uneori pot prolaba în laringe sau esofag, 
generând dereglări respiratorii sau de deglutiţie. 

Corpi străiniperifaringieni. în unele cazuri, corpii străini faringieni străbat 
pereţii faringelui şi se localizează în țesutul celular perifaringian, generând 
flegmoane retro- sau o celulita difuză cu tendinţă la extensie în lojile gâtului sau 
în mediastin. Lemariey a descris cazuri de corpi străini ai faringelui care au 
ajuns în orbită. 

Diagnosticarea corpilor străini ai faringelui se face în baza studierii anam- 
nezei, simptomelor subiective, datelor examenului clinic obiectiv. în unele cazuri 
este indicată radiografia şi chiar tomografia computerizată. 

Tratamentul constă în extragerea neîntârziată a corpilor străini cu ajutorul 
penselor şi instrumentelor speciale pentru fiecare etaj al faringelui şi pentru 
fiecare corp străin aparte. 

Adenoidita acută 


Prezintă o inflamație acută a vegetaţiilor adenoide (tonsilita acută 
rinofaringiană, angina retronazală). 

Etiopatogenia. Este o boală a copilăriei, înregistrată de la naştere şi până 
la vârsta de 14-15 ani, cu frecvenţă mai mare în prima copilărie. 

Streptococii, stafilococii, pneumococii, adenovirusurile şi alte infecții sunt 
cauza microbiană a anginei retronazale. Infecția se propagă din fosele nazale în 
caz de rinită, sinuzită, viroză sau catar acut sau cronic al căilor respiratorii. 
Inflamaţia se poate produce şi prin exacerbarea virulenţei microbilor facultativi 
patogeni din cavum în urma unei răceli sau a altor factori predispozanţi. 

In afară de răceală, ca factor favorizant în etiopatogenia anginei retro- 
faringiene putem numi: subnutriţia, alimentaţia iraţională la copiii mai mari şi 
artificială la sugari, avitaminoza sau carenţa de vitamine, rahitismul, diateza 
exsudativă etc. 

Tabloul clinic depinde de vârsta la care copilul s-a îmbolnăvit în funcţie 
de care deosebim următoarele forme de adenoidita acută: 

-  adenoidita acută a sugarului; 

-  adenoidita acută a copilului. 

Adenoidita acută a sugarului are un debut brusc, acut cu febră până la 
40°C însoţită adesea de convulsii şi spasm glotic, obstrucţionarea cvasi totală 
cu polipnee, aritmie, agitaţie şi dificultate în alimentaţie. în fosele nazale se 
depistează secreţii mucopurulente care se pot scurge în rinofaringe şi apoi în 
mezofaringe. Durata şi evoluţia bolii depind ca regulă de reactivitatea 
organismului, îngrijirea igienică ş.a. Se poate vindeca timp de 7-10 zile, alteori 
poate trece în adenoidita cronică cu un permanent focar de infecţie. 

Adenoidita acută a copilului are un tablou clinic mai puţin pronunţat 
decât la sugari. Insuficienţa respiratorie nazală este compensată prin respiraţie 
bucală. Febra este mai moderată, copilul vorbeşte pe nas, dar se alimentează 
mai uşor decât sugarul. Examenul rinoscopic stabileşte congestia şi edemaţierea 
amigdalei faringiene, care se poate extinde şi pe peretele posterior al 
mezofaringelui. 

Diagnosticul adenoiditei acute este de cele mai multe ori dificil, mai ales 
la sugari, deoarece aşa simptome generale ca febra, convulsiile, starea generală 
alterată, genă respiratorie ş.a. se întâlnesc şi la alte boli: tuse convulsivă, bronho- 
pneumonie, astm bronşic, laringită subglotică, poliomielită, meningită, scarlatină, 
rugeolă, gripă, etc. 

Taratamentul adenoiditei acute prevede măsuri terapeutice locale şi 
generale în vederea combaterii infecţiei şi permeabilizării foselor nazale. 

Tratamentul general va Include: 

- Alimentațja rațională adecvată, ritmică şi bogată în vitamine, mai ales 
vitamina C. Se recomandă polivitamine câte o pastilă de 3 ori pe zi, 
acid Ascorbic 0,3 g de 3 ori pe zi. 

- Uneori repaos la pat (mai ales pentru copiii mici). 

- Ceaiuri cu zmeură, lapte fierbinte cu miere sau cu Natrium 
bicarbonatum. 

-  Clorură de calciu de 10% câte o lingură de 3 ori pe zi, Aspirină 0,5 g de 
4 ori pe zi, Analgină 0,5 g de 3 ori pe zi, Dimedrol 0,05 g de 2 ori pe zi. 

- Băi fierbinți la picioare. Se pot folosi şi sinapisme. 

- Odaia în care se află bolnavul trebuie să fie încălzită (temperatura de 
20-24"C), uscată şi bine aerisită. 

Tratamentul local presupune: 

e  Curăţarea corectă şi la timp a nasului. In acest scop în fosele nazale se 
instilează câteva picături de soluţie fiziologică (sol. Natrii cloridi de 0,9%) pentru 
ca crustele şi secrețiile din fosele nazale să se deslipească de pe mucoasa 
nazală şi a rinofaringelui şi să devină mai fluide. Apoi se suflă nasul (fiecare 
nară aparte). Copiilor mici, care nu pot sufla nasul, li se vor înlătura crustele şi 
mai ales secrețiile nazale cu ajutorul medicului, părinţilor, utilizând diverse metode 
(curăţarea foselor nazale cu o bucăţică de vată sau tifon, aspiraţia lor cu o pară 
de cauciuc sau aspiraţia cu aspiratorul electric). Numai după curăţarea foselor 
nazale se vor aplica pe mucoasa nazală şi cea a rinofaringelui medicamentele 
necesare. Se picură în nas sau se badijonează mucoasa nazală cu 
vasoconstrictoare: sol. Adrenalină de 0,1 %; sol. Naftizină de 0,1 %; sol. Ephedrină 
de 1-3-5%, ş.a. în funcţie de faptul care din aceste medicamente este mai uşor 
suportat de bolnav şi mai eficient pentru el. Se vor administra 3-6 picături în 
fiecare fosă nazală o dată sau de 3 ori pe zi. 


e  Dezinfectante (sol. Protargoli 1%-2%), una sau două picături de 1-3 
ori timp de 24 de ore; Argenti Nitrici de 0,25% ş.a. 

e Măsuri fizioterapice - raze ultraviolete, Solux a nasului ş.a. 
rinofaringelui. 

e  Inhalaţii calde cu sol. Natrium bicarbonicum de 0,5%-1,0%; instilaţii, 
pulverizaţii sau aerozoli cu antibiotice. 

Combaterea infecţiei se va face prin administrarea antibioticelor pe cale 
locală şi generală. Pe cale locală se fac instilaţii cu diverse antibiotice: Penicilină, 
Cloramfenicol sau Eritromicină care se vor administra şi pe cale generală. 

Fortificarea organismului prevede o alimentaţie raţională, bogată în glucide, 
proteine, grăsimi, vitamine şi microelemente. 

Rinofaringita acută uneori poate provoca complicaţii: otită acută (cea mai 
frecventă complicaţie), sinuzite, gastroenterită, laringită (uneori laringotra- 

heobronşită striduloasă la copii), pneumonie şi chiar meningită. De aceea, 
adenoidita acută trebuie tratată în modul cel mai serios. 

Profilaxia adenoiditei acute se realizează prin combaterea factorilor 
predispozanţi, iar pentru prevenirea recidivelor se recomandă efectuarea 
adenoidotomiei la 2-3 luni după ultimul puseu acut de adenoidita. 

Se cunosc mai multe clasificări ale afecţiunilor adenoidiene. 

Clasificarea clinică a afecţiunilor adenoidiene după Linda Brodsky (1993 
S.U.A.) 

I. După etiologia in fecţioasă: 

. Adenoidita acută. 
Adenoidita acută recurentă. 
Adenoidita cronică. 
Amigdalita acută. 
Amigdalita acută recurentă. 
. Amigdalita cronică. 
II. După localizarea obstrucţiei: 
1. Nazofaringiene. 
2. Orofaringiene. 
3. Mixte. 
4. A tubei auditive. 
II. După tipul neoplasmelor: 
1. Benigne. 
2. Maligne. 

IV. De etiologie traumatică. 

Adenoidita acută recurentă prezintă mai mult de patru episoade de 
adenoidita acută timp de 6 luni. Dacă între aceste episoade copilul nu prezintă 
simptome clinice, adenoidita acută trece în cronică. 

Adenoidita cronică este descrisă la capitolul "Vegetații adenoide". 


Sup 


Angina (Angina pharingis) 


Noţiunea de angina derivă de la cuvântul latin "angere” - a strânge, a 
îngusta, a gâtui, a sufoca, a înăduşi ş.a. Angina este o boală infecțioasă, nespeci- 
fică, acută a întregului organism condiţionată de schimbări histologice (alterare, 
exsudaţie şi proliferare) în țesutul limfatic a unuia din grupurile limfatice din 
inelul Waldeyer. 

întrucât cel mai des sunt atacate amigdalele palatine, în practica medicală 
prin angina se înţelege de obicei inflamaţia acestora. Incidenţa acestei afecţiuni 
este destul de ridicată - 5-11% şi depinde de mai multe circumstanţe. Se 
întâlnesc mai des la persoanele în vârstă de 15—35 de ani. Poate genera 

dezvoltarea la bolnav a reumatismului, poliartritei, nefritei ş.a. Aceste afecţiuni 
pot duce la pierderea temporară sau permanentă a capacităţii de muncă, iar 
reumatismul chiar şi la invaliditate. 

Etiologia şi patogeneza. Cauza bolii pot fi: bacteriile (streptococi, stafilo- 
coci, pneumococi); virusurie (Coxackie, Herpes, Epstein-Barr, Myxoviride, 
Bnteroviride); ciupercile şi alţi agenţi patogeni. Streptococului |3-hemolitic din 
grupa "A" i se incriminează rolul principal în provocarea şi dezvoltarea afecțiunii. 

Doar invazia microbilor nu este suficientă pentru apariţia şi dezvoltarea 
bolii. Răceala, oboseala (fizică şi psihică), carenţa de vitamine, tulburările de 
metabolism şi endocrine, bolile infectocontagioase, diverse traume ale faringelui 
şi ale amigdalelor, alimentaţia iraţională şi neregulată sunt factori predispozanţi 
care facilitează dezvoltarea anginei. 

Afecţiunile nasului şi ale sinusurilor paranazale, amigdalita cronică sunt şi 
ele considerate factori predispozanţi în dezvoltarea anginei. 

La nou-născuţi şi la sugari angina se întâlneşte mai rar. Sistemul imunitar 
al copilului se dezvoltă treptat, iar la vârsta de 10-14 ani el poate fi comparat cu 
cel al adultului. Maturizarea mijloacelor defensiv imunitare se produc prin 
agresiunea continuă şi repetată efectuată de agenţii cauzali (germenii sau factorii 
fizici ai mediului ambiant) la nivelul țesutului limfoid al faringelui. Specialiştii 
imunologi consideră că este necesar de circa 60-100 de asemenea agresiuni 
pentru definitivarea configurației imunitare a copilului. Pe parcursul acestor 
perioade, adenoiditele repetate se încadrează în grupul aşa-numitelor boli de 
adaptare. Astfel devine clar de ce la copiii mici anginele se întâlnesc nu atât de 
frecvent. 

Patogenia. în mod schematic mecanismul dezvoltării anginei poate fi 
explicat astfel. Factorii predispozanţi duc la diminuarea imunităţii (locale şi 
generale) şi la exacerbarea virulenţei microbiene, care devine foarte ofensivă. 
Infecția cu proprietăţi patogenice noi foarte ridicate anihilează completamente 
reactivitatea organismului şi duce la dezvoltarea anginei. 

Calea de pătrundere a infecţiei în organism este cea aeriană. însă nu sunt 
excluse şi căile alimentară şi prin obiecte (lenjerie) infectate. 

Clasificarea anginelor (tonsilitelor, amigdalitelor). Până în prezent nu 
există o clasificare unanim acceptată a amigdalitelor. 

Congresul VII O.R.L. din URSS (Tbilisi, 1975) a adoptat clasificarea 
amigdalitelor propusă de academicianul I.B.Soldatov. 

\ Clasificarea amigdalitelor (tonsilitelor) după I.B.Soldatov. 

A. 'Tonsilitele acute (angina) 

/. Primare: - catarale (eritematoase); foliculare; lacunare (erite- 

mopultacee). 

B. 
SI 

2: 

a. 


b. 


Secundare: 
Angine din cursul bolilor infectocontagioase: difteria, gripa, scarlatina, 
poliomielita etc. 
Anginele din cursul bolilor hematologice: leucemie acută, agranulocitoză 
malignă, mononucleoză infecțioasă. 


Tonsilitele cronice 

Specifice (tuberculoase, sifilitice etc). 
Nespecifice - banale: 

Amigdalită cronică forma compensată; 
Amigdalită cronică forma decompensată. 


Deosebirea anginelor primare de cele secundare se stabileşte în baza 
următoarelor criterii: 


în caz de angină primară bolnavul o suportă ca boală de sine stătătoare. 
Angină secundară este un simptom al bolilor infecțioase sau hemato- 
logice. 


Clasificarea anginelor după Portmman, 1986 


Anginele roşii (virale) diminuează rezistenţa locală, pregătind terenul pentru 
anginele eritemopultacee. Apar în: 


oreion, rugeolă, poliomielită; 
gripă; 
virus AFC (adeno-faringo-conjunctival). 


Anginele eritemato-pultacee succedă anginele roşii. Agenţi cauzali: 
streptococul (63%), stafilococul, bacilul Friedlander, pneumococul (30%). 
Anginele cu false membrane: 


angină difterică. 


Anginele ulceroase (cu ulceraţia învelişului epitelial): 


angină herpetică; 
angină aftoasă; 

angină zosteriană; 
angină penfigoidă. 


Anginele ulceronecrotice (cu ulceraţie necrotică profundă): 


angină ulceroasă tip Moure (cu germeni banali); 

angină Simanovski-Plaut-Vincent (asociaţia fuzospirilară); 

angină scorbutică; 

anginele gangrenoase (cu germeni gangrenoşi); 

anginele neerotice de origine hematogenă (anginele neutropenizante); 

angină monocitară; 
angină granulocitară (boala Schultze); 
angină leucemică. 


Clasificarea lui Portmman are la bază aspectul faringoscopic. Noi propunem 
următoarele clasificare a anginelor: 


1. După agentul etiologic: 


angină streptococică, stafilococică, pneumococică etc. 
angine virale; 

angine micotice. 

După criteriul etiopatogenic şi clinic: 

angine primare; 

angine secundare. 

Angine specifice. 
Angine nespecifice. 

După aspectul faringoscopic: 

angine roşii (oreion, rugeolă, scarlatina, gripă, poliomielită); 

angine cu false membrane (difteria); 

angine ulceroase (angină herpetică, zosteriană, aftoasă, penfîgoidă); 
angine ulcero-necrotice (angină ulceroasă tip Maure, angină ulcero- 
membranoasă Simanovski-Plaut-Vincet, angină scorbutică, angină 
gangrenoasă, angină necrotică leucemică, angină agranulocitară, angină 
monocitară). 
După prezența 
angine cu complicații; 
angine fără complicații. 


complicațiilor: 


După rezistența la tratament: 

angine care se supun tratamentului antibacterian (anginele streptococice, 
stafilococice); 

angine care nu cedează tratamentului antibacterian (anginele virale, 
anginele ulcero-necrotice ş.a.); 

angine care necesită tratament în spitalul de boli infecțioase; 

angine care se vor trata la domiciliu. 


Anatomia patologică. Schimbările morfologice ce au loc în parenchimul 
amigdalelor în caz de angină se caracterizează printr-o dilataţie evidentă a vaselor 


mici sanguine şi limfatice, tromboză a venelor mici şi stază în capilarele limfatice. 
Mucoasa este hiperemiată, edematiată. Are loc o infiltrare a epiteliului amigdalian 
cu limfocite şi leucocite. 


Schimbările morfologice diferă în funcţie de forma anginei, durata bolii şi 
tratamentul aplicat. 

Tabloul clinic al anginelor banale nespecifice 


Tabloul clinic al acestei forme de angine depinde de mai mulţi factori: vârsta 
şi sexul bolnavului, forma anginei, cauza şi factorii favorizanţi, intervalul de timp 
de la stabilirea diagnosticului şi până la aplicarea tratamentului. 

In continuare vom descrie tabloul clinic tipic al anginei banale nespecifice 
pe exemplul unui bolnav de vârstă mijlocie (254110 ani) cu o reactivitate normală 
a organismului. 

Toate abaterile de la tabloul clinic tipic al anginei indică că la astfel de 
bolnavi reactivitatea organismului este scăzută, ori că angina este consecinţa 
altor boli. 

Simptomele tipice anginei banale nespecifice: 

- Dureri vii (odinofagie), acute, uneori greu de suportat, în faringe, care 

iradiază în urechi, mandibulă şi în alte regiuni. 

- Debut acut, brusc. 

- Starea generală grav alterată. 

-  Cefalee. 

-  Febră, uneori însoţită de frisoane. 

-  Sialoree. 

- Incapacitatea de muncă. 

- Intoxicația organismului (febră cu frisoane, tahicardie, insomnie, 

inapetenţă etc). 

Obiectiv. Bolnavul este nevoit să stea la pat (intoxicație, inapetenţă, febră, 
frisoane, slăbiciune etc). Cavitatea bucală este semiînchisă. La unii bolnavi se 
înregistrează sialoreea. Mucoasa suprafeţei mediane a amigdalelor palatine şi a 
stâlpilor este hiperemiată, edemaţiată. Lueta, vălul palatin şi suprafaţa amigdalei 
palatine sunt roşii (fig.15). 

Uneori amigdalele sunt mărite în 
volum, acoperite cu exsudat pultaceu 
albicios, cremos, punctiform, care se 
extinde apoi pe toată suprafaţa amigda- 
lei (angină foliculară eritemopultacee) 
(Jîg.16). Ganglionii submaxilari sunt 
măriţi în volum şi dureroşi. Leicocitoza 
ajunge până la 12000 elem/mm”. 


Fig. 15. Angina eritematoasă (catarală). 


1 - hiperemia amigdalelor palatine. 

Evoluţia bolii are o durată de cel puţin 5-10 zile. 

Complicaţiile anginelor banale nespecifice pot fi regionale (cele mai 
frecvent întâlnite) şi la distanță (reumatism, poliartrită, nefrită, febră continuă 
etc). în funcţie de timpul dezvoltării lor, deosebim complicaţii recente şi tardive. 

Dintre complicațiile regionale (din vecinătate) deosebim: 

-  Flegmonul periamigdalian antero-superior. 

-  Flegmonul periamigdalian posterior. 

-  Flegmonul periamigdalian extern. 

-  Flegmonul inferior. 

-  Flegmonul intraamigdalian. 

B.S. Preobrajenski descrie numai primele 4 forme de flegmoane ale țesutului 
periamigdalian. 

Diagnosticul se notează astfel: flegmon periamigdalian antero-superior. 
Morfologic fiecare flegmon trece prin trei faze succesive de dezvoltare - edem, 
infiltraţie şi abces. Din aceste considerente ar fi corect să se scrie flegmon şi 
nu abces, iar ultimul se va nota nemijlocit atunci, când în țesutul periamigdalian 
se va forma colecţia de puroi. Deci, diagnosticul de flegmon poate fi precizat 
prin următoarele: flegmon periamigdalian antero-superior (stadiul de infiltraţie). 

De obicei flegmonul se dezvoltă la bolnavii cu o reactivitate a organismului 
scăzută, trataţi neadecvat, care nu respectă prescripţiile medicului, trăiesc în 
condiţii materiale şi sociale grele. Apare după 5-7 zile de la debutul anginei. 
Tabloul clinic este şi mai violent, şi mai accentuat decât al anginei. Starea 
generală a bolnavului este grav alterată, sunt prezente febra însoţită de frisoane, 
sialoreea abundentă, se dezvoltă trismul muşchilor mimici şi ai cavităţii bucale. 
Durerea din faringe este foarte accentuată şi iradiază în regiunile vecine. 
Bolnavul nu poate înghiţi nimic. 

La examenul obiectiv (orofaringoscopic), în stadiul incipient (stadiul de 
edem), se stabileşte congestie, edem şi 
O mică infiltraţie unilaterală, cu o mobi- 
litate limitată a vălului palatului moale 
de partea afectată. Pe măsură ce infil- 
traţia se dezvoltă, apare o bombare 


Fig. 16. Angina eritemo-pultacee 
(foliculară şi lacunară). 

1 - exsudat pultaceu punctiform; 

2 - exsudat pultaceu extins pe suprafaţa 
lacunelor amigdaliene de culoare gălbuie- 
deschisă. 

accentuată în partea respectivă. Lueta este edemaţiată şi împinsă spre partea 
sănătoasă. Când flegmonul ajunge la stadiul de abces, în porţiunea cea mai 
bombată apare un punct gălbui, care indică locul colecţiei de puroi şi posibilitatea 
acesteia de a se deschide spontan. 

Anginele pot fi complicate cu otite acute, rinosinuzite acute şi mai ales, cu 
un abces retrofaringian. La distanţă pot apărea sepsisul amigdalian, pneumonia 
ş.a. Reumatismul, poliartrita şi alte boli infecțioase şi alergice apar de obicei 
după 2-3 săptămâni de la debutul anginei, fapt ce trebuie să-l ştie fiecare medic, 
mai ales medicul de familie, terapeutul şi pediatrul. 


Anginele secundare 
Din această grupă de afecţiuni fac parte: 
a) anginele din cadrul bolilor infecțioase; 
b) anginele din cadrul hemopatiilor. 


Anginele din cadrul bolilor infecțioase 

Pentru aceste angine sunt caracteristice următoarele: 

1. Angina este un simptom al bolii infecțioase. Astfel de angine se întâlnesc 
mai frecvent la copii, deoarece la ei incidenţa bolilor infectocontagioase 
este mai înaltă. 

2. Tabloul clinic al anginelor secundare depinde de tabloul clinic al afecțiunii 
de bază şi de simptomatologia anginei. 


Angina difterică 

Pentru a înţelege mai bine tabloul clinic şi a prescrie corect tratamentul 
acestei forme de angina, este indispensabil de a cunoaşte manifestările afecțiunii 
de bază-difteriei. 

Difteria este o boală infecțioasă acută, transmisibilă provocată de 
Corynebacterium diphteriae, descoperit şi descris de Klebs, Loefler. Agentul 
patogen rămâne cantonat la poarta de intrare (mucoasă, plăgi, tegumente), unde 
se multiplică şi provoacă fenomene locale sub formă de edem şi false membrane, 
iar prin secretarea în organism a unei exotoxine foarte puternice provoacă 
fenomene toxice la distanţă în diferite organe, ceea ce şi determină esenţa şi 
gravitatea bolii. 

Etiologia. Corynebacterium diphteriae (bacii difteric) este un bacii gram- 
pozitiv, imobil, care nu are capsulă şi nu face spori, rezistenți în mediul extern. 
După caracterele de cultură şi biochimice se diferenţiază 3 tipuri de bacili difterici: 
gravis cu 13 subtipuri; intermedius cu 4 subtipuri şi mitis cu 40 subtipuri. Bacilul 
difteriei este foarte sensibil laEritromicină, sensibil la Tetraciclină, Cloramfenicol 
şi Penicilină. 

Epidemiologia. Difteria este răspândită pe întreg globul pământesc. în 
regiunile tropicale domină infecțiile inaparente, cutanate, iar în regiunile temperate 
- angina şi crupul difteric sever. Purtătorii difteriei constituie 1-5%. Sursa de 
infectare o prezintă bolnavul de difterie, purtătorul de bacili. Transmiterea infecţiei 
are loc pe următoarele căi: 

- aeriană; 

- cu produse alimentare (lapte); 

- cu diverse obiecte (Jucării, lenjerie etc). 

Patogenia şi anatomia patologică. Bacilii difterici neavând putere 
invazivă se multiplică la poarta de intrare. în organism pătrunde doar exotoxina 
produsă de acestea. Local exotoxina induce un proces de inflamație a mucoasei 
cu necroza epiteliului şi alterarea pereţilor vasculari. Rezultă un edem intens şi 
un exsudat fibrinos sub forma unor false membrane consistente şi aderente. 

Tabloul clinic. în trecut difteria era spaima mamelor şi a pediatrilor. A 
urmat o perioadă de acalmie, iar în zilele noastre se înregistrează o nouă creştere 
a incidenţei acesteia. 

Perioada de incubație a difteriei este de 2-7 zile. Faringele este sediul 
preferenţial. Debutul bolii este lent, febra este moderată, oboseala însă intensă. 
Se stabileşte aşa-numitul "foarfece", când febra şi alte simptome sunt moderate, 
iar slăbiciunea generală foarte pronunţată. Bolnavii acuză greţuri, vărsături, 
anorexie, dureri moderate în gât. Uneori acestea pot lipsi. 

Obiectiv (fig. 17). Faringoscopic se determină la început o roşeaţă de 
nuanţă închisă, cu formarea unui exsudat, care se transformă rapid în false 
membrane foarte consistente. în perioada de stare, falsele membrane se extind 
extrem de rapid, sunt greu de detaşat, iar după detaşare se produc sângerări 
locale. Este un edem faringian intens, care se poate extinde şi în regiunile 
submaxilară şi cervicală. Ganglionii 
limfatici regionali sunt puternic 
măriţi. 

Simptomele generale de 
toxemie sunt: febră, greață, vărsături, 
astenie intensă, facies pal, tahicardie, 
puls slab şi superficial, hipotensiune 
arterială. în sânge se constată 
leucocitoză. în stadiile tardive ale 


Fig. 17. Angina difterică. 


1 - membrane false albe-sidefii. 


bolii se dezvoltă paralizia vălului palatin cu consecinţe grave - lichidele şi ali- 
mentele la înghiţire nimeresc în nas, glasul devine nazonat - rinolalie des- 
Chisă, rinofonie. Analiza bacteriologică (absolut indicată în astfel de cazuri) 
pune în evidenţă bacteria Clebsiela-Loeffler. 

Evoluţia. Angina difterică netratată sau tratată tardiv cu ser antidifteric 

este gravă, cu sfârşit letal (40-60%). 

Formele clinice: 

- uşoare; 

- grave; 

- localizate; 

- răspândite; 

- toxice de gradele 1, ii, iii; 

- hemoragice. 

Difteria faringelui constituie 40-70% din toate cazurile de difterie, cea a 

laringelui 20-30%; a nasului 4-12%. 

Difteria faringelui: 

a. Forma localizată - membranele sunt localizate numai pe amigdalele 
palatine. 

b. Forma răspândită (difuză) - membranele se răspândesc la alte regiuni 
ale faringelui. 

c. Forma toxică: 

- schimbări grave şi multiple; 

-  adenopatie; 

- edem al țesutului gâtului; 

- intoxicația organismului. 

Forma toxică poate fi: hipertoxică, hemoragică, gangrenoasă. 

Complicaţiile anginei difterice sunt: 

- insuficienţa suprarenală; 

- miocardita precoce şi tardivă; 

- nervoase: paralizii sau nevrite periferice - paralizia vălului palatin, care 
aparte între a 11 şi a 2l-a zi de la debutul bolii; paraliziile oculare; 
paraliziile nervilor cranieni - III, IV, IX, X. 

Tratamentul. Se administrează: 

]. Ser antitoxic antidifteric: în funcţie de vârstă şi greutatea bolnavului, 
gravitatea, forma şi gradul de toxicitate al bolii de la 10000 până la 
200000 de unităţi în cazurile grave. Doza necesară se administrează 
unimomentan, nedivizată în mai multe doze. 

2.  Antibioterapie - Fritromicină, Benzilpenicilină, Tetraciclină, Cloram- 
fenicol. 

Cardiovasotonice. 

Dezintoxicante. 

Corticoterapie- Hydrocortizon. 

Regim la pat - spitalizare în spitalul de boli infecțioase. 
Vitaminoterapie. 

Tratament simptomatic. 


oa Dup 


Angina scarlatinoasă 


Această formă a anginei prezintă un simptom caracteristic al scarlatinei 
tipice. Faringoscopic se pune în evidenţă hiperemia accentuată a mucoasei 
amigdalelor palatine, a vălului palatin, a stâlpilor cu o demarcaţie la nivelul palatului 
dur. Această reacţie vasomotorie "enantemă scarlatinoasă" dispare peste 2-3 
zile de la debutul bolii, însă continuă să se dezvolte una din formele anginei, de 
cele mai multe ori cea necrotizantă. 

Tratamentul: penicilină, salicilaţi, ser antistreptococic şi ser antigangrenos. 
Cu scop profilactic se recomandă amigdalectomia după o lună de la vindecarea 
de angina scarlatinoasă. 


Angina tularemică 


Apariţia ei este determinată de agentul patogen Francisella tularensis 
care pătrunde în organism cu alimentele sau cu apa infectată, în cazul existenţei 
unui focar epidemic. Afecţiunea se caracterizează printr-un proces necrotizant 
pe amigdalele palatine şi printr-o adenopatie submaxilară, care poate duce la 
dezvoltarea unui proces supurativ în aceşti ganglioni limfatici. 

Un efect satisfăcător îl au Aureomicina, Cloramfenicolul, Streptomicina, 
serul de convalescenţi şi vaccinoterapia. 


Angina în cursul epidemiilor de gripă 


In cazul acestei forme de angina, hiperemia vizează toată mucoasa 
mezofaringelui, se dezvoltă de obicei, concomitent cu o rinită gripală, o 
laringotraheită etc. 

Afecţiunea are un debut acut. Bolnavul prezintă febră 39141*C, frisoane, 
cefalee intensă, astenie. Angina gripală se poate suprainfecta cu o infecţie 
bacteriană (streptococ, stafilococ, pneumococ, Haemophilus influenzae), ceea 
ce va genera dezvoltarea şi altor complicaţii: pneumonie, sinuzită, otită etc. 

Tratamentul va include măsuri sanitaro-igienice, izolarea bolnavului, repaos 
la pat, regim hidrozaharat şi lactovegetarian, Aspirină, vitaminele B, C, comprese 
calde la gât, instilaţii nazale şi bucofaringiene cu diverse dezinfectante. Cu scop 

de a preveni diverse complicaţii bacteriene se administrează antibiotice - 
Penicilină, Cefalosporină, Augmentină. 


Anginele acute din cursul bolilor hematologice 


în cursul unor sindroame hematologice, din seria albă, pe lângă o reacţie 
leucocitară, apar şi tulburări din partea faringelui. Leziunile bucofaringiene ale 
anginelor din cursul bolilor hematologice diferă între ele, de aceea le vom descrie 
pe fiecare aparte. 

Leucemia acută este o afecţiune generalizată, caracterizată printr-o 
hiperplazie excesivă a apăratului leucopoietic, însoţită de o înmulţire exagerată 
a leucocitelor în sângele periferic. Se întâlneşte atât la copii, cât şi la adolescenţi. 
Boala are un debut brusc cu febră însoţită de frisoane, tahicardie. Bolnavul 
devine adinamic, uneori acuză greață, vărsături şi somnolenţă. Printre simptomele 
precoce figurează purpura şi hemoragiile mucoaselor (epistaxis, gingivoragie, 
hematemeză, melenă). La nivelul amigdalelor palatine, a vălului palatin apar 
infiltrate leucemice. La examenul obiectiv impresionează paloarea feţei şi a 
tegumentelor. Ganglionii limfatici submaxilari şi stemocleidomastoidieni precum 
şi splina sunt mărite. 

Examenul sângelui. Numărul leucocitelor variază de la 30000 până la 
200000/mm”, uneori pot ajunge până la 500000 sau chiar 1 milion/mm”. Aproape 
90-95% de leucocite sunt celule tinere. 

Tratamentul. Se combate hemoragia. Se administrează vitamine, alimen- 
taţie echilibrată, se folosesc citostatice, antibiotice, antiseptice. Se efectuează 
gargarisme, dezinfectarea orofaringelui. 

Agranulocitoza este o afecţiune cu evoluţie supraacută, caracterizată prin 
alterarea foarte gravă a stării generale a bolnavului, leucopenie până la 50 el/mm? 
cu o dispariţie aproape totală a granulocitelor (polinucleare neutrofile), acestea fiind 
înlocuite cu elemente mononucleare (70% limfocite şi 20-30% monocite). Pe 
amigdalele palatine se observă leziuni ulcero-necrotice. 

Tratamentul: combaterea sindromului hematologic, prevenirea infecţiei 
secundare prin administrarea de penicilină. Sunt indicate de asemenea acid 
nucleic, folie, ACTH, Calciu, vitaminele C şi B/, miere etc. 

Angină monocitară sau febra ganglionară a fost semnalată şi descrisă 
mai întâi de Filatov (1885) şi Pfeuffer (1889) care au numit-o febră ganglionară. 
Cauza bolii nu este cunoscută. Caracteristic pentru această boală este debutul 
vertiginos cu febră (39°-40°) şi semne caracteristice în sânge (numărul de 
mononucleare ajunge până la 50%, iar uneori şi până la 70%), mărirea ganglionilor 
limfatici submaxilari şi a celor ai gâtului, axilari, inghinali. De asemenea are loc 
spleno- şi hepatomegalia. 

Amigdalele palatine în aceste cazuri prezintă o formă de angină catarală 
sau foliculară. In cazurile de boală cu o evoluţie mai avansată amigdalele devin 
edemaţiate, ulcerate, acoperite cu nişte membrane cu cruste surii-murdare. 

Tratamentul. Se recomandă repaos la pat, gargarisme şi spălaturi 
faringiene cu soluţii alcaline; pensulaţii cu soluţie de Penicilină 30000 Ul/em;sau 
pastile de Penicilină 200000 UI, 6-8 pastile pe zi. ACTH, Cortizon, Hidrocortizon, 
vitaminele C, D, B, ş.a. Bolnavii se izolează. 

Tratamentul anginelor secundare se rezumă la combaterea bolii de bază 
(gripă, scarlatină ori a bolii hematologice) şi a anginei. 

După criteriul leziunilor macroscopice produse la nivelul țesutului limfoid 
faringian, anginele se pot manifesta şi sub următoarele forme: 

Angine catarale (eritematoase). Dacă aceste angine apar în caz de gripă, 
rugeolă, oreion, poliomielită şi alte boli virale, ele se mai numesc angine roşii, 
deoarece la examenul obiectiv se stabileşte o hiperemie difuză a mucoasei 
faringelui. Tabloul clinic al acestor angine cuprinde următoarele semne clinice: 
odinofagie pronunţată, mai ales la deglutiţie, disfagie, otalgie, febră, inapetenţă, 
constipaţie, adenopatie subangulomandibulară şi sternocleidomastoidiană 
dureroasă la palpaţie, oboseală fizică, oligurie, albuminurie, limbă saburată, 
cefalee. Starea generală este alterată şi depinde de cele mai multe ori de originea 
agentului cauzal şi circumstanţele îmbolnăvirii. La copii pot apărea convulsii. 
Dacă agentul cauzal este streptococul (3-hemolitic din grupa A, hiperemia şi 
edemul vizează numai amigdalele palatine şi stâlpii amigdalieni. 

Anginele virale trebuie diferenţiate de bolile infecțioase, de bolile virale ale 
căilor respiratorii şi de faringite. Bolile infecțioase se deosebesc de anginele 
virale prin perioada de incubație, anamneză epidemiologică, semnele clinice 
specifice. 

Angine eritemo-pultacee care succed anginelor roşii. Agenţi cauzali sunt: 
streptococul P-hemolitic din grupa A (70%), Stafilococul, bacilul Friedlander, 
Pneumococul. 


Tratamentul anginelor nespecifice 


In cazul când boala evoluează fără complicaţii sau când starea generală 
este puţin alterată sau satisfăcătoare, bolnavii se vor trata ambulator. La un 
tablou clinic violent, cu alterarea stării generale, simptome ale unor complicaţii 
bolnavii trebuie trataţi în staționar. Anginele cu un tablou clinic grav se tratează 
în spitalul de boli infecțioase, iar flegmonul periamigdalian în secţia O.R.L. în 
condiţii de casă bolnavul cu angină trebuie izolat. Vesela şi lenjeria bolnavului se 
va spăla separat, cu folosirea dezinfectanţilor. 

în angină sunt indicate examenele urinei, sângelui, iar în suspecţia la difterie, 
şi examenul bacteriologic corespunzător. 

Tratamentul. Se indică dietă lactovegetariană, vitamine, mai ales C şi B. 
Cu scop dezintoxicant se recomandă din abundență ceaiuri cu zmeură, lămâie, 
apă călduţă cu diferite siropuri şi sucuri de fructe. D.Sarafoleanu (1997) afirmă, 
că streptococul (3-hemolitic din grupa A nu dezvoltă rezistenţă faţă de Penicilină, 
de aceea tratamentul cauzal constă în .administrarea de Penicilină sau de omologi 
sintetici, care inhibă şi distrug activ streptococul [3-hemolitic din grupa A. 
Preparatul se administrează intramuscular câte 500000-1000000 UI de 4 sau 6 
ori timp de 24 de ore la maturii cu o greutate corporală normală. 

In caz de contraindicaţii la antibiotice se recomandă aerosoli - Dioxizol de 
4 ori pe zi. Se administrează Faringosept, preparate disensibilizante (Dimedrol, 
Suprastin etc), compresă caldă la gât, în regiunea ganglionilor limfatici 
submaxilari. Nu se recomandă badijonarea amigdalelor cu diverse medicamente. 

Academicianul I.Soldatov (1997) recomandă utilizarea Rovamycinei 
(Spiramicina), 6000000 UI timp de 24 ore, divizate în 2-3 prize. Copiilor cu masă 
corporală mai mare de 20 kg - 1500000 UI 2-3 ori pe zi, timp de 5-7 zile. 

Rovamycina poate ii înlocuită cu Augmentin. Copiilor sirop: 9 luni-2 ani - 
2,5 ml, 3 ori în zi; 2-7 ani -5 ml, 3 ori în zi; 7-12 ani- 10 ml. La adulţi şi copiilor 
mai mari de 12 ani în infecțiile uşoare şi moderate câte 375 mg de 3 ori în zi, în 
infecţii grave câte 625 mg de 3 ori în zi. în cazuri grave şi rebele la tratamentul 
descris mai sus se administrează peniciline: Benzatin-benzilpenicilina (Moldamin), 
eventual repetată după 7 şi 14 zile. După o administrare i/m a 300000 UI con- 
centraţia activă a Benzilpenicilinei în sânge se menţine 4-5 zile; după injectare 
a 600000 UI - 10 zile; 1200000 UI - 14 zile. 

Preparatele de alternativă în caz de angină sunt: Eritromicina; Macrolidele 
noi (Clarotromicina, Azitromicina, Diritromicina etc); Cefalosporine orale 
(Cefalexina, Cefaclor, Cefuroxim axetil, Ceftibuten etc). 

Antinevralgicele, somniferele au o mare valoare în asemenea cazuri 
(Amidopirina, Analgina, Baralgina etc). Timp de 12-14 zile (dacă nu apare o 
complicaţie) boala se vindecă. 

Bolnavul poate relua lucrul numai după normalizarea rezultatelor de laborator 
(sângelui, urinei, ECG). Medicul de familie şi pediatrul sunt obligaţi să 
supravegheze timp de o lună bolnavii ce au suportat angină, pentru a preveni 
dezvoltarea complicaţiilor. 

Medicul de familie se poate întâlni şi cu aşa forme de angine cu: 

-  herpetică; 

- din pemfigusul faringian; 

-  zosteriană; 

-  aftoasă; 

-  rubeolică Moure; 
-  ulcero-necrotică; 
-' scorbutică; 

-  gangrenoasă; 

- Ludwig. 

Aceste forme clinico-patomorfologice se întâlnesc cu mult mai rar decât 
anginele nespecifice. însă, fiecare formă prezintă semne clinice distinctive pe 
care medicul de familie trebuie să le cunoască. 

Deoarece procesul patologic afectează atât formațiunile limfoide - amig- 
dalele palatine, cât şi mucoasa faringelui, ar fi mai corect ca aceste afecțiuni să 
fie numite faringo-tonsilite. 


Angina herpetică 


Unii specialişti numesc această afecțiune herpes buco-faringian. Cauza 
bolii se consideră un virus din grupul virusurilor neurotropi. Boala are un debut 
acut cu febră 4CM1 19, frisoane, disfagie, odinofagie violentă. 

Faringoscopic în debutul bolii se observă o congestie difuză a mucoasei 
faringelui. Pe suprafaţa amigdalelor palatine şi pe stâlpi apar vezicule mici, 
rotunde cu un conținut seros (fig.18). Aceste vezicule pot fi izolate sau grupate. 
Mai târziu ele se sparg, se ulcerează şi se acoperă cu o pseudomembrană. 
Dacă aceste schimbări bucofaringoscopice au loc şi pe faţa internă a obrajilor 
(stomatita herpetică), pe faţa linguală a epiglotei sau are loc herpesul labial sau 
facial, diagnosticul este uşor de stabilit. 


Uneori asocierea herpesului 
labial cu angina herpetică poate 
fi confundată cu o pneumonie, 
meningită cerebro-spinală epide- 
mică, scarlatină. 

Tratamentul este asemă- 
nător cu tratamentul anginei 
banale: gargarisme cu dezinfec- 
tante, antitermice, antiinflama- 
toare etc. Se administrează un 
tratament simptomatic. Pentru a 


Fig. 18. Angina herpetică. 


1 - vezicule. 


preveni exacerbarea infecţiei bacteriene se administrează antibioticele 
respective. 


Pemfigusul faringian 


Mai este numit şi angina din pemfigus. Cauza bolii nu este cunoscută. Se 
întâlneşte rar, mai ales la persoanele peste 40 de ani. 

Semnele clinice: odinofagie şi disfagie slab pronunţate. Faringoscopic - 
pe mucoasa stâlpilor amigdalieni, pe vălul palatin se observă erupții buloase. 
Asemenea erupții pot apărea pe conjunctivită şi pe piele. După spargerea 
acestora apar ulceraţii rotunde. Boala nu afectează starea generală a bolnavului. 

Tratamentul este dificil. Unele rezultate satisfăcătoare s-au înregistrat 
după tratament arsenical, gargarisme cu dezinfectante. Se efectuează 
badijonarea erupțiilor cu albastru de metilen. In unele cazuri se pot folosi 
antibiotice şi hormoni, antiinflamatoare, antialgice şi antihistaminice. Se 
administrează vitamine, calciu, fier, arsenic etc. 


Angina zosteriană 


Angina zosteriană este cauzată de un virus şi apare în epidemiile de varicelă 
sau în timpul îmbolnăvirii de herpesul zoster. 

Simptomul subiectiv este odinofagia foarte chinuitoare, mai ales la bătrâni. 
Faringoscopia pune în evidenţă prezenţa veziculelor unilateral pe mucoasa 
faringelui, pe traiectul nervului maxilar superior (pe bolta palatină, pe vălul palatin 
şi pe treimea superioară a stâlpului anterior). 

Tratamentul: calmante, aureomicină, antiinflamatoare, vitaminoterapie, 
gargarisme bucofaringiene cu dezinfectante. Se administrează de asemenea 
analgezice şi antinevralgice. 


Angina aftoasă 


Este o afecţiune bucofaringiană de origine virală. Poate evolua izolat sau 
în asociere cu angina aftoasă şi stomatita aftoasă. Se caracterizează prin vezicule 
şi prin ulceraţii izolate bucofaringiene situate pe amigdala palatină, limbă şi laringe 
Apar mai frecvent la gravide şi în perioada de alăptare la mame, la artritici, A 
persoanele care fac abuzuri alimentare şi la cei ce suferă de diferite afecţiun 
hepatice. 

Sugarii şi copiii mici prezintă febră, nelinişte, semne clinice de gastroenterite 
Odinofagia este foarte pronunţată, ceea ce tace imposibilă înghiţirea chiar şi i 
salivei. Ca rezultat se produce o sialoree vădită. 

Tratamentul se adresează calmării durerii. Se efectuează badijonări local 

cu nitrat de argint de 10%, .pulverizări cu antibiotice, gargarisme cu diferite 
substanţe dezinfectante: Rivanol, Furacilină, Miramistină, Dioxidină etc. Se 
administrează vitaminele C, D, E, A şi B, în unele cazuri tratament simptomatic. 
In caz de suprainfecţii, se administrează antibioticele respective. 

Angina rujeolică Moure (Angina lacunară) (ftg. 19). Se întâlneşte la 
persoane tinere. Are un debut insidios cu odinofagie, adinamie, oboseală generală. 
La examenul Obiectiv se stabileşte prezenţa unei ulceraţii necrotice pe polul 
superior al amigdalei palatine. Un simptom important îl constituie adenopatia 
subanguloman-dibulară. Boala are o evoluţie de 10-14 zile şi se poate vindeca 
spontan. 

Tratamentul este medical şi profilactic. Cel medical constă în aplicarea 
dezinfectantelor faringiene, efectuarea badijonărilor mucoasei faringiene 
(ulceraţiile) cu clorură de zinc 1/30; cu soluţie de albastru de metilen 33%; 
antibioterapia. Cu scop profilactic se recomandă de a efectua amigdalectomia 
după 4 săptămâni de la vindecarea anginei. 

Angina ulceronecrotică (angina fuzospirilară) (ftg. 20). Tabloul clinic al 
acestei afecţiuni a fost descris de N.Simacovski în anul 1890, iar peste câţiva 
ani N.Plaut şi N.Vincent au publicat date despre agentul patogen al acestei 
angine - asociaţia microbiană fuzospirilară. D.Sarafoleanu (1997) o numeşte 
angina Plaut-Vincent (angina fuzospirilară), iar Portman (1986) - angina ulce- 
ronecrotică. 

Angina ulceronecrotică se dezvoltă ca regulă la persoanele cu o imunitate 
locală şi generală scăzută cauzată de avitaminoză, boli cronice decompensate, 


Fig. 20. Angina ulcero-necrolică. 
l — ulcere necrotice pseudomembranoase. 


lig. 19. Angina rujeolică lacunară Moure. 
ulceraţie necrotică. 


caşexie etc. Se caracterizează printr-un proces inflamator preponderent 
ulceronecrotic al mucoasei faringelui cu un caracter pseudomembranos care 
se răspândeşte pe palatul moale, peretele posterior al faringelui, pe mucoasa 
cavităţii bucale. Aceste schimbări ca regulă sunt unilaterale. 

Tabloul clinic este atenuat, starea bolnavului se poate considera relativ 
bună. Bolnavul acuză odinofagie nepronunţată, sialoree, miros neplăcut din gură. 
Temperatura corpului poate fi normală sau subfebrilă. 

Diagnosticul se stabileşte în baza datelor clinice şi bacteriologice-depistarea 
asocierii fuzospirilare. Diagnosticul diferenţial se face cu difteria faringelui, cu 
tuberculoza, sifilisul şi cu angina din cursul bolilor infectocontagioase şi unele 
tumori. 

Tratamentul acestei forme de angină este foarte dificil şi se efectuează 
în spitalul de boli infecțioase. Otorinolaringologul are rolul de consultant. Se 
badijonează ulceraţiile faringelui cu sol.Novarsenolă de 10% în glicerina; 
sol.Ac.Borici de 1%<sol.Rivanoli 1:1000,0; sol. de permanganat de potasiu. în 
cazurile grave, sau cu o evoluţie nefavorabilă şi foarte îndelungată se 
administrează Penicilină câte 2 mln UI/24 ore; Novarsenol i/v 0,3-0,4; Miarsenol 
i/m câte 0,01 kg/corp o dată în 24 ore de 2-A ori cu un interval de 2-3 zile. O 
valoare deosebită în tratamentul acestei boli îl au vitaminele C şi cele din grupele 
BşiP. 

După tratament aceşti bolnavi vor fi luaţi la evidenţă prin dispensarizare, 
fiind supravegheați de medicul de familie şi consultaţi de otorinolaringolog. 
Alimentaţia bolnavului trebuie să fie rațională, completă şi regulată. Se efectuează 
dezinfecţii bucofaringiene. Pentru prevenirea recidivelor, se recomandă 
amigdalectomia după o lună de la vindecarea anginei. Se vor asana dinţii 
bolnavului, gingiile şi cavitatea bucală. 


Angina scorbutică 


In zilele noastre se întâlneşte destul de rar. Se manifestă prin apariţia unor 
ulceraţii pe mucoasa faringelui (amigdalele paltine, stâlpii amigdalieni, palatul 
moale, peretele posterior al faringelui). Se poate dezvolta la copiii alimentaţi 
artificial, în lipsa vitaminelor, mai ales a vitaminei C. 

Tratamentul constă în administrarea unei alimentaţii normale, cu o cantitate 
normală de proteine, grăsimi, glucide şi vitamine (acid ascorbic). 

Angina gangrenoasă (fig.21) este o formă de angină gravă. Se pre- 
supune că agentul cauzal este streptococul anaerob asociat celui hemolitic, 
fuzospirililor, bacililor feuduliformus, fragilis şi ramosus. De cele mai multe ori 
se consideră o boală secundară care urmează unei boli infectocontagioase. Se 
dezvoltă, ca regulă, la bolnavii cu o reactivitate imunitară scăzută, la diabetici, la 

Fig. 21. Angina gangrenoasă. 
1 - ulceraţii. 


bolnavii hepatici, renali, la persoane 
subalimentate. Avitaminoza sau 
carența de vitamine de asemenea sunt 
factori predispozanți în dezvoltarea 
anginei gangrenoase. 

Boala aminteşte o angină acută 
ulceronecrotică, hiperseptică, fetidă. 
Debutul bolii este brusc cu febră 40- 
41°C, frisoane, odinofagie atroce, stare generală grav alterată, tumefiere şi 
edemul gâtului. Bolnavul suferă de trismus. Amigdalele sunt hipertrofiate, 
sfacelice. Stâlpii amigdalieni, vălul palatin sunt acoperiți cu o salivă groasă 
amestecată cu sfaceluri putrede. Apar ulceraţii, iar starea generală a bolnavului 
se agravează progresiv: apare o adinamie şi o torpoare profundă a bolnavului. 
Leziunile poartă un caracter de gangrena umedă, afectând concomitent mucoasa 
şi muşchii profunzi ai faringelui şi ai gâtului. 


Cauza decesului bolnavului poate fi colapsul, edemul laringelui, hemoragiile 
repetate sau hemoragia cataclismică carotidiană. 

Tratamentul. Penicilină 2-4 mln UI zilnic în perfuzie. Se recomandă 
repaus la pat, alimentaţie echilibrată. Se va trata diabetul (dacă există), se va 
combate azotemia. Se vor administra spălaturi abundente şi emoliente ale cavităţii 
bucofaringiene, vitaminoterapie, tratament simptomatic. Serul antigangrenos de 
asemenea va fi utilizat cu scop terapeutic. 


Angina Ludwigh 
(fleemonul septic al planşeului bucal) 


Este o boală foarte gravă condiţionată de o inflamație supurativă, 
flegmonoasă cu o inflamație lemnoasă a planşeului bucal, de o celulita difuză cu 
gangrena gazoasă. Acest flegmon ridică limba spre vălul palatin, amigdala linguală 
fără schimbări. De cele mai multe ori acest flegmon este cauzat de unele pulpite 
gangrenoase ale molarilor inferiori. Cel mai des se întâlneşte la diabetici. 

Tratamentul este chirurgical şi medicamentos. Cel chirurgical constă în 
efectuarea inciziei mediane, alteori bilaterale submandibulare şi drenajul 
planşeului bucal. Se administrează antibiotice, dezintoxicante, vaso- şi 
cardiotonice, antihistaminice. 

Fig. 22. Micoza amigdaliană. 


Prognosticul are multe rezerve. 
Răspândirea flegmonului spre medias- 
tin şi laringe poate avea consecinţe 
grave. 

Micoza amigdaliană (fig. 22) nu 
este pe deplin studiată. De cele mai 
multe ori a fost observată după 
administrarea antibioticelor, bolnavul 
prezentând senzaţia de uscăciune la 
nivelul mucoasei bucofaringiene. 

Faringoscopic se observă nişte pete de culoare albă-gălbuie, rotunde. 
Medicul de familie se poate confrunta cu situaţii dificile în sensul stabilirii corecte 
a diagnosticului. în astfel de situaţii, acestea vor supune bolnavii unui examen 
complet, iar în cazurile neclare şi suspecte vor solicita consultaţia otorinola- 
ringologului. 

Aşadar, putem afirma cu certitudine că: 

e Angina este o boală a întregului organism cu un tablou clinic subiectiv 

şi obiectiv divers. 

e Stabilirea corectă a diagnosticului prezintă de cele mai multe ori dificultăţi 
în ceea ce priveşte cauza (agentul microbian), proveniența (primară, 
secundară), precum şi tabloul faringoscopic. 

e Tratamentul tuturor formelor de angină trebuie să fie complet, etiopa- 
togenic şi să cuprindă în fiecare caz aparte arsenalul necesar de 
medicamente şi măsuri igieno-sanitare. 

e Profilaxia anginelor, scăderea morbidităţii prin angină depinde în mare 
măsură de competenţa medicului de familie. Acestuia îi revine sarcina 
de a organiza în teritoriu lucrul de iluminare sanitară a populaţiei. 


Complicaţiile anginelor 


Complicaţiile anginelor constituie o problemă de importanţă majoră, fapt 
ce se explică prin: 

- frecvența acestor complicaţii; 

- dificultăţi de diagnostic; 

- necesitatea de a acorda o asistenţă medicală de urgenţă; 

- prognostic cu multe rezerve. 

Complicaţiile generează la rândul lor multe şi diverse complicaţii caracterizate 
printr-o letalitate sporită. Dintre acestea enumerăm: 

1. Complicaţii acute supurative. 

2.  Complicaţii regionale sau de vecinătate. 

3.  Complicaţii de distanţă. 

Din prima grupă de complicaţii fac parte: 

e  Flegmonul periamigdalian (anterosuperior, posterior, extern, inferior). 

e  Flegmonul retrofaringian. 

e  Adenoflegmonul laterofaringian. 

e  Flegmonul visceral laterofaringian. 

e  Flegmonul difuz faringian. Boala Senator. 

e  Flegmonul bazei limbii, amigdalei linguale sau Simanovski. 

e  Abcesul epiglotei etc. 


Flegmonul periamigdalian este o inflamație supurativă a țesutului celular 
lax care separă capsula amigdaliană de peretele musculoaponevrotic faringian. 

Etiopatogenia. Apare la ambele sexe cu aceeaşi frecvenţă. Cel mai des 
sunt afectaţi adolescenţii şi adulţii (15-50 ani). Aceste flegmoane apar ca regulă 
în a 4—8- zi de la debutul anginei, ultima prezentând de cele mai multe ori o 
reîncălzire a amigdalitei cronice. Infecția pătrunde prin mecanismul "perconti- 
nuetatum" în țesutul celular lax periamigdalian din amigdale în cursul unei angine. 
Cele mai frecvente sunt flegmoanele anterosuperioare. Infecția determinatoare 
este sreptococul P-hemolitic din grupa A, iar factori favorizând: răceala, diferenţa 
de temperatură, alimentaţia iraţională şi necalitativă, avitaminozele sau carenţele 
de vitamine, sinuzitele, faringitele, rinitele, dereglările de respiraţie nazală, bolile 
cronice (diabetul zaharat, ateroscleroza, pielonefrita etc.) 

Anatomia patologică. Procesul inflamator prezintă în aceste cazuri 3 
faze de dezvoltare. în prima fază are loc edemul țesutului afectat, de aceea unii 
autori numesc această formă de flegmon angină edemaţială. în a doua fază 
țesutul celular lax suferă o infiltraţie, care se extinde în spaţiul periamigdalian, 
afectând şi țesutul amigdalei (mai ales stâlpii palatini şi palatul moale). Această 
infiltraţie uneori se răspândeşte şi pe mucoasa mezo- şi hipofaringelui şi chiar a 
laringelui. Următoarea este faza de abces. 

Reieşind din cele trei faze de dezvoltare ale flegmonului periamigdalian - 
edem, infiltraţie, abces, ar fi mai corect să spunem flegmon periamigdalian (faza 
1-2 -3), decât abces periamigdalian. Diagnosticul se va nota astfel: flegmon 
periamigdalian anterosuperior- faza de infiltraţie. 

în continuare descriem tabloul clinic şi evoluţia fiecărui flegmon în parte, 
deoarece atât semnele subiective, şi mai ales cele obiective, sunt diferite în 
funcţie de localizarea procesului patologic. 

Fig. 23. Flegmonul periamigdalian 
antero-superior stâng. 

1 — edemul, infiltraţia şi abcedarea 
(bombarea) flegmonului. 


Flesmonul periamigdalian 
anterosuperior (fig. 23) este o infla- 
maţie supurată acută a țesutului celular 
lax, situată între vălul palatin şi polul 
superior al amigdalei palatine 
corespunzătoare (dreapta sau stânga). 
De aici şi denumirea de flegmon 
periamigdalian anterosuperior. 


Simptomatologia. Bolnavul prezintă odinofagie unilaterală, permanentă 
(atât în actul de deglutiţie, cât şi în afara acestuia), rinolalie închisă, consecinţă 
a infiltraţiei şi edemului pronunţat al acestei regiuni. Este prezentă otalgia, 
trismusul, datorat procesului infiltrativ care se răspândeşte la muşchii masticatori 
şi cei ai faringelui, întreţinut şi de spasmul acestor muşchi. Sialoreea abundentă, 
halena fetidă sunt de asemenea simptome obligatorii la aceşti bolnavi. Starea 
bolnavului este sau foarte gravă, însoţită de febră (38-40*C şi mai ridicată), 
frison. La unii bolnavi, din cauza tulburărilor de deglutiţie, o parte din lichide pot 
pătrunde în căile respiratorii, provocând accese de tuse cu senzaţie de sufocare. 
Se atestă cefalee, insomnie şi anorexie. Bolnavul stă cu gura întredeschisă, din 
ea curge salivă, pe care acesta o înghite cu durere accentuată. Gâtul bolnavului 
pare să fie înţepenit. 

Bucofaringoscopia stabileşte hiperemie, infiltraţie şi edemul regiunii descrise 
mai sus. Pe măsura progresării procesului inflamator, pe partea corespunzătoare 
a faringelui, apare o proeminenţă (colecţia de puroi), accentuată în partea 
anterosuperioară. în porţiunea cea mai bombată se distinge un punct alb-gălbui, 
care reprezintă locul posibilei deschideri spontane a abcesului. Prin acest loc se 
poate deschide abcesul. Dacă acest semn lipseşte, fluctuaţia se poate constata 
prin palparea regiunii bombate cu două spatule sau cu stiletul butonat. însă lipsa 
fluctuaţiei nu exclude existenţa puroiului, ce se poate descoperi prin puncţia şi 
deschiderea colecţiei. 

Analiza generală a sângelui arată o hiperleucocitoză (15-25000 de leucocite 
pe 1 cm”), VSH accelerată, disimunoglobulinemie A, M şi G. Aceşti bolnavi au 
nevoie de consultaţia cardiologului, reumatologului, nefrologului. 


&  Flegmonul periamigdalian posterior (retroamigdalian) este inflama- 
ţia tesutului celular lax din regiunea stâlpului posterior al amigdalei palatine, ce 

duce la o odinofagie şi disfagie foarte accentuată. Amigdala palatină este împinsă 
înainte. Inflamaţia şi edemul stâlpului posterior deseori se extinde şi pe peretele 
rnezo- şi hipofaringelui şi ajunge la laringe, dând naştere unui edem al laringelui 
cu consecinţele acestuia (stenoza acută a laringelui). Stâlpul anterior este puţin 
modificat. Flegmonul cu această localizare se întâlneşte mai rar decât cel antero- 
superior. Ca urmare a faptului că în locul flegmonului periamigdalian antero- 
superior repetat se formează cicatrice, procesul inflamator se localizează în 
alte regiuni. 


Bucofaringoscopic - edem, infiltraţia stâlpului palatin posterior. 


Flesmonul periamigdalian inferior este inflamaţia țesutului celular lax 
din regiunea polului inferior al amigdalei palatine. Simptomele subiective pot fi: 
odinofagia, disfagia, sialoreea, tuşea. 

Bucofaringoscopic se va depista un edem, o hiperemie şi infiltraţie, iar 
alteori şi o bombare în regiunea polului inferior al amigdalei palatine. 


Flesmonul periamigdalian extern este inflamaţia acută a țesutului situat 
între capsula amigdalei palatine şi peretele lateral al faringelui. 

Tabloul clinic precum şi evoluţia bolii se aseamănă cu simptomatologia 
celorlalte flegmoane din fosa tonsilară. Bolnavul acuză febră, frisoane. Farin- 
goscopic se constată că amigdala palatină este deplasată spre istmul buco- 
faringian, edemaţiată, hiperemiată şi infiltrată. Se depistează o hiperemie a 
stâlpilor amigdalieni şi o adenopatie subangulomandibulară şi cervicală. 

Tratamentul depinde de faza de dezvoltare a flegmonului şi va fi con- 
servator şi chirurgical. 

Diagnosticul diferenţial al flegmoanelor periamigdaliene se fac cu 
următoarele boli: 

-  faringită acută: faringita cronică hipertrofică în acutizare; 

- erizipel al faringelui; 

- sarcom al faringelui însoţit de o inflamație secundară; 

-  limfogranulomatoză; 

- forma flegmonoasă a anginei monocitare; 

-  osteoflegmon; 

- corp străin inclavat. 

Pentru a identifica şi a stabili diagnosticul corect este necesar de a efectua 
un examen minuţios, iar în cazurile suspecte se efectuează puncţia, examenul 
citologic, de laborator specific şi chiar biopsia. 

Complicaţiile flegmoanelor periamigdaliene sunt: 

- hemoragiile; 

- edemul laringelui; 

-  Flegmonul perifaringian; 

- complicațiile septice (mediastinita ş.a.); 
- complicațiile endocraniene; 

- complicațiile bronho-pulmonare etc. 


i Flegmonul retrofaringian (adenoflegmonul ganglionilor Gillette) 

Este o inflamație supurativă acută a țesutului celular lax şi a ganglionilor 
limfatici Gillette din spaţiul retrofaringian. 

Etiopatogenia. Infecția este reprezentată de streptococi, pneumococi, 
stafilococi sau de alţi microbi. Această afecţiune apare în timpul unei corize, 
angine şi mai ales în timpul unei adenoidite acute. Flegmonul retrofaringian este 
o boală gravă a sugarului şi a copilului mic. Pe lângă infecţie, în producerea bolii 
un rol important îl au şi factorii favorizanţi: alimentaţia neraţională, avitaminoza, 
rahitismul, răceala, mediul epidemic etc. 

Anatomia patologică. Schimbările patomorfologice sunt asemănătoare 
celor descrise în cazul flegmoanelorperiamigdaliene. în evoluţia lor de asemenea 
deosebim trei faze: 

- faza de edem; 

- faza de infiltraţie; 

- faza de abcedare. 

Tabloul clinic şi evoluția bolii. Simptomatologia îmbolnăvirii este 
prezentată preponderent de un cortegiu zgomotos de semne subiective şi 
obiective. Disfagia este simptomul principal şi patognomonic al flegmonului 
retrofaringian. Colecţia de puroi creează un obstacol mecanic, provocând 
odinofagie foarte pronunţată. Drept urmare, copilul lasă biberonul sau sânul 
după câteva minute de la începutul alimentaţiei, rămânând flămând, iar laptele 
consumat refluează prin gură şi prin nas, producând tuse, vărsături, cianoză. 
Dacă flegmonul nu este diagnosticat la timp, copilul prezintă un grad avansat de 
denutriţie. Starea lui se agravează, el devine agitat. Pe lângă febră, disfagie, 
odinofagie copilul mai prezintă şi dispnee cu tiraj şi cornaj inspirator progresiv, 
putând ajunge până la apnee şi moarte. Copilul are o voce nazonată, asemănă- 
toare măcăitului raţei sau croncăitului ciorii. Cu timpul acesta devine caşectic, 
tegumentele pământii, persistă febra, frisoanele, starea toxico-septică. 

La examenul faringelui, pe peretele posterior se evidenţiază o tumefacţie 
roşie, fluctuentă la palpare, împingând înainte stâlpul posterior şi amigdala de 
partea respectivă. Localizarea flegmonului în hipofaringe face dificilă 
diagnosticarea lui prin bucofaringoscopie, astfel impunându-se folosirea 
directoscopiei sau examenului cu oglinda laringiană. Dacă colecţia este situată 
sus, la nivelul cavumului, examenul cu spatula arată o împingere înainte a palatului 
moale, din abces zărindu-se doar extremitatea inferioară. Faringoscopia poate 
fi completată cu tuşeul cavumului. 

Evoluţia bolii este în funcţie de precocitatea şi corectitudinea diagnosticului, 
calitatea tratamentului, rezistenţa organismului copilului şi virulenţa microbiană. 
Colecţia de puroi diagnosticată târziu se poate deschide spontan, generând 
moartea subită prin inundarea căilor respiratorii. Flegmonul nedrenat poate ajunge 
în mediastin sau poate răspândi microbi şi toxine în sânge, provocând moartea 
prin septicemie. 

în afară de complicațiile descrise, flegmonul retrofaringian poate provoca: 
bronhopneumonie, abces pulmonar, pleurezie purulentă etc. 

Uneori flegmonul retrofaringian, fiind mascat de simptomele unei corize, 
adenoidite acute sau bronhopneumonii consecutive, nu este diagnosticat la timp. 
De aceea, medicul de familie în astfel de cazuri trebuie să examineze cu mare 
atenţie cele trei porţiuni anatomice ale peretelui posterior al faringelui: rino-, 
mezo- şi hipofaringele. 

Diagnosticul şi diagnosticul diferenţial. Diagnosticul corect se va stabili 
în baza anamnezei şi examenului obiectiv. Flegmonul retrofaringian trebuie 
diferenţiatde rinita acută, adenoidita acută, otita medie acută, bronhopneumonie, 
laringita edematoasă subgloticâ şi supraglotică, crupul difteric, gripă, rugeolă, 
corpi străini laringieni, stridorul congenital etc. Prezintă dificultăţi diagnosticul 
diferenţial cu abcesul rece, adenoflegmonul laterofaringian. 

Tratamentul este medical şi chirurgical şi constă în deschiderea neîntârziată 
a flegmonului. Copilul se fixează bine cu spatele pe masă, în decubit dorsal, cu 
capul în extensie la marginea mesei, învelit într-un cearşaf şi ţinut de un ajutor. 
Gura se deschide cu indexul sau cu o spatulă. Cu o sondă canulară şi folosind o 
pensă Lubet-Barbon sau Kocher se deschide abcesul în partea cea mai bombată; 
momentan asistentul întoarce copilul cu faţa în jos şi picioarele în sus: astfel 
puroiul se elimină prin cavitatea bucală. în momentul în care se extrage 
instrumentul tăietor (învelit în leucoplast) se pune în funcţie aspiratorul. Copilul 
va urma un tratament medicamentos care prevede administrarea preparatelor 
aniiinfecţioase, antitermice, antialgice şi vitamine. Regulat, din oră în oră (3^4 
zile), se aspiră secretul. 


Adenoflegmonul laterofaringian este inflamaţia supurativă a lanţului 
ganglionar carotidojugular. 

Simptomatologia: odinofagie, disfagie şi tumefacţia regiunii subangu- 
lomandibulare, care poate să se răspândească apoi sub muşchiul sternocleido- 
mastoidian. Apare torticolisul şi redoarea cefei. 


Flegmonul visceral laterofaringian se dezvoltă între peretele faringian 
şi lama conjunctivă a vaselor mari. Aici predomină disfagia, spre deosebire de 
adenoflegmon, la care torticolisul apare pe prim-plan. 

Flegmonul difuz alfaringelui a fost studiat de mai mulţi specialişti, printre 
care şi Senator, de unde şi denumirea de boala Senator. Caracteristic pentru 
acest flegmon este debutul brusc, acut cu disfagie, odinofagie foarte pronunţată 
şi cu infiltraţie edematoasă roşie, care cuprinde pereţii faringelui, vălul palatin, 
amigdalele, pilierii, epiglota, extinzându-se adesea în mediastin. Țesuturile sunt 
scăldate în puroi seros. Bolnavul prezintă trismus, gât proconsular, dispnee, 
disfagie, voce stinsă, accese de sufocare. 


Flegmonul bazei limbii astăzi se întâlneşte destul de rar. 

Simptomatologia. în debutul bolii se constată disfagie, odinofagie la baza 
limbii. Bucofaringoscopic-mucoasa roşiatică, la apăsare pe limbă apar dureri. 
Laringoscopia indirectă stabileşte puţin lateral de baza limbii o bombare roşie 
care acoperă parţial sau total epiglota. 

Analiza generală a sângelui şi a urinei în toate aceste cazuri indică schimbări 
caracteristice unui proces supurativ: leucocitoză, VSH accelerat etc. 


Abcesul epiglotei se întâlneşte rar. Apare brusc cu semne infecțioase şi 
toxice. Bolnavul acuză odinofagie, disfagie, dispnee, tuse. Starea generală este 
gravă. Epiglota la laringoscopia indirectă apare tumefiată, infiltrată, iar în caz 
de formare a colecţiei de puroi, are loc fluctuaţia acesteia. 

Tratamentul flegmoanelor poate fi medical, chirurgical şi profilactic în 
funcţie de faza evolutivă a procesului patologic, starea bolnavului şi alte 
circumstanţe. 

Tratamentul flegmoanelor faringiene include: 

- regim la pat (la domiciliu sau la spital, în funcţie de starea bolnavului, 
forma şi localizarea flegmonului, precum şi de alte circumstanţe); 
asigurarea unui regim igienico-sanitar şi îngrijiri corespunzătoare; 

- alimentație caldă de 6-8 ori/zi în cantităţi mici, lichidă, fără condimente, 
bogată în produse lactate şi grăsimi de origine vegetală. Se recomandă 
de asemenea băuturi călduţe din abundență pentru a compensa 
pierderea de lichide prin transpiraţia bolnavului şi prin febră; 

- local se aplică comprese calde la gât, inhalaţii cu vapori calzi ce au 
scopul de a atenua durerea şi de a îmbunătăţi microcirculaţia; 

-  sol.Glucosae de 40%- 20,0 cu Sol. Acid ascorbic 5% - 5,0 i/v; 

- analgezice: Antipirină 0,25-0,5 pentru maturi şi 0,03-0,25 pentru copii 
mai mari de 6 ani de 2-3 ori/zi; sau Amidopirină câte 0,25-0,3 pentru 
maturi, 0,15-0,2 Ia an/viaţă a copilului de 3-4 ori/zi sau Analgină 0,25-0,5 
pentru maturi de 3-4 ori/zi sau Sol.Analgină 50%- 1-2 ml de 2 ori/zi; 

- preparate antihistaminice (Dimedrol 0,03-0,05 pentru maturi şi câte 
0,015-0,02 pentru copiii 6-12 ani 1-2 ori/zi; 

- vitamine (A, B, C, D, E); 

-  imunocorectoare; 

- antibiotice (Penicilină 50.000-100.000 UI kg/c/zi a copilului şi 2000 000- 
4000 000 UI pentru maturi timp de 24 ore, iar în cazuri grave dozele 
pot fi mărite până la 10-60 000 000 UI timp de 24 ore); 

- cardiotonice şi vasotonice; 

- diuretice; 

- dezintoxicante; 

- alte preparate în funcție de starea bolnavului şi prezența afectărilor 
altor organe şi sisteme. 

Tratamentul chirurgical în caz de abcedare a flegmonului constă în puncţia 
exploratoare şi incizia cu deschiderea abcesului şi drenarea lui. Puncţia se execută 
cu un ac lung şi gros, cu vârful puţin ascuţit care se ajustează bine la o seringă. 
Locul puncţiei se consideră cel mai bombat loc al țesutului afectat. Acul se 
introduce la o adâncime nu mai mare de 15 cm. înaintarea acului în profunzime 
se face cu aspirații repetate în seringă. Pătrunderea acului în cavitatea abcesului 
creează impresia de cădere în gol. 

Puncţia şi deschiderea abcesului se face sub anestezie locală (Cocaină 
2-5 % - pentru badijonareamucoasei; Xycain (Lidocain) 0,25%-0,5%-2-3 ml 
anestezie locală infiltrativă cu sol de Nocovaină 0,5-1% - 3-5 ml). Cu 30 
minute sau cu 1 oră înainte de intervenţie, bolnavului i se administrează sol. 
Promedoli 2% - 1 ml; sol. Atropini 0,1 % - 0,5-1,0 ml; sol. Dimedroli 1 % - 10 
ml. După puncţie se efectuează incizia abcesului în locul cel mai bombat cu un 
bisturiu, a cărui lamă medicii începători trebuie s-o înfăşoare cu leucoplast, tifon 
sau vată în aşa fel, ca să rămână o porţiune de 1,5 cm. Deschiderea şi lărgirea 
cavităţii de drenaj se face cu pensa Kocher sau Pean. Pensa se introduce în 
locul de incizie închisă apoi se deschide şi în această poziţie se scoate pentru a 
lărgi comunicarea abcesului cu exteriorul pe toată întinderea lui. 


Astfel se procedează în toate abcesele periamigdaliene indiferent de 
localizarea lor. 


Hipertrofia amigdalei faringiene Luşchka 
(Vegetaţiile adenoide. Adenoida cronică) 


Hipertrofia amigdalei faringiene prezintă mărirea în volum a țesutului limfoid 
localizat în rinofaringe. Deoarece lipseşte inflamatia, mărirea în volum a acestei 
formaţiuni limfoide poartă denumirea şi de vegetaţii adenoide. Trebuie de subliniat 


gn 


că este foarte greu de stabilit în care cazuri are loc hipertrofia "pură", fără 


elemente de inflamație, şi când are loc o inflamație "pură", cronică (adenoidită). 
Credem că în majoritatea cazurilor are loc hipertrofia şi inflamatia cronică a 

amigdalei Luşchka. Această patologie, nefiind diagnosticată şi tratată la timp, 
are repercusiuni grave şi foarte grave asupra copilului. 

Vegetaţiile adenoide sunt cunoscute încă de pe vremea lui Hippocrate. Unii 
autori (Cornelia Păuriescu) numesc această patologie "pivotul patologiei infantile”. 


Etiopatogenia. Patologia dată este generată de mai multe cauze: diateză 
exsudatuivă; limfatism; carenţă de vitamine sau avitaminoză. Unii specialişti 
(Gradenigo, Citeli, Paltaut) presupun, că diateza exsudativă poate avea la bază 
o ereditate îndepărtată luetică sau tuberculoasă, fie o disfuncţie hipofizară sau 
timică, manifestată printr-o reacţie limfoidă. Se întâlneşte mai frecvent adenoidita 
cronică la copiii de 3-7 ani. 


Anatomia patologică. Vegetaţiile adenoide ating dezvoltarea maximă între 
3—7 ani. După gradul de hipertrofie, vegetaţiile adenoide se împart în: 

-  vegetaţii adenoide mici de gradul 1 - ocupă o parte neînsemnată sau o 
treime din coane ori din vomer; 

-  vegetaţii adenoide mijlocii sau de gradul II - ocupă o jumătate din 
coane sau o jumătate din vomer; 

-  vegetaţii adenoide mari sau de gradul III - obstruiază complet coanele 
şi ocupă tot vomerul. 


Simptomatologia vegetaţiilor adenoide se manifestă prin sindromul de 
obstrucţie nazală, precum şi prin multiple tulburări inflamatorii de ordin local şi 
general. Copilul afectat de vegetaţii adenoide de gradele II şi III respiră pe gură, 
are un aspect hipotrofic. Foarte caracteristic pentru aceşti copii este "faciesul 
adenoidian" prin: faţă palidă, gura deschisă sau întredeschisă, expresie de sunnenaj, 
la copiii mai mari de 7 ani, dismorfii ale scheletului maxilofacial aşa ca nas subțire 
(leptorinie), umerii obrajilor turtiţi, maxilarul superior prognat, disgnaţie. Copilul 
permanent respiră greu pe nas, mai ales în timpul eforturilor, somnul este agitat, 
cu accese de tuse, nu ţine gura închisă, nu-şi poate sufla nasul; trage secrețiile 
spre faringe şi le înghite. Pot surveni şi tulburări digestive, copilul este apatic, are 
cefalee, enurezis, rămâne în dezvoltarea fizică şi mintală. 

Rinoscopia anterioară depistează fose nazale pline cu secreţii mucopurulente. 
Prin examenul bucofaringoscopic se stabileşte că vălul palatin este strâmt şi înalt 
(ogival). Rinoscopia posterioară sau tuşeul cavumului prezintă diagnosticul. 
Otoscopia indică fie congestie, fie opacifierea şi retracţia timpanului. 

Complicaţii: otită medie, otită recidivantă, rinosinuzită, laringită, amigdalită 
cronică, abces retrofaringian, laringotraheobronşite, dacriocistite, conjunctivite, 
patologii ale aparatului gastrointestinal etc. 

Tratamentul este profilactic şi chirurgical. Cel profilactic se realizează 
prin asistenţa medicală bună, ridicarea nivelului de trai etc. 

Tratamentul chirurgical constă în efectuarea adenotomiei. în unele situaţii 
se recomandă amânarea operaţiei: puseul inflamator adenoidian acut sau 
subacut; adenoidita complicată de o otită în cursul unor vaccinări; epidemiile de 
boli infectocontagioase; în boli hematologice ş.a. în caz de tratament chirurgical 
copiii vor fi supuşi unui examen medical minuţios cu efectuarea de investigaţii 
clinice şi de laborator: hemoleucograma, timpul de sângerare şi coagulare, 
protrombina, numărul de trombocite, VSH, reacţia BW, examenul sumar de 
urină, radioscopia pulmonară şi alte investigaţii după necesitate. Se vor face de 
asemenea investigaţiile necesare pentru a exclude difteria, starea de purtător 
de meningococ, precum şi perioada de incubație a bolilor infecțioase. Timp de 
câteva zile înainte de adenotomie copilului i se măsoară temperatura, se 
efectuează dezinfecţia nazofaringiană, se aplică un tratament antihemoragic, 
se evită orice contact cu copiii, de la care ar putea contacta o boală infecțioasă. 

Tratamentul profilactic cuprinde: măsuri igienice, îmbrăcăminte cores- 
punzătoare anotimpului, cultură fizică, alimentaţie raţională, precum şi tratamentul 
altor focare infecțioase (carii dentare, sinuzite, faringite, amigdalite ş.a.). 


Hipertrofia amigdalelor palatine 


Hipertrofia amigdalelor palatine prezintă mărirea în volum a țesutului limfoid 
din lojile amigdaliene. Se deosebesc trei grade de hipertrofie: gradul I - 
amigdalele palatine ocupă o treime din istmul bucofaringian; gradul II - 
amigdalele palatine ocupă o jumătate din acest spaţiu; gradul III - amigdalele 
palatine ocupă tot istmul bucofaringian (fig.24). 

Simptomatologia, Bolnavul acuză tulburări de respiraţie, oboseală, indis- 
poziţie, inapetenţă, sforăit, rinolalie închisă ş.a. 

Tratamentul este medical, profilactic şi chirurgical în funcţie de gradul de 
hipertrofie, simptomatologia care 
persistă, precum şi de complicaţii. 

Reducerea în volum a amigdalelor 
palatine se numeşte amigdalotomie. 
Pregătirea către amigdalotomie este 
asemănătoare celei pentru adenotomie. 


Fig. 24. Gradul de hipertrofie al 
amigdalelor palatine. 

Amigdalită (tonsilită) cronică 


Afecţiunea este condiţionată de un proces inflamator cronic al amigdalelor 

palatine. 

Etiopatogenia. Cauzele tonsilitei cronice sunt multiple şi diverse. Printre 

ele putem numi: 

1. Predispoziţie ereditară. 

2. Factori anatomici şi anatomotopografici: localizarea țesutului limfoid 
amigdalian la răspântia căilor respiratorii cu cele digestive, ceea ce 
face ca acest organ să fie permanent afectat atât de factori mecanici 
(bol alimentar, deglutiţie, coipi străini, vorbire etc), cât şi de diverşi agenţi 
infecţioşi (virusuri, streptococi, stafilococi, pneumococi, hlamidii, ciuperci 
etc), care în comun favorizează dezvoltarea tonsilitei cronice. 

Anginele şi peritonsiliţele repetate. 

Sinuzitele şi rinosinuzitele acute, cronice şi cele recidivante. 

Faringitele acute şi cronice. 

Afecţiunile sistemului gastrointestinal. 

Reumatismul, tireotoxicoza, glomerulonefrita, pielonefrita. 

Dereglările nervoase, endocrinometabolice. 

Rahitismul, diateza exsudativă şi distrofiile la copii. 
10. Alimentaţia iraţională, incompletă şi avitaminoza sau carențele vitaminice. 
11. Bolile infectocontagioase şi hematologice etc. 

Patogenia tonsilitei cronice este complicată şi diversă. Legăturile etiopa- 

togenice dintre amigdalită cronică şi alte boli intercurente nu sunt stabilite. 

Clasificarea tonsilitelor cronice. Astăzi nu există o clasificare unanim 

acceptată de specialiştii în domeniu. De aceea şi se comit greşeli în prescrierea 
unui tratament adecvat. Până în a. 1975 medicii O.R.L. din fosta URSS se 
foloseau de clasificarea profesorului L.A. Lucovski (1941), care delimita trei 
forme de tonsilită cronică: compensată; subcompensată; decompensată. 

B.S.Preobrajenski (1964) şi V.P.Palciun (1974) deosebesc două forme de 

tonsilită cronică: simplă şi toxi-alergică. Au fost propuse şi alte clasificări ale 
tonsilitelor cronice. Aceste clasificări nu puteau fi utilizate de otorinolaringologi 
din motivul că explicau diferit atât mecanismul de dezvoltare al tonsilitei, cât şi 
simptomatologia ei, ceea ce făcea dificil indicarea tratamentului. Pentru a exclude 
aceste inconveniente, la congresul al VH-lea al otorinolaringologilor din fosta 
Uniune Sovietică (a. 1975, Georgia) a fost unanim acceptată clasificarea 
tonsilitelor cronice propusă de academicianul I.B.Soldatov. Această clasificare 
include tonsilitele cronice specifice (tuberculoasă, sifilitică şi scleromatoasă) şi 
tonsilitele cronice nespecifice cu cele două forme: compensată şi 
decompensată. La baza acestor două forme de tonsilită nespecifică stau starea 

mecanismelor de apărare ale organismului (locale şi generale). Atunci când 
imunitatea este normală, procesul inflamator cronic din amigdalele palatine nu 
se răspândeşte în vecinătate (n-au loc peritonsilitele, anginele repetate etc.) şi 
la distanţă (lipsesc aşa boli ca reumatismul, nefrita, tireotoxicoza etc). Reieşind 
din clasificarea propusă de I.B.Soldatov, bolnavii, care suferă de tonsilită cronică 
nespecifică forma compensată, se tratează conservator, iar cei cu forma 
decompensată sunt supuşi intervenţiei chirurgicale. 

Experienţa clinică demonstrează unele dificultăţi şi în utilizarea acestei 
clasificări. Astfel, bolnavii ce suferă de tonsilită cronică nespecifică forma 
decompensată nu doresc să se opereze din cauze obiective şi subiective, sau 
prezintă contraindicaţii (relative şi absolute) pentru operaţie şi deci, trebuie trataţi 
conservator. în cazul bolnavilor cu amigdalită cronică nespecifică forma 
compensată, stâlpii amigdalieni pot acoperi orificiile lacunelor cu puroi, făcând 
imposibilă spălarea lor. Uneori după amigdalotomie se constată închiderea 
lacunelor. Practica demonstrează că amigdalele ascunse după arcurile palato- 
glosus şi palatofaringian, amigdalele brăzdate cu microchisturi şi abcese reci de 
asemenea necesită un tratament chirurgical, contrar prevederii clasificării lui 
Soldatov. 

Aşadar, clasificarea propusă de I.B.Soldatov trebuie îmbunătăţită, fapt 
condiţionat de mai mulți factori (anatomici, imunobiologici, socio-medicali etc). 

Propunem următoarea clasificare a tonsilitelor cronice nespecifice după 
mai multe criterii: 

I. Imunobiologic: 

a) tonsilită cronică nespecifică, forma compensată. Indicii imuni sunt în 

limitele normei. Tratament conservator; 

b) tonsilită cronică nespecifică, forma tranzitorie. Are loc o disimuno- 
globulinemie care după un tratament bine pus la punct poate dispărea, 
amigdalită cronică tranzitorie trecând în cea compensată. în caz contrar 
tonsilită cronică poate progresa în tonsilită cronică, forma de- 
compensată; 

c) tonsilită cronică nespecifică, forma decompensată. Tratament 
chirurgical. 

II. Anatomic: 

a) compensată. Poate fi efectuat lavajul lacunelor amigdaliene, prin care 
se va evacua conţinutul lor. Tratament conservator; 

b) compensată. Lacunele sunt cicatrizate sau lipsesc. Tratament chirur- 
gical; 

III. După caracterul complicațiilor generate de tonsilită cronică 

forma decompensată 

IV. Etiopatogenic şi clinic: 

a) compensată; 
b)  decompensată. 

V. După volumul amigdalelor palatine: 

a)  atrofiate; 

b)  normotrofice; 

c) hipertrofice. 

VI. După conţinutul lacunelor: 

a) purulent; 

b) cazeos. 

Folosind aceste criterii de clasificare a tonsilitelor cronice, medicul O.R.L. 
mai uşor şi mai corect va stabili diagnosticul şi va alege tactica de tratament. 

Diagnosticul âz tonsilită cronică este extrem de dificil, deoarece atât debutul 
bolii, cât şi evoluţia ei nu prezintă semne clinice specifice. Odinofagia 
nepronunţată, disfagia, disconfortul faringian, înţepăturile, zgârieturile, uscăciunea 
în faringe se întâlnesc şi în faringite, laringite, esofagite, gastrite, sinuzite etc. 
Obiectiv la bolnavii cu tonsilită cronică se atestă mai mult de IOsimptome: 

Simptomul Gize (fig.25). 

Simptomul Zac (fig. 26). 

Simptomul Preobrajenski (fig, 27). 

Puroi în lacune (fig. 28). 

Mase cazeoase în lacune (fig. 29). 

Cicatrice (fig. 30). 

Suprafaţa brăzdată a amigdalelor palatine (fig. 31). 
Abcese  (fig.32). 

Chisturi (fig.33). 

. Micropolipi (fig.34). 

. Adenopatie regională (fig. 35). 

. Edem, infiltraţie şi îngroşarea țesutului din jurul criptelor. Acest simptom 
obiectiv în literatura de specialitate nu este descris, însă anume el are 
o valoare deosebită mai ales la selectarea metodelor de tratament a 
amigdalitei cronice (fig. 36). 

13. Compartimentarea amigdalelor palatine de către cicatrice şi aderenţele 

amigdaliene (fig. 37). 

Aşadar, semnele obiective ale amigdalitei cronice sunt multiple şi diverse, 
seea ce necesită de la medicul curant o deosebită atenţie în analiza fiecăruia în 
vederea stabilirii corecte a diagnosticului. 

Tratamentul. 

Indicaţiile pentru tratamentul medicamentos: 

Schema 1 


Mecanismul dezvoltării tonsilitei cronice poate fi reprezentat astfel: 

amigdalita cronică, forma compensată; 

amigdalita cronică, forma tranzitorie; 

amigdalita cronică decompensată când: 

bolnavii nu doresc să fie supuşi intervenţiei chirurgicale; 

există contraindicaţii absolute şi relative pentru operaţie. 

Indicaţii pentru tratamentul chirurgical: 

-  amigdalita cronică, forma decompensată; 

amigdalita cronică, forma tranzitorie, dacă indicii imuni nu se norma- 
lizează după 1-3 cure de tratament conservator; 


Fig. 29. Mase cazeoase în lacune. Fig. 30. Cicatrice. 
| — mase cazeoase în lacune; | 
a 


- cicatrice; 2 — simptomul Gize; 
2 — simptomul Preobrajenskii. 


3 — simptomul Zac. 


Fig. 25. Simptomul Gize. Fig. 27. Simptomul Preobrajenskii. 
| — hiperemia pilierului anterior. | — hiperemia şi infiltraţia pilierului anterior. 


Figura 31. Suprafaţa brăzdată a 
amigdalelor palatine. 


1 — suprafaţa brăzdată a amigdalelor palatine; 
2 - simptomul Gize. 


Figura 32. Abces încapsulat în 
țesutul amigdalian. 


amigdalita cronică, forma compensată, în absenţa condiţiilor anatomice 
pentru efectuarea tratamentului conservator (lipsesc lacunele, arcurile 


tonsilare acoperă amigdalele palatine etc), iar lacunele amigdaliene conţin 
"ig. 26. Si Zac. s 2 se Toi uri eum ori lacunele sunt închi icatrizate etc. 
Fig. 26. Simptomul Zac. | Fig 28. Purul în noun. puroi, dop de caz o acune e sunt închise, Şi ca ate l 
| — edem în regiunea superioară a 1 — puroi în lacune; Tratamentul medicamentos trebuie să fie complex şi să se aplice sistematic 
PF APLIC AU 2 simptomul Preobrajenskii. (1-3 cure pe an) după următoarea schemă: spălarea criptelor (fig. 38) cu un 

lichid antiseptic (1 % - sol.Dioxidină, Furacilină 1:5000, Miramistină 0,01 %-100 
ml şi 500 ml, Clorhexidină şi alte dezinfectante orofaringiene). După lavajul 
lacunelor se efectuează badijonarea mucoasei amigdalelor palatine cu soluţie 
Lugol. Bolnavilor li se administrează acid ascorbic 0,3-0,5 de trei ori pe zi timp 
de o lună, Dimidrol 0,05g o pastilă de 1-2 ori pe zi. De asemenea se recomandă 
tratamentul cu unde ultrascurte pe proiecția amigdalelor palatine (10-15 şedinţe), 
sunt recomandate antinevralgicele. Aceste cure de tratament se vor aplica iarna, 
primăvara şi toamna. 
O mare importanţă în tratamentul amigdalitelor cronice îl are tratamentul 
profilactic şi măsurile sanitaro-igienice. Dintre ele putem numi: 
-  Restabilirea respirației nazale dacă ea este compromisă prin deviaţie 
de sept nazal, polipi nazali, rinită cronică hipertrofică etc; 
-  Asanarea sinuzitelor, rinosinuzitelor, faringitelor, cariesului dentar şi altor 
patologii ale căilor respiratorii; 
- Supravegherea prin dispensarizare a bolnavilor cu faringite acute şi 
angine; 
- Asigurarea alimentației normale; 
- Ridicarea nivelului de cultură medicală a populaţiei. 


Fig. 33. Chist amigdalian. Fig. 34. Micropolip amigdalian. 


Afecțiuni metatonsilare 


Consecințele amigdalitelor cronice sunt multiple şi foarte variate ca urmare 
a mecanismelor complicate de dezvoltare a acestora. Infecția de focar amigda- 
liană migrează sau poate fi transmisă diverselor organe şi sisteme pe cale san- 
guină, limfatică sau mixtă (septice sau septicopiemie), ceea ce determină răspun- 
sul îndepărtat, precum şi modificările la 
distanţă în diverse organe şi sisteme prin: 
- acţiunea directă a microbilor cu toată 
complexitatea lor antigenică şi 
fermentativă; 
- acţiunea directă a diverselor toxine; 
- multitudinea de reflexe nervoase. 

Tulburările la distanţă induse de 
amigdalita cronică sunt numite afecţiuni 
metatonsilare. 

în funcţie de localizare deosebim 
următoarele forme ale afecţiunilor 
metatonsilare: 


Fig. 36. Edem, infiltraţie şi îngroşarea 
țesutului din jurul criptelor. 


Fig. 37. Compartimentarea amigdalelor 
palatine de către cicatrice şi aderenţele 
amigdaliene. 

Fig. 38. Spălarea lacunelor. 


- cardiovasculare - reumocardita, distonia neurocirculatorie, miocar- 
diodistrofia, miocardita alergică-infecţioasă, endocardita septică ş.a. 

-  renale-nefrite, glomerulonefrite, pielonefrite; 

- ale SNC - coreea minoră ş.a.; 

- reumatismale; 

- respiratorii -rinosinuzite, faringite, laringite, traheobronşite, pneumonii 
etc; 

- digestive — dispepsii, colite, gastro-enterocolite, prin piofagie sau reflexe 
nervoase; 

- endocrine - tireotoxicoză, tiroidită acută, dereglări ale funcţiei supra- 
renalelor, ca urmare a cărora bolnavii devin astenici, receptivi diverselor 
infecţii, obosesc repede; 

- dermatologice - dermatoze, purpura reumatoidă, eritem polimorf, ecze- 
mă, prurigo ş.a. 

Diagnosticul afecţiunilor metatonsilare este foarte dificil, necesitând o cola- 

borare strânsă dintre diverşi specialişti. 
Relaţiile cauză-efect dintre amigdalita cronică şi tulburările la distanţă pot fi: 
- directe - când amigdalita cronică este cauza afecţiunilor respective; 
- indirecte - când amigdalita cronică este consecinţa altor boli; 
- neutre - când nici una din boli (amigdalita cronică, reumatismul, 
tireotoxicoză) nu este cauza altei afecţiuni. 
întrucât prezenţa amigdalitei cronice nu poate fi considerată în mod automat 
o cauză a altor afecţiuni, pentru a exclude erorile de diagnostic se impune o 
examinare şi analiză profundă a anamnezei, datelor clinice şi paraclinice pentru 
a stabili corelaţiile dintre amigdalita cronică şi tulburările respective. 

Eficacitatea tratamentului va depinde de corectitudinea stabilirii acestor 
corelaţii. Efectuarea amigdalectomiei în lipsa unor indicaţii bine argumentate, 
nu va da rezultate scontate. 


Faringitele 


Faringitele prezintă o inflamație a mucoasei faringelui. După caracterul 
inflamaţiei deosebim faringite acute şi cronice, iar după sediul inflamaţiei - 
rinofaringite, mezofaringite şi hipofaringite. Faringitele pot fi: banale, cauzate 
de streptococi, stafilococi şi alți factori microbieni, şi faringite din cursul bolilor 
infecțioase. De cele mai multe ori faringitele se instalează în urma acţiunii 
factorilor nocivi din mediul ambiant asupra mucoasei faringelui. 

Faringita acută este o inflamație difuză â tunicii mucoase a faringelui 
condiţionată de acţiunea asocierii microbiene existente în faringe şi cavitatea 
bucală sub acţiunea factorilor nocivi de mediu. Factorii microbieni cauzali ai 

faringitei acute sunt: streptococii, stafilococii, virusurile. Faringita acută poate fi 
şi un simptom al multor boli infectocontagioase: gripă, tularemie, tifos abdominal, 
agranulocitoză, limfogranulomatoză, leucemie, glomerulonefrită etc. 

Această afecţiune se întâlneşte cu aceeaşi frecvenţă la toate vârstele, dar 
mai frecvent la bărbaţii în vârstă, ca urmare a expunerii acestora acţiunii 
nefavorabile a intoxicaţiilor cronice cu alcool, tutun etc. 


Faringita acută banală 


Dezvoltarea acestei forme de faringita este favorizată de angină, boli 
infecțioase, guturai, gripă, amigdalita cronică, sinuzită acută şi cronică, alcool, 
nicotină, carenţe vitaminice, praful din mediul ambiant şi alţi factori nocivi de 
producţie şi de viaţă, oboseala fizică şi psihică, care exacerbează virulenţa 
agentului patogen şi diminuează puterea de apărare a organismului. La unii 
bolnavi cauza unei faringite acute poate fi amigdalectomia. 

Semiologia. Bolnavii acuză dureri în regiunea gâtului, senzaţie de 
uscăciune, de corp străin în faringe. Bucofaringoscopic se constată o hiperemie 
difuză a mucoasei faringelui, edem şi infiltraţia acesteia. 

Tratamentul. Bolnavii trebuie să excludă acţiunea factorilor nocivi: praful, 
răceala. Hrana trebuie să fie caldă, lichidă, să conţină toate ingredientele 
necesare: grăsimi, glucide, proteine, vitamine, se vor exclude condimentele. 

Se fac instilaţii cu: 

- infuzie de eucalipt. Se prepară în felul următor - frunzele de eucalipt 
(10,0 g la un pahar de apă) se fierb 15 minute. Din această fiertură se 
ia o linguriţă şi se dizolvă într-un pahar cu apă. Cu această soluţie se 
fac instilaţii, gargare de 4-5 ori pe zi, timp de 5 zile; 

- aerosoli cu preparatul "Camenton" sau "Ingalipt” câte 1-2 secunde 
3-4 ori pe zi, 5 zile; 

- instilaţii nazale cu sol. de Natrium bicarbonatum de 0,5-1,0 de 4-5 ori 
pe zi, timp de 5-7 zile. 


Faringitele cronice 


Faringitele cronice se împart în catarale, hipertrofice şi atrofice. 

Etiopatogenia. Cauzele, precum şi mecanismele de dezvoltare ale farin- 
gitelor cronice, sunt multiple şi foarte diverse. Printre ele putem aminti: faringitele 
acute, tabagismul, alcoolismul, praful, amigdalectomia, bolile cronice, diabetul 
zaharat, pielonefritele, dispepsiile, hepatitele, gastritele, dereglările respirației 
nazale şi pulmonare. Un rol deosebit îl joacă avitaminoza şi dereglările imunităţi 
locale şi generale. 

Simptomele bolii sunt: odinofagia, disfagia, uscăciunea, zgârieturile şi 
senzaţie de corp străin în faringe ş.a. 

Tratamentul faringitelor cronice este foarte dificil ca urmare a multitudinii 
cauzelor şi factorilor favorizanţi. Eficacitatea lui depinde de corectitudinea 
diagnosticului stabilit. 

Distingem tratament cauzal, local, general şi profilactic. Tratamentul local 
constă din aplicări, pensulări şi inhalaţii cu substanţe anticongestionante, 
antialergice şi dezinfectante. Soluţiile pentru inhalaţii trebuie să fie calde. Se 
vor utiliza inhalaţii cu bicarbonat de sodiu de 0,5-1%. Aceste inhalaţii se pot 
efectua de 2 ori pe zi, timp de 10-15 zile. La bolnavii ce suferă de faringită 
cronică forma catarală se va efectua badijonarea mucoasei faringiene cu sol.Lugol. 
Se vor utiliza de asemenea dezinfectante şi antiseptice (hidroperit - gargarisme; 
Miramistină, soluţie de 0,01 %-100 ml şi 500 ml; Vagothil, soluţie concentrată în 
flacoane a câte 50 ml; Nitrofiral - gargarisme; Furacilină; Polividon iodat - 


gargarisme; lodinol, tinctură de gălbenele-gargarisme; Tinctură de propolis ş.a.). 


Sunt bine veniţi aerosolii cu ape sulfuroase sau iodate. 

în faringită hipertrofică se recomandă gargarisme mentolate sau alcaline, 
antialergice. Se practică electrocoagularea granulelor limfoide din peretele 
posterior al oro- şi hipofaringelui. 

Faringită cronică atrofică se tratează prin inhalaţii cu bicarbonat de sodiu; 
spălaturi ale mezofaringelui cu soluţii fiziologice, ape sulfuroase. In cazuri rebele 
se administrează Streptomicina (local badijonări, spălaturi ori intramuscular câte 
250000 UI de 2 ori pe zi); vitaminoterapie (vitaminele A şi D2). 

Alimentaţia în faringitele cronice trebuie să fie bogată în vitamine, 
predominant semilichidă, caldă, fără condimente. Alcoolul şi fumatul sunt interzise. 


Faringomicoza 


Prezintă o boală cronică a faringelui cu localizarea procesului patologic 
preponderent pe peretele posterior al faringelui, amigdalele palatine şi amigdala 
linguală. Pe suprafaţa faringelui apar puncte albicioase cu un diametru de circa 
2-5 mm, proeminente pe suprafaţa mucoasei aderente. Se îmbolnăvesc pre- 
ponderent femeile între 10-25 de ani (fig. 39). 

Etiopatogenia. Agentul patogen nu este cunoscut. Majoritatea specialiştilor 
consideră că această boală este cauzată de Leptotrix buccalis. Unii savanţi 
consideră cauza bolii ciuperca Candida albicans. Dezvoltarea afecțiunii este 
favorizată de faringită, amigdalită, cariesul dentar, angină, intervenţiile chirurgicale, 
unii factori nocivi de mediu (praful, răceala ş.a.). 

Simptomatologia. De cele mai multe ori boala evoluează asimptomatic. 
Insă atunci când bolnavul prezintă unele plângeri, ele sunt asemănătoare cu 
cele specifice faringitei: odinofagie, disfagie, uscăciune. 

Tratamentul presupune: 

a) tincturae lodi 10% - 5-25 picături 3 ori/zi; 

b) utilizarea soluţiei alcaline pentru spălaturi faringiene; 

c) introducerea în parenchimul amigdalelor palatine a soluţiei de formalină 

- de 0,25% sau alcool de 60%. 
d) intervenţie chirurgicală (ablaţia acestor formaţiuni sau amigdalectomia). 


Fig. 39. Faringomicoza. 

CAPITOLUL III 


ESOFAGOLOGIE 


Noţiuni generale de anatomie clinică şi fiziologie a esofagului 


Esofagul este organul musculofibros al tubului digestiv care uneşte cavitatea 
bucală şi faringele cu stomacul. La adulţi el are o lungime de 25 cm. Pe traiectul 
lui, el străbate următoarele regiuni profunde: cervicală, toracică şi abdominală 
(fig. 40). 

Partea superioară a esofagului, numită şi "gura esofagului”, se află la nivelul 
cartilajului cricoid şi se proiectează în dreptul vertebrei C6, iar partea inferioară 
(cardia) la nivelul vertebrelor D,o ,. în structura esofagului se disting trei istmuri 
situate la diferite distanţe de arca dentară: superior (crico-faringian), la o depărtare 
de 15 cm de la arca dentară; mijlociu (aorto-bronhic), 25 cm; inferior (diafragmal), 
35 cm. 

Regiunea superioară a esofagului vine în raport cu: 

- coloana vertebrală cervicală; 

- trahee; 

- glanda tiroidă; 

- pachetul vasculo-nervos al gâtului. 

în partea posterioară a esofagului se află spaţiul mediastinal bogat în ţesut 
celular lax. Prin inflamaţia acestuia se produc mediastinite. 

Regiunea toracică contactează cu: 

- coloana vertebrală toracică; 

- canalul toracic; 

- vena azigos; 

- trahee; 

- pericard; 

- inimă; 

- pleura mediastinală; arcul aortic stâng; nervul vag. 

Regiunea abdominală prezintă relații cu lobul stâng al ficatului şi nervul 
vag. 

Fig. 40. Esofagul. 


1 - porţiunea cervicală; 

2 - porţiunea toracică; 

3 - porţiunea abdominală; 

4 - istmul esofagian superior (cricofaringian); 
5 - istmul esofagian mijlociu (aorto-bronhic); 


6 - aorta; 
7 - istmul faringian inferior (diafragmal); 
8 - esofagul; 


9 - traheea; 

10 - bronhia principală stângă; 
11 - bronhia principală dreaptă; 
12 - faringele. 


Peretele esofagului este format din 
următoarele tunici: mucoasă, submucoasă, 
musculară, adventiţie. 

Vascularizaţia arterială a esofagului este 
asigurată de. 

- aa. tiroidiene inferioare; 

- aa. esofagiene; 

- aa. bronşice; 

- aa. frenice; 

- aa. gastrice. 

Venele esofagiene forrnează plexul venos 
submucos şi plexul venos periesofagian. Din 
aceste plexuri sângele venos se varsă în venele 
tiroidiene inferioare, venele azigos şi venele 
stomacale. In porțiunile inferioare ale esofagului venele esofagului anastomozează 
cu sistemul port şi cav superior. 

Funcţia esofagului este cea de deglutitie. 


Malformaţiile şi anomaliile esofagului 


Acestea pot fi congenitale şi dobândite. Din cele congenitale fac parte: 
atrezia, fistula esofago-traheală, stenoza, diverticulii, chisturile, brahio-esofagul, 
hernia diafragmală etc. 

Atrezia - lipsa rumenului esofagian. Această malformaţie este incompatibilă 
cu viaţa; 

Fistula esofago-traheală - comunicarea între trahee şi esofag; 

Stenoza - îngustarea rumenului esofagian; 

Diverticuli- invaginaţie circumscriptă a unei porţiuni a peretelui esofagian 
legată de lumenul esofagului printr-un orificiu; 

Chisturi - pungi complet închise. 

Brahioesofagul ~ defect de lungime a esofagului cu prezenţa în torace a 
unei porţiuni a stomacului. 

Dintre malformaţiile şi anomaliile dobândite ale esofagului cea mai des 
întâlnită este megaesofagul - asocierea unei dischinezii în deschiderea 
sfincterului freno-cardial cu o dilataţie cilindrică a esofagului toracic. 

Diagnosticul de malformații ale esofagului se stabileşte în baza anamnezei, 
examenului obiectiv şi paraclinic. Bolnavii acuză regurgitarea imediată (atrezie) 
a lichidului, sau tardivă (stenoză); vomă, disfagie; sialoree; tulburări de 
compresiune laringo-traheală cu tuse chinuitoare; caşexie. 

Diagnosticul de certitudine se stabileşte prin radiografie şi esofagoscopie. 

Tratamentul este medical şi chirurgical. Se recomandă o alimentaţie cores- 
va evita consumul de alimente. Tratamentul chirurgical constă în esofagocardio- 
tomie, cardioplastie, esofagogastrostomie. 


Traumatismele şi corpii străini ai esofagului 


Aceste patologii necesită un ajutor medical specializat cu caracter de 
urgenţă. 

Traumatismele esofagului pot fi izolate, asociate, externe şi interne. Atât 
traumatismele externe, cât şi cele interne pot fi asociate cu traumatismele gâtului, 
nasului, sinusurilor paranazale, faringelui, laringelui şi traheei. 

Cauzele traumatismelor esofagiene sunt diverse şi multiple: 

- cauze accidentale (prin agenţi chimici, mecanici, micşti); 

- cauze iatrogene (în timpul unei esofagoscopii sau a unei dilatări a 

esofagului); 

- corpi străini esofagieni (cu margini ascuţite). 

Anatomia patologică a traumatismelor esofagului prezintă plăgi, rupturi, 
perforaţia şi inclavarea corpilor străini în țesuturile pereţilor esofagului. La aceste 
schimbări patomorfologice se pot asocia hiperemia, edemul, infiltraţia, tumefacţia, 
semne caracteristice unei inflamații secundare. 

Simptomatologia depinde de caracterul traumei şi a factorului trauma- 
tizant, precum şi de alţi factori. în caz de traumatism mixt grav, când în 
traumatism sunt implicate mai multe organe, bolnavul poate suporta starea de 
şoc. Pe lângă simptomul morbid, accidentaţii vor acuza - disfagie, sialoree, 
tuse, dispnee, disfonie, emfizem subcutanat şi mediastinal. 'Traumele esofagului 
pot fi însoţite şi de hemoragie. 

In caz de infectare a plăgilor posttraumatice, se înregistrează: febră, frisoane, 
puls accelerat şi superficial. Slarea generală a bolnavului poate oscila de la 
satisfăcătoare până la gravă şi foarte gravă. în traumatismele esofagiene asociate 
grave, precum şi în prezenţa complicaţiilor (şoc, hemoragii masive, asfixie, 
mediastinită, bronhopneumonie, pleurită etc), poate surveni moartea accidentaţilor. 

Tratamentul prevede măsuri medico-chirurgicale de urgenţă: 

- combaterea durerii, în caz de necesitate, şi a şocului; 

- stoparea hemoragiei; 

- toaleta chirurgicală primară a plăgilor posttraumatice; 

-  suturarea leziunilor; 

- administrarea cardio- şi vasotonicelor, antibioticelor; 

- repaosul esofagului (aproximativ o săptămână); 

- alimentarea bolnavului parenteral şi prin sondă. 

Prognosticul de cele mai multe ori este imprevizibil, de aceea în toate 
cazurile de traumatism esofagian medicul de familie trebuie să urgenteze 
acordarea primului ajutor în combaterea durerii, stoparea hemoragiei, aplicarea 
pansamentului steril, administrarea vasotonicelor şi să trimită accidentatul în 
centrele specializate O.R.L. sau toracoabdominale. 

Corpi străini ai esofagului se întâlnesc mai frecvent la copii, decât la 
adulţi. Orice obiect, substanţă ori fragment al unui obiect ce trece prin cavitatea 
bucală şi parcurge în mod normal sau accidental lumenul esofagului, dar se 
opreşte la un anumit nivel al acestuia, constituie un corp străin al esofagului. 

Etiopatogenie. Natura, forma, volumul corpilor străini sunt foarte variate. 
Corpii străini pot fi: 

- organici (alimente, oase, piese de material); 

- anorganici (cuie, şuruburi, ace, lame de bărbierit, proteze dentare, 

monede, nasturi etc); 

-  toleranţi (de obicei de consistenţă moale - alimentele); 

-  intoleranţi (corpi străini ascuţiţi, rugoşi, metalici). 

Majoritatea corpilor străini voluminoşi se opresc la prima îngustare a 
esofagului, iar cei ascuţiţi - la orice nivel al acestuia. Cauzele ce duc la oprirea 
corpilor străini în esofag sunt: 

-  neatenţia în timpul mesei; 

- dereglări ale sensibilităţii bucofaringiene; 

-  tahifagie (gurmani); nesupravegherea copiilor; 

- obiceiul urât de a ţine în gură sau între buze diferite obiecte; 

-  înghiţirea voluntară în scop suicid; 

- neatenția la prepararea bucatelor, masticaţia incorectă, stenozele şi 

spasmele esofagiene. 

Anatomia patologică. Prezenţa corpului străin în esofag generează 
infiltraţie inflamatorie, edem, ulceraţii, supuraţii, flegmoane, granulaţii, perforaţii 
ale peretelui esofagului, periesofagite şi mediastenite. 

Tabloul clinic şi evoluţia bolii depinde de perioada acesteia. 

1. Perioada sau faza de debut - bolnavul acuză dureri violente care se 

intensifică la mişcări şi la tentative de deglutiţie. 

2. Perioada sau faza de toleranţă - durerea diminuează, iar bolnavul se 
obişnuieşte cu prezenţa corpului străin în esofag. 

3. Perioada sau faza complicaţiilor- la semnele clinice descrise mai sus 
se asociază infecția (esofagită acută), hemoragia esofagiană, tulburări 
mecanice, perforaţii esofago-traheale, mediastinite etc. 

Diagnosticul de corp străin esofagian se pune în baza anamnezei, 
examenului obiectiv, esofagoscopiei şi a radiografiei esofagului. 

Tratamentul este instrumental şi medicamentos. Cel medicamentos 
prevede ameliorarea stării generale a bolnavului cu care scop se administrează 
calmante, cardio- şi vasotonice. Se va efectua şi tratamentul antiinfecţios 
(antibiotice) şi anti inflamator. 

Tratamentul instrumental presupune efectuarea esofagoscopiei cu 
extragerea corpului străin. Pentru această operaţie accidentaţii vor fi trimişi la 
clinicile de specialitate. 


Esofagitele 


Esofagitele sunt procese inflamatorii cu localizare în esofag. Pot fi acute, 
cronice, specifice şi nespecifice. 

Esofagitele acute nespecifice de cele mai multe ori sunt secundare unui 
proces de vecinătate ori de la distanţă. 

Astfel deosebim esofagite acute nespecifice: 

- descendente, cauzate de secrețiile din rino-, mezo- şi hipofaringe; 

- ascendente, produse de hiperaciditatea sucului gastric; 

- prin infecţii din vecinătate: flegmoane, dilatări, corpi străini, pleurezii, 

adenite, esofagite postcaustice etc. 

După schimbările patomorfologice ce au loc în esofag, esofagitele acute 
nespecifice se împart în: 

-  esofagită catarală acută; 

-  esofagită ulceronecrotică; 

-  esofagită flegmonoasă. 

în esofagită catarală are loc o congestie difuză, edem uşor al mucoasei 
esofagului. Bolnavii acuză senzaţie de arsură, disfagie şi odinofagie. 

Esofagită ulceronecrotică se manifestă prin febră, dureri acute, odinofagie 
şi disfagie pronunţată. Pe mucoasa esofagului sunt prezentate false membrane 
cu zone necrotice. 

Esofagitaflegmonoasă poate fi difuză sau localizată. Bolnavii acuză durere 
endotoracică spontană, permanentă, cu iradieri intercapsulare, febră, tahicardie, 
leucocitoză. în caz de formare a abcesului, acesta se poate deschide în esofag, 
pleură, trahee, mediastin cu un prognostic foarte grav. 

Esofagitele cronice nespecifice sunt generate de mici traumatisme 
repetate ale mucoasei, vaselor şi nervilor. Acestea se produc prin masticaţie 
insuficientă, tahifagie, alimente prea reci sau prea calde. Sucul gastric, substanţele 
chimice, fumatul, băuturile alcoolice de asemenea pot genera o esofagită cronică 
nespecifică. 

Bolnavii acuză: dureri, disfagie, slăbiciune generală etc. 

Radiografia şi esofagoscopia precizează diagnosticul. 

Esofagite cronice specifice sunt tuberculoza, luesul, actinomicoza, pemfi- 
gusul esofagului. Aceste esofagite se întâlnesc foarte rar, sunt boli secundare şi 
au o simptomatologie comună - disfagie şi odinofagie. Ca regulă, procesul pa- 
tologic în aceste cazuri se răspândeşte din nas, faringe sau laringe şi din focarul 
primar în esofag. 

Patomorfologic se descriu următoarele forme de tuberculoză a esofagului: 
tuberculoza miliară generalizată, ulceroasă şi hipertrofică. 

Diagnosticul se stabileşte în baza anamnezei, examenului obiectiv, de 
laborator (inclusiv şi cel bacteriologic), radiologie. Pentru confirmarea diagnosti- 
cului se efectuează esofagoscopia. 

Tratamentul este etiologic. 


Esofagită corozivă 


Prezintă o afecţiune a esofagului cauzată de ingestia accidentală sau 
voluntară a unor substanţe caustice: sodă caustică, acizi (sulfuric, azotic, clor- 
hidric, acetic sau oxalic), sublimat, amoniac, cloroform, petrol etc. 

Ingestia substanţelor corozive este favorizată de: nesupravegherea copiilor, 
neglijenţa în manipularea şi păstrarea substanţelor corozive. 

Ingerarea substanţei otrăvitoare este urmată de contracție spastică reflexă 
a esofagului, cu oprirea deplasării spre stomac a substanţei ingerate şi cu staza 
ei la nivelul strâmtorilor anatomice ale esofagului. Contactul prelungit al substan- 
tei corozive cu esofagul generează o serie de leziuni. 

Majoritatea covârşitoare a esofagitelor corozice la noi în republică sunt 
generate de folosirea în scop suicid a acidului acetic concentrat. 

Anatomia patologică. Caracterul, profunzimea, precum şi răspândirea 
procesului patologic depinde de natura substanţei corozive, cantitatea, concen- 
traţia, consistenţa ei şi de timpul în care a acţionat această substanţă. 

Deosebim 4 faze evolutive ale esofagitei corozive: 

1. Prezenţa hiperemiei şi edemului mucoasei. 

2. Apariția ulceraţiilor şi necrozelor. 

3. Dezvoltarea granulaţiilor. 

4. Dezvoltarea cicatricelor stenozante. 

Simptomatologia este în funcţie de felul substanţei corozive, de cantitatea 
ei, de intensitatea leziunilor şi de timpul care a trecut de la accident. Deosebim 
două forme clinice ale esofagitei corozive: gravă şi clinică moderată. 

în forma gravă, bolnavul se află în şoc traumatic, prezintă intoxicație, ta- 
hicardie, hipotonie, respiraţia este superficială, este palid, anxios, buzele sunt 
cianotice. Se atestă febră 39-41*C, vomă sanguinolentă, scaun hemoragie şi 
oligurie cu albuminurie sau chiar anurie. în debut tabloul clinic este mai puţin 
pronunţat, predomină odinofagia şi disfagia. 

Tratamentul variază în funcţie de faza evolutivă a bolii şi include trei 
etape: 

1. Asistenţa medicală de urgenţă. 

2. Spitalizarea bolnavului în secţia de toxicologie sau de reanimare. 

3. Spitalizarea bolnavului în secţia sau clinica O.R.L. 

Obiectivele principale ale tratamentului sunt combaterea şocului şi, pe cât 
e posibil, anihilarea efectului nociv al substanţei corozive şi neutralizarea ei. 
Măsurile şi volumul terapiei medicale variază în funcţie de starea bolnavului, 
rezultatele investigaţiilor de laborator. Bolnavul se va alimenta parenteral. Se 
vor administra antibiotice pentru a preveni infecțiile secundare. 

Se administrează: sol.Promedoli 1%- 1-2 ml; sol.Atropini 0,1% -0,5-1 
ml; sol.Dimedroli 1%- 1 ml; sol. Glucoazae40%-20ml. 

O mare importanţă are administrarea preparatelor vaso- şi cardiotonice; 
hormonilor corticosteroizi pentru normalizarea tensiunii arteriale şi combaterea 
şocului. Cel mai des se administrează Prednisolon, iar în cazuri grave Nora- 
drenalină sau Mezaton (sol.Noradrenalini de 0,1% sau sol.Mezatoni - 1%); 
Poliglucinum 400-1200 ml în funcţie de starea bolnavului. în caz de necesitate 
se administrează sol.Strofantini 0,05%, 1 ml sau sol.Corglyconi 0,06% - 1 ml. 

Dacă starea generală a bolnavului permite, peste 5-7 zile acesta se 
transferă în secţia O.R.L. pentru tratament. Dilatarea esofagului se efectuează 
cu sonde din material plastic şi cu tuburi-sonde din peritoneu de bovine, propuse 
de prof. M.Gh.Zagarskih. Se administrează vitaminoterapia şi alte medicamente 
după necesitate. 

Boiiie vasculare ale esofagului 


Din acest grup de afecţiuni fac parte varicele, angiomul esofagului, boala 
Rendu-Osler 

Varicele sunt cauzate de ciroza hepatică. La astfel de bolnavi se constată 
dilataţii venoase şi diverse leziuni la nivelul acestora. 

Simptomatologie: hemoragii, adinamie, paliditate, lipotemie, melenă, 
transpiraţii, anemie secundară. Simptomul principal este hemoragia esofagiană 
care apare în compresiunea venei porte (adenopatii, tumori), tromboza portală, 
splenomegalie. 

Diagnosticul se face în baza anamnezei minuţioase, examenului obiectiv 
şi paraclinic. Se foloseşte radiografia şi esofagoscopia. 

Angiomul esofagian este o afecţiune tumorală, rar întâlnită. Se manifestă 
prin hemoragii mai puţin importante decât în varice. 

Tratamentul constă din extirparea tumorii sau aplicarea radioterapiei. 

Boala Rendu-Osler este o angiopatie rar întâlnită. Se caracterizează 
prin hemoragii repetate. 

Tratamentul hemoragiilor esofagiene este medicamentos şi chirurgical. 
Se administrează substanţe coagulante: acid ascorbic, acid aminocapronic, vita- 
mina K, Etamzilat (Dicynoni), Vicasol. Perfuzii mici. Aceste măsuri de hemos- 
tază sunt paliative. Prin administrarea acestor preparate medicul de familie va 
pregăti bolnavul pentru transportarea la un centru medical specializat. 

CAPITOLUL IV 


LARINGOLOGIE 


Vocea este oglinda personalităţii 


M.Scotus 


Embriologia laringelui 


Aparatul respirator se compune din căile respiratorii superioare şi inferioare. 
Căile respiratorii superioare, alcătuite din fose nazale şi faringe, apar în ansamblul 
evolutiv al extremității cefalice a intestinului primitiv, iar cele inferioare, laringo- 
traheo-bronşice, se dezvoltă împreună cu plămânii din expansiunea peretelui 
ventral al intestinului cefalic - faringele primitiv. La sfârşitul săptămânii a 4-a 
de dezvoltare intrauterină, în partea inferioară a peretelui anterior al faringelui, 
apare un şanţ median, numit laringotraheal, care ulterior se transformă în 
diverticulul laringotraheal. 

Laringele este primul organ care se diferenţiază din diverticulul laringotra- 
heal, reprezentând partea cea mai aproape de craniul acestuia. Datorită apariţiei 
cartilajelor, acesta rămâne larg. Cartilajele aritenoide apar în săptămâna a 5-a 
de dezvoltare intrauterină şi au forma de T. Epiglota apare în săptămâna a 6-a 
de viaţă intrauterină din baza celui de-al IV-lea arc branhial. Cartilajele tiroid şi 
cricoid se dezvoltă concomitent din partea ventrală a arcurilor branhiale III şi 
IV. Plicile vocale şi ventriculare se formează prin proliferarea epitelială. Lume- 
nul laringelui este obstruat până în săptămâna a 10-a, când se recanalizează. La 
sfârşitul lunii a III-a de dezvoltare intrauterină, laringele este complet dezvoltat, 
forma lui corespunzând cu cea a adultului. Muşchii laringelui provin din 
mezenchimul arcurilor branhiale IV şi VI. 

Din punct de vedere filogenetic, laringele reprezintă un organ sfincterial, 
care separă tractul respirator de cel digestiv. La om laringele exercită o funcţie 
foarte importantă, neîntâlnită la animale. Dimensiunile laringelui variază de la 
individ la individ şi în funcţie de sex. 

Anatomia clinică a laringelui 


Laringele (fig. 41) este o parte componentă a aparatului respirator. Prezintă 
un organ impar, situat în regiunea anteromediană a gâtului, proiectat pe coloana 
vertebrală cervicală la nivelul vertebrelor 5-6-7 (la nou-născuţi mai sus). Are 
forma unui trunchi de piramidă triunghiulară, cu baza mare spre hipofaringe şi 
cu cea mică în jos. Este situat sub osul hioid, deasupra traheei, în faţa 
hipofaringelui. Marginile postero-laterale ale laringelui vin în raport cu pachetul 
vasculo-nervos al gâtului şi cu spaţiul perifaringian. 

Scheletul cartilaginos al laringelui este format din 9 cartilaje (3 perechi: 
aritenoizii, Wrisberg şi Santorini; 3 neperechi - tiroid, cricoid, epiglota). 

Cartilajul cricoid constituie pivotul pe care se află celelalte cartilage. 
Are forma unui inel (5-6 mm) cu partea anterioară mai îngustă, numită arc, şi 
cea posterioară mai largă, numită pecete (20-30 mm). Pe marginea superioară 
a pecetei, lateral de la linia mediană, de fiecare parte a cartilajului, se află câte 
o faţetă ovoidă pentru articulaţia cu cartilajul aritenoid, iar pe fiecare parte 
laterală a suprafeţei externe câte o faţetă pentru articulaţia cu coarnele inferioare 
ale cartilajului tiroid. 

Cartilajul tiroid, situat deasupra 
arcului cricoidului, este format din două 
lamele patrulatere dispuse vertical. 
Unindu-se pe linia mediană, ele formează 
marginea anterioară, iar cartilajul în 
ansamblu aminteşte o carte deschisă pos- 
terior. Prin poziţia sa, cartilajul tiroid 
exercită rolul de scut al plicilor vocale şi 
al întregului interior al laringelui. 
Marginile posterioare ale cartilajului se 
prelungesc în sus şi se unesc cu coarnele 
mari ale hioidului, iar în jos cu coarnele, 


Fig. 41. Anatomia clinică a laringelui. 
1 - epiglota; 

2 - osul hioid; 

3 - ligamentul hioepiglotic; 

4 - ligamentul tirohioidian; 

5 - cartilajul tiroid; 

6 - ligamentul cricotiroidian (conic); 
7 - cartilajul cricoid; 

8 - ligamentul cricotraheal; 

9 - ligamente intertraheale; 

10 - inelele traheei. 

care contactează cu cricoidul. Pe suprafaţa externă a lamelelor se distinge o 
linie (linia obliqua) - locul de inserţie a m.m. sternothiroideus şi thirohioideus. 
în partea superioară a marginii anterioare a cartilajului tiroid, mai dezvoltată la 
unele persoane, se află o proieminentă, numită "mărul lui Adam”. De partea 
internă a unghiului, format la unirea lamelor, se fixează plicile vocale. 

Cartilajul epiglotic este aşezat înaintea orificiului superior al laringelui. 
Partea inferioară îngustă a acestuia, numită petiolus, prin ligamente se uneşte 
cu cartilajul tiroid în regiunea posterioară a unghiului tiroidului. Partea superioară, 
mai largă, se află în urmă şi în jos faţă de rădăcina limbii. Forma epiglotei de 
cele mai multe ori este ovală sau în formă de frunză. La copii epiglota este 
îngustată, cu marginile recurbate spre linia mediană, fapt ce creează obstacole 
pentru laringoscopia directă şi indirectă. 

Cartilajele aritenoide au forma unor piramide triunghiulare. Baza 
acestora se articulează cu cricoidul, iar vârful (partea superioară) cu cartilajele 
Wrisberg şi Santorini. La baza aritenoidului se află două apofize. Pe cea internă 
(apofiza vocală) se insera plică vocală, iar pe cea externă (apofiza musculară), 
muşchii cricoaritenoidieni posterior şi lateral. 

Cartilajele corniculate (Santorini) se află în grosimea plicilor ariepiglotice 
şi formează tuberculii corniculaţi. 

Cartilajele cuneiforme (Wrisberg) sunt localizate deasupra celor cor- 
niculate, în grosimea plicilor ariepiglotice. 

Cartilajele tiroid, cricoid şi aritenoizii au o structură hialină, iar epiglota este 
constituită din cartilaj elastic. Cartilajele hialine încep să se osifice la vârsta de 
25-30 ani. 

Osul hioid funcţional face parte din scheletul laringelui: prin intermediul 
muşchilor, membranelor şi ligamentelor acesta se uneşte cu laringele, constituind 
unul din cele mai importante elemente anatomice de susţinere ale laringelui. 


Membranele şi ligamentele laringelui 


Părţile componente ale laringelui sunt unite între ele prin membrane şi 
ligamente. 

Epiglota se uneşte cu: 

- osul hioid prin membrana şi ligamentele hioepiglotice; 

-  cartilajul tiroid prin membrana şi ligamentele tiroepiglotice; 

- rădăcina limbii prin plicile glosoepiglotice mediană şi laterală; 

-  cartilajele aritenoide prin pliurile aritenoepiglotice; 

- pereți laterali ai faringelui prin pliurile faringoepiglotice. 

Cartilajul tiroid, în afară de legătura sus-numită cu cartilajul epiglotic, 
mai este unit cu: 

- osul hioid prin ligamentele tireohioidiene median şi lateral, şi prin mem- 
brana tireohioidiană străbătută de orificiile de trecere ale pachetului 
vascular laringian superior; 

- cu aritenoizii prin ligamentele tiroaritenoide superioare, situate în 
grosimea benzilor ventriculare, şi prin ligamentele tiroaritenoide 
inferioare, situate în grosimea plicilor vocale. 

Cartilajul cricoid este unit cu: 

-  cartilajul tiroid prin membrana tirocricoidiana, fixată de ligamentele 
cricotiroidiene median şi lateral. în unele cazuri de asfixie se sparge 
această membrană, "conicotomie”, salvând astfel viaţa bolnavului. 
Membrana tirocricoidiana este străbătută de vase cricotiroidiene; 

-  aritenoizii prin ligamentele cricoaritenoidiene; 

- cu primul inel al traheei prin ligamentul cricotraheal. 


Articulațiile laringelui: 

1. Articulația cricoaritenoidiană de tipul enartrozelor cu capsulă şi sinovială 
proprii. în această articulaţie au loc mişcări de rotaţie ale aritenoizilor 
în jurul axei verticale care apropie sau depărtează plicile vocale de 
linia mediană, asigurând astfel deschiderea sau închiderea rimeiglotis. 

2. Articulația cricotiroidiană de tip artrodiala cu sinovială proprie. în 
această articulaţie au loc mişcări înainte şi înapoi ale tiroidului. 

Forma, grosimea, elasticitatea, precum şi tensiunea plicilor vocale depinde 

de muşchiul tiroaritenoidian intern (vocal). Contracţia acestui muşchi este în 
raport cu înălţimea tonusului emis. 


Muşchii laringelui 


Muşchii laringelui formează două grupe, extrinsecă şi intrinsecă, care, din 
punct de vedere funcţional, reprezintă o entitate. 

Muşchii extrinseci sunt: 

-  sternotiroidian; 

-  tirohioidian; 

-  sternohioidian; 

-  stilofaringian - constrictorul inferior al faringelui; 

- digastric. 

Muşchii extrinseci asigură poziţia laringelui faţă de faringe, ridicându-l şi 
coborându-l, fixându-l într-o poziţie anumită şi îl apără de diferite traume. Ei 
participă atât la actul de deglutiţie, cât şi la formarea vocii. în cea de-a doua 
funcţie rolul lor este secundar şi puţin evident. 

Muşchii intrinseci, fixați prin ambele extremităţi de cartilajele şi ligamentele 
laringelui, imprimă acestora diferite mişcări. Din punct de vedere al acţiunii lor, 
muşchii intrinseci se împart în câteva grupe: 

1.  Muşchii dilatalori ai orificiului glotic sau abductori ai plicilor 

vocale. Din acest grup fac parte muşchii: 

-  cricoaritenoidieni posteriori (posticus), care se insera pe apofiza mus- 
culară a aritenoidului şi pe faţa posterioară a cricoidului. în momentul 
contracţiei, aceşti muşchi cu punct fix pe cricoid acţionează prin rotația 
aritenoidului, deplasând posterior apofiza musculară, în timp ce plică 
vocală se îndepărtează de linia mediană, astfel rimaglotis se lărgeşte. 
In caz de paralizie a acestor muşchi, plicile vocale ocupă o poziţie 
paramediană sau mediană, bolnavii fiind supuşi asfixiei. în astfel de 
cazuri se impune o intervenţie chirurgicală de urgenţă (conicotomia, 
traheotomia). Aceasta se poate întâmpla la bolnavii, care au suportat 
un traumatism cervical, toracic sau suferă de o maladie a mediastinului, 
traheei, aortei ascendente, anevrism al aortei, ce influenţează asupra 
n.recurent, care inervează acest muşchi. Deci, răguşeala sau asfixia 
pot avea şi o altă origine decât cea laringiană. 

2. Muşchii constrictori (adductori) ai orificiului glotic: 

- mușchiul cricoaritenoidian lateral, inserat pe apofiza musculară a 
aritenoidului şi pe faţa externă a cricoidului. Prin contracție, apofiza mus- 
culară se deplasează anterior, iar apofiza vocală intern, asigurându-se 
astfel apropierea plicilor vocale de linia mediană; 

- mușchiul cricoaritenoidian oblic; 

-  muşchiul cricoaritenoidian transvers (interaritenoidian, impar), situat 
între cartilajele aritenoide. în momentul contracţiei, cartilajele aritenoide 
se apropie unul de altul, închizând orificiul glotei în porţiunea posterioară. 

3.  Muşchii ten sori ai plicilor vocale: 

-  muşchiul tiroaritenoidian se insera pe partea inferioară a unghiului 
cartilajului tiroid şi pe apofiza vocală a aritenoidului. Acest muşchi este 
format din porţiunea internă (m.vocal), situată în grosimea plicii vocale, 
şi externă, amplasată pe părţile laterale ale laringelui; 

-  muşchiul cricotiroidian se insera pe tuberculul cricoidian şi pe marginea 
inferioară a cartilajului tiroid. Prin contracția acestui muşchi plicile 
vocale se întind mai bine. 

4. muşchii deplasatori ai epiglotei: 

-  muşchiultiroepiglotic şi muşchiul ariepiglotic. în funcţie de grupul de 
muşchi care se contractă, glota capătă diferite forme. în inspiraţie 
liniştită, glota are o deschidere de formă triunghiulară cu baza spre 
aritenoizi. în fonație glota este închisă, plicile vocale apropiate. 

Configuraţia interioară a laringelui 


Cavitatea laringelui în ansamblu este inelară după dimensiunile inferioare 
şi se împarte în trei părţi: 

e partea superioară, numită regiunea supraglotică (vestibulul laringian), 
este mai largă decât celelalte două. Ea se întinde de la benzile ventriculare 
până la nivelul orificiului superior al laringelui, delimitat de epiglotă, pliurile 
aritenoepiglotice, aritenoizi şi spaţiul interaritenoidian. Pe faţa anterioară a 
epiglotei se găsesc trei plici: una mediană şi două laterale. Gropiţele dintre 
aceste plici se numesc adâncituri ale glosoepiglotei (valeculele glosoepiglotice); 

e partea mijlocie, regiunea glotică, include: 

- benzile ventriculare, formaţiuni lamelare, cu direcţie antero-posterioară, 
situate deasupra plicilor vocale, numite în mod greşit plici vocale 
superioare. Faţa lor superioară corespunde regiunii supraglotice, iar 
cea inferioară contribuie la formarea ventriculelor Morgagni; 

-  ventriculele Morgagni prezintă doi diverticuli ai cavităţii laringiene ce 
se întind spre pliurile aritenoepiglotice ajungând numai până la mem- 
brana tirohioidiană; 

-  plicile vocale sunt formaţiuni musculo-ligamentare de culoare albă, 
orientate antero-posterior. Ele au trei feţe: superioară, inferioară şi 
externă. Unindu-se la extremitatea anterioară, plicile vocale alcătuiesc 
comisura anterioară. La partea posterioară ele se insera pe apofizele 
vocale ale cartilajelor aritenoide, iar spaţiul dintre aritenoizi, delimitat 
de câtre ele, alcătuiesc comisura posterioară. Spaţiul (orificiul) liber 
dintre marginile mediane ale plicilor vocale se numeşte glotă. 

e Partea inferioară, regiunea subglotică (spaţiul subglotic), se află sub 
plicile vocale şi se lărgeşte spre trahee. în sus spaţiul subglotic este separat de 
plicile vocale, iar lateral - de suprafaţa internă a inelului cricoidian. La copiii 
mici în acest spaţiu se dezvoltă laringitele acute subglotice (striduloase). 

Mucoasa laringelui este de tip respirator. Histologic are structura unui 
epiteliu cilindric, ciliat, piuristratificat. Pe pliurile aritenoepiglotice, pe ambele 
feţe ale epiglotei, pe peretele posterior al laringelui şi pe marginea liberă a 
plicilor vocale, adică acolo unde solicitarea este mai mare, mucoasa este de tip 
pavimentos. în ventriculele Morgagni, pe faţa linguală a epiglotei, la nivelul 
pliurilor aritenoepiglotice şi subglotice, se găseşte ţesut lax submucos, care 
favorizează apariţia edemelor în diferite stări patologice, ce duc la stenozele 
laringelui. în mucoasa laringiană se află glande acinoase dispuse pe toată 
suprafaţa în afară de marginea liberă a plicilor vocale. Secreţiile acestor glande 
umezesc permanent mucoasa laringelui. în corionul mucoasei, în afară de 
corpusculii limfoizi, se află numeroşi noduli limfoizi închişi, mai ales în ven- 

triculul Morgagni (amigdala Frankel), care predispun la dezvoltarea proceselor 
inflamatorii acute-angină laringiană. 


Vascularizarea laringelui este asigurată de: 

- arterele laringiene superioară, inferioară şi posterioară. Artera 
laringiană superioară, ramura arterei tiroidiene, străbate membrana 
hiotiroidiană şi vascularizează regiunea supraglotică. Cea inferioară 
ia naştere tot din artera tiroidiană superioară şi străbate membrana 
cricotiroidiană şi irigă spaţiul subglotic. Artera laringiană posterioară, 
ramură a arterei tiroidiene inferioare, irigă muşchii de pe faţa 
posterioară a laringelui. 

- venele urmează traiectul arterelor, vărsându-se prin intermediul venelor, 
faringelui, limbii şi ale gâtului în vena jugulară internă. 

Limfaticele laringelui au unele particularităţi: 

- la nivelul plicilor vocale vasele limfatice sunt slab dezvoltate şi de 
aceea cancerele laringiene la acest nivel dau foarte târziu metastaze 
în ganglionii regionali; 

-  lumfaticele din regiunea supraglotică trec prin membrana tirohioidiană, 
împreună cu vasele laringiene superioare, anastomozează cu limfaticele 
faringelui şi se varsă în ganglionii jugulocarotidieni superiori; 

-  limfaticele din spaţiul subglotic se varsă în ganglionii prelaringieni, 
pretraheali, iar de aici trec în ganglionii jugulocarotidieni. 


Inervaţia laringelui este senzitiv-motorie şi provine din nervul pneumo- 
spinal (vag) prin cele două ramuri ale sale: nervul laringian superior şi laringian 
inferior sau recurent. Nervul laringian superior asigură inervaţia senzitivă a 
întregului laringe, trimițând un singur filet motor pentru muşchiul cricotiroidian. 
Toţi ceilalți muşchi ai laringelui sunt inervaţi de nervul laringian inferior (recurent), 
desprins de pneumogastric la nivelul arterei subclaviculare în dreapta şi al cârjei 
aortei în stânga. Ei înconjoară aceste vase şi se întorc la muşchii laringelui prin 
şanţul format de trahee şi esofag. Raporturile, pe care le au nervii recurenţi cu 
organele din vecinătate, explică posibilitatea de a fi afectaţi sub acţiunea unor 
procese patologice din esofag, trahee, mediastin etc. Inervaţia simpatică provine 
de la simpaticul cervical şi probabil reglează tonusul plicilor vocale. 


Fiziologia laringelui 


Funcţia de respiraţie a laringelui este de ordin mecanic şi biochimic şi 
constă în asigurarea organismului cu oxigen necesar metabolismului celular şi 
eliminării bioxidului de carbon. Respirația se realizează în următoarele etape 
succesive: pulmonară, sanguină şi tisulară. Laringele, cu particularităţile sale 

anatomice şi anatomo-topografice, reglează debitul aerian, care pătrunde în 
arborele traheobronşic şi plămâni (cu ajutorul muşchilor abductori şi adductori) 
prin mişcările de îndepărtare şi de apropiere a plicilor vocale. In repaos fizic 
sau la un efort fizic moderat, orificiul glotic este deschis parţial, deoarece 
organismul are nevoie de o cantitate mică de aer şi deci, de o deschidere 
glotică mijlocie. La fel se întâmplă şi în paralizia recurenfială unilaterală, care 
permite trecerea unei cantităţi de aer suficiente pentru starea de repaos. In 
inspiraţia profundă la un efort fizic, plicile vocale sunt în abducţie maximă, 
glota deschizându-se la maxim. Orificiul glotei se deschide la maximum şi în 
stări patologice. Gradul de deschidere a orificiului glotei depinde de pH-ul 
sângelui, de rezerva alcalină şi în special, de cantitatea de bioxid de carbon, 
care excită centrul respirator bulbar. Astfel, creşterea cantităţii de C0, în sânge 
şi țesuUiri din cursul diverselor afecţiuni însoţite de anoxie, determină creşterea 
amplitudinii şi frecvenţei respiratorii. 

Scăderea pH-ului sanguin sub un anumit prag produce apnoe, care persistă 
până în momentul restabilirii echilibrului biochimic. Actul de reglare a respirației 
se produce în mod reflex şi se află sub controlul sistemului nervos, în special a 
centrului de respiraţie din encefal. 

Funcţia de apărare, prima apărută pe scara filogenetică, are rolul de 
protecţie a căilor respiratorii inferioare de pătrunderea particulelor alimentare 
sau a corpilor străini şi la nivelul vestibulului. Protecţia se realizează prin 
închiderea reflexă a laringelui datorită contracției muşchilor tiroaritenoidieni, 
interaritenoidieni, aritenoepiglotici şi cricoaritenoidian lateral în momentul când 
particulele alimentare şi corpii străini ajung la mucoasa bucofaringiană (zona 
reflexă), de unde porneşte reflexul de apărare. Prin excitaţiile care pleacă de 
la mucoasa faringiană se produce o contracție sinergică a musculaturii laringelui 
şi faringelui, realizându-se acţiunea de închidere a laringelui în deglutiţie. Când 
particulele alimentare sau corpii străini ating mucoasa vestibulului laringian, se 
produce închiderea reflexă a rimei glotice şi apar accese de tuse, pentru a 
expulza aceste particule sau corpii străini. 


Funcţia de tuse şi expectoraţie. Mucoasa laringiană din regiunile sub- 
glotică, interaritenoidiană, precum şi din regiunea bifurcaţiei traheei şi a bronhiilor 
sunt zone reflexogene puternice unde ia naştere reflexul de tuse. în actul de 
tuse au loc următoarele faze succesive: o inspiraţie profundă, închiderea glotei, 
compresiunea aerului toracic, urmată de deschiderea bruscă a glotei cu 
expulzarea rapidă a aerului, ce antrenează particulele străine şi secrețiile adunate 
în trahee sau bronhii. Fără închiderea glotei nu se poate realiza presiunea 
expiratorie puternică necesară pentru expulzarea secreţiilor patologice şi a 
corpilor străini. Din aceste considerente, la traheotomizanţi sau la cei cu plicile 
vocale în poziţie de abducţie, eliminarea secreţiilor este mai dificilă. 

Funcţia de fixare toracică în efort. O inspiraţie profundă, urmată de 
închiderea ermetică a glotei, face cutia toracică mai fixă şi mai rigidă. Astfel 
membrele superioare capătă un sprijin cuvenit pe cutia toracică în timpul unui 
efort fizic. 

Funcţia laringelui în circulaţia sângelui. închiderea şi deschiderea glotei 
influenţează presiunea toracică. Presiunea pozitivă în expiraţie şi negativă în 
inspiraţie, acţionează ca o pompă aspiratoare-respingătoare asupra circulaţiei 
sanguine. în caz de obstruare a căilor aeriene de careva proces patologic sau 
de corpi străini, închiderea glotei duce la dezvoltarea stazei vasculare. 

Funcţia fonatorie a laringelui capătă o importanţă deosebită la om 
întrucât este legată nemijlocit de funcţia vorbirii. La formarea vocii participă 
trei componente: 

- forța de punere în mişcare a mecanismului fonator; 

- aparatul unde se produc vibraţiile sonore, constituit din glotă şi plicile 

vocale; 

- rezonatorul, reprezentat de vestibulul laringian, faringe, cavitățile nazale 

şi bucală, precum şi de cutia toracică. 

Deşi până în prezent au fost expuse mai mult de 20 de teorii referitor la 
mecanismul de formare a vocii, esenţa acestuia rămâne neelucidată. In continuare 
descriem câteva din aceste teorii. 


Teoriile formării vocii 


Teoria mioelastică a fost propusă încă în anul 1741 de Ferrein şi în 1898 
de către Edwald. Conform acestei teorii, pentru formarea vocii este necesar ca 
plicile vocale să vibreze. 

Vibraţiile apar la trecerea curentului de aer prin rima glotică în timpul 
expiraţiei. Sub acţiunea acestuia plicile vocale se îndepărtează, iar muşchii 
contractaţi ai laringelui tind să le apropie din nou. Alternanţa acestor două poziţii 
ale plici lor vocale - îndepărtarea şi apropierea - asigură vibrația lor. 

Vibraţia plicilor vocale generează mişcări oscilatorii ale aerului expirat, 
care şi condiţionează formarea sunetului. Sunetele formate în laringe capătă 
putere sub acţiunea sistemului de rezonatori care cuprinde căile respiratorii 
superioare, cavitatea bucală şi sinusurile paranazale. 

Teoria neiiro-musculară. Autorul acestei teorii este Husson, care 
considera că mişcările plicilor vocale sunt condiţionate de impulsurile nervoase 
parvenite din sistemul nervos central. Susţinătorii acestei teorii afirmă, că curentul 
de aer nu prezintă forţa motrice a vibraţiilor plicilor vocale, ci sursa de energie 
pentru voce. Este foarte concludentă următoarea experienţă a lui Husson. 
Bolnavul cu traheotomie "pronunță" unele sunete şi cu toate că aerul nu ajunge 

până la plicile vocale, pe pelicula de cinema se văd clar vibraţiile lor în 
corespundere cu frecvenţa sunetului "pronunţat". După părerea lui Husson, 
orice activitate fonică este condiţionată de un influx recurenţial, care comandă 
frecvenţa mişcărilor active ale muşchiului abductor al plicilor vocale. 

Teoria mucoondulatorie a fost propusă de către J.Parello în 1962. Autorul 
susţine că mucoasa plicilor vocale efectuează mişcări ondulatorii în ritmul, care 
corespunde frecvenţei tonului cerut. Cercetările mai multor savanţi confirmă 
într-o anumită măsură teoria lui Prello. Astfel este cunoscut faptul că uscăciunea 
mucoasei plicilor vocale duce la disfonie. în favoarea acestei teorii pledează şi 
datele din sindromul Gerhard: în paralizia nervilor recurenţi plicile vocale sunt 
imobile, însă dereglări esenţiale ale vocii nu se înregistrează. Deci, mucoasa 
plicilor vocale vibrează în timpul fonaţiei. 

Teoria reactivo-rezonatorie a lui Mac Leod şi Silvestre (1968). Această 
teorie o susţine parţial pe cea vibratorie a m. tiroaritenoidian intern prin 
impulsurile nervilor recurenţă: la formarea vocii participă în mod egal m.tiroarite- 
noidian intern şi mucoasa plicilor vocale. 

Laringele produce un ton fundamental însoţit de armonice. Acesta poate 
fi emis sub formă de tonuri definite prin modificarea presiunii suflului expirator, 
forma glotei, tensiunea plicilor vocale. Rezonatorii subglotici au rolul de a întări 
sunetul fundamental şi de a selecţiona armonicele. Vocea are intensitate, înălțime 
(frecvenţă) şi timbru. înălţimea vocii este în raport cu frecvenţa vibraţiilor 
plicilor vocale şi depinde de lungimea, grosimea, forma lor şi presiunea coloanei 
de aer. înălţimea maximă a vocii este atinsă la vârsta de 11 ani, când fetele pot 
emite tonuri foarte ascuţite. 

Intensitatea vocii este proporţională cu amplitudinea vibraţiilor plicilor 
vocale. 

Funcţia imunologică a laringelui. Prezenţa țesutului limfoid îi dă 
posibilitate laringelui să participe împreună cu inelul limfatic faringian Waldeyer 
la procesele imunobiologice locale şi generale. Prin activitatea mucoasei larin- 
giene de tip respirator în interiorul căilor respiratorii sunt secretate imunoglobuline 
A, M, G, E şi D, îndeosebi fracția secretoare IgA. Sistemul mucociliar laringian 
participă la eliminarea particulelor de mucus şi spută din trahee şi bronhii, iar 
mucusul din laringe umezeşte, încălzeşte şi purifică aerul inspirat înainte ca 
acesta să pătrundă în trahee şi bronhii. 


Semiologia subiectivă a afecţiunilor laringiene 


/. Disfonia, afonia - dereglări ale vocii sau lipsa vocii, numite în popor 
răguşeală. 
2.  Dispnee - dereglări de respiraţie. 

3.  Disfagie - dereglări de deglutiţie. 

Aceste 3 mari sindroame sunt caracteristice afecţiunilor laringiene. 
Manifestarea lor depinde de sediul procesului patologic. Atunci când este afectat 
preponderent vestibulul laringelui, în prim-plan iese disfagia; dacă procesul 
patologic va ataca plicele vocale - disfonia, iar dacă procesul patomorfologic 
se va localiza în spaţiul subglotic - dispneea. 

în caz de laringite acute şi cronice, corpi străini, difterie şi alte afecţiuni, 
simptomatologia laringiană va include şi aşa simptome ca febră, tuse ş.a. 


Traumatismele şi corpii străini laringotraheobronşici (fig. 42) 


Traumatismele laringelui 


Etiopatogenie: 
- accidente (rutiere, sport, profesionale etc); 
- corpi străini cu o suprafaţă ascuţită, neregulată; 
- investigaţii (laringoscopia directă, intubaţia, investigaţiile chirurgicale 
pe glanda tiroidă etc); 
- proiectile, gloanţe, cartuşe etc. pe timp de război. 
Anatomie patologică. Pot fi prezente următoarele modificări patomor- 
fologice: 
-  contuzia laringelui; 
-  plăgi deschise şi închise; 
-  echimoze; 
- emfizem cutanat; 
- hemoragie etc. 
Simptomatologie. Bolnavii 
vor adresa la medic prezentând ur 
mătorul cortegiu de simptome: 
- durere, care poate fi 
foarte, acută, generând 
starea de şoc; 


Fig. 42. Laringele, traheea 


şi bronhiile. 

1 - cartilajul tiroid; 
2 - traheea; 

3 - esofagul; 


4 - bifurcația traheei; 
5 - bronhia principală stângă; 
6 - aorta. 


- dispnee de divers grad, care necesită uneori efectuarea conicotomiei 

sautraheotomiei; 

-  disfonie sau chiar afonie; 

-  disfagle. 

Obiectiv starea bolnavului poate fi satisfăcătoare, gravă sau foarte gravă. 
Traumele laringelui de cele mai multe ori sunt asociate cu lezarea faringelui, 
esofagului, traheei, ţesuturilor moi ale gâtului etc. De aceea simptomatologia, 
precum şi semnele obiective ale traumatismelor laringotraheobronşice vor Fi 
multiple şi diverse. Astfel, atunci când va fi traumat şi gâtul, vom stabili răni în 
regiunea cervicală, iar dacă va fi traumată şi traheea, şi esofagul se va constata 
că bolnavul nu se poate alimenta sau că este abolită respiraţia. în toate aceste 
cazuri medicul de familie trebuie să examineze foarte minuţios bolnavul şi să 
solicite consultaţia specialiştilor respectivi. 

Tratamentul prevede măsuri de combatere a durerii, hemoragiilor şi de 
restabilire a respirației şi alimentaţiei bolnavului. Plaga va fi prelucrată după 
toate cerinţele chirurgiei moderne - îndepărtarea ţesuturilor necrotizate cu 
cruţarea la maxim a celor viabile, prevenirea infectării plăgii. Se vor administra 
antibiotice, calmante, antihistaminice şi alte preparate în funcţie de necesitate. 


Traumatismele traheei şi ale bronhiilor 

Cauzele, precum şi mecanismele de producere a acestora, diferă de la 
caz la caz. Simptomele subiective sunt asemănătoare cu ale traumatismului 
laringian - durere, insuficienţă respiratorie, hemoragie, emfizem etc. Diagnosticul 
se stabileşte în baza datelor anamnezei, examenelor clinice şi paraclinice. 

Tratamentul poate fi de urgenţă şi planic. Tratamentul de urgenţă presu- 
pune măsuri de restabilire a respirației bolnavului - traheotomie. în tratamentul 
planic se vor aplica diverse variante de plastie a traheei. 


Corpi străini ai laringelui, traheei şi bronhiilor 


însemnătatea cunoştinţelor despre corpii străini ai laringelui, traheei şi 
bronhiilor pentru medicii de familie este motivată prin următoarele circumstanţe: 

-  Corpii străini necesită un diagnostic cât mai timpuriu şi corect. 

-  Letalitatea prin corpi străini la maturi constituie 2-3 %, iar la copii circa 
30%. 

- Profilaxia traumatismelor prin corpi străini presupune ridicarea nivelului 
de cunoştinţe sanitaro-igienice ale populaţiei. 

- Patologia dată se întâlneşte mai frecvent la copii. 

- Vara şi toamna incidenţa traumatismelor prin corpi străini este mai 
înaltă. 


125 


Diversitatea corpi lor străini: seminţe de harbuz, de floarea soarelui, boabe 
de fasole, mazăre, porumb, bucăţi de miez de nucă, oase mici, diferite obiecte 
MICI etc. 

Corpii străini pot nimeri în căile respiratorii în timpul râsului, plânsului, vorbirii, 
alimentării etc. Semințele de harbuz, floarea soarelui etc, din cavitatea bucală, 
sub forţa jetului de aer inspirat, pot pătrunde în laringe, trahee sau bronhii ca 
urmare a dereglării sau abolirii complete a reflexelor de apărare ale laringelui. 
Starea de ebrietate, greutatea şi forma corpilor străini, precum şi poziţia verticală 
a accidentatului de asemenea contribuie la pătrunderea corpilor străini în laringe, 
trahee şi bronhii. Odată ajunşi aici, corpii străini vor putea ieşi doar cu ajutorul 
specialistului. în laringe se pot opri corpi străini mari - proteze, alimente. 


Corpi străini ai laringelui 


La nivelul laringelui corpii străini se întâlnesc mai rar decât în trahee sau 
bronhii. Aici se opresc de obicei corpuri ascuţite sau voluminoase care nu pot 
depăşi orificiul glotic (bucăţi de carne). 

Etiopatogenie. Copiii până la vârsta de 6-7 ani constituie majoritatea 
cazurilor de bolnavi cu corpi străini ai căilorrespiratorii. Aceasta se explică prin 
obişnuinţa lor de a lua şi de a ţine în gură diferite obiecte în timpul jocului. O altă 
categorie predispusă la traumareaprin corpi străini sunt alienaţii sau bătrânii cu 
reflexe diminuate ale mucoasei laringofaringiene. 

Corpii străini pot ajunge în laringe din cavitatea bucală, rinofaringe, esofag 
sau din bronhii. Din orofaringe provin corpii străini de natură alimentară; protezele 
dentare sau obiectele ţinute între dinţi (ace, cuie etc). Din rinofaringe pot cădea 
fragmente de instrumente care se rup cu ocazia unei intervenţii chirurgicale, 
porţiuni din amigdala faringiană sau chiar vegetaţiile adenoide în întregime în 
caz de adenotomie. 

Anatomie patologică. Schimbările patomorfologice în caz de corpi străini 
laringieni poartă un caracter polimorf, fiind în raport cu forma corpului străin, 
mărimea, caracterul şi cu durata prezenţei lor în căile respiratorii. în stadiile de 
debut are loc iritarea mucoasei laringiene, hiperemia, tumefierea şi edemul 
acesteia, fnflamaţia mucoasei se va produce în stadiile următoare, prin meca- 
nismele de dereglare locală a metabolismului, precum şi prin traumatismul local 
(perforaţia nu numai a mucoasei, dar şi a celorlalte straturi), ceea ce va favoriza 
procesul inflamator şi va duce la răspândirea infecţiei în organism. în aceste 
condiţii se vor dezvolta pericondrite, condrite, pneumonii, bronhopneumonii, 
atelectaze, emfizem, mediastinite şi abcese pulmonare. Starea bolnavului se 
alterează. 


126 


Tabloul clinic şi evoluţia bolii. Inhalarea unui corp străin trebuie privită 
ca o afecţiune foarte serioasă, care necesită un diagnostic cât mai precoce şi 
mai corect. 

Evoluţia clinică a corpilor străini şi, deci, starea generală este foarte diferită 
şi imprevizibilă, cu multe necunoscute. 

Simptomele corpilor străini sunt asemănătoare cu cele întâlnite în pneumonie, 
difterie, crup fals etc. 

Schematic în simptomatologia corpilor străini laringotraheobronşici pot fi 
evidenţiate patru stadii succesive: 

Stadiul I de debut. Tabloul clinic are o alură dramatică: dispnee intensă, 
tuse, cianoză, apnee, urmată uneori de sincopă sau moarte subită. 

Stadiul II se caracterizează prin toleranța corpului străin de către organul 
afectat. Evoluţia simptomelor în acest stadiu poate avea două caracteristice: 

- Lipsa simptomelor de corp străin - non simptom. în acest stadiu medicii 
comit greşeli, presupunând că corpul străin nu mai este în căile 
respiratorii, ca urmare a faptului că a fost eliminat, expulzat sau înghiţit. 
în realitate, peste 2-A săptămâni copilul este spitalizat cu diagnosticul 
de pneumonie, ca mai apoi să se stabilească că copilul suferă de un 
corp străin vechi care s-a complicat cu pneumonie. Elocvent este 
următorul exemplu. Un copil în timpul mesei a avut un acces de tuse, 
dispnee, tegumentele au devenit cianotice După scurt timp copilul şi-a 
revenit, iar simptomele enumerate au dispărut. Tatăl copilului, medic 
de specialitate, a refuzat să spitalizeze copilul pentru radiografie şi 
laringotraheobronhoscopie. Peste 2 săptămâni, copilul a fost adus la 
spital într-o stare gravă. 

Stadiul //I-terminal, când reapar simptomele primului stadiu, la care se 
suprapun tahicardia sau din contra, bradicardia, agravarea stării generale, 
respiraţia superficială şi neregulată, dereglarea sistemului cardiovascular etc 

Stadiul IV se caracterizează prin dezvoltarea complicaţiilor. Starea 
bolnavului ajuns la acest stadiu depinde atât de prezenţa corpului străin, cât şi 
de complicațiile induse de acesta. 

Complicaţiile pot fi uşoare, începând de la o uşoară hipoventilaţie a apa- 
ratului respirator, până la emfizem, atelectazie pulmonară, abces pulmonar, 
mediastinită, tromboză, sepsis ş.a. 

Mecanismul de hipoventilaţie a aparatului respirator este următorul: la 
început corpul străin produce în punctul său de fixare edem şi inflamație tisulară 
şi celulară, care în funcţie de regiunea afectată, caracterul corpului străin şi 
durata de persistenţă a acestuia la nivelul organului respectiv pot duce la 
dezvoltarea emfizemului sau a atelectaziei pulmonare. Evoluţia ultimelor depinde 

de urgenţa înlăturării corpului străin şi complexitatea acţiunilor terapeutice 
utilizate. 

Diagnosticul. Corpul străin laringian se diagnostichează uşor în cazurile 
când datele anamnestice sunt certe şi este posibilă laringoscopia. Bolnavul sau 
membrii familiei precizează împrejurările în care s-a produs accesul brusc de 
tuse spasmodică, însoţit de dispnee, vome. La adulţi astfel de accidente au loc 
în timpul mesei, la copii în timpul jocului. Pentru precizarea diagnosticului se 
utilizează laringoscopia indirectă, directă, iar în unele cazuri chiar traheobron- 
hoscopia şi traheotomia. 

Tratamentul. Bolnavul, la care se presupune prezenţa unui corp străin 
laringotraheobronşic şi care nu este în stare de asfixie, va fi trimis de urgenţă la 
specialist. Corpul străin trebuie extras imediat, pentru a evita edemul laringelui. 
Extracţia se va executa sub controlul vederii. 

In caz de asfixie se efectuează traheotomia de urgenţă sau laringotomia 
intercricotiroidiană, iar corpul străin situat subglotic sau în trahee poate fi expulzat 
sau extras cu o pensă prin trahee sau laringostomă. 

Pentru prevenirea accidentelor şi incidentelor în timpul manipulaţiilor de 
extracţie a corpului străin, medicul trebuie să aibă la îndemână pe lângă utilajul 
de directoscopie şi un aspirator, trusă de traheotomie şi cele necesare pentru 
reanimare. 


Prognosticul este sever, în special pentru copii. 


Corpi străini traheobronşici 


Etiopatogenia. Pentru a cădea în trahee şi bronhii, un corp străin trebuie 
să înşale vigilenţa sfincterului laringian, surprinzându-l larg deschis în timpul 
unei inspiraţii profunde. Penetrarea corpului străin spre căile respiratorii inferioare 
este favorizată pe de o parte de forma şi mărimea corpului străin, iar pe de altă 
parte de starea organismului şi circumstanţele în care are loc accidentul (stare 
de ebrietate, râs, vorba în timpul mesei ş.a.). 

Tabloul clinic şi evoluţia bolii. Schematic tabloul clinic include câteva 
faze: de debut, secundară sau de toleranţă şi faza tardivă. 

în faza de debut bolnavul prezintă un acces de sufocare brutală, spasmodică, 
cu tiraj întretăiat de accese de tuse explozivă şi spaimă. Aceste fenomene pot 
duce la asfixie. Tulburările respiratorii de cele mai multe ori se calmează cu încetul 
şi întrucât corpul străin se fixează în bronhie, dispneea devine paroxistică pe un 
fond liniştit. Uneori, pătrunderea unui corp străin în căile respiratorii rămâne 
neobservată, ceea ce poate duce la erori de diagnostic. 

Simptomatologia în faza secundară (de stare sau de toleranţă) este în 
funcţie de localizarea corpului străin. Astfel, corpii străini mobili, cei traheali, 

prezintă o simptomatologie intermitentă, manifestată prin accese de tuse 
paroxistică, vocea rămânând răguşită. In prezenţa acestui sindrom, în lipsa 
antecedentelor precise, se poate presupune diagnosticul de laringită striduloasă, 
crup fals, tuse convulsivă, astm bronşic etc. Corpii străini mobili ai traheei se 
caracterizează şi prin simptomul de "zgomot de drapel", cauzat de deplasarea 
corpului străin în timpul respirației. 

Corpii străini inclavaţi se localizează de cele mai multe ori în bronhii. 
Sindromul de penetraţie în acest caz este suportat de bolnav destul de bine. 
Până la apariţia fenomenelor de infecţie, tulburările respiratorii sunt puţin 
exprimate. Diagnosticul se precizează prin radioscopia toracică. 

Faza tardivă a corpilor străini traheobronşici se înregistrează în cazurile 
când acestea n-au fost diagnosticaţi la timp sau sunt de natură necunoscută. 
Simptomatologia în această fază se manifestă printr-o tuse cu expectoraţie 
abundentă, febră şi dispnee, simptome caracteristice unei traheobronşite acute 
sezoniere sau unui astm bronşic. Stabilirea diagnosticului în această fază trebuie 
să se bazeze pe anamneză caracteristică a unui corp străin, unilateralitatea 
leziunilor, tratamentul ineficient al traheobronşitelor. în caz de atelectazie, prin 
obstrucţia unui bronh, se pune în evidenţă retracţia peretelui toracic, imobilizarea 
toracelui la respiraţie, abolirea vibraţiilor, submatitate şi linişte respiratorie de 
partea afectată, deplasarea plămânilor afectaţi şi a mediastinului spre partea 
unde s-a localizat corpul străin (simptomul Goldhsnet-lacobson). în prezenţa 
emfizemului pulmonar produs de un corp străin cu rol de supapă, ce nu permite 
expirarea completă a aerului pătruns în plămâni, organele mediastinului şi plămânul 
afectat se vor deplasa spre partea sănătoasă. 

Diagnosticul diferenţial se cere făcut cu o bronşită acută sezonieră sau 
cu astmul bronşic în baza unui examen toracic complet: anamneză, 
unilateralitatea leziunilor, tratamentul ineficient al traheobronşitei. 

Complicaţiile: bronşită, abces pulmonar, pneumonie etc. 

Tratamentul: extragerea corpului străin. 


Patologia inflamatoare a laringelui 


Laringită acută catarală banală 


Prezintă o inflamație acută catarală a mucoasei laringiene, tunicii submu- 
coase şi a muşchilor laringelui. 
Ettopatogenie. Sunt descrise multiple şi diverse cauze şi factori favorizând 
care participă la producerea laringitelor acute, printre care: 
infecția virotică a căilor respiratorii superioare: virusul gripal, virusul 

influenzae sau parainfluenzae, virusul APC, microvirusurile, adeno- 
virusurile (1,2,3,5), rinovirusurile (89 tipuri), coronavirusul, virusurile 
Coxackie; 

- infecția bacteriană a căilor respiratorii superioare cu agenţi patogeni: 
infecţie bacteriană de tip Klebsiela pneumoniae, Branhomella catarralis, 
Streptococus viridans, Streptococus pneumoniae, Stafilococul aureus, 
Haemofilus influenzae (mai frecvent de tip B); 

- fumatul; 

- alcoolul; 

- noxe profesionale (gaze iritante, pulberi); 

- tulburări de metabolism; 

- frigul, umezeala; 

- afecțiuni cronice: hepatice, renale, cardiovasculare; 

- afecțiunile nasului, rinofaringelui; 

- adenoidita cronică; 

- amigdalita cronică; 

- carențele vitaminice. Avitaminozele; 

- supraeforturile vocale; 

- traumatismele laringelui; 

- factorul anatomic. La copiii mici dimensiunile mici ale rimei glotice, 
prezenţa în spațiul subglotic a țesutului celular lax şi a celui limfoid ce 
se inflamează uşor, se edemaţiază şi obturează rima laringiană. 

Anatomia patologică. Modificările patomorfologice în laringitele catarale 

acute banale poartă un caracter polimorf şi se caracterizează prin hiperemia 
mucoasei, dilataţia vasculară, infiltraţia submucoasă cu leucocite şi celule rotunde, 
edem. Plicele vocale devin hiperemiate, îngroşate, edemaţiate, acoperite pe 
alocuri cu depuneri de secreţii. Se formează false membrane, ulcere şi necroze 
laringiene. Uneori în proces sunt implicaţi muşchii şi cartilajele laringelui. 
Schimbările patomorfologice depind de forma laringelui, etiologia bolii, precum 
şi de vârsta bolnavului, circumstanţele dezvoltării acestor laringite, precocitatea 
diagnosticului şi tratamentul adecvat. 

Clasificarea laringitelor acute: 

1. Laringita acută a nou-născutului. 

2.  Laringita acută a copilului. 

3.  Laringitele acute din cadrul bolilor infecto-contagioase. 

4.  Laringita acută din unele boli generale. 

5. Laringita acută banală a adultului. 

Tabloul clinic şi evoluţia bolii depind de cauza boli, vârsta bolnavului, timpul 

care a trecut de la apariţia maladiei, sediul şi caracterul schimbărilor 
patomorfologice din laringe. 

Debutul bolii poate fi acut (de exemplu, la copii în plină stare de sănătate). 
Apar răguşeala, dispneea acută din cauza căreia sugarul se poate trezi din 
somn, tuşea iritativă, senzaţia de uscăciune, disfonia şi chiar afonia. Starea 
generală a bolnavului este puţin alterată, uneori însă se pot înregistra frisoane, o 
stare febrilă. 

Laringoscopia pune în evidenţă o hiperemie a mucoasei laringelui, mai 
pronunţată la nivelul plicelor vocale, şi o tumefiere roşie tot la acest nivel. 

Diagnosticul se stabileşte pe baza anamnezei, simptomatologiei subiective 
şi examenului laringoscopia 

Diagnosticul diferenţial se efectuează cu laringitele acute din cadrul bolilor 
infecțioase; luesul secundar; tuberculoza laringiană; laringita profesională a 
vocaliştilor; laringitele cronice reîncălzite. 

Tratamentul. Ținând cont de faptul că laringitele acute de cele mai multe 
ori sunt asociate cu un proces inflamator localizat în nas, faringe, trahee şi 
bronhii, terapeutica de urgenţă în laringita catarală acută banală se va adresa 
simultan regiunilor afectate. Măsurile terapeutice includ: 

e  Repaos vocal absolut. 

e înlăturarea factorilor nocivi. 

e Eliberarea temporară a bolnavului de la lucru. 

e  Spitalizarea bolnavilor aflaţi în stare gravă sau care nu pot efectua un 

tratament adecvat la domiciliu. 

e  Aerisirea camerei unde se află bolnavul şi menţinerea temperaturii de 

20°-26°C. 

e Gargarisme. 

e Administrarea: 

- aspirinei; 

- siropurilor expectorante; 
- vitaminei C; 

- calmantelor; 

e Ceai cu zmeură, muşeţel de câteva ori pe zi. 

e Comprese calde în regiunea gâtului. 

e Inhalați. 

e Antibiotice. 

e Antiinflamatoare. 

e Băi fierbinţi la picioare cu sinapisme. 

e Unde ultrascurte. 

Laringitele acute din cadrul bolilor infecțioase 


Laringita acută gripală 


Virusul, pătruns pe calea foselor nazale, a rino- şi a mezofaringelui, provoacă 
o inflamație acută difuză a mucoasei laringelui. însă, de cele mai multe ori, 
această inflamație cuprinde traheea şi bronhiile. De aceea, este mai corect de 
a considera această afecţiune nu o laringita, ci o laringotraheobronşită gripală. 
Agenţi patogeni sunt diversele tipuri şi subtipuri ale virusului gripei. Această 
laringita apare în epidemiile de gripă, pe când celelalte tipuri de laringite virotice 
provocate de adenovirusurile şi virusurile paragripei apar, de obicei, în afara 
acestor epidemii. 

Anatomia patologică. Virusul gripei produce edeme hemoragice, 
hipersecreţie, membrane false şi cruste. Hiperemia mucoasei se extinde pe 
întregul laringe. 

Tabloul clinic al laringitelor acute gripale include simptome grave ale gripei 
ca atare: stare toxică accentuată, febră ridicată, cefalee, slăbiciune generală, 
inapetenţă, dureri musculare, tuse ş.a. 

Manifestările clinice laringiene pot fi: disfonie, disfagie şi dispnee de divers 
grad. 

Tratamentul va fi general şi local. Cel general are menirea de a combate 
intoxicația, febra şi slăbiciunea. Se vor administra: antibiotice, interferon, anti- 
inflamatoare, antiedemice. în caz de edem pronunţat cu dispnee gravă - corti- 
costeroizi, vitamine, mai ales vitamina C. Local se vor aplica inhalaţii, aerosoli, 
gargarisme faringiene cu dezintoxicante. 


Laringita acută scarlatinoasă 


Se caracterizează prin antrenarea în proces nu numai a faringelui (angina 
scarlatinoasă - enantema), dar şi a laringelui. La asocierea diverşilor microbi 
se dezvoltă o laringita flegmonoasă şi chiar pericondrita, care şi determină tabloul 
clinic al bolii. 

Simptomele subiective şi obiective: oboseala generală, febra, frisoanele, 
răguşeala, disfagia, dispneea, cefaleea ş.a. 

Tratamentul va fi orientat la combaterea scarlatinei prin administrarea 
antibioticelor. In formele flegmonoase, pe lângă tratamentul cu antibiotice, se 
va face incizia şi drenarea abcesului, administrarea şi a altor medicamente în 
funcţie de simptomatologie. Uneori este indicată chiar traheotomia. 

Laringita acută rujeolică 


Inflamaţia laringelui produsă de virusul rujeolic are loc de obicei prin 
răspândirea acestui virus din rinofaringe, unde el primar a dezvoltat o 
rinoadenoidită. Inflamaţia poate avea un caracter cataral, edematos, ulceros 
sau pseudomembranos. 

Tabloul clinic depinde de debutul precoce sau tardiv al bolii şi de vârsta 
copilului. 

Laringita rujeolică precoce apare o dată cu instalarea rujeolei, sau chiar 
înaintea altor manifestări ale bolii. La simptomele clinice ale rujeolei se asociază 
catarul oculonazal, dispneea, febra. Simptomul dispneic în această formă de 
laringita de obicei dispare rapid. Unele forme maligne de rujeolă, unde catarului 
iniţial al laringelui i se asociază bronşita capilară, au un prognostic foarte grav. 
în afară de dispnee, bolnavul prezintă şi o tuse lătrătoare. Forma precoce a 
laringitei rujeolice are o evoluţie benignă. 

Laringita rujeolică tardivă se dezvoltă după primele 7 zile de manifestare a 
rujeolei, atunci când apar complicațiile. Are o evoluţie clinică gravă sau foarte 
gravă. Semnele bolii sunt mai pronunţate decât în formele precoce. Dispneea 
inspiratorie este însoţită de tiraj şi cornaj. 

Laringoscopia directă de regulă pune în evidenţă leziuni diverse: edem şi 
hiperemie; ulceraţie; pseudomembrane. Rima glotică este strâmtorată. 

Evoluţia laringitei rujeolice tardive de regulă este lungă şi gravă, cu excepţia 
formei edematoase. Forma tardivă de laringita rujeolică lasă sechele vocale 
foarte greu de recuperat. 

Tratamentul constă în administrarea antibioticelor, preparatelor anti- 
inflamatoare, vitaminelor, cardio- şi vasotonicelor, aplicarea de comprese calde 
în jurul gâtului, aerosoli. în caz de asfixie se va efectua traheotomia. 


Laringita acută tifoidă 


Se deosebesc două forme: catarală şi ulceroasă. Procesul patologic se 
localizează cu predilecție în vestibulul laringian şi pe mucoasa ce acoperă faţa 
posterioară a cricoidului. 

Simptomatologia: disfonie, dureri în timpul fonaţiei, odinofagie, dispnee, 
stridor şi tuse paroxistică. 

Laringoscopic se constată: hiperemie, edem, ulceraţii, false membrane pe 
marginea epiglotei. 

Tratamentul prevede tratarea afecțiunii generatoare de laringita. 

Profilaxia laringitelor acute din cadrul bolilor infecțioase are ca scop: 

- fortificarea organismului; 

- respectarea igienei generale şi a igienei nazofaringolaringiene; 
- vaccinarea; 

- efectuarea la timp a adenotomiei; 

-  vitaminoterapia; 

- administrarea de gamaglobuline; 

- izolarea bolnavilor infecţioşi şi tratamentul lor adecvat. 


Flegmonul laringelui 


Este o inflamație a laringelui în evoluţia căreia se distrug 3 stadii - edem, 
infiltraţie şi abcedare. 

Cauzele bolii: traumatisme, corpi străini, abcese periamigdaliene sau 
linguale, Iaringite acute grave. 

Simptomatologia: febră, frisoane, stare septică, disfagie, dispnee, tuse 
etc. 

Laringoscopic se stabileşte o hiperemie, infiltraţie, edemaţiere, tumeiîere, 
iar dacă flegmonul a atins faza de abcedare se observă o colecţie de puroi pe 
faţa linguală a epiglotei, în valecule. 

Tratamentul poate fi medicamentos şi chirurgical. Se vor administra 
antibiotice, hormoni, antiinflamatoare, vitamine, antihistaminice, calmante. în 
caz de abcedare se aplică tratament chirurgical cu deschiderea şi drenarea 
abcesului şi asocierea tratamentului medicamentos antiseptic, antibiotice şi 
medicaţia antiinflamatoare corespunzătoare. 


Laringita acută însoţită de pericondrită 


Cauzele afecțiunii este trauma şi bolile infecțioase. Infecția pătrunde în 
cartilajiu prin continuitate de la mucoasa afectată sau după un traumatism ex- 
tern. Infecția pătrunde în plaga traumantă din exterior. 

Simptomatologia: disfonie, dispnee şi disfagie. Uneori se constată stare 
generală gravă cu febră, frisoane. 

Diagnosticul se stabileşte în baza examenului obiectiv. 

Tratamentul poate fi medicamentos şi chirurgical, şi constă din administra- 
rea corticosteroizilor, antibioticelor, antihistaminicelor, oxigenoterapie. în caz de 
indicaţii vitale - traheotomie. Plăgile vor fi supuse unui tratament chirurgical - 
rezecţia, înlăturarea ţesuturilor necrotizate, stoparea hemoragiei, suturarea plăgii. 
O importanţă deosebită are în acest caz asigurarea alimentaţiei şi respirației 
bolnavului, consultaţia medicului chirurg-toraco li st pentru excluderea afectării 
organelor cutei toracice, examenul radiologie. 

Laringitele din unele boli generale 


Din acest grup fac parte laringita gutoasă şi cea reumatismală, întâlnite 
destul de rar. Diagnosticul se stabileşte în baza anamnezei, examenului obiectiv 
şi a rezultatelor investigaţiilor paraclinice. Pentru precizarea diagnosticului se 
solicită consultaţia specialiştilor respectivi. 

în aceste forme de laringita sunt afectate articulațiile cricotiroidiană şi 
cricoaritenoidiană. 

Tratamentul este orientat la combaterea afecțiunii de bază. 


Laringita acută a copilului 


Particularităţile clinice ale laringitei acute a copilului sunt: 

- edemul; 

-  spasmul; 

-  dispneea acută cu o manifestare clinică dramatică; 

- frecvența maximă între 1-6 ani; 

- disfagia; 

-  odinofagia. 

Simptomatologia. După modul de manifestare clinică, laringitele acute la 
copii se împart în laringite acute nespecifice, simple, benigne şi sufocante 
(dispneizante). 

Laringita acută nespecifică simplă (benignă) se manifestă printr-o tuse 
iritativă, răguşeală. Laringoscopic se constată hiperemia difuză a laringelui, edem 
nepronunţat al mucoasei laringiene. 

Din laringitele acute sufocante (dispneizante) fac parte: 

- laringita supraglotică (inflamaţia şi tumefierea epiglotei); 

- laringita subeglotică; 

-  dispneea supralaringiană, cauza şi manifestările clinice ale căreia sunt 

legate de patologia hipofaringelui, iar dispneea apare ca rezultat al 
spasmului laringian produs de inflamaţia hipofaringelui. 


Tulburările de inervaţie senzitivă şi motorie a laringelui 


Tulburările de sensibilitate ale laringelui sunt: 
Anestezia este provocată de traume, toxine, infecţii, sau poate avea o 
etiologie mixtă. 
Simptome: 
- dispare reflexul de apărare a laringelui şi ca rezultat în timpul deglutiţiei 
bolul alimentar şi alimentele lichide pătrund în căile respiratorii inferioare; 
- tuse; 

- sufocare. 

Tratament. Alimentaţie printr-o sondă sau consumarea de alimente 
consistente, înghițind boluri alimentare cât mai mici. 

Hiperestezia şi anestezia sunt stările de iritaţie ale mucoasei consecutive 
laringitelor acute şi cronice, abuzului de alcool şi tutun, unor focare infecțioase 
cronice din amigdalele palatine, dinţi, sinusuri. 

Simptome - tuse iritativă, arsuri, prurit, dureri şi senzaţie de corp străin. 

Tratamentul constă în sustragerea atenţiei bolnavului de la manifestările 
afecţiunilor. Consultaţia neuropatologului şi a psihiatrului sunt obligatorii. 


Tulburările motorii ale laringelui 


Parezele şi paraliziile miogene sunt patologii ce afectează musculatura 
intrinsecă a laringelui, în lipsa leziunilor căilor şi centrilor nervoase. 

Cauzele: tumori, laringite, corpi străini, traume etc. 

Simptomatologie - disfonie. Laringoscopic se determină fenomene 
inflamatorii sau tumorale ale laringelui. Forma rimei glotice depinde de faptul 
care din muşchii laringieni sunt afectaţi. 

Tratamentul: vitaminoterapie, fizioterapie, foniatrie, cauzal, repaos local. 

Paraliziile neurogene sunt afecţiuni caracterizate prin abolirea sau 
micşorarea mişcărilor plicelor vocale, provocate de leziuni ale căilor nervoase 
ale laringelui şi ale centrilor nervoşi, precum şi în asociere cu patologia altor 
nervi cranieni. 

Cauzele: origine corticală, bulbară şi periferică. 

Simptome: disfonie, dispnee. 

Diagnosticul se stabileşte în baza anamnezei, examenului obiectiv, consul- 
taţiei neuropatologului, toracolistului, endocrinologului, cardiologului şi a altor 
specialişti. 

Laringoscopic se constată aşezarea plicelor vocale în funcţie de afectarea 
nervului recurent (laringian inferior) sau laringian superior (care inervează 
m.cricotiroidian). De pildă: 

- rima glotică are formă de şorţ în paraliziile combinate ale muşchiului 

transvers şi celui tireoaritenoidian intern; 

- poziția intermediană se observă în paralizia adductorilor, când acestea 
rămân imobili atât în timpul fonaţiei, cât şi a respirației; 

- poziția paramediană sau mediană este detenninată de abolirea mişcărilor 
de deschidere a glotei, funcţie ce-i aparţine unui singur muşchi - 
muşchiului cricoaritenoidian posterior sau posticus. 

Tratamentul poate fi cauzal şi profilactic. 

Paraliziile laringiene asociate sunt cauzate de afectarea simultană a 


136 


ultimilor 4 nervi cranieni - IX, X, XI, XII şi în literatura de specialitate se prezintă 
sub diferite sindroame: 
-  Avellis (afectarea nervilor IX, X, XI); 
Schmidt (afectarea nervilor X, XI); 
Villaret ş.a. 
Tratamentul poate fi cauzal şi profilactic. 


Laringitele cronice 


Afecțiunile inflamatorii cronice ale laringelui prezintă o problemă atât pentru 
bolnavi, cât şi pentru medici, mai ales pentru cei de familie, prin faptul că: 
e bolnavii cu laringite cronice de cele mai multe ori nu se adresează la medic; 
e semnele laringitelor cronice, mai ales cele subiective, impun greşit diagnosticul 
de faringită, traheită, etc; 
e unele din laringitele cronice (laringitele hipertrofice) se consideră îmbolnăviri 
precanceroase; 
e laringitele cronice pot fi primul simptom al tuberculozei pulmonare. 
Deosebim următoarele forme ale laringitelor cronice: 
- laringite cronice ale adultului; 
- laringite cronice ale copilului; 
- laringite cronice din cadrul bolilor generale. 
Laringite cronice ale adultului 
a) Laringita cronică banală este o inflamație cronică a mucoasei larin- 
gelui întâlnită mai frecvent la bărbați. 
Etiopatogenie. In apariţia şi dezvoltarea laringitei cronice catarale un rol 
deosebit îl au următorii factori: 
-  laringitele acute banale; 
-  laringitele acute din cadrul bolilor infecțioase; 
- fumatul, alcoolul; 
- dereglări de respiraţie nazală; 
-  vegetaţiile adenoide; 
-  amigdalita cronică; 
- afecțiunile acute şi cronice traheobronhopulmonare (tuberculoza, astmul 
bronşic, bronşitele, supuraţiile pulmonare); 
- climatul umed, vânturile şi schimbările bruşte şi repetate de tempe- 
ratură; 
- factorii profesionali nocivi; 
- diateza exsudativă, diabetul zaharat, afecțiunile cronice ale ficatului şi 
rinichilor. Cauza microbiană poate fi multiplă şi diversă: streptococi, 
staitlococi, pneumococi etc. 

Mecanismul dezvoltării laringitei cronice este următorul: unul sau mai mulţi 
din factorii etiologici numiţi mai sus duc la scăderea imunităţii locale şi generale 
a organismului, sporind în acelaşi timp virulenţa microbianâ şi facilitând 
dezvoltarea unui proces inflamator cronic în regiunea laringelui. 

Anatomia patologică. Se deosebesc 3 forme patomorfologice ale laringitei 
cronice banale: 

-  Laringitei cronică catarală. Schimbările patomorfologice se carac- 
terizează printr-o congestie difuză a mucoasei laringelui. Epiteliul este 
pluristratificat, cilii dispar, vasele sanguine sunt dilatate cu celule rotunde 
şi plasmocite în jurul lor. în stratul submucos se dezvoltă un edem. 

-  Laringita cronică hipertrofică se caracterizează printr-o hiperplazie 
şi hipertrofie a țesutului conjunctiv, infiltrare edematoasă a musculaturii, 
diverse proliferări de ţesut din laringe. 

-  Laringita cronică atrofică se deosebeşte de formele descrise mai 
sus prin schimbări histologice caracteristice: metaplazia epiteliului de 
tip cilindric ciliat în cel de tip pavimentos, proces atrofie în glandele şi 
vasele laringiene, sclerozarea țesutului conjunctiv. 

Tabloul clinic şi evoluţia bolii. Simptomele subiective ale bolii sunt tuşea 
uscată periodică, senzaţia de corp străin, prurit, arsuri, odinofagie, disfagie, 
disfonie şi dispnee. Ultimele trei simptome sunt specifice laringitelor. Disfonia, 
fiind un simptom subiectiv obligatoriu al laringitei cronice banale, nu prezintă 
ceva specific din punct de vedere al caracterului de inilamaţie. Totodată, disfonia 
(răguşeala) este acuza de bază a bolnavului ce suferă de o laringita cronică şi 
care îl impune să se adreseze la medic. 

Examenul obiectiv - laringoscopia (directă sau indirectă) va depista 
diferite aspecte în funcţie de forma laringitei cronice: 

- în forma catarală mucoasa laringelui este difuz hiperemiată, mai 
accentuată la nivelul plicelor vocale, acoperită cu secreţii mucoase. 
Mişcările plicelor vocale sunt diminuate. 

- în forma hipertrofică are loc îngroşarea, hipertrofia difuză a plicelor 
vocale, edemaţierea şi tumefierea lor. în fonație se observă că plicele 
vocale sunt limitate în deplasarea lor cu precădere în regiunea comisurei 
anterioare (pareza m. tiroaritenoidieni) ori în cea posterioară (pareza 
m.transvers). Concomitent cu hipertrofia plicelor vocale la unii bolnavi 
are loc şi hipertrofia benzelor ventriculare. 

Laringita cronică hipertrofică are următoarele forme patomorfologice: 

-  Cordita pahidermică verucoasă (cordita granuloasă). în această formă 
de laringita hipertrofică plicele vocale sunt împestriţate de nişte 
formaţiuni Mici, rotunde, congestionate. 

- Cordita pahidermică difuză. Se constată în cazul plicelor vocale 
cilindrice, îngrogate. 
- Cordita hipertrofică posterioară. Reprezintă leziuni hipertrofice în 
treimea posterioară a plicelor vocale. 
- Pahidermia interaritenoidiană. Apare ca un pinten situat în spațiul 
interaritenoidian. 
-  Pahidermia albă laringiană leucoplazică. Constituie hipertrofia papilelor, 
care se acoperă cu un epiteliu mult îngroşat. Este o stare precanceroasă. 
-  Laringita atrofică este întâlnită rar. Plicele vocale în această formă de 
laringita cronică sunt subţiate, relaxate, concave. în cazul când laringita 
este provocată de ozenă, plicele vocale sunt acoperite de cruste. 
Diagnosticul se pune în baza anamnezei, laringoscopiei, examenului de 
laborator, examenului radiologie (tomografia laringelui), examenului histologic- 
biopsia etc. 
Diagnosticul diferenţial se face cu tuberculoza şi sifilisul laringelui, tumo- 
rile şi paraliziile laringelui, scleromul de laringe. 
Tratamentul iaringitelor cronice banale prevede următoarele măsuri: 
-  Repaosul vocal absolut. 
-  Alimentaţia raţională regulată, limitarea făinoaselor, folosirea frecventă 
a ceaiurilor calmante (infuzie de tei, zmeură) cu miere de albini. 
-  Vitaminoterapie. 
- Refuzul de la fumat şi alcool. 
~ Asigurarea unui microclimat cât mai bun pentru readucerea mucoasei 
laringiene la starea normală: aerisirea regulată a camerei, menţinerea 
unei temperaturi potrivite. 
-  Restabilirea respirației nazale. Asanarea proceselor inflamatorii cronice 
ale căilor respiratorii. 
-  Inhalaţii, aerosoli cu soluţii şi ape alcaline, sulfuroase. 
-  Instilaţii cu soluţie de ulei mentolat de 1% sau ulei eucaliptolat de 2-3%, 
soluţie de bicarbonat de sodiu de 1-2%. 
- Aplicarea undelor ultrascurte (cu durata şedinţei de 20 de minute). 
- Respectarea sanitariei la locul de muncă, trai, în caz de necesitate, 
schimbarea profesiei. 
- Supravegherea prin dispensarizare a bolnavilor de către medicul de 
familie, ORL, foniatru. 
Laringita cronică profesională (a cântăreților). 
Pentru această formă de laringita este caracteristic răguşeala care apare 
în timpul cântatului. Vocea de conversaţie (vorbită) este în limitele normale. 
Crenoterapia: Govora, Slănic Moldova, Litoral. 

Laringita cronică a copilului. 

Prezintă de obicei o consecinţă a bolilor infecțioase. Mucoasa laringelui 
este difuz hiperemiată, edemaţierea antrenând preponderent plicele vocale. 

Simptomul principal este disfonia. 

Diagnosticul se va pune în baza plângerilor şi examenului laringoscopic 
care va stabili hiperemie şi edem al mucoasei laringelui. 

Tratamentul este cauzal şi presupune înlăturarea cauzelor laringitelor 
cronice, asanarea focarelor infecțioase cronice. Repaos vocal, sistarea fumatului, 
consumului de alcool, inhalaţii cu emolienţi, cure sulfuroase (Govora, Slănic 
Moldova, Litoral). în unele forme hipertrofice, se impune excizarea formațiunilor 
hipertrofice cu tehnici microlaringiene. 


Stenozele laringelui 


Stenoza laringelui este o îngustare, strâmtorare anatomică a cavităţii (rimei) 
laringiene-rimei glotice, care duce la insuficienţă respiratorie. 


Clasificarea stenozelor 

Stenozele pot fi: congenitale şi dobândite. 

I. După durata manifestării: vremelnică; periodică, permanentă. 

II. După rapiditatea manifestării: 

-  Stenoze fulgerătoare. Se dezvoltă timp de câteva secunde, minute. 
Asemenea stenoze se observă în caz de corpi străini ai laringelui, edemul 
laringelui, traume, edemul Quincke, gripă, combustii. 

-  Stenoze acute cu o durată de dezvoltare de la câteva ore până la 24 
de ore. Pot fi provocate de angina laringiană, edemul laringelui, 
combustie, laringotraheobronşita striduloasă. 

-  Stenozele subacute. Evoluează pe o durată de la câteva zile până la o 
săptămână. Factorii declanşatori: difteria, paralizia laringelui, 
pericondrite. 

-  Stenoze cronice. Se dezvoltă timp de săptămâni, luni şi chiar ani. Pot 
fi cauzate de tumori, chisturi, consecinţe posttraumatice, anomalii, 
granuloame, infecţii. 

Această clasificare a stenozelor este convenţională, deoarece ele se pot 
dezvolta diferit în una şi aceeaşi boală şi au un grad diferit de manifestare în 
funcţie de timp şi alte circumstanţe. De exemplu, stenoza cronică poate trece 
într-o stenoză acută, sau chiar fulgerătoare, dacă asupra factorului anatomic 
iniţial acţionează la moment alţi factori: infecţie, traumă, alergie etc. Stenoza 
acută la rândul său poate ceda în caz de tratament oportun şi calitativ. 

Stenoze acute 

Aceste forme de stenoză pot fi provocate de: 

-  laringotraheobronşita striduloasă la copii; 

- difteria laringelui; 

-  corpii străini ai laringelui; 

- edemul circumscript acut, edemul angioneurotic Quincke; 

-  epiglotită. 

Comun pentru stenozele acute sunt: 

- incidența înaltă, mai ales printre copii; 

-  dispneea este simptomul comun tuturor formelor de stenoze; 

- tabloul clinic zgomotos cu debut acut; 

-  periclitarea vieţii bolnavului în caz de nediagnosticare la timp şi 
incorectă; 

- asistarea medicală de urgenţă a bolnavului; 

- varietatea complicaţiilor generate: invaliditate, afecțiuni ale plămânilor 
şi altor organe etc. 


Laringotraheobronşita stenozantă, striduloasă la copii (crupul fals) 


(fle. 43) 


Etiologic în 98% de cazuri afecțiunea este provocată de o infecţie virală, 
irmează în ordinea descreşterii importanţei traumatismul, corpii străini, 
ombustiile. 

Patogenie (schema 2). Mecanismul apariţiei şi dezvoltării laringotra- 
leobronşitei striduloase la copii este determinat de particularităţile anatomice 
le laringelui: 


Schema 2 
Dezvoltarea laringotraheobronşitei striduloase Ia copii 


Particularităţile + |intecţie > Steoza laringelui 


anatomice 
ale laringelui 


Schimbări Dereglarea Progresarea 


în organism hemostazei stenozei 

Fig. 43. Laringita subglotică 
(crupul fals). 

1 - epiglota; 

2 - plicele (corzile) vocale; 

3 - proeminențe roşii; 

4 - banda ventriculară. 


1. Dimensiunile externe şi in- 
terne şi, îndeosebi, spaţiul 
subglotic la copii este foarte 
mic în comparaţie cu adulţii. 

2. Subglota este încorsetată în 
cartilajul cricoid astfel încât spaţiul ei nu se poate lărgi în caz de 
inflamație. 

3.  Mucoasa din spaţiul subglotic este foarte laxă, fiind constituită din ţesut 
submucos lax şi limfatic, care uşor se inflamează şi se edemaţiază. 

4.  Mucoasa laringelui este: 

a) hiperestezică şi de aceea spasmul la copii se produce cu uşurinţă. 

b) uşor decolabilă. 

5. în laringe există numai un muşchi dilatator al rimei glotei (m.cri- 
coaritenoidian posterior - posticus) şi trei muşchi constrictori ceea ce 
condiţionează apariţia cu uşurinţă a spasmelor laringiene, închiderea 
spaţiului glotic. 

Deci, putem conchide că dezvoltarea stenozei laringiene este favorizată de 

următorii factori: 

- spațiul subglotic mic; 

- dezvoltarea edemului; 

- apariția spasmelor muşchilor laringieni; 

- producerea şi eliminarea secreţiilor traheo-bronşice; 

- durata acţiunii factorilor traumatizanţi. 

Gravitatea bolii la copil se explică prin faptul că rima glotică la copil este de 

4-5 mm, iar dezvoltarea unui edem de numai 1 mm pe fiecare parte reduce 
esenţial rima glotică. în afară de aceasta, stenoza la copii se instalează foarte 
rapid, iar copiii suportă greu hipoxiile. 

Tratarea la timp a factorilor cauzali stopează progresarea stenozei sau 

chiar previne dezvoltarea ei. 

Tabloul clinic şi evoluţia bolii. Boala are un debut acut, fără perioadă 

prodromală, cu agravare în timpul nopţii. De cele mai multe ori se dezvoltă după 
o boală respiratorie virală. Simptomul principal este dispneea. 

După gradui de insuficiență respiratorie deosebim: 

/. Stenoză compensată. Copilul devine agitat cu fața îngrijorată. Se 
înregistrează tahipnee, comaj substernal şi subclavicular nepronunţat, tahicardie, 
hipertensiune arterială. 

2. Stenoza compensată incompletă. Respirația devine zgomotoasă. în 
timpul plânsului, efortului fizic se accentuează insuficienţa respiratorie. Copilul 
este agitat, somnul superficial, tegumentele feţei hiperemiate, apare cianoza 
triunghiului nazo-labial. Se observă cornaj al foselor supra- şi subclaviculare, 
venei jugulare, aprofundarea tahicardie. 

3. Stenoza decompensată. Respirație zgomotoasă, accelerată. Apar 
intoxicația, dereglări în diferite organe, cianoza tegumentelor. 

4. Asfixia. Copilul este apatic, dormitează, respiraţia este dereglată, uneori 
se poate stopa. 

Simptomele subiective şi obiective: 

- dispnee; 

- tuse grosolană şi lătrătoare; 

-  disfonie. 

Clasificarea laringotraheobronşilei stenozante striduloase după criteriul 
morfopatologic: 

/. Forma catarală. Starea generală a copilului este de o gravitate medie. 
Temperatura se menţine subfebrilă. Se observă o intoxicație minimă, tuse lătră- 
toare, disfonie, insuficienţă respiratorie de gradul I-11. Laringoscopic se constată 
hipermia mucoasei şi secret. Această formă se întâlneşte la 50-60% din bolnavi. 

2. Forma edemo-infiltrativă. Stenoza progresează din cauza prezenţei 
secretului şi a edemului subglotic. Starea generală a copilului este gravă, cu 
semne de intoxicație şi tegumentele palide, cianotice. Inapetenţă, febră (t 38°- 
39°C), insuficienţă respiratorie de gradul II-III. Laringoscopic se depistează 
hiperemie şi edemul spaţiului subglotic - plice roşii sub plicele vocale. Se întâl- 
neşte la 30-36% din bolnavi. 

3. Forma fibrinoasă-supitrativă. Starea generală a copilului este foarte 
gravă, înregistrându-se intoxicație, febră (39-40*C), disfonie, afonie, insuficienţă 
respiratorie de gradul III. Este indicată efectuarea intubaţiei. Laringoscopic se 
observă hiperemie şi fungozităţi fibrinoase. Se întâlneşte la 10% din bolnavi. 

4. Forma necrozantă este una din cele mai grave variante clinice ale 
bolii. Intoxicația este pronunţată. Stenoza atinge gradul III. Copilul este apatic, 
prezintă febră (40°). Laringoscopic se depistează ulceraţii, cruste. 

Tratamentul poate fi: 

etiopatogenic; 
simptomatic; 
profilactic. 

Volumul de măsuri curative depinde de forma procesului, gradul de stenoză 
şi de intoxicație. Toţi copiii cu stenoze acute necesită spitalizare de urgenţă. 
Acordarea ajutorului medical în condiţii casnice nu este de dorit, deoarece în 
orice moment stenoza poate progresa, iar terapia intensivă, precum şi intervenţiile 
chirurgicale, pot întârzia. 

Complexul terapeutic include: 

- terapie revulsivo-reflectoare; 

-  inhalaţii, aerosol cu medicamente; 

- inspirația oxigenului umezit,; 

- înlăturarea secreţiilor din laringe şi trahee prin laringoscopie directă; 

-  antibioterapie; 

-  corticoterapie-hormonoterapie cu prednisolon (unii autori nu-l 
recomandă); 

-  dezintoxicante; 

- combaterea acidozei; 

- stimularea forţelor imunobiologice ale organismului. 

Spitalizarea bolnavului este obligatorie. In salon se va crea un climat liniştit. 
în lipsa semnelor de insuficienţă respiratorie se vor întreprinde măsuri reflec- 
tor-revulsive: baie cu temperatura apei de 39°C timp de 5-7 min, sau sinapisme 
la picioare. Dacă copiii au temperatură - aceste măsuri nu se efectuează. Se 
recomandă din abundență ceai cu zmeură, gargare cu bicarbonat de sodiu. 
Deoarece la aceşti copii reflexul de tuse este deprimat, îl provocăm prin apăsare 
cu degetul sau cu spatula pe rădăcina limbii. Astfel se asigură eliminarea sputei, 
secretului, crustelor şi implicit se ameliorează respiraţia. 

Pentru prevenirea dezvoltării stenozei acute, se efectuează blocadă intra- 
nazală cu soluţie de Novocaină de 1 % - 0,5 ml în regiunea anterioară a cometelor 
nazale inferioare. Se poate introduce Novocaină + Hidrocortizon. 

Copiilor cu spasmul muşchilor laringieni li se administrează sol. de Adrenalină 
deO, 1%-0,1 ml la 1 an de viaţă a copilului sau sol. de Efedrina de 5%-0,1 ml 
la un an de viaţă a copilului dizolvată în soluţie de glucoza de 5% sau soluţie 
gata preparată de 20% în fiole. Aceste preparate măresc rezistenţa organismului 
la hipoxie. 

Oxibutiratul de sodiu are o acţiune sedativă; se administrează intramuscular 
sau intravenos, în perfuzie 50-70-120 mg la 1 kg de masă a copilului. 

în formele edemo-infiltrativă şi fibrinoasă-supurativă sunt eficiente inhalaţiile 
cu soluţie de naftizină de 0,05% (0,2-0,3 ml la o inhalaţie), după care se instilează 
Interferon şi fermenţi proteolitici: Tripsină, Chimotripsină, Dezoxiribonuclează, 
sol. de Bicarbonat de sodiu. 

Fermenţii proteolitici sunt substanţe biologic active şi au o acţiune fibrino- 
litică, mucolitică, antiedemică şi potenţează acţiunea antibioticelor. 

Ei se dizolvă în soluție fiziologică de 0,9% sau în apă distilată - 2-3 mg de 
preparat la 1 ml de solvent. în acest lichid se mai adaugă suspensie de Hidro- 
cortizon sau Adrezon - 5 ml (50 mg); Acid ascorbic 5% - 5 ml; Pipolfen 2,5% 
- 1 ml sau Dimedrol 1% - 1 ml şi 500 000 unități de Ampicilina, Oxacilină sau 
Metaciclină. Terapia inhalatoare se efectuează 10-12 min. La o inhalaţie se 
utilizează 2-3 ml de lichid. 

Aşadar, pentru inhalaţii se utilizează: 

- Enzime proteolitice- 1 ml (2-3 mg); 

-  Hidrocortizon sau Adrezon - 5 ml (50 mg); 

- Acid ascorbic de 1 % - 1 ml; 

-  Pipolfen de 2,5% - 1 ml sau Dimedrol de 1% - 1 ml; 

- Ampicilina, Oxacilină sau Metaciclină 500000 UI. 

în cazul formelor fibrinoase-supurative şi necrozante se efectuează larin- 
goscopia directă cu scopul de a badijona mucoasa laringelui cu sol. de Naftizină 
sau Adrenalină. Ulterior se introduce un cateter prin intermediul căruia se 
administrează un amestec de Hidrocortizon, enzime şi antibiotice şi se înlătură 
secrețiile şi crustele din laringe şi trahee. 

O importanţă deosebită prezintă întrebuinţarea hormonilor corticosteroizi, 
datorită acţiunii lor antiinflamatoare, antiedemice, antialgice şi antitoxice. în 
forma catarală se întrebuinţează de regulă Prednisolon 2-3 mg la 1 kg de masă 
a copilului timp de 24 ore, în celelalte fermecate 5-6 mg la 1 kg de masă a 
copilului. Terapia hormonală se efectuează cu administrarea concomitentă a 
Ampicilinei, Ampioxului sau altor antibiotice. 

Această patologie duce la uscarea mucoasei căilor respiratorii, de aceea 
tratamentul copiilor se face sub un tent din peliculă de polietilenă. 

în caz de hipertermie se administrează Amidopirină de 1 % - 0,5 ml la 1 kg 
de masă a copilului, Analgină de 50% -0,1 ml la 1 kg 1 an de viaţă a copilului. 
Pentru combaterea intoxicației se va administra: glucoza de 10-20% - 10-20 mg 

la 1 kg de masă a copilului; plasmă 5-10 mg la 1 kgdemasă;Poliglucină5-7/mg 
la 1 kg de masă a copilului; Hemodez, Neocompensan - 5-10 mg la 1 kg de masă 
acopilului. 

Pentru combaterea acidozei se administrează Bicarbonat de sodiu de 4% 
-4 ml la 1 kg de masă a copilului. 

Concomitent se administrează Cocarboxilază 25-50 mg intravenos 1-2 ori 
pe zi, cardiotonice; Corglicon 0,06%, Strofantină de 0,05% câte 0,1 -0,15 ml la 1 
an de viaţă a copilului intravenos cu glucoza. 

Cu scopul de a fortifica forţele imunobiologice în formele fibrinoase- 
supurative şi necrozante se administrează Albumină de 10% - 5 ml la 1 kg de 
masă a copilului. Cu acelaşi scop pot fi administrate: 


145 


- anatoxină stafilococică 0,1-0,5-1,0-1,0-1,0 sub piele peste o zi, la cura 
de tratament 3,6 ml; 

-  Gamaglobulină - câte o doză de 3 ori; 

- Levamizol - 2,5 mg la 1 kg de masă a copilului 2 zile consecutiv, pe 
parcursul a 2-3 săptămâni, o dată pe zi. 

Dacă terapia medicamentoasă este ineficientă, se efectuează intubaţie 
nazotraheală prelungită cu tube termoplastice din policlorvinil sau se efectuează 
traheotomia. Tubul de intubaţie se schimbă zilnic, ceea ce face posibil de a lăsa 
copilul pe câteva minute sau ore fără tub, pentru prevenirea decubitusului, 
creşterii granulaţiilor şi a cicatricelor. 

Are o mare importanţă alimentarea copiilor. Ea trebuie să fie calorică, să 
conţină cantitatea necesară de proteine, grăsimi, glucide de calitate înaltă, 
vitamine şi săruri minerale. 

Laringotraheobronşita striduloasă poate recidiva. Remisiile frecvente pot 
induce dezvoltarea pneumoniei, bronşitei, astmului bronşic, de aceea dispensa- 
rizarea acestor bolnavi este obligatorie. în afară de pneumonii la aceşti copii se 
pot dezvolta traheite, bronşite ş.a. Dacă ajutorul medical a fost acordat târziu 
sau incomplet, boala poate duce la moartea copilului. 

Ar fi ideal de a organiza pentru tratamentul acestor bolnavi secţii speciale 
unde ar activa pediatri, infecţionişti, reanimatologi, anesteziologi şi otorino- 
spitalul de boli infecțioase, iar în lipsa acestora în secțiile de boli ale căilor 
respiratorii, în saloane separate. 

Pentru acordarea de ajutor medical unor astfel de bolnavi medicul trebuie să 
aibă la dispoziţie trusă pentru traheotomie, laringoscop pentru efectuarea larin- 
goscopiei directe şi intubaţia bolnavilor, administrarea oxigenului, hormonilor ş.a. 

Difteria laringeiui (fig. 44) 

Difteria este o boală infecțioasă acută transmisibilă, provocată de bacilul 
Klebs-Loeffeur, care rămâne cantonat la poarta de intrare unde se multiplică şi 
provoacă fenomene locale sub formă de edem şi false membrane. Prin difuzarea 
în organism a unei exotoxine foarte puternice bacilul induce fenomene toxice la 
distanţă în diferite organe. 

Istoric. Periodic, începând cu secolul al II-lea al erei noastre, s-au înre- 
gistrat epidemii de difterie, care au răpus numeroase vieţi omeneşti. Pe atunci 
boala era numită ulcer faringian, angină malignă, boală siriană, egipteană. în 
anul 1826 clinicistul francez Bretonno, descriind una din cele mai grave epidemii 
de difterie, a atras atenţia la caracteristica principală a acestei afecţiuni - 
formarea membranelor şi a propus ca boala să fie numită "difterit” (de la grecescul 
diphthera -piele, membrană). Mai târziu elevul lui Bretonno, Trusso, a propus 

Fig. 44. Difteria laringeiui. 


l- false membrane. 


denumirea de "difterie", folosită şi 
în zilele noastre. Klebs în 1883 şi 
Loeffleur în 1884 au descoperit 
agentul patogen al difteriei care le 
poartă numele. Calitățile patogene 
ale acestui bacii sunt determinate de 
toxina produsă. 

Etiologic Bacilul Klebs - 
Loeffleur este gram-pozitiv, sub 
formă de litere chinezeşti. Este imobil, nu are capsulă, nu face spori. Este re- 
zistent în mediul extern, supraviețuind timp îndelungat la loc uscat şi la întuneric. 
După caracterele de cultură şi biochimice se diferenţiază 3 tipuri de bacili difterici: 
gravis cu 13 subtipuri, intermedius cu 4 subtipuri şi mitis cu 40 de subtipuri. 
Toate aceste tipuri pot provoca epidemii, cele mai severe fiind atribuite tipului 
gravis. Este foarte sensibil la Eritromicină şi sensibil şa Tetraciclină, 
Cloramfenicol şi Penicilină. 

Toxina difterică acţionează asupra celulelor sensibile printr-o blocare 
ireversibilă a sintezei proteinelor. Acesteia i se datorează manifestările difteriei, 
precum şi leziunile de degenerescentă din miocard, rinichi, ficat şi sistemul nervos. 
Local toxina produce edem, hemoragii şi necroză, iar în plan general congestia 
tuturor organelor, leziuni de degenerescentă şi hemoragii. Toxina difterică 
întruneşte două componente: fragmentul A (24000 daltoni), care deţine rolul 
activ în toxicitatea moleculei de toxină, şi fragmentul B (38000 daltoni), care 
permite intrarea fragmentului A în celulele sensibile. 

Epidemiologia. Difteria este răspândită pe tot globul. în regiunile tropicale 
domină infecțiile inaparente şi cutanate, iar în cele temperate angina şi crupul 
difterie sever. Purtătorii difteriei constituie 1-5% din populaţie. 

Patogenia şi anatomia patologică. Bacilii difterici se multiplică numai la 
poarta de intrare (mucoasă, plagă, tegumente), neavând putere invazivă. Numai 
exotoxina difterică difuzează în organism determinând fenomenele toxice, care 
alcătuiesc tabloul difteriei. Local produce un proces de inflamație a mucoasei 
cu necroza epiteliului şi alterarea pereţilor vasculari. Ca urmare se formează un 
edem intens şi un exsudat fibros, care se constituie sub forma unor false mem- 
brane consistente şi aderente, caracteristice difteriei. Falsele membrane sunt 

de culoare alb-cenuşie sau brune, hemoragice în difteria malignă. Toxina atacă 
în primul rând epiteliul, apoi vasele sanguine, pereţii cărora devin permeabili şi 
transparenţi pentru exsudat, bogat în fibrină şi fibrinogen. 

Sursa de infectare o prezintă bolnavul de difterie, purtătorul de microbi. 
Transmiterea infecţiei are loc prin următoarele căi: aeriană, cu produsele 
alimentare, cu diverse obiecte (jucării, lenjerie etc). 

Tabloul clinic şi evoluţia bolii. Difteria laringelui alcătuieşte 20-30% din 
toate cazurile de difterie a organelor din sfera O.R.L. Perioada de incubație 
constituie în medie 2-7 zile. Simptomatologia bolii şi evoluţia ei depinde în mare 
măsură de următorii factori: 

- forma difteriei: localizată, difuză sau generalizată, toxică, hemoragică ş.a. 

- localizarea infecţiei; 

- intensitatea procesului inflamator difterie; 

- agresivitatea şi patogenitatea bacililor difteriei şi toxinelor lor. 

In forma localizată procesul morfopatologic afectează în exclusivitate 
laringele. în cea difuză se afectează nu numai laringele, dar şi alte regiuni ale 
aparatului respirator, în funcţie de care deosebim: 

-  laringotraheitadifterică; 

-  laringotraheobronşita difterică sau crupul descendent. 

Aceste forme de boală au un tablou clinic mai zgomotos, starea bolnavului 
fiind grav alterată. Tabloul clinic convenţional poate fi împărțit în trei faze 
succesive: 

- Debutul bolii; 

- Perioada de stare; 

- Perioada terminală; 

- Perioada complicaţiilor. 

Debutul difteriei este insidios. Se stabileşte o stare subfebrilă, adinamie, 
inapetenţă, insomnie ş.a. Mucoasa căilor respiratorii este congestionată. în 
perioada de stare se delimitează următoarele stadii: 

-  disfonic; 

-  dispneic; 

- terminal. 

Stadiul disfonic se caracterizează prin disfonie de di ferit grad, până la afonie. 
Tuse uscată, grosolană, lătrătoare. Durata acestui stadiu, numit şi disfonic-cataral, 
este de 1-4 zile. Apoi se dezvoltă stenoza laringiană (stadiul dispneic), cel mai 
timpuriu simptom al căreia este respiraţia zgomotoasă şi stenozantă, mai ales în 
faza inspiratorie asemănătoare cu zgomotul beschiei în lemn umed. Cu timpul 
zgomotul se amplifică şi se face auzit şi în alte saloane. Simptome patognomo- 
nice ale stenozei sunt de asemenea cornajul şi tirajul sub- şi supraclavicular, 

sternal, intercostal şi încordarea muşchilor sternocleido-mastoidieni. 

Perioada terminală poate să ducă la vindecarea completă a bolnavului, 
iar dacă diagnosticul nu a fost stabilit la timp şi tratamentul a fost incomplet, 
bolnavul poate deceda prin asfixie, intoxicația diverselor organe şi sisteme 
(miocardită toxică, insuficienţă suprarenală ş.a.). 

Diagnosticul SQ stabileşte în baza anamnezei bolii şi a stării epidemiologice; 
tabloului clinic; perioadei de incubație; prezenţei pe mucoasa laringelui a falselor 
membrane aderente de culoare gri-murdară; edemului mucoasei laringelui şi 
edemului țesutului celular lax al regiunii cervicale; rinitei sau faringitei 
concomitente şi halenei specifice; examenului bacteriologic. 

Diagnosticul diferenţial trebuie efectuat cu angina lacunară (Moure) 
eritemopultacee, anginele pseudomembranoase nedifterice, angina Simanovski 
-Plaut- Vicent, scarlatina, angina monocitară, agranulocitară, leucemică, sifilisul 
primar, crupul fals, corpii străini laringieni, epiglotita acută, edemul Quincke. 

Crupul fals, sau laringotraheobronşita striduloasă, se deosebeşte de crupul 
difterie prin debutul acut, simptomatologia zgomotoasă, etiologia virală. Laringitele 
striduloase se întâlnesc mai frecvent toamna-iarna-primăvara şi afectează 
preponderent copiii până la vârsta de 5 ani. Laringoscopic se depistează infiltraţie 
şi edem în spaţiul subglotic sub formă de două plici roşii, pe când în crupul 
difterie, pe mucoasa endolaringelui se depistează false membrane surii-cenuşii, 
strâns aderente de țesutul subiacent. Diagnosticul se confirmă prin examenul 
bacteriologic. 

Difteria laringelui trebuie diferențiată şi de corpii străini laringieni, 
laringo-traheobronşici. Manifestările clinice ale aspiraţiei în căile 
laringotraheobronşice corpului străin sunt foarte caracteristice şi zgomotoase: 
dispnee până la asfixie, tuse, cianoza tegumentelor, stare generală gravă. Acest 
simptomocomplex apare pe neaşteptate, în timpul mesei sau jocului. Când corpul 
străin nu obstruiază complet căile respiratorii sau nu apar diverse complicaţii, 
starea copilului poate reveni la normal. în caz de difterie starea copilului se 
poate îmbunătăţi numai după un tratament specific - antidifteric (seroantidifteric). 

Edemul Quincke este o afecțiune alergică cu antecedente personale sau 
chiar eredocolaterale alergice. Boala are un debut acut şi se întâlneşte mai 
frecvent la persoane de vârstă medie (30-40 ani); cedează tratamentului cu 
hormoni. Laringoscopic se depistează edemul laringelui în întregime şi, în spe- 
cial, al vestibulului laringian care duce la dispnee pronunţată acută. 

Pentru epiglotita acută este caracteristic debutul brusc, cu febră (39-4LC), 
frisoane, odinofagie, disfagie, otalgie. Laringoscopic se constată că mucoasa 
epiglotei este hiperemiată, edemată, infiltrată. De multe ori mucoasa are un 
aspect gelatinos. 

Complicaţiile difteriei laringelui: 

-  Insuficienţă suprarenală; 

- Tulburări cardiovasculare (miocardita precoce şi tardivă); 

- Tulburări toxice nervoase (paralizii sau nevrite periferice); 

-  Paralizia vălului palatin. Apare între ziua a 14-a şi a 21-a de la debutul 
bolii; 

- Paralizii oculare; 

-  Paralizii bulbare, sincope - moartea. 


Tratamentul. 

Seroterapia. Serul antidifteric (antitoxina difterică). în cazurile uşoare 
se administrează 10000-20000U1, iar în cazuri severe 50000-100000UI. Doza 
necesară se administrează unimomentan, neeşalonată - în mai multe subdoze. 

Corticoterapia. 

-  Hidrocortizon, Prednisolon; 

-  Glucoza; 

- Hemodeză; 

-  Albumină; 

-  Cocarboxilază; 

- Regim la pat; 

- Antibiotice: Fritromicină, Clindamicină, Tetraciclină, Cloramfenicol. 


Edemul angioneurotic Quincke 


Edemul angioneurotic a fost descris pentru prima dată de către Quincke în 
anul 1882. In majoritatea cazurilor, se consideră o boală alergică, însă este 
cunoscut faptul că poate fi provocat şi de alţi factori, nealergici. 

Edemul Quincke, numit de unii autori "urticaria uriaşă", se întâlneşte mai 
frecvent la persoanele trecute de 20 de ani, însă în literatura de specialitate sunt 
descrise cazuri de edem Quincke la persoane de 69 ani şi copii de până la 2 ani. 
Femeile se îmbolnăvesc mai frecvent decât bărbaţii. 

Un interes deosebit prezintă edemul Quincke de geneză ereditară, idiopatică, 
nealergică, condiţionat de lipsa sau insuficienţa în sângele bolnavilor a inhibitorului 
CI este razei. Sunt cunoscute cazuri când de această boală au decedat membrii 
de sex masculin ai unei familii: feciorul, tatăl, bunelul şi străbunelul în vârstă de 
32, 34, 33 şi 35 de ani. 

Un alt caz. Un copil dintr-o familie numeroasă a suportat câteva accese 
de edem Quincke, care i-au provocat moartea. De această boală au fost bolnavi 
şi ceilalți 10 fraţi şi surori. 

Etiologia. Factorii declanşatori ai edemului Quincke sunt: 

e  polenul gramineelor; 

e praful menager; 

e medicamentele (unii autori comunică, că din cele 35000 de medicamente 
cunoscute, 500 sunt în stare să provoace edemul Quincke). In esență 
nu există medicament care nu ar fi în stare să provoace alergie. Primul 
loc în rândul acestor medicamente îl ocupă Penicilina. Amidopirina deține 
locul II. Vitaminele din grupul B, serul antitetanic, iodul şi alte 
medicamente de asemenea pot provoca această boală; 

e  înţepăturile de albine, insecte; 

e detergenți, preparate chimice simple, cosmetica; 

e agenții fizici, frigul, căldura, razele ultrasonore, suprasolicitarea fizică şi 
mintală; 

e factorii infecțioşi, helminții; 

e produsele alimentare - laptele, ouăle, citruşii, ciocolata, berea, alcoolul, 
căpşunele, cafeaua, peştele, icrele, ciupercile, mierea etc. 

Patogenia. Wolf Eisner în anul 1906 pentru prima dată a suspectat că 
urticaria şi edemul Quincke au un mecanism alergic. în anul 1911 Prausnitz şi-a 
introdus intracutan serul prelevat de la bolnavul Kiistner, care suferea de alergie 
la peşte (urticarie, astm bronşic şi edemul Quincke). Peste 24 de ore în acelaşi 
loc a introdus alergen din peştele la care era sensibil bolnavul Kiistner. Peste 
câteva minute pe locul probei a apărut o reacţie alergică, asemănătoare eu cea 
a bolnavului Kiistner. Reacţia antigen+ anticorp stă la baza dezvoltării edemului 
angioneurotic. Ea măreşte permeabilitatea vaselor sanguine şi ca rezultat se 
dezvoltă edemul. în caz de o afecţiune a sistemului gastrointestinal (insuficienţă 
enzimatică, ş.a.) apar produse noi, complexe, chiar alergeni, care circulând prin 
organism îl sensibilizează, iar întâlnindu-se a doua oară cu acest alergen, se 
dezvoltă edemul Quincke. în unele cazuri edemul angioneurotic poate fi primul 
simptom al unei afecţiuni a tractului gastrointestinal. 

Reacţia alergică în edemul Quincke începe prin dilatarea vaselor sanguine 
(hiperemia pielii) şi creşterea permeabilităţii vaselor sanguine. 

Edemul angioneurotic poate apărea în orice organ, însă în cadrul O.R.L. 
se studiază cel cu localizare în laringe. 

Edemul angioneurotic al laringelui se întâlneşte frecvent şi prezintă un mare 
pericol pentru bolnav. Boala debutează brusc, prin prurit localizat sau difuz al 
pielii, nelinişte generală, insuficienţă respiratorie, respiraţie zgomotoasă şi 
striduloasă. Se dezvoltă afonia, cianoza tegumentelor feţei şi a gâtului. Mucoasa 
laringelui devine edematică, hiperemiată. în caz de edem al epiglotei nu este 
posibilă efectuarea laringoscopiei. Edemul nu se limitează numai la regiunile 
mucoasei, dar se răspândeşte şi la muşchii laringelui. 

Tratamentul edemului angioneurotic Quinke rămâne o problemă compli- 
cată, în pofida realizărilor ştiinţei medicale contemporane. Se practică adminis- 
trarea: 

e  Antihistaminicelor; 

e  Adrenalinei 0,1 %-0,5-1,0 ml; 

e Prednisolonului 2 ml (60 mg); 

e  Glucozei 40%-20ml; 

e  Hiposensibilizantelor; 

e Soluției de acid E-aminocapronic, ca inhibitor al trecerii plasminogenului 

în plasmină. 


Epiglotita acută 


Această afecţiune prezintă o inflamație acută a epiglotei care trebuie 
cunoscută de medicii de familie întrucât suscită un ajutor medical urgent. Cel 
mai frecvent se întâlneşte la copii, însă nu fac excepţie nici maturii. Incidenţa 
este sporită în perioada toamnă-iarnă-primăvară. 

Etiologia: 

e microorganismele gram-negative: Haemophilus influenzae de tipul B; 
cocii - Staphilococcus viridans, Staphilococcus pyo-genes, Diplococ- 
cus pneumonia; 

e răceală; 

e avitaminozele, dereglările de metabolism; 

e traumatismele. 

Anatomia patologică. Mucoasa se infiltrează cu neutofile, ceea ce duce 
la dezvoltarea edemului epiglotei, pliurilor aritenoepiglotice şi a spațiului 
interaritenoidian. Acest edem se poate răspândi pe întreg laringe. 

Tabloul clinic. Debutează brusc, cu febră (39-41 °C), odinofagie, slăbiciune 
generală, dispnee, vărsături. Copilul ocupă o poziție semişezândă în pat, prezentând 

Diagnosticul diferenţial al epig (otitei acute cu laringotraheobronşita striduloasă 


Nr. Caracteristiceie şi Laringotraheobronşita = g n 
a A D ama E: Epiglotita acută 
d/o simptomatologia acută striduloasă 
1. | Incidenţa Se întâlneşte Se întâlneşte rar 
frecvent 


Virusurile gripei, para- | Haemofilius 
gripei, adenovirusurile, 


2. | Agentul patogen influenzae tip B, 


enterovirusurile 
Streptococcus 
viridans 
Acut, precedat de o su- 
3. | Debutul bolii prarâceală, 9 boală ye Fulgerător 
rală a căilor respiratorii 
Inspiratorie. Nu se Inspiratorie şi se 


schimbă în funcţie de 
poziţia corpului 


4. | Caracterul accentuează în 


dispneei decubitus dorsal 
5 Dureri în Lipsesc sau sunt Sunt foarte 
` | regiunea neînsemnate pronunţate 
laringelui 
6. | Sialoreea Lipseşte Este foarte 
abundentă 
7. | Vocea Disfonie, rar afonie Slabă, surdă, dar 
nu disfonie 
8. | Tuse Uscată, lătrătoare Lipseşte 
Este afectată regiunea 
| : subglotică. Prezența in- | Este afectat 
9. | Laringoscopia filtratului şi edemului . 
: vestibulul 
subglotic i i R 
laringelui, epiglota 
Stenoza spațiului Stenoza regiunii 
10. | Examenul subelotic | 8 LA 
s : Sung vestibulare 
radiologie 
11. | Recidive Se observă frecvent Se observă rar 
12. |Anamneză şi Gripa în rândurile co- îi TREE 
A Y hs raumă, răceală 
anamnez piilor, părinților, rudelor 
bacteriologică 
13. |Odinofagia Lipseşte Se observă 


frecvent 


frisoane, genă la deglutiţie şi fonație, otalgie reflexă, tuse uscată, spasmodică. 
Vocea este puţin alterată. Tulburările respiratorii pot progresa până la asfixie, 
necesitând traheotomie. Laringoscopic se constată că mucoasa este tumefiată, 
distinsă, lucioasă, roşie-cenuşie, adeseori cu aspect gelatinos. Epiglota este 
hiperemiată, edemată, infiltrată, ceea ce duce la obstruarea antrului laringelui. 
Examenul laringoscopic trebuie efectuat cu mare prudenţă, şi numai atunci când 
avem la dispoziţie cele necesare pentru o eventuală traheotomie. 

Diagnosticul se stabileşte în baza anamnezei şi a examenului clinic şi en- 
doscopic. Diagnosticul diferenţial se face cu: difteria, laringotraheobronşita 
striduloasă la copii, corpii străini, laringospasmul, tumorile laringelui, edeme şi 
inflamații ale epiglotei. 

Tratamentul depinde de manifestările stenozei, schimbările morfopatologice 
(epiglotita catarală, flegmonul epiglotei în faza de infiltraţie, edem sau abcedare); 
circumstanţele socio-epidemice ş.a. Bolnavii vor fi spitalizaţi de urgenţă. în 
fazele incipiente, când lipsesc semnele de stenoză decompensată şi de abcedare 
a procesului, se vor efectua măsuri medicale, conservatoare. Se vor administra: 

e calmante - Oxibutirat de sodiu intramuscular sau intravenos 50-150 
mg la 1 kg masă corporală; 

e antihistaminice, inclusiv şi hormoni - Prednisolon câte 2 mg la 1 kg 
masă corporală pe zi sau Hidrocortizon succinat sau Adrezon în doze 
de 4-6 ori mai mari decât Prednisolonul, Dexazona sau Dexametazona 
câte 0,4-0,8 mg la 1 kg masă corporală pe zi; 

e antiinflamatoare; 

e antibiotice; 

e analgezice. 

în epiglotita provocată de Haemophilus influenzae se administrează 
antibioticele din grupul Penicilinei şi derivatul ei sintetic-Ampicilina, care se 
administrează câte 200-300 mg la 1 kg masă corporală timp de 24 ore. Dacă 
boala progresează în pofida tratamentului aplicat, se efectuează laringoscopia 
directă pentru precizarea diagnosticului stabilit anterior. în timpul laringoscopiei 
directe bolnavul trebuie să fie intubat cu un tub endotraheal, după care se execută 
traheotomia. 

Opiniile specialiştilor în privința recuperării stenozei laringiene s-au dispersat. 
Unii susțin metoda intubaţiei prelungite cu utilizarea tubelor termoplastice din 
policlorvinil. Această metodă previne dezvoltarea complicaţiilor, care apar în 
caz de traheotomie şi reduce perioada de tratament a bolnavului. Alţi autori 
recomandă în toate cazurile folosirea traheotomiei. 

Cercetările de ultimă oră în acest domeniu au arătat, că bolnavii cu epiglotita 
acută se pot vindeca nu numai tară intubaţie şi traheotomie, dar şi fără 
administrarea hormonilor în cazul diagnosticării la timp şi corecte a afecțiunii şi 
prescrierii unui tratament adecvat. 

Epiglotita acută este o afecţiune ce necesită asistenţă medicală de urgenţă, 
diagnosticarea căreia prezintă dificultăţi. Eficienţa tratamentului depinde de 
competenţa medicului, care a examinat primul bolnavul. 


Stenozele cronice ale laringelui. Granuloamele infecțioase 


Actualitatea problemei stenozei laringiene cronice est condiţionată de: / 
e  Elucidarea nesatisfăcătoare a acestor afecţiuni în literatura de speciali- 
tate; 

e  Simptomatologia acestor stări patologice aminteşte o faringită, laringită, 
traheită, bronşită banală; 

e Creşterea morbidităţii prin aceste procese; 

e Profilaxia lor depinde de diagnosticul corect şi timpuriu al proceselor 
patologice ale laringelui, de oportunitatea acordării asistenţei medicale 
complexe şi adecvate. 

Stenoza laringiană cronică prezintă îngustarea anatomică a lumenului 
(spaţiului, rimei glotice) laringelui dezvoltată timp de săptămâni, luni şi chiar ani, 
manifestată clinic prin sindromul dispneic (insuficienţă respiratorie laringiană 
cronică). 


Clasificarea stenozelor cronice 


Până în prezent nu există o clasificare unică a stenozelor cronice. în 
continuare vă propunem clasificarea noastră a stenozelor cronice după criteriul 
etiologic şi sediul procesului patologic. 


Clasificarea  stenozelor cronice după criteriul etiologic 


1. Stenozelepostinfecţioase dezvoltate după di fterie, gripă, febră tifoidă, 
rujeolă, tifos exantematic, poliomielită. 

2. Stenozele pbsttraumatice cauzate de accidente rutiere, lovituri, corpi 
străini, combustii. 


Exemplu de caz clinic. O moaşă, pentru reanimarea unui nou-născut asfixiat, i-a 
turnat amoniac în cavitatea bucală. Pătrunzând în laringe, amoniacul a provocat arsura 
şi stenoza acută a acestuia. Nou-născutului 1 s-a efectuat de urgenţă traheotomie. După 
decanulare s-au dezvoltat cicatrice multiple pe epiglolă, pe plicele aritenoepiglotice, pe 
benzile verticulare, care au dus la o stenoză cronică a laringelui. 


3. Stenozele postoperatorii şi după diverse procedee de diagnostic şi 
tratament, aşa ca intubaţia, traheostomia, dilatarea rimei glotice, diverse operaţii 
pe laringe şi regiunile adiacente. 

4. Stenoze cronice cauzate de diverse tumori benigne şi maligne ale 
laringelui - fibrom, papilom, angiofibrom, papilomatoză, cancer al laringelui. 

5. Stenoze provocare de diverse tulburări nervoase ale laringelui: spasme 
ale laringelui; pareze şi paralizii ale laringelui; paralizia n. recurens în caz de 
afecţiune a plămânului, mediastinului, traheei, esofagului, tumori, anevrisme, 
operaţia de tireotomie; paralizia bilaterală a plicelor vocale în adducţie (sindromul 
Gerhard). 

6. Stenoze cauzate de mai mulţi factori: tumori, infecţie, accident etc. 

Clasificarea  stenozelor cronice după localizarea procesului patologic 


1. Stenoze cronice ale laringelui cauzate de procese în esofag, mediastin, 
trahee, regiunea cervicală, faringe şi alte organe care atacă laringele prin com- 
primare sau deplasare, ceea ce duce la schimbarea poziţiei şi volumului spaţiului 
glotic. Stenozele cicatriceale sunt condiţionate de: 

e  condrita şi pericondrita diverselor plăgi benigne provocate de corpi străini, 

ingestia substanţelor chimice; 

e  tirotomii şi laringectomii parţiale; 

e  traheotomia superioară, conicotomia; 

e leziunile produse în momentul intubaţiei sau prin menţinerea tubului mai 
mult de 24-49 ore, intervenţiile chirurgicale pe laringe; 

e  iradierile cu raze Roentgen; 

e afecțiuni inflamatorii cronice, proliferative şi ulcerative- sifilis, tuber- 
culoză, sclerom; 

e stenozele laringelui şi ale traheei condiționate de patologia organelor 
adiacente apare în: hematoame, limfadenite, flegmoane cervicale 
profunde, flegmoanele planşeului cavității bucale, patologia glandei 
tiroide, tumori ale esofagului, glandei tiroide, anevrism de aortă. în aceste 
cazuri stenozele se dezvoltă ca rezultat al comprimării laringelui de alte 
organe. Această comprimare duce la necroza cartilajelor laringelui. 


Exemplu de caz clinic. Bolnavul N., 72 ani, a fost spitalizat în clinica O.R.L., după 
ce a fost operat în secția chirurgie cu diagnosticul de chist supurat al glandei tiroide. La 
momentul spitalizării starea generală era grav alterată, cu insuficiență respiratorie acută, 
cianoză. In actul de respiraţie participa musculatura auxiliară. Vocea neschimbată. La 
inspecţie pe suprafaţa anterioară a gâtului s-a depistat o fistulă, din care se elimina 
puroi. Laringoscopic s-a constatat aspectul normal al laringelui, iar cu 1,5 cm inferior de 
plicele vocale se vizualiza tumefierea traheei, care îi acoperea lumenul. După efectuarea 
traheotomiei, bolnavul a făcut o inspiraţie şi a survenit stopul respirator. S-a constatat, 
că inferior de traheostomă peretele anterior al traheei adera la cel posterior, din cauza 
lipsei inelului traheal, dizolvat de procesul cronic purulent din glanda tiroidă. 


e In caz de reumatism, poliartrită cronică evolutivă are loc dezvoltarea 
stenozelor laringiene cronice prin mecanismul afectării articulaţiilor 
laringelui: tirocricoidiană şi aritenocricoidiană. 

e  Insuficienţa renală acută şi cronică provoacă uremie, în urma căreia 
este afectată funcţia rinichilor, ca urmare nu se elimină produsele 
metabolismului apei, sărurilor minerale şi ale altor substanţe toxice. 
Aceste produse se acumulează în organism, exercitând o acţiune toxică. 

Acumularea acidului uric care generează mirosul de amoniac. Sub 
acţiunea microflorei, acidul uric se transformă în carboxid de amoniu, 
care irită mucoasa căilor respiratorii, producând hemoragii, necroze, 
ulceraţii, etc. 

2. Stenozele cauzate de afecţiuni ale laringelui. 

Stenozele mai pot fi: congenitale şi dobândite. 

După schimbările morfologice induse deosebim stenoze cicatriceale, 
inflamatorii, mixte, tumorale. 

Simptomatologie 

Tabloul clinic al stenozelor cronice depinde de sediu, modul de apariţie, 
forma şi dimensiunile stenozei. Simptomele principale sunt: 

e  dispneea de divers grad; 

e disfonia, odinofagia; 

e disfagia, mai ales în localizarea procesului patologic ce a condiționat 
stenoza în regiunea epiglotei, spațiului intern aritenoidian, plicele arite- 
noepiglotice şi în vestibulul laringelui. 

Prezintă interes deosebit faptul că la unii bolnavi cu stenoză cronică, larin- 
goscopic se stabileşte lipsa rimei glotice. Bolnavul însă suportă relativ uşor această 
lipsă. Deci, putem conchide, că organismul se adaptează la această insuficiență 
respiratorie cronică însoțită de hipoxie, hipoxemie. 

Prognosticul în majoritatea cazurilor este rezervat atât din punct de vedere 
anatomic, cât şi funcțional. 

Tratamentul stenozelor cronice ale laringelui urmăreşte: 

e recuperarea respirației prin repermeabilizarea conductului aerian; 

e reabilitarea funcției vocale. 

Metodele de tratament se selectează în funcție de factorul cauzal. Bolnavii 
cu stenoze cronice necesită un tratament specializat în secțiile şi serviciile O.R.L., 
unde se utilizează cele mai mederne metode de tratament: dilatare, înlăturarea 
membranelor cu ajutorul procedeelor chirurgicale, laserului chirurgical, plastiile 
laringelui şi trahieei, utilizarea pe larg a metodelor paraterapeutice - fizioterapie, 
acupunctura, imunocorecția etc. 

Profilaxia stenozelor cronice ale laringelui presupune: 

e Diagnosticarea corectă şi la timp a afecțiunilor laringelui şi traheei: 

laringotraheobronşita striduloasă, difteria, trauma, paralizia etc. 

e Tratamentul adecvat, corect şi la timp. 

e Crearea condiţiilor bune de trai şi de activitate profesională. 

e Supravegherea bolnavilor cu factori de risc - procese proliferative şi 
tumorile la adulţi, papilomatoza la copii. 

Granuloamele infecțioase 


Tuberculoza laringelui îmbracă de cele mai multe ori un aspect tumoral sau 

de laringită hipertrofică trenantă, sifilis sau sclerom al laringelui. 

Dintre toate organele din sfera O.R.L., laringele este localizarea preferabilă 

a tuberculozei. După datele Institutului de Cercetări Ştiinţifice în domeniul 
ftiziatriei din Moscova, între anii 1950-1952 tuberculoza laringelui alcătuia 36,4% 
din cei decedați de tuberculoza plămânilor supuşi necropsiei, iar în anul 1961 - 
2,1%. Astăzi tuberculoza plămânilor în Moldova este în creştere şi, deci putem 
aştepta o creştere a tuberculozei laringelui. 

întrucât tuberculoza laringelui prezintă cea mai frecventă şi cea mai 

redutabilă complicaţie a tuberculozei pulmonare, incidenţa ei depinde de forma 
tuberculozei plămânului, de schimbările morfologice în această patologie. 

După datele savantului Riiedi, laringită tuberculoasă se depistează 

aproximativ la 10% dintre bolnavii cu leziuni pulmonare incipiente, la 30% dintre 
cei cu leziuni avansate şi la 70% dintre cei decedați de tuberculoză. Ea se 
întâlneşte mai des la bolnavii cu forma exsudativă, formele pulmonare ale 
tuberculozei deschise şi active, şi mai rar la cei cu procese proliferative. 

Localizarea tuberculozei în laringe are loc pe: 

e plicele vocale, cu predilecție în comisura posterioară; 

e în spaţiul interaritenoidian - cea mai frecventă localizare; 

e benzile ventriculare; 

e spațiul subglotic; 

e epiglotă; 

e cartilajele aritenoide. 

Etiopatogenia. Pentru înțelegerea etîopatogeniei tuberculozei laringelui 

trebuie menţionaţi următorii factori cauzali şi declanşatori: 

-  particularităţile inervaţiei laringelui; 

-  particularităţile anatomice ale laringelui; 

- condițiile sociale, igienice, profesionale. Sunt cunoscute cazuri când 
bolnavii, care sufereau de tuberculoza plămânilor cu evoluţie asimpto- 
matică, după răceală s-au îmbolnăvit de tuberculoza laringelui. Deci 
tuberculoza laringelui poate fi primul semn al tuberculozei plămânilor. 

- starea neuropsihică şi fizică; 

- reactivitatea scăzută a organismului; 

- bolile cronice de care suferă bolnavii; 

- starea mucoasei laringelui. Procesele patologice ale mucoasei fac 
posibilul ca micobacteria să pătrundă mai uşor în țesuturile laringelui; 

- legăturile anatomice strânse între bronhii, laringe şi plămâni, excitaţiile 
frecvente prin tuse, cu spuiă, încordarea funcţională permanentă a 

laringelui în timpul vorbirii, respirației, deglutiţiei, precum şi răceala 
locală şi generală predispun la îmbolnăvirea mai frecventă a laringelui 
şi bronbhiilor în comparaţie cu celelalte organe ale sistemului respirator; 

- alcoolismul; 

-  tabagismul. 

Căile de pătrundere a infecţiei: 

e  Traheo-bronhogenă, cu sputa; 

e  Hematogenă; 

e  Limfogenă; 

e De contact. Trecerea nemijlocit a procesului patologic din plămâni la 
bronhii şi laringe din trahee, limbă şi amigdale. 

Deoarece tuberculoza laringiană este întotdeauna secundară tuberculozei 
pulmonare, inocularea micobacteriei tuberculoase se face cu sputa sau, mai rar, 
pe căile limfatice sau sanguină. Teoretic, căile de pătrundere a micobacteriei 
tuberculozei pot fi: 

e primară, pe cale aerogenă; 

e secundară, pe cale hematogenă sau limfatică; 

e prin extindere din aproape în aproape; 

e terțiar, prin reinoculare. 

Anatomia patologică. Leziunile produse de această afecţiune sunt diferite 
şi depind de forma anatomo-clinică a bolii. Iniţial se constată o simplă congestie, 
ulterior se dezvoltă granulaţii, leziuni fibroase, ulceraţii, formarea nodulilor mici 
ş.a. Se deosebesc 3 stadii morfo-patologice în evoluţia bolii: 

-  infiltraţie; 

- dispariția epiteliului şi apariţia ulceraţiilor; 

- afectarea cartilajelor. 

Tabloul clinic şi evoluția bolii. Simptomatologia tuberculozei laringelui 
depinde de reactivitatea organismului, de forma tuberculozei plămânilor şi prezintă 
unele particularităţi: circa 10% din tuberculoza laringelui decurge fără simptome 
clinice. Aceste forme asimptomatice pot fi generate de infiltrate locale, izolate 
şi ulceraţii, ce nu dereglează funcţiile de respiraţie, deglutiţie şi de formare a 
vocii. In stadiile incipiente ale tuberculozei laringelui, simptomele bolii coincid 
cu simptomele faringitelor, laringitelor ş.a. 

Bolnavii de tuberculoză laringiană acuză: 

e diverse grade de disfonie - de la oboseala temporară a vocii, până la 
epuizarea completă - afonie. Disfonia are un caracter lent progresiv 
însoţit de disfagie dureroasă; 

e durere, care poate fi de sine stătătoare sau legată de deglutiţia bolului 
alimentar şi a salivei; 

e dispnee de divers grad; 

e tuse; 

e vomă; 

e vărsături; 

e slăbiciunea bolnavului; 

e pierderea capacității de muncă, transpiraţii. 

Diagnosticul şi diagnosticul diferenţial. Diagnosticul se stabileşte în 
baza anamnezei, datelor examenelor generale şi special, metodelor radiologice, 
bacteriologice. Laringoscopic se pune în evidență aspectul murdar al laringelui, 
edem roşu, care cuprinde preponderent vestibulul. Se asociază monocardita, 
ulcerații neregulate, superficiale cu marginile decolate pe o mucoasă palidă. 

Tuberculoza laringelui trebuie diferențiată de polip, lues, papilom, tumori, 
laringită cronică hipertrofică, etc. 

Tratamentul. Se utilizează cu succes Streptomicina, Rifampicina, Isoniazi- 
da, Piramizamida, Etambutolul ş.a. 


Scleromul 


Este o boală infecțioasă cu caracter cronic, puțin contagioasă, caracterizată 
prin catar cronic cu infiltraţie stenozantă şi invadantă a nasului, faringelui, 
laringelui, traheei şi chiar a bronhiilor. Vârsta cea mai afectată este de 15-30 
ani. Morbiditatea prin sclerom este mai înaltă în Austria, Ungaria, Polonia, 
România, Ucraina. 

Boala este determinată de diplobacilul descoperit de Frisch şi cultivat de 
Volcovici, numit Clebsiella rhinoscleromatis. 

Anatomia patologică. In dezvoltarea scleromului se disting 4 stadii: 

e Stadiul I, caracterizat prin infiltraţii dense cu celule inflamatoare diferite: 
limfatice, plasmocite, histiocite şi neutrofile. Printre acestea încep să se 
diferenţieze celule mai mari "umflate" cu aspect vacuolar, cu un diametru 
de 20-50 microni, cu protoplasma abundentă şi nucleu excentric, bogat 
în cromatină. Aceste celule au fost descrise de Miculitez. 

e în stadiul 1] predomină infiltraţia histiocitară. în celule şi ţesuturi au loc 
modificări continuie pentru a transforma unele din ele în celule Miculitez. 
Aceste celule conţin bacilul Frisch şi corpusculul Rousel, formaţiuni 
hialine cu diametrul de 30-40 microni, translucide. 

e Stadiul III se caracterizează prin înmulţirea celulelor Miculitcz. 

e în ultimul, al IV-lea stadiu, se produce îngroşarea stromei con-junctive 
şi formarea de nodul i scleroşi. 

Tabloul clinic. Debutul clinic se caracterizează printr-un catar nazal cronic 

cu semne de rinită cronică şi atrofie a pituitarei, din care cauză afecțiunea 

poate fi confundată cu ozena, rinita atrofică banală. în această perioadă se pot 
determina îngroşări neînsemnate ale mucoasei planşeului foselor nazale şi 
vestibulului nazal. Bolnavul acuză tuse uscată, insuficienţă respiratorie periodi- 
că, uscăciune, vocea este schimbată. 

Perioada de stare corespunde fazei în care endoscopic se depistează 
aspectul tumoral al bolii. Apare insuficienţa respiratorie nazală. Lumenul foselor 
nazale devine din ce în ce mai mic. Apar noduli tumorali. Aripile vestibulului 
nazal se răsfrâng în afară şi nasul capătă aspectul de "nări de bou”. 

Examenul de laborator pune în evidenţă o anemie, eozinofilie până la 
30%, limfocitoză - 75%, creşterea VSH, deplasarea echilibrului acido-bazic 
spre acidoză. Serul acestor bolnavi poate fixa complementul. Reacţia Borde- 
Jangu-Volcovici, determinată în secreţii şi ţesuturi, în majoritatea cazurilor este 
pozitivă (80-90%). 

Boala are o evoluţie foarte lentă. Sunt descrise cazuri când boala a evoluat 
timp de 20 de ani. 


Clasificarea clinico-inorfologică a scleromului 


-  infiltrativă nodoasă (nodulară sau infiltrativă); 

-  infiltrativă difuză (specifică); 

-  cicatriceală (terminală). 

Schimbări asemănătoare se pot constata în faringe, trahee şi bronhii, mai 
ales în zonele îngustate ale căilor respiratorii. 

Tratamentul. Toate metodele de tratament ale scleromului cunoscute până 
în prezent sunt puţin eficiente. Se întrebuinţează Streptomicina intramuscular, 
local (tampoane, aerosol), parenteral - 2-3 luni; PASC -5%; Adreomicină; 
Tetraciclină;, Cortizon; vitamine; preparate de calciu. Chirurgical - electrocaustică, 
laringostomie, traheotomie, laser, crioaplicare, radioterapie, bujare şi dilatare. 


Sifilisul 


Până nu demult sifilisul era o raritate, însă în ultimii ani morbiditatea prin 
acest flagel este în creştere, mai ales în rândurile tineretului şi a locuitorilor de la 
oraşe. în anul 1990 numai în municipiul Chişinău au fost înregistraţi 561 de 
bolnavi de sifilis; în 1991-810; 1992-1887; 1993-3776, dintre care 5 cazuri de 
sifilis înnăscut, iar în 6 luni a anului 1994 au fost depistaţi 2913 bolnavi de sifilis. 
Creşterea morbidităţii populaţiei prin sifilis se explică prin: 

e migrația masivă a populaţiei; 

e  nesupravegherea medicală obligatorie a persoanelor, ce constituie "grupul 

de risc"; 

e tratamentul clandestin al acestor bolnavi; 

e  necunoaşterea căilor de contaminare. 

Sifilisul poate fi înnăscut şi dobândit. Sifilisul dobândit la nivelul laringelui 
este comparativ mai rar întâlnit, decât cel nazofaringian. Şancrul, ca semn al 
sifilisului primar, se localizează cel mai des pe suprafaţa externă a epiglotei, pe 
pliurile ariteno-epiglotice şi mai rar pe plicile vocale. Infecția poate ajunge în 
laringe cu diverse instrumente utilizate cu scop de diagnostic sau tratament 
(sonde, catetere, oglinzi, laringoscoape etc). Grigoriev (1938) descrie un caz 
când la Paris s-au infectat de sifilis 60 de persoane cărora li s-au efectuat 
cateterisme ale tubelor auditive cu catetere nedezinfectate. Acest mod de 
infectare cu sifilis se numeşte sifilis social. Contaminarea poate avea loc folosind 
tacâmurile şi vesela infectată. 


Simptomatologia sifilisului laringelui este polimorfă. Uneori otorino- 
laringologul primul poate stabili corect diagnosticul. La nivelul laringelui sifilisul 
primar apare ca un infiltrat limitat uşor, confundabil cu o tumoare, cu un sclerom 
sau cu tuberculoza laringelui. Acest infiltrat repede se ulcerează,, iar leziunea 
produsă este dureroasă, indurată, acoperită de o falsă membrană cu aspect 
murdar sau difteroid. Afectul primar se cicatrizează spontan în 4-6 săptămâni. 

Forma secundară se caracterizează prin plăci mucoase albe cenuşii sau 
papuloase pe fondul caracteristic al mucoasei laringelui. De asemenea pot fi 
prezente eritemul, infiltraţia, eroziunile sau ulcerele. Tabloul clinic poate îmbrăca 
simptomatologia unei laringite cronice catarale, tradusă printr-o disfonie trenantă, 
rezistentă la tratamentele obişnuite. 

Stadiul terțiar apare la 3-6 luni după stadiul primar, rareori după 10-20 
ani. Uneori însă poate fi foarte precoce, urmând imediat leziunilor fazei 
secundare. Leziunea patomorfologică caracteristică pentru acest stadiu este 
goma, cu evoluţia sa particulară de infiltraţie, rămolire, evacuare şi cicatrizare. 
Distrucţia interesează atât părţile moi, cât şi cele scheletice ale laringelui. 

Stadiul terțiar se caracterizează printr-o infiltrație difuză, subepitelială sau 
prin gome circumscrise. Ulceraţia acestora favorizează prin infecţie secundară 
apariţia edemului, pericondritei şi a condritei cu distrucţia cartilaginoasă şi 
deformarea laringelui, iar tardiv a cicatricelor stenozante. Tabloul clinic este 
dominat de cele mai multe ori de tulburări respiratorii. 

Diagnosticul se bazează pe simptomatologia descrisă mai sus, precum şi 
pe rezultatele serologice. Uneori se poate efectua şi examenul anatomopatologic 
pentru a exclude evoluarea concomitentă a unei tumori. 

Diagnosticul diferenţial SQ tace cu: laringitele cronice, cancerul de laringe, 
tuberculoza laringiană, scleromul laringelui, condrita, pericondrita. 

Tratamentul 'se cere efectuat sub controlul specialistului dermatovenerolog. 
Otorinoiaringologul supraveghează aceşti bolnavi şi efectuează controlul evoluţiei 
locale a procesului inflamator în urma tratamentului aplicat. în caz de stenoză 
se folosesc mijloace chirurgicale pentru recalibrarea laringelui. 


CAPITOLUL V 


OTOLOGIE 


Fără auz nu există dezvoltare şi acti- 
vitate fizică şi psihică normală. 


Embriologia urechii 


Urechea se dezvoltă din cele trei foiţe embrionare: ectoderm, endoderm şi 
mezoderm. Prima se dezvoltă urechea internă. La sfârşitul săptămânii a Il-a, în 
dreptul romencefalului apar placodele auditive, care ulterior se transformă într-o 
gropiţă, numită otocist sau vezicula otică. In interiorul acesteia are loc formarea 
neuroblaştilor, care detaşându-se de ea, se grupează în ganglioni statoacustici 
(Corti şi Scarpa), completaţi ulterior cu neuroni migratori din crestele neurale, 
îngroşându-se, peretele veziculei devine labirint membranos în interiorul căruia 
se află endolimfa, lichid secretat de vasele sanguine vecine. 

La începutul lunii a li-a, în otocist se identifică două porţiuni: dorsală şi 
ventrală. Din cea dorsală (utriculară), ia naştere utricula, canalele semicirculare 
şi duetul endolimfatic, iar din cea ventrală (saculară) sacula şi canalul cohlear. 

Canalele semicirculare apar din partea dorsală a utriculei. Morfogeneza 
lor începe la sfârşitul săptămânii a V-a şi se încheie la începutul săptămânii a 
VIII-a. în săptămâna a Vi-a în partea inferioară a saculei se formează 
diverticulul cohlear. Creşterea inegală a pereţilor acesteia în mezenchim, imprimă 
diverticulului o mişcare spiralată care se continuă până la efectuarea a 2,5 ture. 
Astfel ia naştere melcul membranos, care cu timpul capătă o formă triunghiulară. 
Mezenchimul din jurul labirintului membranos se osifică, iar cel cuprins între 
labirintul osos şi cel membranos se transformă în ţesut reticulat lax şi conţine 
perilimfă. în săptămâna a X-a spaţiul perilimfatic din interiorul melcului se împarte 
în 2 scale (rampe): supracohleară (vestibulară) şi subcohleară (timpanică) care 
comunică între ele prin helicotremă. 

In interiorul otocistului se conţine epiteliu unistratificat la început prismatic, 
apoi se aplatisează, cu excepţia zonelor senzoriale. în ampulele canalelor semicir- 
culare are loc o diferenţiere senzorială a celulelor. Ele se multiplică, devin înalte 
şi la sfârşitul săptămânei a VIII-a capătă un aspect caracteristic. Crestele ampu- 
lare formate din celule, cupulă şi perişori se diferenţiază la a 70-75-a zi. Toate 
componentele urechii interne sunt formate la a Il-a lună de dezvoltare 
intrauterină, iar histogeneza cohleei se termină la a V-a lună. 

Epiteliul urechii medii se dezvoltă din prima pungă branhială, care dă recesul 
tubotimpanic. Din endoderm se formează epiteliul: 

e  tubei auditive; 

e urechii medii; 

e  antrumului mastoidian; 

e  recesului epitimpanic; 

e celulelor mastoidiene. 

Celulele mastoidiene apar în perioada intrauterină târzie. Dezvoltarea lor 
continuă după naştere prin procesul de pneumatizare. Epiteliul lateral al cavității 
timpanice în luna IV-a de dezvoltare intrauterină, apropiindu-se de conductul 
auditiv extern formează epiteliul intern al timpanului, completat extern de epiteliul 
conductului auditiv extern. între aceste două lame epiteliale se află o lamă 
subțire de mezenchim, care va forma ulterior țesutul fibros al timpanului. Datorită 
acestei lame, cu rol de susținere, se previne dispariția timpanului la embrion. 

Conductul auditiv extern (c.a.e.) şi pavilionul urechii se formează din primele 
2 arcuri branhiale, care limitează primul şanţ branhial. Conductul auditiv extern 
se adânceşte, apropiindu-se treptat de cavitatea timpanică, iniţial ca un cordon 
celular plin, transformat ulterior în tub. Extremitatea mediană a acestui tub va 
forma epiteliul extern (ectodermal) al timpanului. Extremitatea laterală a c.a.e. 
este încadrată de 6 tuberculi: 3 din primul arc branhial şi 3 din al II-lea. 

Pavilionul urechii la sfârşitul lunii a IV-a este deja format din concreşterea 
muguri lor epiteliomezenchimali. 


Anatomia clinică a urechii (fig. 45) 


Urechea este compusă din 3 compartimente: urechea externă, mijlocie şi 
internă. 

Urechea externă este alcătuită din pavilionul urechii şi conductul auditiv 
extern. Această parte a urechii capătă o însemnătate destul de mare în legătură 
cu anumite afecţiuni specifice, cum ar fi: furunculul, diferiţi corpi străini, care pot 
nimeri în conductul auditiv extern, otite externă difuză acută şi cronică ş.a. Conductul 
auditiv extern are legături anatomice cu structurile şi organele vecine. Astfel, ca 
urmare a fracturii ramurii ascendente a mandibulei pot apărea hemoragii în c.a.e. 

Fig. 45. Anatomia urechii. 
1 — pavilionul: 2 — conductul auditiv extern: 3 — membrana timpanică; 4 — ciocănaşul; 
5 — nicovala; 6 — scăriţa: 7 — cohleea; 8 — canalele semicirculare: 9 — cavitatea timpanică. 


ca urmare a legăturii anatomice a peretelui anterior al acestuia cu mandibula. Peretele 
inferior al c.a.e. extern se gâse“te în raport strâns cu glanda parotidă. Ca urmare, 
atunci când bolnavul suferă de un furuncul al c.a.e., procesul inflamator poate 
trece prin fantele lui Santorini (Situate în peretele inferior al c.a.e.) în glanda 
parotidă, provocând inflamapia acesteia. Inflamapia virotică sau banală a glandei 
parotide poate duce la rândul său la declan“area unei otite externe. întrucât 
peretele superior al c.a.e. vine în raport cu fosa craniană medie, în traumele 
cranio-cerebrale pot apărea hemoragie sau licvoree din acesta. 


In peretele posterior al c.a.e. se află canalul Falope prin care trece n.fascial. 
De acest fapt se va ţine cont în timpul intervențiilor chirurgicale pe ureche 
pentru a preveni traumatizarea nervului facial în operaţiile din cadrul otitei medii 
cronice supurate. Deci, medicul O.R.L., cât şi medicii de familie, terapeuţii 
trebuie să cunoască temeinic nu numai anatomia urechii, ci şi anatomia organelor 
vecine. 

Pavilionul urechii, fiind complet exteriorizat, este expus acţiunilor factorilor 
de mediu, care pot genera arsuri, degeraturi ş.a. 

Ca urmare a faptului că lobul pavilionului este lipsit de cartilaj, putem 
diferenţia erizipelul urechii externe de pericondrite: în caz de erizipel congestia, 
hiperemia, infiltraţia şi edemaţierea cuprind tot pavilionul inclusiv şi lobul, iar în 
pericondrită lobului nu va fi afectat. 

Urechea medie este compartimentul cel mai des atacat de infecția banală 
şi virotică. In structura urechii medii deosebim: 

e cavitatea timpanică (casa timpanală, căsuţa timpanică, cutia timpanică); 

e trompa eustache; 


e  antrumul; 
e aditusul ad antrum şi sistemul de celule pneumatice ale procesului 
mastoidian. 


Timpanul împreună cu cavitatea timpanică au rolul de a recepționa, de a 
transforma şi de a transmite vibrația undelor sonore spre urechea internă. 

în cavitatea timpanică deseori se dezvoltă otitele medii acute şi cronice. 
Vecinătatea acesteia cu cavitatea cerebrală şi cerebeloasă, cu urechea internă 
şi alte formațiuni anatomice importante cum ar fi cu procesul mastoidian, trompa 
Eustache şi cu bulbusul venei jugulare interne, face posibilă propagarea procesului 
inflamator din cavitatea timpanică spre aceste organe, dând naştere la diverse 
complicații, uneori chiar foarte grave: labirintitele şi complicațiile intracraniene 
-abcesul extra- şi subdural, abcesul cerebelos şi cerebral, meningita şi sepsisul 
otogen. Aceste complicaţii au o letalitate foarte înaltă, până la 60%. Procesele 
inflamatorii duc şi la o scădere, uneori considerabilă, a auzului care are consecinţe 
grave atât în plan profesional, cât şi social. Surditatea poate duce la surdomutism, 
când copilul nu aude din primele zile ale vieţii, sau la invaliditate profesională şi 
socială, când aceasta se dezvoltă în urma unei otite acute sau cronice, intervenite 
la vârsta matură. 

în prezent sunt bine precizate două funcţii importante ale trompei Eustache 
- funcţia echipresivă, sau de egalare a presiunii (ventilaţie şi protecţie), şi funcţia 
de drenaj. Există două mari sindroame funcţionale ce caracterizează patologia 
tubară: 

e sindromul de hiperpermeabilitate "beance tubaire” descrisă de autorii 

francezi, foarte rar întâlnit; 

e sindromul de obstrucţie tubară, mult mai frecvent diagnosticat, cu 

consecinţe grave asupra funcţiei auditive. 

Vrecitea internă (flg.46) reprezintă al treilea compartiment al porțiunii 
periferice a analizatorului auditiv, importanţa deosebită a căruia constă în faptul 
că aici are loc cel mai specific fenomen fiziologic al urechii-percepţia sunetelor, 
în urechea internă îşi au sediul şi celulele periferice nervoase ale analizatorului 
statocinetic (vestibular). Deci, urechea internă asigură atât percepţia sunetelor, 
cât şi menţinerea organismului într-o poziţie permanentă adecvată de echilibru. 
Afecţiunile acestui compartiment al analizatorului auditiv pot genera diverse tulbu- 
rări ale acestor funcţii: surditate de tip percepţie, vertije, vâjâituri, amețeli, greţuri, 
nistagmus, precum şi tulburări ale echilibrului. 

Fig. 46. Urechea internă. 
1 - cobleea; 2 - vestibulul; 3 - canalele semicirculare; 4 - nervul cohlear; 5 - nervul vestibular; 
6 - nervul acustico-vestibular. 


Urechea internă, situată în grosimea stâncii temporalului, este alcătuită din: 

e labirintul osos, cu cavităţi osoase mai mari, în comunicare unele cu 
altele; 

e labirintul membranos, organ senzorial al auzului şi proprioreceptiv al 
orientării, situat în interiorul celui osos şi alcătuit din cavităţi membranoase 
mai mici, în ai căror pereţi iau naştere fibrele nervului acustico-vestibu- 
lar. 

Cavităţile labirintului membranos sunt umplute cu un lichid endolimfatic, 
iar între pereţii acestuia şi ai labirintului osos se aflăperilimfa. Labirintul osos se 
prezintă sub forma unei cavităţi situate în treimea mijlocie a stâncii, alcătuită din 
două segmente: 

e labirintul anterior sau melcul osos (coclee, cohlee) sub forma unui tub 

răsucit în spirală, care pleacă din vestibul; 

e labirintul posterior, alcătuit din vestibul şi din cele trei canale semicir- 
culare; organul propriorecepţiei. 

Cohleea (melcul osos) reprezintă un canal osos care formează două şi 
jumătate rotații în jurul unei formaţiuni osoase conice - columelă (modiolus). 
De la modiolus pleacă lama spirală osoasă, care împreună cu lama spirală mem- 
branoasă şi membrana bazilară, care prezintă prelungirea lamei spirale 
membranoase, împarte canalul cohlear în două porţiuni - rampa vestibulară 
(scala vestibuli) şi rampa timpanică (scala timpani). Rampa vestibulară comunică 

cu vestibulul, iar cea timpanică, prin intermediul ferestrei rotunde, cu cavitatea 
timpanică. Ambele rampe sunt umplute cu lichid (perilimfâ) şi comunică între 
ele prin orificiul de la apexul cohlear - helicotrenă. 

Cohleea membranoasă sau canalul cohlear (ductus cohlearis), este situat 
în rampa vestibulară şi are o formă triunghiulară. Peretele inferior este reprezentat 
de membrana bazilară, cel extern este partea externă a cohleei osoase, iar cel 
de-al treilea este alcătuit din membrana Reisner. Canalul cohlear conţine 
endolimfă. 

înţelegerea mecanismului percepţiei auditive presupune cunoaşterea 
anatomiei membranei bazilare şi a organului spiral (Corti). Membrana bazilară 
este constituită din fibre elastice cu aspect de strune ce se întind între lama 
spirală osoasă şi peretele extrem al cohleei osoase. Lăţimea membranei bazilare 
creşte treptat de la spira inferioară către apexul cohleei. In aceeaşi direcţie 
creşte şi încordarea fibrelor. Organul spiral (Corti), componentul principal al 
analizatorului auditiv, este situat pe membrana bazilară, fiind constituit din celule 
senzoriale-auditive care contactează cu dendritele celulelor nervoase. Se disting 
două tipuri de astfel de celule: interne în număr de 3500, şi externe - 20000. 
Fibrele acestor celule vin în contact cu membrana tectoria în momentul vibraţiei 
membranei bazilare. 


Fiziologia analizatorului auditiv 


Analizatorul auditiv este alcătuit din trei regiuni: periferică (urechea externă, 
urechea mijlocie şi urechea internă), căile de conducere a impulsurilor nervoase 
şi regiunea corticală a analizatorului auditiv, unde are loc analiza şi sinteza 
informaţiei auditive recepționate. 

Din punct de vedere funcţional, regiunea periferică a analizatorului auditiv 
se împarte în aparatul de transmisie şi cel de percepţie a sunetului. 

Aparatul de transmisie se compune din urechea externă, urechea medie şi 
spaţiul endolimfatic şi perilimfatic ale urechii interne, membranele (lama) bazilară 
şi vestibulară, cohlee. Aparatul de percepţie este reprezentat de organul spiral 
(Corti), care seveşte pentru transformarea procesului mecanic de vibraţie într-un 
proces de excitație nervoasă, asigurând astfel transmiterea sunetelor către 
celulele de percepţie auditivă. 

Pavilionul urechii împreună cu conductul auditiv extern asigură orientarea 
şi concentrarea undelor sonore, sporind calitatea auzului. Urechea medie 
transmite undele sonore spre labirint fără nici o distorsiune, asigură mărirea 
presiunii sonore exercitate asupra ferestrei ovale. Aceasta de la urmă se dato- 
rează, pe de o parte, raportului dintre suprafaţa timpanului (55 mm?) şi a platinei 

scăriţei (3,2 mm”), iar pe de altă parte sistemului de pârghii ale lanţului osicular 
al urechii medii. Ca urmare presiunea sonoră pe suprafaţa ferestrei ovale este 
aproximativ de 20 de ori mai mare în comparaţie cu cea de pe timpan. Acest 
mecanism de mărire a presiunii sonore este un fenomen de adaptare foarte 
important, îndreptat spre asigurarea transmiterii efective a energiei sonore din 
aer în lichidul urechii interne, importanţa căruia este cu mult mai mare decât 
cea a aerului. Funcționarea normală a urechii medii este asigurată şi de 
uniformitatea presiunii de ambele părţi ale timpanului. 

Muşchii cavităţii timpanice-muşchiul tensortimpani şi mușchiul stapedian 
- îndeplinesc două funcţii: de acomodare şi de protecţie. Prima asigură condiţii 
optime pentru sistemul de transmisie şi transformare a sunetelor în cavitatea 
timpanică. Funcţia de protecţie se manifestă prin reglarea intensității sunetelor, 
selectarea frecvenţelor medii, prevenind astfel distrugerea timpanului. 

După ce intră în urechea internă prin fereastra ovală, vibrația mecanică se 
propagă ca un val în lichidul perilimfatic, mai întâi în rampa vestibulară până la 
helicotrenă, apoi coboară prin rampa timpanică, împingând în afară membrana 
secundară a ferestrei rotunde. Blocarea ferestrelor ar duce la scăderea acuităţii 
auditive. 

Deci, pentru transmiterea şi transformarea energiei mecanice a sunetului 
până la membrana bazilară sunt necesare următoarele condiţii: 

e funcționarea normală a ferestrelor; 

e existența diferenţei de presiune sonoră pe ambele ferestre; 

e funcționarea normală a trompei Eustache; 

e presiunea egală pe ambele părţi ale timpanului. 

Undele sonore, trecând din urechea mijlocie în urechea internă, ajung la 
membrana bazilară pe care este situat organul spiral (Corti). în celulele senzoriale 
ale acestuia energia procesului mecanic se transformă în impuls nervos. 

Se cunosc două căi de propagare a undelor sonore până la organul de 
percepţie: prin aer şi lichidele urechii interne şi prin țesutul osos (calea osoasă 
sau corporală). Calea de transmitere aeriană a undelor sonore a fost descrisă 
detaliat mai sus. în continuare o vom elucida pe cea de-a doua. Transmiterea 
sunetelor pe cale osoasă are loc atunci când sursa sonoră, de exemplu piciorul 
diapazonului, intră în contact cu suprafaţa craniului sau cu alte părți solide ale 
corpului omenesc. Se cunosc două tipuri de mecanisme de conducere osoasă: 
de inerție şi de compresiune. Sub influenţa sunetelor grave craniul oscilează ca 
un tot întreg şi datorită inerţiei şi mobilităţii lanţului osicular apare dislocaţia 
periodică a scăriţei în raport cu capsula labirintului (tipul de inerție). în cazul 
sunetelor înalte segmentele craniului oscilează în mod separat: ca rezultat apare 
compresiunea capsulei labirintului şi presiunea perilimfei asupra ferestrelor 
labirintului (tipul de compresiune). 

Prezintă importanţă faptul că pentru orice sunete care acţionează asupra 
țesutului osos superficial (craniul) se includ concomitent ambele tipuri de 
conducere osoasă - de inerție şi de compresie. Preponderenţa unuia dintre 
aceste tipuri este determinată de înălţimea şi puterea sunetului, starea aparatului 
de transmisie, mai ales a ferestrelor. Pentru ca sunetul să fie perceput şi analizat 
de om, impulsul nervos generat de acesta trebuie să ajungă la centrul auditiv din 
encefal. 

Căile cohleare. Din ganglionul spiral (Corti), situat în canalul Rosenthal, 
dendritele se îndreaptă către celulele senzoriale ale organului Corti. Axonii acestor 
celule ies din osul temporal împreună cu n.vestibularis, n.facialis şi cu 
n.intermedius Wrisbergi prin conductul auditiv intern şi intră în trunchiul cere- 
bral în unghiul pontocerebelos, iar prin șanțul bulboprotuberanţial pătrund în 
bulb. Axonii se termină în neuronul, în doi nucleoni ai nervului auditiv: nucleul 
ventral (situat în partea ventrală a pontului). La acest nivel se află şi nucleul 
corpului trapezoid, oliva superioară şi nucleul lemniscus lateralis. Aceştia sunt 
cei de ai II-lea neuroni ai nervului auditiv. Fibrele acestor neuroni încep de la 
nucleii ventral şi dorsal. O parte se încrucişează, trecând pe partea opusă, altă 
parte de fibre nervoase merg mai departe pe trunchiul cerebral. Această cale 
se numeşte lemniscul lateral, care se termină în corpul geniculat medial, thalami 
optici homolaterali şi în tuberculul cvadrigemen posterior contralateral. Acestea 
formează cel de al 111 neuron al nervului auditiv. La acest nivel din corpul geniculat 
ia naştere ultimul neuron auditiv, axonii căruia, trecând prin capsula internă şi 
coroana radiată, pătrund în circumvoluţiunile temporale Heschl. 


Transmiterea exerciţii lor auditive pe ambele părţi ale trunchiului cerebral 
(pe partea homolaterală şi pe cea contralaterală), precum şi reprezentanța în 
fiecare lemniscus lateral al căii auditive de la fiecare ureche explică faptul că 
afectarea unilaterală a auzului are loc numai în cazurile de afecţiune ale urechii 
medii şi interne, mai bine zis, a nervului cohlear şi a nucleilor lui. Afectarea 
lemniscului lateral, a centrilor corticali auditivi şi a capsulei interne induc tulburări 
auditive, deoarece excitaţia auditivă de la ambele urechi se va transmite în 
centrul auditiv pe partea neafectată. 


Teoriile auzului 


1. Teoria telefonică a lui Rutherford. Conform acestei teorii organul 
spiral (Corti) înregistrează ciclurile transmise prin intermediul vibraţiei membranei 
bazilare şi transformă energia mecanică în impuls nervos. 

2. Teoria rezonatorie a lui Helmholtz. După Helmholtz cohleea cu- 
prinde o serie de rezonatori, care intră în vibraţie sub influenţa sunetelor de o 
anumită înălţime. Din punct de vedere anatomo-topografic, fibrele membranei 

bazilare au lungime diferită. Cele de la baza cohleei (fibre bazilare), unde 
ligamentul spiral este mai gros, sunt mai scurte şi mai groase, iar cele de la 
vârful melcului (fibre apicale), unde ligamentul spiral este mai subţire şi mai 
relaxat-mai lungi şi mai subțiri. Astfel, se explică posibilitatea vibraţiei diferenţiate 
a fibrelor membranei bazilare în conformitate cu legile fizicii: capacitatea 
rezonatorie pentru sunetele înalte a fibrelor bazilare şi pentru sunetele joase a 
celor apicale. Teoria distribuţiei spaţiale a sunetelor în cohlee este confirmată şi 
de rezultatele unor experienţe, de pildă la câini reflexele condiţionate pentru 
sunetele joase au dispărut după electrocoagularea porțiunii apicale a cohleei. 
Fenomenul descoperit de Weber şi Bray în 1930 de asemenea confirmă teoria 
lui Helmholtz. Savanţii amintiţi au format un circuit care cuprindea nervul auditiv 
al pisicii, un amplificator şi un difuzor. în difuzor se auzeau sunetele şi cuvintele 
emise la nivelul pavilionului urechii animalului de experienţă. S-a constatat că 
sunetele rezonează în rezonatorii urechii interne şi excită nervul auditiv. 


3. Teoria lui Bekesi (hidrodinamică). Ca urmare a acţiunii stimulilor 
sonori se produc vibrații ale membranei bazilare şi ale structurilor pe care aceasta 
le susţine, numite "unde călătoare”. Unda călătoare înaintează foarte lent, amin- 
tind fluturarea unui drapel în bătaia vântului. Amplitudinea undei este în funcţie 
de frecvenţa stimulului sonor. Pentru sunetele acute, amplitudinea maximă se 
situează la începutul deplasării undei, în dreptul primului tur de spiră al melcului, 
în zona bazală, iar pentru tonalităţile mai grave, punctul maxim se află la 
extremitatea cohleei, în zona apicală. 


Principiile şi metodele de examinare în otologie 


Examenul clinic al analizatorului auditiv presupune: 

e  Anamneză (istoricul bolii, antecedentele personale şi eredo-colaterale, 

simptomatologia generală, simptomatologia otică subiectivă locală). 

e Examenul obiectiv (fizic şi funcţional). 

e Examenul rino-faringo-laringian. 

e Examenul general. 

e Examene de laborator şi radiologie. 

Istoricul bolii trebuie să conţină informaţii despre momentul şi modul de 
apariţie a bolii şi despre tratamentele urmate. La un bolnav aparent sănătos din 
punct de vedere otic durerile auriculare vii, însoţite de febră cu frisoane, 
inapetenţă, insomnie indică de obicei prezenţa unei otite medii acute. Pentru 
precizarea diagnosticului este necesară cunoaşterea antecedentelor personale, 
condiţiilor de muncă şi trai, starea generală şi locală a organismului. 

Afecţiunile nazofaringiene: vegetaţiile adenoide, rinozinuzitele supurate 
acute şi cronice sunt factorii favorizanţi în apariţia şi dezvoltarea diverselor 

afecțiuni otice. Tulburările de metabolism general, sexul şi vârsta influențează 
adeseori etiopatogenia. 

Antecedentele eredocolaterale. în otologie sunt frecvente afecțiunile care 
au o componentă ereditară importantă, determinată de persistenţa aceloraşi 
condiții de mediu şi trai. Surdomutismul are la bază de cele mai multe ori sifilisul, 
alcoolismul părinților. 

Simptomatologia generală. Un surd cronic prin izolarea forțată de mediul 
înconjurător, prezintă o comportare dominată de complexul de inferioritate, 
căzând într-o stare depresivă. Un meningo-encefalic are schimbări mai mult 
sau mai puțin accentuate, dereglări de conştiinţă, până la obnubilare, însoţită de 
psihoze, superexcitaţii. 

Simptome otice subiective: 

- Durerea în regiunea urechii externe sau medii, în regiunea mastoidiană 
poate fi legată de o afecţiune acută a urechii (otodinie), sau poate apare în mod 
reflex (otalgie); 

-  Surditatea poate fi de diferit grad, cu debut brusc sau insidios. După 
vârsta de 50 ani, surditatea este o hipoacuzie de percepţie fiziologică condiţionată 
de senescenţa auriculară (presbiacuzie). Surditatea poate fi de transmisie, de 
percepţie şi mixtă. în surditatea de transmisie triada Bezold se va prezenta 
astfel: proba Rinne - negativă, proba Weber lateralizată în urechea bolnavă şi 
proba Schwabach - prelungit în urechea bolnavă. în surditatea de percepţie 
aceste probe vor fi inverse; 

-  Acufenele, tinnitus (zgomotele auriculare) sunt de intensitate diferită, 
cu caracter de timbru grav sau înalt; 

-  Ameţelile se prezintă sub formă de vertij, asociate cu tendinţa la cădere, 
greață, vărsături. Sindromul Menicie prezintă un tablou simptomatic caracteristic. 

-  Scurgerile auriculare (otoreea), din cauza cărora bolnavii se adresează 
la medic, pot fi acuze unice sau însoţite de alte simptome. 

- Febra de asemenea poate fi una din cauzele vizitării cabinetului otorino- 
laringologic. 

» 
Examenul otic obiectiv 


Examenul obiectiv cuprinde examenul local fizic şi examenul funcţional al 
organului auditiv. 

Examenul local fizic se efectuează pornind de la părțile superficiale ale 
urechii spre cele profunde, în mod normal până la membrana timpanului. 
Explorarea se începe prin inspecția şi palparea directă a regiunii periauriculare 
şi se continuă prin otoscopie. 

Otoscopia. Prin otoscopie se explorează conductul auditiv extern şi mem- 
brana timpanică. Explorarea se face cu ajutorul speculului auricular prin care 
se proiectează lumina de la oglinda frontală sau de la lampa "Clar", sau de la 
fotofor. Pentru o mai bună vizualizare se face tracţia pavilionului, redresând 
curba conductului auditiv extern. Astfel se determină calibrul conductului pentru 
a alege speculul auricular corespunzător. Palparea cu stiletul butonat este 
practicată pentru diferenţierea formațiunilor polipoase, exastozelor, colesteato- 
mului, corpilor străini, ş.a. Membrana timpanică se inspectează apoi din punctul 
de vedere al poziţiei, culorii, reperelor şi al integrităţii anatomice. Se cercetează 
mobilitatea, bombarea sau retracţia, hiperemia sau congestia membranei 
timpanice, îngroşarea sau atrofia membranei timpanice, pierderea de substanţă 
şi sediul perforaţiilor. în condiţii normale timpanul este de culoare gri, strălucitoare. 


Analizatorul vestibular (fig.47) 


în ultimii ani se constată o creştere a afecțiunilor analizatorului vestibular. 
După datele lui S. Voshil şi coaut. (1981), în Japonia în perioada dintre anii 
1975-1979 numărul de bolnavi cu dereglări vestibulare a crescut de la 1,7 până 
la 2,7%. Vertijul de origine labirintică reprezintă circa 5-6% din numărul total 
de bolnavi O.R.L. Conform datelor Institutului de cercetări ştiinţifice din domeniul 
O.R.L din Kiev, 4% din bolnavii afectaţi de surditate au dereglări vestibulare. 

A.l. Colomiicenco cu coaut. (1962), I.B. Soldatov cu coaut. (1980) au 
stabilit că la 70-80% din bolnavii ce au suportat operaţie de sanare a urechii 
medii sau după stapedoplastie şi timpanoplastie se observă diverse dereglări 
vestibulare. Medicii de familie, neuropatologii, chiar şi O.R.L. nu cunosc 
îndeajuns metodele de examinare în vestibulologie, de aceea acest analizator se 
investighează cu întârziere. Legăturile anatomo-fiziologice strânse între organele 
sferei O.R.L., ochi şi părțile endocraniene, conduc la manifestări de afecţiuni 
comune. Vertijul, considerat de cele mai multe ori ca o dereglare nervoasă, 
poate fi rezultatul unei boli a labirintului. Boala Meniere uşor poate fi confundata 
cu un neurinom de acustic sau cu un sindrom Meniere. Montadon spunea: "că 
labirintul îşi poartă la propriu şi la figurat, pe bună dreptate numele”. 

Receptor cu o extraordinară sensibilitate, vestibulul este în acelaşi timp 
vulnerabil pentru o infinitate de noxe. De aceea, patologia vestibulară interesează 
nu numai pe otorinolaringolog, dar şi pe neurolog, neurochirurg, internist, 
oftalmolog, endocrinolog, otoneurolog ş.a. 


Anatomia clinică a analizatorului vestibular 


Din punct de vedere anatomic, analizatorul vestibular este reprezentat de 
vestibul şi 3 canale semicirculare. Fiecare din aceste compartimente este alcătuit 
dintr-un sistem osos şi altul membranos. 

Fig. 47. Analizatorul 


vestibular. 

1 — cerebelul; 

2 — scoarța emisferelor 
cerebrale; 

3 — nucleii n. oculomotori; 
4 — formațiunea reticulară; 
5 — nucleii vestibulari; 

6 — măduva spinării; 

7 — labirintul; 

8 — ganglionul vestibular; 
9 — muşchii. 


Vestibulul reprezintă partea centrală a urechii interne, situat între cutia 
timpanică şi conductul auditiv intern. El comunică anterior cu cohleea, posterior 
cu canalele semicirculare, extern cu cutia timpanică prin fereastra ovală şi in- 
tern cu conductul auditiv intern. în literatura de specialitate vestibulul este descris 
ca o cavitate osoasă de formă cubică având 6 pereţi: extern, intern, anterior, 
posterior, superior şi inferior. 

Peretele extern reprezintă partea internă a urechii medii. Sub canalul semi- 
circular lateral trece nervul facial spre apeductul Fallope, iar sub acesta se află 
fereastra ovală. 

Peretele intern corespunde fundului conductului auditiv intern. Pe el se 
disting creasta vestibulului şi 3 fosete determinate de amprenta lăsată pe os de 
către elementele labirintului membranos. Creasta vestibulară împarte peretele 
intern în două jumătăţi în formă de gropiţe: superioară, care conţine foseta 
semiovală (urriculd) şi inferioară, care include foseta semisferică (sacule). 
între cele două jumătăţi ale crestei vestibulului se găseşte cea de a treia gropiţă, 
numită cohlee. în ea este situat un orificiu sub formă de şanţ ce corespunde 
apeductului vestibular ce leagă vestibulul osos cu cavitatea craniană. 

Pe peretele intern sunt 4 grupe de zone ciuruite, traversate de vasele şi 
nervii vestibulului. Prin prima zonă (superioară) trec nervii vestibuli către orificiul 
ampular al canalelor semicirculare (lateral şi anterior) şi utricula. Cea de a doua 
zonă corespunde gropiţei semisferice. Prin ea trec nervii saculei. A treia zonă 
asigură trecerea fibrelor nervului vestibular spre orificiul ampular al canalului 
semicircular posterior, iar a patra corespunde gropiţei cohleare. 

Peretele posterior prezintă orificiile (ampular şi neampular) canalului semi- 
circular anterior. 

Peretele inferior are două orificii: fereastra ovală şi orificiul vestibular al 
melcului prin care vestibulul comunică cu rampa vestibulară a melcului. 

Peretele anterior nu prezintă vreo particularitate. 

Canalele semicirculare au forma unor cavităţi tubulare circulare în număr 
de trei (anterioară, posterioară şi laterală), care se deschid în vestibul prin cele 
două extremităţi. Aceste canale se deosebesc prin orientare. Cel anterior este 
orientat în plan frontal, posterior - sagital, iar cel lateral - orizontal. Canalul 
anterior are o lungime de 18 mm, cel posterior- 15-16 mm, iar cel lateral - 12 mm. 

Vestibulul membranos cuprinde utricula şi sacula sub formă de vezicule. 
In utricula şi saculă se găsesc organele de recepţie a accelerației liniare, denumite 
macule, câte 3 pentru fiecare labirint. Maculele sunt acoperite cu un epiteliu cu 
celule prizmatice de susţinere, printre care se află celule senzoriale ciliate. Cilii 
acestora pătrund în substanţa gelatinoasă, în care se găsesc concreţiuni calcare 
numite otolite (statoconii) - după NAP membrana statoconiorum. Prin 
greutatea şi inerția lor, la schimbarea poziţiei corpului otolitele exercită tracţiuni 
asupra cililor. Vestibulul comunică cu cohleea prin intermediul ductusului 
reuniens. Utricula comunică cu sacula prin ductusul utricul-sacularis, care 
descindă în ductus endolimfatic, iar acesta se termină cu sacul endolimfatic 
situat sub dura mater pe faţa posterioară a stâncii temporalului. 


Canalele semicirculare membranoase sunt situate în interiorul celor osoase, 
imitând configuraţia lor. Ele se deschid prin cele două extremităţi în utricula. Pe 
partea internă a ampulelor canalelor semicirculare membranoase se găseşte 
câte un mic repliu transversal, sub forma unor proeminențe, numite creste 
ampulare, în care ajung filetele nervoase dendritice din nervul vestibular şi în 
care se găsesc celule specializate, senzoriale ciliate şi de susţinere, alcătuind la 
un loc receptorul vestibular. Cilii celulelor senzoriale sunt cuprinşi într-o masă 
amorfă — cupida terminală. 


Nuclcii şi căile vestibulare 


Impresiile senzoriale recepționate de maculele utriculei şi saculei, precum 
şi de cupula terminală a crestelor orificiilor ampulare ale canalelor semicirculare, 

sunt culese de prelungirile dendritice ale neuronilor din ganglionul vestibular 
Scarpe (neuronul I). Trebuie de menţionat, că fiecare celulă senzorială este 
inervată de mai multe surse nervoase, mai mult ca atât, spre fiecare celulă 
senzorială se îndreaptă mai multe filete nervoase. Prin aceasta se explică 
rezistenţa înaltă a acestor celule la diverşi factori patogeni. De la nivelul maculelor 
statice sunt culese excitaţiile statice, care informează centrii vestibulari despre 
poziţia capului şi a corpului în repaus, iar de la nivelul cupulei crestelor statice 
cele care interesează echilibrul corpului în timpul mersului. Prelungirile axonice 
ale ganglionului vestibular Scapie constituie porţiunea vestibulară a perechii a 
VIII de nervi cranieni. împreună cu nervul cohlear, nervul vestibular iese din 
ureche prin conductul auditiv intern şi abordează trunchiul cerebral pe faţa lui 
laterală, la nivelul şanţului bulborahidian, ajungând în cele din urmă la ganglionii 
neurotici vestibulari (neuronul II). Cercetările contemporane au stabilit existenţa 
următoarelor nuclee ale nervului vestibular la nivelul trunchiului cerebral: 


e nucleul medial - Schwalbe; 

e nucleul superior - Bechterev; 

e nucleul inferior-Roller; 

e nucleul lateral -Deiters; 

e nucleul acoperişului. 

Aceste importante grupe de celule nervoase stabilesc diverse şi foarte 
importante legături fiziologice dintre aparatul vestibular al urechii interne şi di- 
verse porțiuni ale sistemului nervos. 

Cele mai importante legături se realizează cu: 

e nucleul tecti al vermelui cerebelului, cu predominanță de partea sa, 

numindu-se tractus vestibulo-cerebelaris; 

e nucleii nervului oculomotor, constituind tractus vestibulo-locomotor; 

e talamusul opticum şi mai rar prin intermediul acestuia se realizează 
legătura nervoasă dintre organul vestibular şi scoarța cerebrală (lobul 
temporal). Astfel ia naştere tractul vestibulo-talamo-cerebral; 

e măduva spinării, alcătuind tractul vestibulo-spinal; 

e centrii nervoşi vegetativi, formațiunea reticulară, nucleii nervului va- 
gus. 

între nucleii nervilor vestibulari există o legătură reciprocă. Centrul corti- 
cal al analizatorului vestibular se presupune a fi localizat în lobul temporal (zona 
UI) şi de o parte a lobului frontal, aproximativ aria 6 Spiogel. Până astăzi nu s-a 
stabilit traiectul legăturii dintre aparatul vestibular al urechii interne şi scoarţa 
cerebrală. 

Flurans în anul 1924 primul a presupus că canalele semicirculare alcătuiesc 
organul echilibrului. Experimentele lui Evald (1892) au demonstrat, că excitantul 

adecvat pentru fibrele nervoase din ampulele canalelor semicirculare este 
mişcarea unghiulară a omului. 

Prin aceste experimente au fost determinate următoarele caracteristici ale 
funcţionării receptorilor ampulari: 

1. Curentul endolimfatic din canalul semicircular lateral îndreptat către 
ampulă provoacă nistagmus spre urechea excitată, iar orientarea lui către 
extremitatea neampulară nistagmus spre partea opusă a urechii excitate; 

2. Direcţia curentului endolimfatic din canalul semicircular lateral spre 
ampulă prezintă un excitant mai puternic decât direcţia de la ampulă spre 
extremitatea neampulară. 

Pentru canalele semicirculare verticale aceste particularităţi sunt inverse. 

Fiecare celulă nervoasă are un fir nervos mobil - chinocil şi mai mult de 
40 imobili - stercocili. Toţi chinocilii cristelor din canalul lateral sunt situaţi în 
vecinătatea ampulei, iar din canalele verticale - mai aproape de extremitatea 
neampulară a canalelor semicirculare respective. 

Celulele senzoriale se excită numai în cazul când excitantul vine de le 
stercocilii crestelor către chinocili. In canalul lateral aceasta are loc atunci când 
endolimfa circulă dinspre ampulă, iar în cele verticale - către ampulă. 

în anul 1915 Vladimir Voiacec a descris "legea de fier" care prezintă impor- 
tanţă atât pentru cei bolnavi, cât şi pentru cei sănătoşi. 

I. Nistagmusul experimental în caz de rotaţie totdeauna are loc în planul 
rotației. Pentru excitarea receptorilor din canalul semicircular lateral este necesar 
de a stabili acest canal în planul rotației. Pentru aceasta este suficient să înclinăm 
capul înainte cu 30ş; pentru excitarea canalului semicircular anterior- cu 909, 
iar pentru a excita canalul semicircular posterior capul examinatorului trebuie 
înclinat din umeri cu 90ş. 

II. Direcţia nistagmusului totdeauna este opusă direcţiei mişcării endolimfei. 

Excitaţia maculei statice are loc la urnirea statoconiilor din loc sub influenţa 
oricărei puteri în stare să provoace o acceleraţie liniară. 

Excitanţi adecvaţi ai aparatului otolitic sunt: 

- începutul şi sfârşitul mişcărilor liniare; 

- acceleraţia şi încetinirea mişcărilor; 

- puterea centrifugă; 

- schimbarea poziţiei capului şi a corpul ui în spaţiu; 

- gravitația pământului care acţionează asupra aparatului otolitic, chiar 

şi în cazurile când corpul omului se află într-un repaus absolut. 

Există mai multe teorii cu privire la procesul de excitație a aparatului otolitic. 

I. Teoria Cvisca explică excitaţia receptorilor din maculele utriculară şi 
saculară prin presiunea statoconilor, exercitată asupra epiteliului maculei. 

II. Conform teoriei Magnusa, excitaţia receptorilor intervine în urma 
întinderii firelor neurosenzoriale. 

Aceste teorii sunt imprecise şi învechite. Microscopia electronică a 
demonstrat că în orice poziţie a capului în spaţiu se observă numai o deplasare 
tangenţială - mai bine zis paralelă cu suprafaţa maculei. Deci, excitantul adecvat 
al receptorului vestibular este acceleraţia mişcării unghiulare şi liniare. Pragul 
excitabilităţii aparatului vestibular se calculează prin înmulţirea accelerației (b), 
cu timpul acţiunii ei (t). Pentru canalele semicirculare pragul excitabilităţii îl 
constituie mişcarea unghiulară accelerată egală cu 0,12 = 2 /cm?, pentru aparatul 
otolitic pragul excitabilităţii reprezintă aproximativ 0,001 - 0,03 din valoarea 
gravităţii pământului (g). 

Din formula de calcul a pragului excitabilităţii observăm că acceleraţia 
aflată sub pragul senzaţiei, în caz că acţionează îndelungat şi repetat, poate 
provoca o reacţie furtunoasă. Deci, are loc macanismul de cumulaţie a excitaţiei 
aparatului vestibular. Pe de altă parte, atunci, când b = 20g, durata acţiunii 
acesteia nu mai are însemnătate, deoarece momentan apare catastrofa. 

Aparatul otolitic are o mare însemnătate în viaţa omului deoarece informează 
la timp organele respective despre poziţia corpului. Reflexele la nivelul maculelor 
utriculei şi saculei la om sunt diminuate în aşa măsură încât îi permite să ocupe 
în spaţiu poziţia de care are nevoie în momentul dat. De exemplu, omul poate 
dormi pe o parte, pe spate, cu faţa în jos, adică poate ocupa poziţii în care 
aparatul otolitic este supus unui excitant neobişnuit. In toate aceste poziţii omul 
se simte comod până în momentul, când excitantul depăşeşte pragul senzaţiei. 
In cazurile când acest prag este depăşit (ceea ce se întâmplă când mergem cu 
autobuzul, cu trenul, zburăm cu avionul sau călătorim pe o corabie) omul simte 
un disconfort. 

Ameţeala, greaţa, voma, abulia, apatia, senzaţia de frică, tristeţea, capaci- 
tatea de muncă scăzută sunt simptomele subiective principale prezente la oamenii 
supuşi unei suprasolicitări a aparatului vestibular. Se pot observa şi tulburări ale 
aparatelor cardiovascular, respirator, de termoreglare ş.a. Toate acestea se 
explică prin legăturile multiple ale aparatului vestibular cu diverse porţiuni 
anatomice şi funcţionale ale organismului. Menţionăm principalele dintre ele: 

1. Tractus vestibulo-spinalis prezintă calea descendentă de la nucleii 
vestibulari (lateral şi medial) spre coamele anterioare ale tuturor segmentelor 
măduvei spinării. Prin acest tract aparatul vestibular trimite impulsurile necesare 
către muşchii membrelor şi ale trunchiului pentru a păstra corpul în poziţia optimă; 

2. Tractus vestibulo-cerebelos. Acest tract conţine fibre nervoase 
aferente ce pornesc de la celulele nucleilor superior şi medial şi se îndreaptă 
către cerebel, precum şi fibre nervoase aferente de la acoperişul cerebelului, 

îndreptate către nucleii lateral şi inferior. înainte se considera că cerebelul 
alcătuieşte centrul aparatului vestibular. Astăzi majoritatea savanților sunt de 
părerea, că nu cerebelul este localizat în centrul analizatorului statocinetic: el 
poate doar frâna sau excita centrele vestibulare din trunchiul cerebral, schimbând 
caracterul şi mărimea reflexelor vestibulare. în acelaşi timp reflexele vestibulare 
nu sunt determinate de cerebel; 

3. Tractus vestibulo-longitudinalis înfăptuieşte legăturile dintre analiza- 
torul statochinetic şi nervii oculomotori; 

4. Tractus vestibulo-reticularis începe în nucleul medial şi se termină 
în nucleul nervului vag. Acest tract leagă analizatorul vestibular şi nucleii nervului 
vagus prin mijlocirea formaţiunii reticulare a trunchiului cerebral. 

5. Tractul vestibulo-cortical. Prin intermediul acestui tract în scoarţa 
cerebrală se formează senzațiile conştiente, provocate de excitaţia aparatului 
vestibular. 

Dereglările funcţiilor analizatorului vestibular se întâlnesc în cazurile de 
otită medie acută şi cronică, de afectare a urechii interne, în boli ale encefalului 
şi cerebelului, în bolile endocrine cu dereglări metabolice etc. Complicaţiile 
intracraniene de origine otogenă, precum şi unele tumori (neurinomul de acustic) 
de asemenea se răsfrâng negativ asupra aparatului vestibular. 

Vertijul (de la lat. vertera - învârtire, rotaţie). Principalele simptomc subiec- 
tive ale tulburărilor funcţiei aparatului vestibular sunt vertijul şi nistagmusul. 
Este un simptom subiectiv major în patologia vestibulară. în caz de vertij labirintic, 
bolnavul are senzaţia deplasării orizontale a obiectelor din jurul său, printr-o 
mişcare mai mult sau mai puţin rapidă. Alteori, din contra, i se pare că se 
învârteşte el însuşi. Adeseori crizele de acest fel sunt însoţite de greață, vărsături 
şi tulburări vasomotorii, însă fără pierderea cunoștinței. Vertijul se accentuează 
în caz de schimbare a poziţiei bolnavului. 

Nistagmusul, definit de Dejerine ca o tremurătură asociată a globilor 
oculari, prezintă un tip particular de mişcare, un reflex motor tonico-clonic 
caracterizat printr-o succesiune de oscilaţii ritmice, involuntare, scurte şi 
sacadate ale globilor oculari, ca urmare a contracţiilor coordonate ale muşchilor 
orbitali cu acţiune antagonistă. 

O asemenea mişcare sacadată nu este un fenomen specific ocular. El 
poate fi observat şi la alte organe mobile (capul, pleoapele, pavilioanele auricu- 
lare, vălul palatin, etc), dar cel ocular este mai bine studiat, fiind cel mai frecvent. 

Secusa nistagmică. Unitatea fundamentală a acestui fenomen particular, 
este alcătuită din două mişcări succesive: 

- componenta lentă - o deviaţie lentă a globilor oculari; 

- componenta rapidă - readuce ochii la poziţia lor iniţială. 

Prima mişcare este considerată ca reflex motor direct al excitaţiei 
vestibulare, iar cea de a doua - ca un reflex de corectare a devierii oculare. 

Nistagmusul poate fi: 

- spontan. Reprezintă o mişcare a globilor oculari, provocată de un stimul 
patologic cu sediul în labirint sub un alt nivel al analizatorului vestibular sau în 
creier, cerebel; 

- provocat de un stimul artificial (caloric, rotator, galvanic, pneumatic, 
opticocinetic, etc). Mecanismul de excitație prezintă o oarecare analogie cu 
mecanismul fiziologic. Acest tip de nistagmus este o expresie clinică, de ordin 
calitativ, a funcţiei vestibulare a celor două labirinte explorate separat, dar care 
în mod normal funcţionează împreună. 

Nistagmusul mai poate fi asociat sau disociat, când există deosebire între 
secusa nistagmică a US şi UD. în cazuri rare, patologice, se poate provoca un 
nistagmus prin comprimarea unei fistule labirintice. 

Nistagmusul poate fi caracterizat cantitativ şi calitativ: 

e caractere calitative: plan spaţial, direcție, frecvenţă, culminaţie, ritm; 

e caractere cantitative: amplitudine, durată, număr de secuse. 

Caracterele calitative: 

e Planul spaţial defineşte nistagmusul după direcţia axei în jurul căreia 
se rotesc cei doi globi oculari. Deosebim nistagmus orizontal (sau 
transversal), nistagmus vertical (sagital); nistagmus frontal (rotator); 
nistagmus diagonal (oblic) al cărui plan spaţial reprezintă rezultanta mai 
multor planuri ale orbitei. 

e Direcția este stabilită convenţional prin partea spre care se îndreaptă 
componenţa rapidă. De exemplu, în nistagmusul orizontal direcţia se 
determină după sensul orar sau aniorar al componentei rapide. 

e Frecvența prezintă raportul între numărul secuselor şi unitatea de timp 
(o secundă). Este o caracteristică fiziologică fundamentală (după Boys) 
a nistagmusului, expresie directă a intensității reflexului nistagmic Ea 
este în raport cu amplitudinea. 

e  Culminaţia caracterizează evoluţia nistagmusului, fenomen care se 
observă numai în nistagmusul termic. Torok îl denumeşte "culmina- 
tion". 


Semiologia otică 


Semnele subiective ale patologiei otice: 

e Durerea. Ea poate fi generată de o afecțiune inflamatorie a urechii 
(otită acută, cronică a urechii medii şi a conductului auditiv extern). în 
aceste cazuri durerea poartă denumirea de ofodinie. Atunci când 

bolnavul acuză dureri auriculare, dar obiectiv şi paraclinic nu se 
depistează careva patologie otică, această durere poartă denumirea de 
otalgie - durere auriculară reflectată din alte regiuni (rinofaringe, 
mezofaringe, nas, sinusurile paranazale etc). 
Hipoacuzia sau surditatea. 
Zgomotele (acufenele) auriculare. 

Otoreea. 

Vertijul. 
Dereglări de echilibru. 


Semnele obiective ale patologiei otice sunt: 


Hiperemie, infiltrație, edem, bombare a timpanului. 

Hiperemie, infiltraţie, edem al tegumentelor c.a.e. 

Hipoacuzie de transmisie - Rinne negativ, Weber lateralizat în urechea 
bolnavă, Schwabach prelungit. 

Hipoacuzie de percepţie - Rinne pozitiv, Weber lateralizat în urechea 
sănătoasă, Schwabach prescurtat. 

Febră, frisoane. 

Nistagmus. 


Malformaţiile şi anomaliile urechii 


Etiologie: 


cauze ereditare; 

infecţii materne în timpul sarcinii; 

folosirea medicamentelor teratogene în primele luni de sarcină 
(Thalidomida, unele antibiotice etc); 

traumatisme (mecanice, psihice); 

factori mutageni necunoscuţi; 

iradieri; 

alcoolismul părinţilor; 

tabagismul părinţilor; 

sifilisul părinţilor şi alte boli cronice. 


Malformaţiile urechii externe 


Malformaţiile urechii externe pot fi congenitale şi dobândite. Uneori ele 
sunt asociate cu anomalii ale altor organe (atrofii mandibJlare, paralizii faciale, 
"gura de lup” etc). 

Malformaţiile pavilionului auricular: 


agenezii; 

e anomalii de formă (ureche în ansă); 

e anomalii de mărime (volum). 

Se întâlnesc mai frecvent următoarele malformații: 

e Urechea în ansă (urechea bleaga, urechea decolată). Se carac- 
terizează prin depărtarea exagerată a pavilionului urechii din planul de 
inserţie mastoidian cu care formează un unghi aproape drept. Se poate 
întâlni urechea în ansă uni- sau bilaterală. Clinic prezintă un defect 
estetic. Tratamentul este chirurgical. 

e  Macrotia: pavilion exagerat de mare. Clinic reprezintă doar un incon- 
venient estetic. Tratamentul este chirurgical. 

e  Microtia: pavilion de dimensiuni mici. Clinic reprezintă un defect 
estetic. Tratamentul constă în aplicarea unor metode plastice. 

e  Anotia: pavilionul lipseşte. De cele mai multe ori coexistă cu atrezia 
c.a.e. Tratamentul este chirurgical. Se aplică pavilioane din material 
plastic (epiteze). 

e  Poliotia se caracterizează prin prezenţa unor muguri cartilaginoşi 
subcutanaţi cu localizare în regiunea pretragică. Tratamentul constă în 
ablaţia acestora. 

e  Fistulele congenitale îşi au sediul în regiunea pretragică (preauri- 
culară) şi înaintea helixului, mai rar în şanţul retroauricular. Clinic se 
observă curgerea permanentă din fistulă a unui lichid filant sau puru- 
lent. Tratamentul este chirurgical. 

e Diviziunea (despicătura) lobului are loc mai des la fete şi la femei 
care poartă cercei în urma unor traume. Tratamentul este chirurgical. 

e  Distrueţiile totale ale pavilionului cel mai frecvent sunt cele că- 
pătate în rezultatul traumelor, tumorilor, intervențiilor chirurgicale. 
Tratamentul este chirurgical. 


Malformaţiile conductului auditiv extern 

Atrezia poate fi membranoasă, dar de cele mai multe ori este osoasă. 
Tratamentul este chirurgical. 

Exostozele sunt cauzate de traumatisme, inflamații cronice, tulburări 
metabolice şi endocrine. Boala poate decurge asimptomatic până când nu se 
dezvoltă o impermeabilitate sonoră completă a c.a.e. In aşa cazuri se va stabili 
o hipoacuzie de transmisie, zgomote auriculare de timbru grav. Otoscopiapune 
în evidenţă exostoza. Tratamentul este chirurgical. 

Stenoza este strâmtarea lumenului c.a.e. Din punct de vedere clinic, 
stenoza poate evolua asimptomatic şi numai atunci când se închide c.a.e. apare 
o hipoacuzie de transmisie. Tratamentul depinde de gradul stenozei. Dacă 
stenoza este pronunţată, se aplică tratament chirurgical. 

Malformaţiile urechii medii 


Pot fi izolate sau să însoţească anomaliile c.a.e. şi ale urechii interne. 
Malformaţiile urecţrii medii constau în absenţa osişoarelor sau ele sunt fixate 
sau schimbate anatomomorfologic, ceea ce duce la o hipoacuzie de transmisie. 

Diagnosticul se stabileşte în baza anamnezei, otoscopiei, impendanţmetriei 
şi tomografiei computerizate. Diagnosticul diferenţial se face cu sechelele otice, 
otoscleroza, surditatea de percepţie. Tratamentul este chirurgical. 


Malformaţiile urechii interne 


Anomaliile urechii interne sunt frecvent ereditare, dar pot apărea şi ca 
consecinţă a acţiunii unor factori teralogeni, mai ales în timpul lunii a li-a de 
dezvoltare intrauterină, timp în care se diferenţiază urechea internă. Este bine 
cunoscută acţiunea virusului rubeolic şi citomegalic în afectarea epiteliului melcului 
şi al vestibulului şi acţiunea Streptomicinei, Thalidomidei şi a altor factori şi substanţe 
asupra dezvoltării nervului auditiv şi vestibular. Gentamicina, hipoxia, 
incompatibilitatea Rh, razele X de asemenea produc anomalii ale urechii interne. 


Traumatismele urechii 


Traumatismele urechii sunt frecvente. Acest fapt este condiţionat de 
legăturile anatomotopografice şi funcţionale dintre aparatele auditiv şi regiunile 
adiacente; fineţea structurilor tisulare ale acestui organ; sediul pavilionului urechii 
externe. Traumatismele pot interesa toate cele trei porţiuni ale aparatului acustico- 
vestibular: urechea externă, medie şi internă. 

Cel mai supus traumatismelor este pavilionul urechii. 

Simptomatologia: durere, hemoragii, plagă cu implicarea pericondrului şi 
a cartilajului în întregime. 

Tratamentul presupune: 

e toaleta plăgii; 

e aplicarea suturilor pe plaga produsă acum 6 ore; 

e antibiotice, antiinflamatoare, analgezice. 

In urma loviturilor pavilionului e posibilă formarea othematomului, care în 
dimensiuni nu prea mari se poate resorbi de sine stătător după bagijonarea cu 
tinctură de iod de 5% şi aplicarea unui pansament steril compresiv. Atunci când 
othematomul are dimensiuni mari, se va efectua puncţia cu evacuarea sângelui 
şi a chiagurilor, badijonarea cu soluţie de iod de 5% şi aplicarea pansamentului 
compresiv. în othematomul infectat se practică incizii prin care se elimină 
conţinutul abcesului şi se prescriu antibiotice, proceduri fizioterapice. 

Leziunile conductului auditiv extern sunt diverse. 'Traumaţii acuză durere 
de intensitate diferită, hemoragie. Tratamentul presupune calmarea durerii, 
oprirea hemoragiei. 

Arsurile şi degeraturile urechii externe de asemenea necesită un ajutor de 
urgenţă. Simptomul principal este durerea. Tratamentul include măsuri terapeutice 
generale (combaterea durerii cu antinevralgice, sedative) şi locale (închis cu 
pansament steril; deschis sub acţiunea razelor solux). Flictenele se deschid. 

Traumatismele urechii medii au un caracter grav deoarece de cele mai 
multe ori sunt consecinţe ale traumatismelor mixte. 

Tabloul clinic: dureri, hemoragie, hipoacuzie, zgomot auricular, ruptura 
timpanului sau hemotimpanum. 

Tratamentul: combaterea durerii, stoparea hemoragiei, antiinflamatoare, 
cardiotonice, vitamine, antiinfecţioase (antibiotice). 

Traumatismele urechii interne pot fi condiţionate de pătrunderea în labirint 
prin conductul auditiv extern a unui proiectil. 

Tabloul clinic: rănitul se află în stare de şoc, fără cunoştinţă, este palid, 
are respiraţia superficială şi rară. Dacă trauma nu este mortală, bolnavul îşi 
revine. 

Tratamentul: măsuri antişoc, toaleta regiunii lezate, antibiotice, ser 
antitetanic, dezintoxicante, vitamine, sedative. 

Fracturile stâncii pot fi: longitudinale, transversale, oblice şi atipice. 

Simptomatologia: şoc, cu păstrarea cunoştinţei, hemoragie, licvoree 
auriculară, echimoze înregiunea auriculară, mastoidiană, perforarea membranei 
timpanice. în fracturile transversale şi oblice labirintul este distrus în ambele 
segmente (cohlee şi vestibul), inducând o surditate de percepţie totală şi tulburări 
de echilibru. în fracturile longitudinale labirintul poate fi cruțat. 

Tratamentul: măsuri antişoc, ser antitetanic, sedative. 

Vibraţia, zgomotul, schimbările bruşte de altitudine, anoxia relativă, 
acceleraţiile liniare şi unghiulare prin acţiunea lor asupra analizatorului acustico- 
vestibular provoacă tulburări de auz şi de echilibru. Semnele clinice - hipoacuzie, 
dureri, vertij, vomă, greţuri. 

Barotraumatismele sunt cauzate de creşterea ori scăderea bruscă a presiunii 
în mediul extern (atmosferic sau lichidian). Semne clinice: congestie, otodinie, 
hipoacuzie, hemotimpan, ruptură a timpanului, surditate de tip transmisie. 

Tratamentul în caz de surditate prin compresiune constă în administrarea 
vasodilatatoarelor, în cheson se restabileşte permeabilitatea tubei auditive. 


Corpii străini ai conductului auditiv extern 


Corpii străini ai conductului auditiv extern prezintă în unele cazuri dificultăţi 
de diagnostic şi tratament, alteori necesită un tratament de urgenţă. 

Etiopatogenia. Corpii străini c.a.e. se întâlnesc deopotrivă la bărbaţi şi la 
femei, dar cu o frecvenţă mai înaltă la copii. Originea lor este variată: exogenă 
(obiecte mici, insecte, seminţe de floarea soarelui, de harbuz, porumb etc); 
endogenă (dopul epidemic şi dopul de cerumen). 

Simptomatologie: durere auriculară (otodinie) în caz de corp străin ascuţit; 
hipoacuzie de tip transmisie. Otoscopia pune în evidenţă prezenţa corpului străin 
în conductul auditiv extern (c.a.e.). 

Tratamentul expune extragerea corpului străin din c.a.e. Cea mai sigură, 
simplă este metoda lavajului (spălătura) c.a.e. 

înainte de a efectua spălătura c.a.e. medicul precizează dacă traumatizatul 
nu suferă de otită medie cronică supurată. în caz de otită medie cronică supurată 
şi în lipsa dereglărilor labirintice spălătura c.a.e. se poate face folosind dez- 
infectante, sau corpul străin se va extrage cu ajutorul unor instrumente speciale. 

Tehnica spălării c.a.e.: traumatizatul se aşază pe un scaun. Pe umărul lui 
se pune un şervet, iar pe acesta o tăviţă renală. Medicul ia seringa Guyon cu 
mâna dreaptă, iar cu degetul mare şi indicele mâinii stângi trage pavilionul urechii 
la maturi înapoi şi în sus, iar la copii înapoi şi în jos pentru a îndrepta direcţia 
c.a.e. Degetul mijlociu al mâinii stângi se aplică la capătul distal al seringii cu 
scop de a o fixa pe peretele postero-superior al conductului auditiv extern în 
timpul spălăturii. 

Apa sau soluţia dezinfectantă trebuie să fie de 36-37*C. Apa sau lichidul 
dezinfectant (Furacilină, Rivonol, Dioxidină, Miramistină etc.) se introduce în 

jeturi succesive spre peretele postero-superior. 

Dacă în c.a.e. a pătruns un corp animat, înainte de a-l extrage se instilează 
în ureche ulei vegetal sau alcool pentru a asfixia insecta. 

La sfârşitul spălăturii se efectuează otoscopia cu scop de a verifica efectul 
spălăturii şi de a înlătura rămăşiţele de lichid din c.a.e. 


Otită externă difuză 


Otita externă difuză este o afecțiune care se localizează pe pavilion, 
conductul auditiv extern, uneori cuprinde şi țesuturile periauriculare, cu adenopatii 
regionale. 

Etiologia. Inflamaţia pielii conductului este determinată de o iritaţie locală, 
care poate avea cauze multiple, cele mai frecvente fiind următoarele: 

- scurgerile auriculare, întreţinute de otite medii supurate; 

- eczemele infectate ale conductului auditiv; 

-  Furunculozele persistente ale conductului auditiv; 

-  iritaţiile mecanice locale ale tegumentelor conductului cu chibrituri, 

scobitori, ace de păr etc; 

- combustiile sau plăgile conductului; 

- macerarea tegumentelor conductului de către corpi străini auriculari 

persistenți şi iritarea acestora în timpul manevrelor de extragere a lor; 

- introducerea în conduct a unor substanţe medicamentoase iritante aşa 

ca soluţii de acid fenic, apă oxigenată, nitrat de argint, instalaţii prelungite 
cu penicilină ce distrug germenii gram-pozitivi, exacerbând astfel virulenţa 
germenilor gram-negativi (bacilul piocianic). 

Simptomatologia. Otita externă difuză poate fi uni- sau bilaterală. Din 
punct de vedere subiectiv, bolnavul acuză la început o mâncărime intensă însoţită 
de o senzaţie de tensiune şi căldură la nivelul conductului. Dacă afecțiunea 
progresează, apar dureri vii, care iradiază în hemicraniu şi se exacerbează în 
timpul masticaţiei. Apăsarea asupra tragusului se dovedeşte mai puţin dureroasă 
decât în furuncul. Temperatura corpului este subfebrilă sau normală. In perioada 
de debut examenul obiectiv pune în evidenţă un conduct cu pereţii infiltrați, cu 
tegumentele de culoare roşie. Epidermul conductului prezintă eroziuni epiteliale 
fine sub formă de lamele şi o secreție la început seroasă, apoi purulentă. 

într-un stadiul mai avansat fenomenele inflamatorii se accentuează, tumefacţia 
tegumentelor conductului se măreşte şi produce obstrucţia acestuia. Pielea 
conductului este îngroşată şi prezintă fisuri şi ulceraţii din care se scurge o secreție 
purulentă de culoare galbenă-verzuie. Pereţii de asemenea sunt îngroşaţi, acoperiţi 
cu epidermis descuamat şi puroi, ceea ce duce la îngustarea lumenului conductului 
auditiv sau chiar şi la obstruarea lui. în proces se include şi timpanul: el se acoperă 
cu epidermis descuamat şi puroi, din care cauză examinarea lui este imposibilă. 
Ganglionii pre-, retro- şi subauriculari sunt tumefiaţi, sensibili la presiune şi dacă 
nu se efectuează un tratament corect, pot se abcedeze. 

Evoluţia otitei externe difuze în formele acute este descrisă de St. Gârbea 
(1987) în felul următor: fenomenele evoluează pe o perioadă de 2-3 săptămâni 
şi retrocedează spontan sau în urma tratamentului aplicat. în formele prelungite 
şi cronicizate, în care nu s-a aplicat un tratament corect, se pot produce cicatrizări 
vicioase urmate de o stenoză a conductului auditiv extern. Pe lângă formele 
clinice descrise se pot întâlni şi otite externe în cursul unor boli infecțioase sau 
virotice, aşa ca otita externă hemoragică gripală şi otita externă difterică. De 
asemenea se poate produce inpetiginizarea pavilionului urechii şi tegumentelor 
pre- şi retroauriculare. 

Diagnosticul se pune în baza anamnezei, simptomatologiei, examenului 
obiectiv, rezultatelor examenului radiologie. 

Diagnosticul diferenţial se face cu: 

- eczema conductului auditiv extern, care prezintă o simptomatologie 

asemănătoare, dar în care pruritul este mai intens şi leziunile au un 
aspect caracteristic. Eczema urechii, în cele mai multe cazuri, nu se 

limitează numai la conduct, ci se extinde şi asupra pavilionului şi şanţului 
retroauricular; 

-  furunculul conductului auditiv extern, în special cu otita furunculoasă, 
diagnosticul căreia este mai uşor de stabilit, deoarece durerea în fu- 
runculoză este mai accentuată, iar tumefacţia conductului nu are aspectul 
difuz, caracteristic otitei externe; 

-  erizipelul urechii, care are o simptomatologie şi aspect caracteristic; 

-  otitele medii supurate acute diagnosticarea cărora nu prezintă dificultăţi, 
acestea prezentând un început mai zgomotos, cu scurgeri muco-purulente 
şi hipoacuzie mai accentuată. în cazul când există reacţie ganglionară 
şi edem retroauricular se pune problema diagnosticului diferenţial cu 
otomastoidita acută; 

- otita externă difterică, în cazul căreia se constată secreție auriculară 
sero-sanguinolentă murdară, pereţii conductului violacei, exulceraţi şi 
uneori acoperiţi cu membrane false şi edem periauricular, care poate 
masca adenopatia, prezenţa barilului Loeffler în secreția auriculară. 

Tratamentul este medicamentos şi constă în administrarea de antibiotice 

şi antiinflamatoare pe cale generală şi locală (D. Sarafoleanu, 1997). 

Antibioterapia trebuie să vizeze anihilarea unuia din germenii cauzali amintiţi. 

Antibiograma este obligatorie. în lipsa acesteia se va administra o antibioterapie 
antistafilococică pe cale generală. Local se va urmări efectuarea zilnică sau cel 
puţin o dată la două zile a unei toalete riguroase, de preferat prin aspirarea secreţiilor. 
Se vor instila sub formă de picături sau pe meşe soluţii de Rivanol 2%; Cloramină 
1%; Dalibaur; alcool 80°; Fenosept. Pentru tonificarea organismului se va face 
calciu; vitaminoterapia (A, D, C), precum şi helioterapia; colecţiile purulente se 
vor inciza şi drena. în cazul otitelor externe difuze suprainfectate cu piocianic 
rezistent la antibiotice se va recurge la terapia cu vaccinuri standarde sau preparate 
de autovaccin. In aceste cazuri se recomandă abţinerea de la administrarea 
antibioticelor, deoarece piocianicul pe de o parte rezistă acţiunii lor, iar pe de altă 
parte antibioticele distrug flora locală obişnuită, care este în măsură să menţină un 
echilibru ecologic al regiunii, distrugând piocianicul. Ca tratament local se 
recomandă toaleta c.a.e. şi aplicarea unor soluţii antiseptice. 


Cefalosporinele în asociere cu ciproflaxacina s-au dovedit a fi eficiente în 
tratamentul contemporan al otitelor externe suprainfectate cu piocianic. 


Furunculul conductului auditiv extern 


Furunculul conductului auditiv extern este determinat de inocularea florei 
patogene fie la nivelul foliculilor pilosebacei, fie la nivelul glandelor sebacee ale 
porțiunii cârtilaginoase a conductului. 

După datele lui D. Sarafoleanu (1997), afecțiunea este destul de frecventă, 
prezentând un microabces al unuia sau câtorva foliculi pilosebacei. Se întâlneşte 
în special la copii mai vârstnici (7-15 ani), cu posibilităţi mai mari de localizare 
a infecțiilor şi constituie o formă de otită externă. 

Etiologia şi patogenia. Boala apare de regulă pe leziunile tegumentelor 
conductului auditiv extern produse de gratajul cu chibritul, cu acul, cu degetul, 
sau este declanşată de baia în apă poluată, sau apare pe fondul unei otite medii 
pruriginoase. 

Flora microbiană, care infectează tegumentele pavilionului şi conductului, 
este reprezentată, în ordinea frecvenţei, de stafilococul piocianic, proteus, 
streptococ, colibacili. Excesul de sebum şi stagnarea cerumenului pot favoriza 
exacerbarea virulenţei saprofite locale. Factori favorizând locali sunt eczemele 
constituţionale, reacţiile alergice locale determinate în special de pulverizările 
medicamentoase. Factori favorizanţi ai maceraţiilor locale sunt căldura, dopurile 
de vată, bolile de piscină, supuraţia urechii mijlocii. Factorii favorizanţi generali 
diminuează rezistenţa organismului. Printre acestea se numără: diabetul zaharat, 
tuberculoza, surmenajul accentuat, convalescenţa, alergia etc. 


Anatomia patologică. Furunculul conductului auditiv extern este situat la 
nivelul conductului cartilaginos şi respectă porţiunea sa osoasă unde nu există 
foliculi pilosebacei. 

Simptomatologia. Din punct de vedere subiectiv, simptomul principal îl 
constituie durerea, care este foarte vie, furunculul fiind considerat cea mai 
dureroasă afecţiune otică. Durerea apare de timpuriu, iradiază în hemicraniu şi 
se exacerbează în timpul mişcărilor de masticaţie. Bolnavul, în funcţie de etapa 
evolutivă a furunculului, acuză o stare generală alterată şi insomnii provocate 
de durere. Din punct de vedere funcţional, bolnavul poate avea şi o uşoară 
hipoacuzie, în cazul când furunculul produce o obstrucţie mai accentuată a 
conductului. Se mai înregistrează febră şi frisoane. La palparea regiunii 
periauriculare se constată o adenopatie satelită. Otoscopia pune în evidenţă 
prezenţa pe unul din pereţii conductului auditiv extern a unei tumefacţii uşor 
reliefate, la început roşie, apoi centrată de un punct gălbui. După o perioadă de 
timp furunculul creşte în volum, se edemaţiază şi provoacă o obstrucţie parţială 
a conductului. Prezenţa mai multor furuncule determină o inflamație difuză a 
conductului şi o obstrucţie accentuată a acestuia. 


Furunculul ajuns la maturitate se poate deschide spontan; dacă aceasta nu 
are loc el se va deschide chirurgical, lăsând să se scurgă conţinutul purulent de 
culoare galbenă-verzuie şi cremoasă. în caz de periadenită, inspecția regiunii 
periauriculare arată o împăstare şi o congestie a tegumentelor cu-şanţul 
retroauricular şters şi pavilionul îndepătrat. 

Palparea şi tracţiunea pavilionului sunt dureroase. Durerea la presiune este 
în funcţie de localizarea furunculului în conduct: dacă este localizat pe peretele 
anterior durerea se manifestă la apăsarea tragusului; în situarea posterior- 
superioară durerea este mai accentuată în regiunea retroauriculară, iar în 
localizările pe peretele inferior este sensibilă regiunea sublombară. 

Evoluţia furunculului este variată. Este posibilă reabsorbția, însămânţarea 
de vecinătate cu apariţia mai multor furuncule ce formează o adevărată otită 
externă furunculoasă foarte persistentă şi rebelă la tratament. Uneori infecția 
poate pătrunde prin fisurile Santorini în glanda parotidă, ceea ce duce la inflamaţia 
acesteia. Des în procesul inflamator se include şi țesutul adipos antero- şi 
posteroauricular. 

Complicaţiile se întâlnesc mai frecvent la copii şi sunt rezultatul netratării 
furunculelor apărute şi nerespectării regulilor igienice. Dintre acestea menţionăm 
reproducerea furunculului, limfadenita periauriculară sau chiar septicemia 
stafilococică. 

Diagnosticul se pune ţinând cont de caracterul otalgiei (precoce, violentă 
şi accentuată la masticaţie), localizarea procesului supurativ pe porţiunea externă 
cartilaginoasă a conductului auditiv şi absenţa simptomelor de otită medie (timpan 
integru, auz normal sau aproape normal). 

Diagnosticul diferenţial se face cu următoarele afecţiuni otice: 

- otită externă eczematoasă, în care bolnavul nu acuză dureri vii ca în 

cazul furunculului, ci mai mult o senzaţie de prurit auricular; 

- otită externă difuză. Aceasta se extinde şi la nivelul pavilionului şi în 
şanţul retroauricular. Diagnosticul este mai dificil în cazurile în care 
otita externă se complică cu o furunculoză; 

-  otitele medii supurate acute. Furunculul se deosebeşte de acestea prin 
aspectul puroiului, caracterul durerii, aspectul timpanului şi gradul 
hipoacuziei; 

-  adenita sau parotidita fistulizată. în cazul acestor afecţiuni apăsarea 
regiunii pretragiene măreşte secreția auriculară; 

- în caz de limfadenita retroauriculară, diagnosticul diferenţial va fi făcut 
cu mastoidita acută. Dacă furunculul coexistă în aceste cazuri cu o 
otită medie supurată, diagnosticul diferenţial este mai dificil. Caracterul 
tumefacţiei retroauriculare şi aspectul şanţului retroauricular uşurează 
diagnosticul: în mastoidita tumefacţia este situată în regiunea retro- şi 
supraauriculară, iar în adenita furunculoasă-în regiunea retrosubauri- 
culară. Şanţul retroauricular este şters în mastoidita, în timp ce în adenita 
furunculoasă se menţine. 

Tratamentul furunculului se face în funcţie de evoluţia sa clinică. La început 

se poate încerca un tratament abortiv, cu introducerea în conduct a meşei îmbibate 

în alcool de 60", Liquor van Swieten, sau prin atingere uşoară a furunculului cu 
tinctură de iod sau nitrat de argint. Pentru atenuarea durerii se recomandă 
antinevralgice, raze ultrascurte cu scop antiflogistic, pansamente umede. 

îp perioada de abcedare, furunculul se incizează cu galvanocauterul în 
locul cel mai proeminent. Se recomandă băi auriculare cu soluţii antiseptice 
(alcool boricat), cu antibiotice: Penicilină, Aureocicline, Cloramfenicol. La 
tratamentul local se va adăuga un tratament general susţinut de autovaccin, 
vitaminoterapie, fizioterapie. 


Erizipelul pavilionului urechii 


Este o inflamație acută a tegumentelor pavilionului şi prezintă, de regulă, 
propagarea pe ureche a unui erizipel facial. 

Diagnosticul se stabileşte în baza examenului obiectiv: tegumentele 
pavilionului şi ale regiunilor învecinate sunt roşii, lucioase, separate de zonele 
sănătoase prin burelete erizepelos. Pe alocuri apar zone flictenulare. 

Diagnosticul diferenţial se face cu pericondrita şi condrita pavilionului urechii 
şi a conductului auditiv extern, afecţiuni ce nu antrenează lobul auricular. 

Tratamentul este general şi local. Cel general constă în administrarea pe- 
nicilinei, antihistaniinicelor, antiinfiamatoarelor şi vitaminelor. Local se aplică 
comprese cu rivanol de 1-2%. 


Otita medie acută (OMA) 


Este o afecţiune generată de o inflamație acută a mucoasei urechii medii, 
care cuprinde concomitent toate compartimentele urechii medii: cavitatea 
timpanică, tuba auditivă (Eustache), aditus ad antrum, antrul şi sistemul de celule 
pneumatice ale procesului mastoidian. 

Etiopatogenie. Cauza determinantă a bolii în majoritatea cazurilor este 
infecția, care poate fi de origine virală, bacteriană, micotică, asociere de diverşi 
factori patogeni. 

Infecția virală micşorează imunitatea locală şi generală a organismului, 
asigurând condiţii pentru exacerbarea agenţilor bacterieni. Se ştie, că infecția, cât 
de agresivă n-ar fi, nu va provoca îmbolnăvirea dacă asupra organismului n-ar 
acţiona diverşi factori predispozanţi. în cazul OMA factori predispozanţi sunt: 

A. Factori de ordin general: 

1. Boli infecto-contagioase (gripa, rujeola, poliomielita, tuberculoza, 
scarlatina etc). 

2.  Substratul alergic. 

3. Tulburări endocrino-metabolice şi imune. 

4.  Adenoidism. 
5. Carenţă de vitamine sau avitaminoza. 
6. Alimentaţia artificială a copilului etc. 

B. Factori de ordin regional: 

1. Bolile acute şi cronice ale nasului şi sinusurilor paranazale. 
2. Bolile rinofaringelui. 
3. Bolile tubei auditive, mai ales obstrucţia. 

C. Factori de mediu: 

1. Clima. 
2.  Variaţiile de temperatură şi umiditate. 
3. Poluarea aerului. 

D. Condiţiile nefavorabile de viaţă şi activitate. 

Mecanismul de dezvoltare a OMA. Unul sau mai mulţi factori favorizând 
dereglează echilibrul existent dintre organism şi mediul înconjurător, astfel se 
creează condiţii în care germenii saprofiţi devin foarte ofensivi, diminuând şi 
mai mult imunitatea locală şi generală. Ca rezultat se dezvoltă OMA. 

Deci OMA este consecinţa următorului lanţ etiopatogenic: 

1. Impermeabilitatea tubei auditive. 

2. Agentul patogen. 

3. Factorii favorizând. 

4. Diminuarea imunităţii generale şi locale. 


Căile de pătrundere a infecţiei în urechea medie 


1. Trompa lui Eustache este calea cea mai frecventă. De aceea OMA se 
atestă cu preponderență la bolnavii ce suferă de catar al căilor respiratorii 
superioare. 

2. Calea sanguină. Această formă de otită se întâlneşte la bolnavii de 
gripă sau alte boli infecțioase. 

3. Calea limfatică. 

4. Lezarea membranei timpanice în caz de traumatism. 

5. Microspaţiile dintre oasele craniului vaselor sanguine şi nervi. 

Anatomia patologicul Procesul inflamator debutează cu o fază congestivă, 
care trece apoi într-o fază supurativă. Aceasta condiţionează dezvoltarea unei 
colecţii purulente în cavitatea timpanică. Schimbările patomorfologice se 
manifestă prin hiperemia şi edemaţierea mucoasei urechii mijlocii, dilatarea 
vaselor sanguine, îngroşarea mucoasei de 20-30 ori, ulcerarea mucoasei, 
imbibiţia mucoidă, infiltraţia microcelulară, aglomerarea exsudatului, dereglarea 
metabolismului celular. Timpanul se edemaţiază, se îngroaşă, se ulcerează, se 
infiltrează. Toate acestea duc la perforaţia lui. 

Clasificarea otitelor medii acute 


La Sesiunea Internaţională a Asambleei Ocrotirii Sănătăţii (Geneva, 1974), 
otitele medii au fost clasificate în felul următor: 

-  otitele medii acute; 

-  otitele medii subacute; 

-  otitele medii cronice. 

Colegii de specialitate din România clasifică OMA astfel: 

- OMA microbiană; 

- OMA nemicrobiană. 

Se mai întâlnesc şi alte clasificări. De pildă: 

- otita medie acută perforativă; 

- otita medie acută neperforativă. 

Deoarece frecvenţa OMA este în funcţie de vârsta bolnavului, distingem 
următoarele forme de OMA: 


- OMA a sugarului; 

OMA a copilului; 

- OMA a copilului care a depăşit vârsta de 5 ani; 
- OMA necrozantă; 


- OMA a bolilor infecțioase; 
OMA a bătrânilor; 
OMA a dismetabolicilor. 


Tabloul clinic şi evoluţia OMA 


Simptomatologia OMA depinde de caracterul şi virulenţa infecţiei, 
imunitatea organismului, faza evolutivă a bolii, vârsta bolnavului, prezenţa la 
bolnavul respectiv a altor boli concomitente, precum şi de tratamentul aplicat. 

OMA evoluează în trei faze: preperforativă, perforativă şi de regenerare 
(postperforativă sau de vindecare). 

Perioada preperforativă corespunde invaziei microbilor în căsuţa 
timpanică, producerii şi acumulării exsudatului purulent în urechea medie. 
Simptomul patognomonic: otodinie bruscă, violentă, pulsatilă, profundă, exacer- 
bată de deglutiţie, iradiată în întregul masiv cranio-facial de partea urechii bolnave. 
Paralel apar tulburările funcţionale -hipoacuzia de tip transmisie (proba Rinne 
negativă, proba Weber - lateralizată în urechea bolnavă, proba Schwabach 
prelungită în urechea bolnavă). Aceşti bolnavi acuză acufene (zgomote), amețeli, 
cefalee, vărsături, agitaţie. Starea bolnavului este profund alterată, atacată de 
febrilitate (39-41 °C), însoţită de frisoane. Se constată astenie, inapetenţă, 
tahicardie, insomnie. 

Examenul otoscopic indică congestia şi hiperemia difuză a membranei 
timpanice, care este de culoare roşie aprins, intens vascularizată de-a lungul 
mânerului ciocănaşului (ftg. 48) şi membranei Schrapnell (fig. 49). Reflexul 


luminos al timpanului lipseşte. Aspectul timpanului nu este acelaşi la toţi bolnavii. 


El Nahaza cu vârsta bolnavului şi cu starea anterioară a timpanului (fig. 50, 51). 


Fig. 49. Congestia vaselor sangvine 
ale membranei Schrapnell şi a 
mânerului ciocănaşului. 


Fig. 48. Congestia vaselor sangvine 
de-a lungul mânerului ciocănaşului. 


Fig. 50. Hiperemia difuză a membranei Fig 51. Bombarea membranei 
timpanice. timpanice. 


Astfel perioada perforativă se caracterizează prin apariţia perforaţiei 
spontane a timpanului, asigurându-se drenajul căsuţei timpanice, ceea ce duce 
la o ameliorare vădită a stării generale a bolnavului. Durerea otică şi senzaţia 
de tensiune otică se atenuează, febra scade sau dispare complet. Insă persistenţa 
hipoacuziei şi apariţia unui nou simptom - otoreea - atenționează că bolnavul 
nu s-a vindecat. Controlul otoscopic scoate în evidenţă prezenţa secreției, care 
din serosanguinolentă, la început, devine purulentă şi poate ocupa tot conductul. 
După apariţia perforaţiei, timpanul este mai puţin hiperemiat şi bombat, dar 
prezintă o perforaţie ale cărei dimensiuni şi localizări variază în funcţie de modul 
în care s-a produs şi de sediul principal al procesului supurativ. 


Perioada postperforativă. în această perioadă toate simptomele subiective 
şi obiective cedează sau dispar treptat. Starea generală se normalizează. Otoreea 
devine mucoasă şi din ce în ce mai puţin abundentă. Timpanul nu este hiperemiat 
şi infiltrat. Reperele timpanului revin la normal. Perforaţia începe să se închidă. 
Febra şi otodinia, cefaleea, insomnia şi alte simptome dispar. De regulă OMA 
se vindecă după 2-4 săptămâni. 


Formele anatomomorfologice şi clinice ale OMA 


Se deosebesc următoarele forme: supraacută, acută, subacută şi lentă. 
Prima e mai rar întâlnită, evoluează grav, antrenând toate segmentele aparatului 
auditiv, generând panotita. 

Cea mai frecventă este forma acută. Formele subacută şi lentă se întâlnesc 
la adulţi ca o consecinţă a infecţiei cu pneumococul mucos. 


OMA a nou-născutului 

Este o afecţiune rar întâlnită. Apare de regulă la a 3-a săptămână după 
naştere şi este generată de pătrunderea lichidului amniotic în căsuţa fimpanică 
şi de infecțiile nazofaringiene. Diagnosticul este foarte dificil, deoarece lipseşte 
anamneză, copiii nu pot prezenta localizarea durerii. Otoscopia poate prezenta 
erori, deoarece prezenţa lichidului amniotic şi a țesutului mixoid în cavitatea 
timpanică nu pennit examinarea completă a stării cavităţii timpanice. La aceşti 
copii timpanul este îngroşat, opac şi are o poziţie mai mult orizontală, decât 
verticală. Conductul auditiv este mult mai îngust decât la maturi şi la copiii mai 
mari. 


/ OMA la sugari şi copiii mici 
Etiopatogenie: streptococi, pneumococi, stafilococi, virusuri etc. Factorii 
favorizanţi sunt particularităţile anatomomorfologice şi funcţionale ale 
organismului copilului în general, şi ale urechii în particular; şi anume: copiii 


195 


suportă frecvent boli infecțioase, în cutia timpanică se află ţesut mixoid, tuba 
auditivă este mai scurtă, dreaptă, permanent deschisă şi are o direcţie orizontală, 
imunitatea locală şi generală redusă, fac deseori pusee de rinite, adenoidite etc. 

Simptomatologie. Simptomul principal - durerea în ureche - este mai 
pronunţat la copiii mici şi poate lipsi la sugari. Copilul este neliniştit, refuză 
sânul, are insomnie, învârteşte capul, iar la vârsta de 5-7 luni micuțul se apucă 
cu mâna de urechea bolnavă. In sânge se atestă leucocitoză. Oroscopia prezintă 
unele dificultăţi condiţionate de particularităţile anatomice ale urechii la această 
vârstă. 

La sugari şi copiii mici avem de a face cu otoantrită, otomastoidită şi cu 
meningismul, cu semne generale preponderent. De obicei boala începe acut, 
temperatura corpului se ridică la 39 - 41*C. Uneori se observă următoarele 
sindroame: toxic, respirator, digestiv, nervos etc. întrucât la copii timpanul este 
mai gros se complică perforaţia, precum şi diagnosticul: la copii nu se poate 
observa niciodată un tablou otoscopic caracteristic celui descris la maturi. 

OMA la bătrâni se întâlneşte mai rar şi se desfăşoară sub o formă subacută, 
otodinia este mai puţin violentă, febra moderată 38*C, starea generală suportabilă. 
Membrana timpanică din cauza sclerozării nu se înroşeşte. Perforaţia rareori 
se produce spontan. 

OMA a bolilor infecțioase 

Dintre aceste otite cele mai frecvente sunt: 

OMA gripală. Se înregistrează în timpul epidemiilor de gripă. Simpto- 
matologia este cea a gripei şi a otitei acute. Otoscopia pune în evidenţă prezenţa 
flictenelor de culoare violacee-închisă pe suprafaţa membranei timpanice, în 
fundul conductului auditiv extern (ftg.52). 

OMA scarlatinoasă se întâlneşte rar. Se deosebesc trei forme: 

e Timpurie. Apare în primele zile ale bolii şi coincide cu faza enantemică a 
scarlatinei. 

e Necrozantă. Este însoţită de leziuni 
timpano-mastoidolabirintice evidente cu 
caracter necrozant şi provoacă labirintită, 
afectarea nervului facial. 

e Tardivă. Se întâlneşte mai des în 
perioada de convalescenţă. 


Fig. 52. Flictene violacee ale 
membranei timpanice în otita gripală. 

OMA difterică apare ca o complicaţie a difteriei faringiene. Se stabilesc 
puroi şi false membrane în conductul auditiv extern. 

OMA meningococică este foarte gravă prin faptul prinderii nervului 
cohlear de ambele părţi, urmată de surditatea de percepţie definitivă (cofoză). 
Cele mai multe cazuri de surdomutism căpătat au fost generate de meningita 
cerebrospinală. 

OMA parotidică (urliană) poate ataca toate componentele urechii. In 
conductul auditiv extern infecția descendentă dintr-o parotidită supurată, pătrunde 
în c.a.e. peretele inferior (fantele Duverney), simulând un furuncul al c.a.e. Pe 
calea tubei auditive infecția ajunge în cavitatea timpanică, provocând o otită medie 
acută obişnuită. Urechea internă de asemenea este atacată de virus. 

OMA pneumonică se întâlneşte în toate perioadele pneumoniei. Infecția 
se răspândeşte pe cale tubulară din rinofaringe şi pe cale hematogenă. 

OMA morbidică, tifică, erizipeloasă, varicelică şi altele se caracteri- 
zează prin simptomatologia bolii infecțioase generatoare şi de simptomele 
subiective şi obiective ale OMA. 

Complicaţiile: antromastoidita, labirintită, afectarea n.facial, tromboflebita 
sinusului lateral, meningită, abces extradural, abces subdural, abces cerebral şi 
cerebelos, bronhopneumonii, sepsis etc. 

Diagnosticul se va pune în baza anamnezei, otoscopiei, consultaţiilor spe- 
cialiştilor (infecţionist, neuropatolog etc) şi a examenului de laborator. 

Diagnosticul diferenţial se face cu: otita externă, otita medie cronică 
supurată (OMCS) în stare de acutizare. 

Tratamentul otitelor medii poate fi: medicamentos, chirurgical şi profi- 
lactic. 

Tratamentul medicamentos are ca scop combaterea durerii, înlesnirea 
resorbției exsudatului, drenarea puroiului, restabilirea permeabilităţii tubei audi- 
tive şi recuperarea funcţiei auditive şi întruneşte măsuri locale şi generale aplicate 
în concordanţă cu fazele evolutive ale bolii. Otitele medii acute ale sugarului şi 
ale copilului mic, precum şi otitele acute însoţite de o alterare vădită a stării 
generale, otitele medii acute provocate de bolile infecțioase se tratează în condiţii 
de spital. Vor fi spitalizaţi şi bolnavii care nu pot beneficia de un tratament 
adecvat şi complet la domiciliu. 

în faza preperforativă tratamentul va viza, în primul rând, cauza bolii (infecția 
şi obstrucţia nazală) şi va consta din: instilaţii sau pulverizaţii nazale cu substanţe 
vasoconstrictoare şi dezinfectante, aplicaţii calde în regiunea otomastoidiană; 
medicaţie antialergică; vitamine, Analgină, Amidopirină, Aspirină, Sedalgină, 
Pentalgină etc. Este recomandată administrarea Auralganului (otic solution) 

Principalele forme de otite care impun instituirea unui tratament antibiotic 
sunt: OMA a sugarului şi a copilului mic, otitele acute însoţite de alterarea vă- 
dită a stării generale, OMA din bolile infecțioase (scarlatină, rujeolă, varicelă), 
otoreea persistentă (mai mult de o săptămână). Tratamentul antibiotic, odată 
instituit, trebuie urmat timp de 7-10 zile. El va fi suprimat numai după îndepli- 
nirea criteriilor de vindecare (restabilirea anatomofuncţională a timpanului, nor- 
malizarea stării generale). 


Alegerea antibioticului va fi făcută, în principiu, în funcție de antibiograma 
efectuată după apariţia perforaţiei sau timpanotomie. Antibioterapia trebuie să 
fie etiotropă şi asociată, masivă, neîntreruptă, prelungită şi completată eventual 
cu diverse medicamente. 

Sunt recomandate următoarele grupe de antibiotice şi chimioterapice: 

e  Beta-lactaminele, Penicilinele şi Cefalosporinele. 

e  Macrolidele, azalidele sau lincosamidele. 

e  Sulfamidele (Co-trimoxazolul). 

Preparatele de elecţie sunt: 

e  Amoxiclavul - intravenos sau oral. 

e  Augumentinul. 

e  Cefalosporine orale (Ceftibuten, Cefpodoxim proxetil, Cefaclor, Cefixim, 

Cefuroxim acetil era). 

e  Fritromicină sau macrolide noi (Claritromicină, Azitromicină); 

e  Lincosomidele (Lincomicină, Clindamicină). 

Aminoglicozidele sunt interzise în antibioticoterapia otitelor medii. în otitele 
grave, mai ales la copii, se vor administra asocieri de antibiotice. In caz de 
infecţii anaerobe se administrează Metronidazol. Până la primirea rezultatului 
examenului microbiologic sau când acesta nu poate fi efectuat din careva mo- 
tive, se administrează unul sau două din antibioticele enumerate mai sus. în 
otitele medii grave se administrează Lincomicină sau Clindamicină + 
Cotrimoxazol până la obţinerea datelor bacteriologice, iar în formele severe 
este preferabilă o asociere bacteriocidă energică: Amoxiclav (Augumentin) + 
Cefiazidim + Metronidazol. în infecțiile cu stafilococul meticilinrezistent se indică 
Vancomicină + Fuzidină. în otitele provocate de bacilul piocianic se administrează 
Piperacilină (Tazobactam) sau Imipenem + Ceftazidim. în meningita otogenă 
penetrează bariera hematoencefalică Cloramfenicolul, Rifampicina, 
Cotrimoxazolul, Ceftriazonul şi Imipenemul. 


Tratamentul chirurgical. Odată formată, colecţia de puroi va trebui ur- 
gent drenată prin timpanotomie, fără a se aştepta perforarea spontană, care, de 
cele mai multe ori, este prost plasată (în membrana Schrapnell) şi insuficientă 

Indicaţiile timpanotomiei presupun cauze locale şi generale. Cele locale sunt 
reprezentate prin dispariția punctelor de reper ale timpanului, bombarea lui, 
persistența sau exacerbarea durerilor otomastoidiene, accentuarea hipoacuziei şi 
apariția de amețeli şi vertijuri (reacție labirintică). Cele generale sunt: febra (38,5— 
39,5°C), eventual frisonul, fotofobia, cefaleea, redoarea uşoară a cefei, grețuri 
(semne de iritație meningială), prostrația şi insomnia. Bineînţeles, pentm practicarea 
timpanotomiei nu se va aştepta formarea întregului cortegiu simptomatic amintit. 
Prezența câtorva din simptomele enumerate este suficientă pentru a justifica 
executarea ei. Este mai bine ca timpanotomia să se facă cât mai repede posibil, 
fără a se aştepta spargerea spontană, însă nu în faza de cruditate a otitei. In 
formele grave hipertoxice, cu simptomatologia generală alarmantă, timpanotomia 
se poate face chiar în primele ore după instalarea otitei. 

Tehnica timpanotomiei (paracenteză). Timpanotomia este o operație 
simplă, însă extrem de dureroasă. Ea se va efectua cu respectarea tuturor 
regulilor asepsiei şi antisepsiei. Conductul auditiv se va curăța şi dezinfecta cu 
ajutorul unor mici tampoane de vată sau meşe îmbibate cu alcool. Anestezia, de 
regulă locală, se va face prin aplicarea unui tamponaş de vată îmbibat cu soluţie 
de Cocaină, Dicaină. Efectul anesteticului se determină după schimbarea culorii 
timpanului, care devine asemănătoare cu cea "a plăcii mucoase”. La copiii de 
2-10 ani şi la adulţii hipersensibili se poate recurge la anestezia generală. Incizia 
se face cu timpanotomul. Locul de elecţie este cadranul postero-inferior al 
timpanului, între mânerul ciocănaşului şi cadrul timpanic. Incizia se face de jos 
în sus, cât mai largă posibil şi cu transversarea tuturor straturilor timpanice. 
După executarea timpanotomiei, în conduct se introduce o meşă de tifon sterilizat. 

Accidentele posibile în timpul executării timpanotomiei: traumatizarea pielii 
conductului auditiv extern, secţionarea corzii timpanice şi a mușchiului scăriţei, 
lezarea promontoriului şi a ferestrelor labirintice, luxarea scăriţei şi deschiderea 
unui golf jugular, în caz de procedenţă neacoperită de strat osos. 

După timpanostomie se aplică pe larg băile auriculare făcute de 2-41 ori pe 
zi cu soluţii antiseptice, neiritante, de temperatura corpului. După reducerea 
supuraţiei se pot instila medicamente cu acţiune cicatrizantă asupra timpanului 
(alcool de 70°). 

Destul de eficiente sunt: undele ultrascurte, razele infraroşii în doze anti- 
inflamatorii. Pe lângă efectul lor analgezic, ele înviorează circulaţia periferică, 
contribuind în mod real la resorbția infiltratului inflamator endootic. 

Pentru susţinerea stării generale se vor administra vitamine (A, B, P, C, E 
şi D). Bolnavul va respecta starea de repaos, în caz de necesitate la pat, şi un 
regim igienodietetic corespunzător. în timpul tratamentului va fi controlată în 
mod regulat funcţia, iar după cicatrizarea timpanului se va recurge la instalaţii 

tubare şi masajul vibrator al timpanului pentru a asigura permeabilitatea tubei 
auditive şi mobilitatea timpanică. 

Tratamentul profilactic constă în sanarea focarelor cronice de infecţie, 
tratamentul bolilor cronice şi crearea condiţiilor bune de trai şi de muncă. 


Otomastoidita 


Orice otită medie acută vizează şi mastoidă. în cazul când procesul infla- 
mator atinge numai mucoasa antrului şi celulele mastoidiene, avem o mastoidită 
secundară. Otomastoidita adevărată presupune prezenţa obligatorie de leziuni 
osteitice la nivelul celulelor antromastoidiene, cu topirea septurilor intercelulare. 
Extinderea procesului patologic asupra mastoidei şi lezarea osului este favorizată 
de următorii factori: 

-  virulenţa înaltă a agentului patogen; 

- starea generală alterată a bolnavului; 

-  incomoditatea drenajului colecţiei; 

- structura anatomică a mastoidei. Mastoidă pneumatică cu celule mari, 
cu septuri intercelulare subțiri şi comunicaţie largă între ele contribuie 
într-o măsură mai mare la propagarea şi adâncirea procesului supurativ 
osos, decât cea spongioasă şi scleroasă; 

- tratamentul neraţional al otitei medii acute (în special întârzierea 
timpanotomiei). 

In practică mastoidită urmează otita şi interdependenţa dintre ultima şi 
complicaţia mastoidiană nu poate fi negată. De cele mai multe ori, focarul infecțios 
iniţial îşi are sediul în nazofaringe, de unde, pe calea trompei, pătrunde în căsuţa 
timpanică şi de aici prin aditus adantrum în grupurile celulare antro-mastoidiene, 
unde se dezvoltă osteoflegmonul mastoidian. 

Anatomia patologică. Se înregistrează următoarele modificări ana- 
tomomorfologice: în faza iniţială hiperemia şi congestia mucoasei otoantrale, 
lipsa leziunilor osoase. In faza mai avansată a bolii (2-3 săptămâni de la instalare), 
vasele intradiploice se trombează, țesutul osos este invadat de osteoclaste, apar 
infiltraţii cu celule rotunde, septurile intercelulare se topesc, formând focare 
multiple de osteită care prin confluenţa lor alcătuiesc osteoflegmonul sau 
empiemul endomastoidian, abces intraosos adevărat. 

Simptomatologie. Reapariţia durerii la un anumit timp după instalarea 
otitei medii cu caracter pulsatil, radieri înspre vertex, regiunile mastoido-occipitală, 
temporală şi orbito-dentară însoţite de hemicranie cu exacerbări nocturne şi 
insomnie sunt indici ai contaminării mastoidiene. De asemenea poate reapărea 
febra, înregistrând valori de 38-39*C. 

în caz de instalare bruscă a otomastoiditei, mai ales la copii, febra depăşeşte 
cota de 39°C şi este însoţită de vărsături, greţuri. Durerile locale sunt violente, 
deseori se constată prezenţa unui torticolis, scurgerea auriculară devine abundentă 
şi se produce o alterare marcată a stării generale. Persistenţa şi intensificarea 
durerilor cu deosebire la nivelul punctului antral şi la marginea posterioară a 
mastoidei indică agravarea leziunilor endomastoidiene şi necesitatea unei 
intervenţii operatorii de urgenţă. Examenul otoscopic arată prezenţa de puroi în 
conductul auditiv extern în cantitate abundentă care după toaleta conductului se 
reface uşor. Membrana timpanică este modificată, lipsită de orice punct de 
reper cu o perforaţie. în unele forme de otomastoidita calibrul conductului auditiv 
extern se modifică ca urmare a căderii peretelui postero-superior cu predilecție 
în porţiunea lui profundă. Căderea peretelui postero-superior indică prezenţa 
unui proces osteilic la nivelul masivului facial şi este considerată pe bună dreptate 
ca un semn patognomonic de diagnostic cu indicație operatorie certă. Examenul 
funcţional pune în evidenţă: proba Rinne negativă, proba Weber lateralizată în 
partea bolnavă şi proba Schwabach prelungită. Starea generală a bolnavului 
este alterată. Hemograma indică un oarecare grad de anemie cu leucocitoză. 
Radiografia în incidenţa Şuier constată voali sau opacifiere, distrucţii sau chiar 
o cavitate în procesul mastoidian. 


Formele anatomo-clinice ale otomastoiditei 


Otomastoiditele se clasifică după mai multe criterii: 
a) După caracterul evoluţiei deosebim forma supraacută, subacută şi latentă, 
mastoidite tară supuraţie auriculară (primitive) şi cu supuraţie întârziată; 
b) După agentul patogen; 
c) în funcţie de grupul celular afectat de procesul supurativ distingem otomastoidita: 
- temporală (temporozigomatică); 
- cervicală, descrisă de Bezold (abcesul substernocleido-mastoidian); 
- occipitală (postero-inferioară). Ia naştere, prin includerea în procesul 
supurativ a grupelor celulare posteroinferioare (retrosinusiene); 
-  Jugo-digastrică, numită şi mastoidită cu exteriorizare bazilară şi latero- 
faringiană (John Dunn şi Mouret); 
-  petrozita. Caracteristic pentru această formă este triada lui Gradinego: 
D otita medie acută; II) trigeminita cu cefalee pronunţată; III) strabism 
şi diplopie. 
Uneori este posibilă spargerea stratului cortical al mastoidei cu deschide- 
rea spontană a colecţiei de puroi din mastoidă. în aşa caz se dezvoltă abcesul 
subperiostal. 

Antrita este o inflamație a antrumului. Deoarece dezvoltarea procesului 
mastoidian se încheie abia la vârsta de 2-3 ani, până atunci putem vorbi de o 
otoantrită şi nici într-un caz de otomastoidită. Antrita este favorizată de alimentaţia 
artificială a copilului, hipotrofie, bronhopneumonie etc. Se disting două forme de 
antrita: pronunţată şi lentă. Diagnosticarea afectării este dificilă, fiind necesară 
o anamnezie minuțioasă, un examen fizic complet şi un examen radiologie. 

Tratamentul poate fi medical şi chirurgical. Tratamentul conservator constă 
din toaleta urechii afectate, aplicarea antisepticilor, antibioticelor şi antiinfla- 
matoarelor. în caz de ineficientă a terapiei medicale, este indicată intervenţia 
chirurgicală: antrotomia ori antromastoidotomia. 

Indicaţiile necondiționate pentru intervenţie chirurgicală: 

- abces subperiostal; 

- complicații endocraniene; 

-  mastoidită Benzold; 

-  zigomatică; 

-  petrozită. 

Tehnica antrotomiei şi mustoidotomiei. Se face trepanarea apofizei 
mastoide cu deschiderea antrului, îndepărtarea focarelor osteitice endo- 
mastoidiene şi asigurarea unui bun drenaj. Anestezia poate fi locală sau generală. 

Se disting următoarele faze operatorii: incizia ţesuturilor moi în şanţul 
retroauricular; deperiostarea regiunii mastoidiene cu evidenţierea punctelor de 
reper (linia temporală, spina lui Henle, peretele posterior al conductului auditiv 
extern şi vârful mastoidei. Acest triunghi se numeşte triunghiul lui Şipo); 
trepanarea corticalei externe şi descoperirea antrului, situat la o adâncime de 

1,5-2 cm; căutarea şi chiuretarea focarelor osteitice endomastoidiene; toaleta 
plăgii; suturarea plăgii sau aceasta se lasă deschisă, aplicarea pansamentului. 

Prognosticul poate fi considerat favorabil, otita acută putându-se vindeca 
chiar spontan cu restitutio ad inregrum mortofuncţională. Diagnosticarea la 
timp, aplicarea unui tratament complet şi adecvat fac posibilă reducerea 
complicaţiilor şi favorizează un prognostic pozitiv. 

Profilaxia otitei medii acute trebuie începută încă de viitoarea mamă, care 
e obligată să respecte normele igienice, să se alimenteze raţional şi calitativ, să 
evite bolile infecțioase. Tratamentul cu antibiotice şi alte medicamente care pot 
duce la intoxicații şi alergie trebuie aplicate cu o mare prudenţă. 

Profilaxia otitelor presupune depistarea şi asanarea cât mai precoce a 
focarului adenoidian şi a altor focare, suflarea corectă a nasului, dezinfectarea 
nazofaringiană sistematică în cursul epidemiilor de gripă şi alte boli transmisibile. 
Crenoterapia, climatul heliomarin, exerciţiile fizice în aer liber, înviorarea funcțiilor 
metabolice şi călirea organismului constituie nişte factori importanţi în prevenirea 

supuraţiilor auriculare la copiii cu diateză exsudativă (limfatism). Acestor copii 
li se vor administra calciu, polivitamine, untură de peşte şi preparate 
iodoarsenicale. 

în plan profesional se vor lua măsuri speciale de protecţie a muncii 
persoanelor care lucrează în încăperi reci şi umede, la altitudini mari şi joase. 
Aceste persoane vor fi de asemenea supuse unor examene medicale periodice. 


Otita medie cronică supurată (OMCS) 


Această afecţiune prezintă mare pericol în primul rând pentru bolnavi 
deoarece simptomatologia otică în cazul de faţă este slab pronunţată sau lipseşte 
definitiv, din care cauză bolnavii nu se adresează la medic. Alţi bolnavi ignorează 
otoreea, acufenele şi hipoacuzia sau se adresează la medic doar la acutizarea 
procesului inflamator în ureche, sau în caz de complicaţie otogenă. 

Simptomatologia generală: cefalee, slăbiciune generală, febră, tahicardie, 
bradicardie etc, simptome caracteristice şi altor boli. Diagnosticarea întârziată 
sau incorectă, va duce la consecinţe foarte şi foarte grave, chiar şi la moartea 
bolnavului. 

OMCS este consecinţa puseelor de OM A suportată în copilărie. De cele 
mai multe ori bolnavii nu pot concretiza cauza şi factorii favorizând care au dus 
la îmbolnăvire. Nu sunt excluse cazurile când OMCS are de la bun început un 
caracter lent, o evoluţie cronică, cu o simptomatologie subiectivă şi obiectivă 
non caracteristică pentru OMA. 

Mecanismul de dezvoltare a OMCS este complex şi diferă de la caz la 
caz. însă se poate descrie o schemă teoretico-practică a patogeniei OMCS. 

Otita medie acută schimbă susceptibilitatea urechii medii faţă de diferiţi agenţi 
ai mediului înconjurător, care în aceste condiţii îşi pot realiza posibilităţile patogene 
faţă de urechea medie. Agenţi cauzali sunt: infecția aerobă, anaerobă, gram- 
negativă, gram-pozitivă şi mixtă, streptococii, stafilococii, pneumococii, bacilul Koch, 
micoplasmele, hlamidiile, leghionela, richettsiile (microbi intracelulari), Pseudomonas 
aeroginoza (agentul patogen cu o capacitate de multiplicare foarte rapidă, pro- 
duce hemolizine, colagenază, nuclează, limfază, exoenzime, pretează, elastază, 
leucocitinază şi alţi factori care măresc permeabilitatea vaselor sanguine). 

Un rol important în dezvoltarea OMCS îl au modul de viaţă, alimentarea 
populaţiei, condiţiile de trai şi de lucru, starea imunităţii locale şi generale a 
organismului. 

Aşadar, întru dezvoltarea OMCS este necesar de a deregla echilibrul dintre 
organism şi microorganism. Acest lucru are loc atunci când factorii favorizând: 
răceala, alimentaţia neraţională, condiţiile de viaţă şi infecția- atacă organismul 
uman. 

Clasificarea OMCS 


Se cunosc 4 forme de OMCS: 

-  benignă: mezotimpanită, otoree benignă, otoree tubară, OMCS - simplă; 

- malignă: epitimpanită, otoree fetidă, OMCS propriu-zisă, OMCS - 

colesteatomatoasă; 

-  mezoepitimpanită sau epimezotimpanită; 

-  OMCS la bolnavii care anterior au suportat o intervenţie chirurgicală 

pe ureche, iar otoreea şi hipoacuzia persistă şi îl deranjează pe bolnav. 

La baza acestei clasificări s-a pus sediul perforaţiei. în OMCS - 
mezotimpanită, perforaţia are loc în pars tenza - mezotimpanum. în OMCS 
forma epitimpanală, perforaţia are loc mparsflacida (epitimpanum). A treia 
formă include o perforaţie marginală sau o perforaţie ce ocupă atât mezotimpanul, 
cât şi epitimpanul, sau sunt mai multe perforaţii. 

La schimbările patomorfologice descrise mai sus, se asociază afectarea 
mucoasei tuturor componentelor urechii medii. Supuraţia cronică provoacă 
proliferarea țesutului conjunctiv, dând naştere la formaţiuni granuloase, la polipi 
cu predilecție pe marginea perforaţiei, pe care uneori o astupă, favorizând 
retenţia purulentă. în OMCS, preponderent în cea epitimpanală, are loc afectarea 
țesutului osos şi formarea colesteatomului. Colesteatomul, osteita, polipii şi 
granulaţiile - atribute ale epitimpanitelor, precum şi sediul perforaţiei în 
epitimpanum ce defavorizează drenarea urechii medii, condiţionează caracterul 
malign al OMCS. 


Tabloul clinic şi evoluţia bolii 


OMCS simplă se caracterizează printr-o otoree mucopurulentă, hipoacuzie 
de transmisie. Starea generală nu este alterată. Otoscopic se determină o 
perforaţie largă antero- sau posteroin- 
ferioară mpars tenza a timpanului; puroi 
filant şi păstrarea inelului timpanic 
(flg.53). Prin perforaţie uneori se vede 
mucoasa promontoriului, care este 
infiltrată, îngroşată. 


Fig. 53. Perforaţia membranei 
fimpanice în pars tensa. 

Evoluţia este benignă. 

Diagnosticul diferenţial se face cu OMCS - epitimpanită. Mezotimpanită 
se deosebeşte de epitimpanită prin: 

e Sediul perforaţiei - în pars tensa, pe când în epitimpanită perforaţia 

are loc în pars flacida. 

e Prezența cariesului, coles-teatomului, granulaţiilor, polipilor şi a puroiului 

fetid - sunt caracteristice epitimpanitelor. 
Tratamentul OMCS simple este preponderent medical şi include 
următoarele măsuri terapeutice generale, locale şi profilactice: 
1. Crearea şi asigurarea condiţiilor pentru efectuarea drenajului cuvenit 
al cavităţii timpanice atât prin intermediul conductului auditiv extern (c.a.e.), 
cât şi prin funcţionarea normală a tubei auditive. Se vor înlătura polipii, granulaţiile 
din c.a.e. şi din cavitatea timpanică. în caz când perforaţia este mică sau din 
cauza edemului care nu asigură drenajul suficient se administrează pe meşe în 
ureche sol. Adrenalină 0,1 % pentru a produce vasoconstricţia şi a mări perforaţia. 
Ablaţia polipilor şi a granulaţiilor se realizează de medicul otorinolaringolog. 
2. Permeabilizarea tubei auditive prin administrarea în nas a vaso- 
constrictoarelor: Naftizină, Galazolină, Efedrina sau Adrenalină 0,1% de câteva 
ori pe zi. 
3. Toaleta c.a.e. şi a cavităţii timpanice cu meşe sau tampoane de vată 
sterilizată. După aceea se fac instilaţii sau chiar spălaturi auriculare, efectuate 
zilnic sau chiar de câteva ori pe zi. 
4. Folosirea locală a diverselor medicamente cu efect dezinfectant, astrin- 
gent, antiseptic, antibacterian, antifungic, bactericid, cicatrizant, hemostatic etc. 
e  Hydroperitul prezintă un amestec de peroxid de hidrogen şi uree sub 
formă de comprimate. Conţine 35% de peroxid de hidrogen. Dintr-o 
comprimată se prepară 15ml (o lingură) de apă oxigenată de 3%. Se 
utilizează local, introducâdu-se în c.a.e. şi cavitatea timpanică cu meşe, 
tampoane sau cu pipeta. 
e  Miramistina. Soluţie de 0,01% în flacoane de 1 OOmi, 500ml. Se introduce în 
c.a.e. şi cavitatea timpanică sau se efectuează spălaturi auriculare. 

e  Vagotil. Polycresulenum (complex de acid metacrezol-sulfuric şi 
formaldehidă) 36g în 1 OOml de apă distilată. Se utilizează local în c.a.e. 
şi cavitatea timpanică sub formă de soluţie obţinută prin diluarea a 
10-15ml soluţie în 1 litru de apă. Are acţiune bactericidă, fungicidă, 
hemostatică, astringentă, cicatrizantă şi cauterizantă. Se aplică pe gra- 
nulaţiile sau suprafeţele sângerânde din c.a.e. sau cavitatea timpanică. 

e  Nitrofurai (Furacilină) se utilizează extern - 1 comprimat la 1 OOm de apă. 

e Verde de Briliant, soluţie alcoolică de 1%. 

e  lodinol. Compoziţie: lodum I g, Kalii iodatum 3g, Vehiculum ad 1000 ml. 
Soluţie de uz extern în flacoane. 

e  Tinctură de gălbenele. Aplicaţii locale pe locurile lezate. 

e  Tinctură de propolis. în flacoane-picurătoare de 25ml. După înlăturarea 
puroiului din c.a.€. şi din cavitatea timpanică se introduc tampoane 
îmbibate cu tinctură de propolis sau se picură în ureche câte 1-2 picături 
de 3-4 ori pe zi. 

e Acid boric. Soluţie alcoolică de 3% în flacoane-picurătoare de 25ml. 
Se administrează câte 3-5 picături în c.a.e. de 2-3 ori pe zi. 

e  Oticum. Flacoane a lOml. Câte 3-4 picături în c.a.e. de 3 ori pe zi cu 
efect analgezic şi antiinflamator. 

e Nitrat de argint de 2-10% pentru atingerea granulaţiilor. 

e Antibiotice după rezultatul antibiogramei şi aprecierea sensibilităţii 
microbiene la antibiotice. Se exclud antibioticele din grupa aminoglicozi- 
delor (Streptomicina, Tobramicina, Gentamicina, Kanamicina, Amica- 
cina, Netilmicina etc). 

e  Dioxidina de 1% în fiole de 10 ml. Se introduc în c.a.e. meşe îmbibate 
cu dioxidina sau se spală urechea cu această soluţie. 

e In unele cazuri se folosesc preparate hormonale - Prednisolon; fermenţi 
- Tripsină, Chimiopsină. Se va manifesta o precauţie deosebită la folo- 
sirea locală a hormonilor, fermenţilor şi altor medicamente care pot 
pătrunde in urechea internă, condiţionând o labirintită sau chiar o surditate 
de percepţie. 

5. Asanarea focarelor cronice de infecţie: caria dentară, adenoidita cronică, 

amigdalita cronică, rinosinusitele cronice, deviația de sept nazal etc. 

6. Tratamentul chirurgical se va aplica atunci când OMCS simplă nu va 
ceda sub acţiunea tratamentului conservator bine pus la punct. Se va ţine cont 
de hipoacuzie şi eventualele complicaţii. 

7. Tratament general: proceduri fizioterapice-unde ultrascurte, vitamino- 
terapie, calmante, antihistaminice. 

8. Fortificarea organismului prin alimentaţie regulată şi rațională, exerciţii 
fizice. 

9. Antibioterapia generală în asociere cu medicaţia antiinflamatoare, 
antihistaminică ş.a. Se va administra în funcţie de starea generală a bolnavului, 
mai ales în acutizarea OMCS simple. 


OMCS propriu-zisă (epitimpanita) 
Este o afecţiune condiţionată de un proces inflamator supurativ cronic din 
urechea medie, cu predilecție din epitimpanum, care interesează nu numai 
mucoasa urechii medii, ci şi țesutul osos, cu perforaţia timpanului în pars flacida, 

cu formarea colesteatomului, creşterea granulaţiilor şi a polipilor. Evoluţia bolii 
este totdeauna imprevizibilă. De multe ori duce la complicaţii endocraniene. 

Simptomatologia OMCS malignă sau propriu-zisă este asemănătoare cu 
cea a OMCS simplă şi anume: otoree, hipoacuzie, acufene. în unele cazuri 
bolnavii acuză cefalee, insomnie, slăbiciune generală. 

Otoscopia depistează prezenţa în c.a.e. a puroiului cu aspect albicios, 
cremos, murdar, sanguinolent şi fetid. 

Diagnosticul se stabileşte în baza caracterului fetid al puroiului, prezenţa 
perforaţiei în epitimpanum. în unele cazuri în lichidul de spălătură se constată 
lamele strălucitoare de colesteatom. 

Diagnosticul diferenţial se face cu OMCS simplă, tumorile urechii, 
otomicoza, tuberculoza şi sifilisul urechii medii. 

Tratamentul OMCS propriu-zisă este preponderent chirurgical. Uneori 
se admite un tratament conservator asemănător cu cel al OMCS simple. în caz 
de ineficientă a tratamentului conservator se va trece la cel chirurgical. în funcţie 
de răspândirea şi caracterul leziunilor, se va efectua una din variantele operaţiilor 
pe ureche: aticotomia, evidarea petromastoidiană parţială sau totală, aticoantro- 
tomia. 

Profilaxia acestei forme de OMCS constă în condiţii decente de viaţă, 
alimentaţie normală; tratamentul adecvat şi la timp al otitei medii acute, profilaxia 
bolilor infecțioase, tuberculozei; asanarea focarelor cronice de infecţie şi 
asigurarea unui tratament adecvat al bolnavilor cu boli cronice: diabet zaharat, 
alergie, nefropatii, hepatite etc. 


Complicaţiile otitelor medii 


Prezintă afecţiuni secundare generate de o otită medie (acută sau cronică) 
care se manifestă ca o boală a întregului organism înglobând simptome subiective 
şi obiective otice şi complicațiile respective. 

Complicaţiile otitelor constituie un capitol foarte important nu numai al 
otorinolaringologiei contemporane, dar şi a medicinei în general deoarece: 

e se întâlnesc şi în zilele noastre, iar diagnosticarea lor este dificilă. 

Simptomele acestor afecţiuni coincid cu manifestările multor altor boli; 

e tratamentul de asemenea prezintă multe rezerve; 

e  letalitatea este destul de înaltă, de la 14-35%. 

Foarte important este faptul că etiopatogenia, simptomatologia, principiul 
de diagnostic, tratament şi profilaxie sunt comune pentru toate complicațiile 
otice, ceea ce are importanţă anume pentru medicii de familie. 


De exemplu, dacă bolnavul acuză cefalee pronunţată, afazie anamnesticâ, dereglări 
ale nervilor cranieni şi medicul de familie suspectă un abces cerebral otogen, atunci 

obligatoriu la bolnav trebuie să persiste şi semnele otitei medii: otoree, hipoacuzie, 
acufene ş.a., deoarece, meningita otogenă este inevitabil însoţită de dereglarea auzului 
şi schimbări ale timpanului. 


Etiopatogenie. Complicaţiile otitelor medii sunt cauzate de aceiaşi agenţi 
patogeni care cauzează şi otitele medii acute: stafilococi, streptococi, pneumococi 
ş.a. In complicațiile generate de otitele medii cronice supurate, în afară de microbii 
deja numiţi, mai pot fi depistaţi: bacilul piocianic, pneumobacilul, Klebsiella, 
Pseudomonas aeruginosa, proteul, colibacilul, diferiţi anaerobi, bacilul Koch, 
ş.a. Virusurile de asemeneajoacă un rol important în etiopatogenia complica- 
iilor otogene, deoarece în unele cazuri ei provoacă otita respectivă (acută), în 
altele reîncălzesc otita medie cronică supurată. 

Căile de pătrundere a infecției: 

e  percontinuetatem; 

e  dehiscenţele; 

e conductul auditiv intern, apeductul cohleei (mai des) şi al vestibulului; 

e hematogenă; 

e  limfogenă; 

e traumatică; 

e mixtă. 


Clasificarea complicațiilor 

Complicaţiile se clasifică după următoarele criterii: 

a). Localizarea procesului patologic: 

- Complicaţii generate de afectarea unor structuri morfologice ale osului 
temporal: mastoidită, labirintită, afectarea nervului facial. 

- Complicaţii endocraniene: abcesul extra- şi subdural, abcesul cerebral 
şi cerebelos, tromboflebita sinusului lateral cu sau fără sepsisul otogen, 
meningită. 

b). După raportul lor cu dura mater: 

-  Intradurale (abces durai cerebral şi abces cerebelos, meningită). 

-  Interdurale (tromboflebita sinusului lateral). 

- Complicaţii situate în afara durei mater (labirintită, petrozită, mastoidită 
şi afectarea nervului facial). 

La unii bolnavi sunt prezente mai multe complicaţii otogene. De exemplu: 

meningită cu abces cerebral sau abces cerebelos; tromboflebita a sinusului la- 
teral, meningită otogenă şi abces cerebral ş.a. 


Mastoidită 


Această afecţiune a fost descrisă Ia capitolul OMA. 

Labirintită 


Prezintă inflamaţia labirintului, fiind numită de unii specialişti ca otită internă. 
Infecția ajunge în labirint prin intermediul ferestrelor ovală sau rotundă. 

Modificările morfologice. Se evidenţiază 4 faze în evoluţia labirintitei: 

I- inflamaţia congestivă, reacţia labirintică, labirintită inductivă; 

II - exsudativă - secreție abundentă şi formarea exsudatului - edem şi 

hidrops al labirintului; 

III - supurativă - microbii pătrund în labirint, se distrug celulele urechii 

interne; 

VI - labirintită necrozantă - tromboza labirintică. 


Clasificarea  labirintitelor 

- După etiologie: specifice şi nespecifice. 

- După criteriul patogenic: timpanogene, meningogene, limfogene, 

traumatogene, mixte. 

- După tabloul clinic: acută şi cronică (evidentă, latentă). 

- După caracterul răspândirii procesului patologic: labirintită circumscriptă 

şi difuză. 

- După caracterul patomorfologic: labirintită seroasă şi necrozantă. 

Tabloul clinic şi evoluția bolii 

în funcţie de aspectul clinic deosebim: 

-  labirintite acute precoce care apar în primele 2-3 zile de boală; 

-  piolabirintită - labirintită precoce gravă supurată; 

-  labirintită tardivă - apare între 7 şi 30 zile de la debutul otitei acute; 

-  labirintitele acute survenite în cursul omes. 

Simptomatologia specifică de bază a labirintitei este următoarea: 

- vertij însoţit de greață, vărsături; 

- nistagmus periferic; 

- hipoacuzie de tip percepţie; 

- acufene; 

- dereglări neurovegetative (transpiraţii, paloare etc). 

Starea bolnavului este alterată. Diagnosticul în caz de tablou clinic tipic nu 

este dificil. 

Tratamentul va fi conservator şi chirurgical, în primele două forme - 
congestivă şi exsudativă-excepţional, conservator: antibiotice, antiinflamatoare, 
antiedemice, antihistaminice, regim la pat, în caz de indicaţii -paracenteză. în 
formele supurativă şi necrotică - chirurgical - mastoidotomie sau evidarea 
petromastoidiană în funcţie de forma otitei (acută sau cronică) care a cauzat 
labirintită. Se asociază şi tratamentul medicamentos. 

Afectarea nervului facial 


Leziunea celei de a 7-a pereche de nervi cranieni are drept consecinţă 
paralizia muşchilor feţei de partea lezată. 

Etioputogenie: 

e afecțiunile auriculare-otitele medii; 

e traumatisme: intraoperatorii, accidentale; 

e postoperator, după un tamponament,; 

e toxică; 

e  virotică; 

e paralizie facială "a frigore" - un virus neurotrop + răceala duc la edemul 

ganglionului geniculat; 

e vasculară; 

e  tumorală; 

e mixtă. 

Patogenie. Compresiunea este principalul mecanism al afectării nervului 
şi influențează prin: edem, vasodilatație, tensiunea căsuţei timpanice, înfundarea 
unei eschile osoase. 

Tabloul clinic şi evoluția bolii depind de: 

e locul în care a fost lezat nervul; 

e natura leziunii; 

e factorul determinant. 

In mod general afectarea facială se traduce clinic printr-o asimetrie marcată 
a feţei. 

De partea paralizată: 

> fruntea este netedă; 

5* sprânceana este coborâtă; 

> pleoapa inferioară este coborâtă; 

>e buza superioară atârnă; 
şanţul nazolabial este şters; 
închiderea buzelor este imposibilă; 
ochiul lăcrimează; 
în timpufplânsului, vorbirii sau râsului partea paralizată nu participă la 
mişcările feţei, păstrând aceeaşi "linişte de piatră”; 
> ochii nu pot fi închişi; vorbirea este îngreuiată; 

S*  fluieratul este imposibil; 

> mişcările gurii (arătarea dinţilor, tragerea buzelor) se execută doar cu 
partea sănătoasă; 

> ingestia de lichide este dificilă; 

> Fenomenul descris de Charles Belle: rotația globului ocular în sus şi în 

afară se caracterizează prin deficitul de închidere a pleoapei cu absenţa 
ridicării în sus a globului ocular; 
>  hiperacuzie, ca urmare a paraliziei m. stapedian. 
Această simptomatologie este caracteristică pentru leziunile n.facial în 
traiectul său intrapietros, în casa timpanului, leziuni cu precădere otologice. 
Tratamentul. Poate fi conservator şi chirurgical în funcţie de mai multe 
circumstanţe. 
în caz de otită medie acută se poate efectua paracenteza, mastoidotomia 
asociată cu antibioterapie, medicaţie antiinflamatoare, antiedemică, disensi- 
bilizantă, dezintoxicantă şi vitamine mai ales din grupul B şi C. în clinicile spe- 
cializate se pot aplica şi alte metode: decompresia n.facial, procedee chirurgicale. 


Abcesul extradural sau epidural. 
Pahimeningita supurată 


Abcesul extradural este o colecţie purulentă situată pe faţa externă a dura 
mater cerebrală sau cerebeloasă. El poate fi deschis, în cazul când comunică 
cu procesul osteitic generator, şi închis (mai rar), închistat, dacă propagarea 
infecţiei nu se face "din aproape în aproape", ci pe calea venulelor intraosoase. 
Dura mater devine congestionată, îngroşată, acoperită cu fungozităţi. 


Simptomatologie: 
Semnele unei otite medii, mai des cronice. 
Cefalee persistentă profundă, unilaterală de partea urechii bolnave. 
Durere localizată deasupra conductului auditiv extern. 
Bradicardie cu discordanţă între puls şi t*C. 
Afazie. 
Hemipareză sau convulsii ale membrelor de partea opusă a urechii 
bolnave. 
Lichidul cefalorahidian N - în caz de abces închis şi de caracter infecțios 
în caz de abces deschis. 
înrăutățirea treptată a stării generale a bolnavului. 
Leucocitoză cu deviere spre stânga a formulei leucocitare. 
Radiografia - distrugerea celulelor mastoidiene. 
Angiografia - deplasarea spre linia mediană a arterelor meningiene. 
Examenul tomografie determină cu precizie localizarea şi dimensiunile 
abcesului extradural. 

Formele clinice: latentă - asimptomatică. 

Abcesul sublimai 


Prezintă o colecţie purulentă închistată dintre dura mater şi arahnoidă. 

Simptomatologia este săracă. Se înregistrează: 

e  Cefalee persistentă cu hemicranie. 

e  Vărsături, greţuri. 

e  Bradicardie cu stază papilară, mai frecvente decât în abcesul extradu- 
ral. 

e Lichidul cefalorahidian poate fi clar sau tulbure, în funcţie de modul în 

care abcesul comunică cu spaţiile meningiene. 

Formele clinice: 

a). Localizări de vecinătate: osul temporal, cerebel, stâncă, sacul endolim- 
fatic. 

b). Localizări la distanţă: regiunea occipitală, pareze şi paralizii ale nervilor 
cranieni. 


Abcesul cerebral 


Abcesul cerebral este o colecţie de puroi în substanţa creierului, de cele 
mai multe ori în lobul temporo-sfenoidal de partea urechii bolnave ca rezultat al 
răspândirii procesului inflamator-distructiv din urechea medie în cavitatea 
creierului. 

Se întâlneşte mai des la persoane între 20-40 ani. Abcesul cerebral de 
origine otică constituie 50-60% din totalitatea abceselor cerebrale de diverse 
origini. La 80% din aceşti bolnavi abcesul este cauzat de o otită medie cronică 
colesteatomatoasă. Abcesele cerebrale alcătuiesc 10,5-24% din complicațiile 
intracraniene, otomastoidiană fiind mai frecvent decât abcesul cerebelos de 
două ori după Collet ş.a. şi de cinci ori după Portmann. 

Etiologia şi patogenia, precum şi căile de pătrundere a injecţiei în 
creier au fost descrise anterior. Aici se poate numai de subliniat că abcesul 
cerebral de cele mai multe ori este unic şi numai în 10% din cazuri el poate fi 
asociat cu un abces al cerebelului. Se dezvoltă, de regulă, de partea urechii 
afectate. A 

Din punct de vedere al patogeniei, indicaţiei terapeutice şi localizării, 
abcesele cerebrale de origine otică se clasifică în: 

- abcese adiacente; 

- abcese la distanţă. 

Forma abcesului este rotundă. 

Anatomia patologică. Procesul de formare a abcesului parcurge trei stadii: 

I - Stadiul de encefalită nesupurată sau encefalită presupurativă, când 
predomină fenomenele de edem, care se vindecă prin metode 
conservatoare; 

II - Stadiul de abces iară capsulă, fiind prezentă o barieră fibroasă; 

III - Stadiul de abces incapsulat. 

Tabloul clinic şi evoluţia bolii. Schematic evoluţia abcesului are 4 perioade: 

/ Debutul bolii care corespunde de obicei cu reîncălzirea otitei medii 
cronice. Se traduce prin cefalee, febră, frison, vărsături, amețeli, bra- 
dicardie, oprirea otoreei. 

/I Perioada de acalmie. Dacă până la această perioadă n-a survenit 
moartea bolnavului prin edem cerebral, toate simptomele descrise mai 
sus retrocedează. Bolnavul pare vindecat şi îşi poate continua ocupaţia. 
Această perioadă poate dura de la câteva săptămâni până la câteva 
luni sau chiar ani şi este periculoasă prin faptul că leziunile progresează 
asimptomatic. Sunt descrise cazuri când abcesul cerebral n-a fost 
diagnosticat timp de 30 de ani. 

//I Perioada manifestă. Simptomele caracteristice ale acestei perioade 
au fost grupate de Bergman în trei grupe de sindroame: 

A. Sindromul de supuraţie: febră, senzaţie de oboseală, slăbire, tulbu- 
rări gastro-intestinale, VSH şi leucocitoza sunt crescute, reacţie 
meningială. 

B. Sindromul de hipertensiune intracraniană: cefalee, vărsături, 
bradicardie, somnolenţă, tulburări psihice, tulburări respiratorii, 
convulsii, tulburări oculare, amețeli, acufene, iritaţie meningială. 

C. Sindromul de localizare. Apare de obicei mai târziu fiind condiţionat 
fie de edemul cerebral din vecinătatea abcesului, fie de o compresiune 
la distanţă. Tulburările motorii se localizează de partea opusă leziunii. 
Afazia este simptomul principal. Ea poate fi anamnestică, motorie, 
senzitivă, parafazică (nu numeşte corect obiectele), alexică, agrafică. 
Se constată dereglări psihice - psihoza acută. 

IV Perioada terminală depinde de forma clinică şi tratamentul aplicat. 
Dacă clinic abcesul evoluează acut şi bolnavul nu este operat, moartea 
poate surveni fie prin encefalită difuză, fie prin deschiderea abcesului 
în ventriculul lateral. 

Simptomatic această perioadă se manifestă prin cefalee atroce, greţuri, 

pierderea cunoștinței, tahicardie, semne meningiale, tulburări motorii (pareze). 

Cazurile operate la timp şi corect tratate duc la vindecarea bolnavilor. 

Formele clinice ale abcesului cerebral: 

1. După simptome: tipice, fruste, monosimptomatice, asimptomatice. 

2. După evoluţie: abcese acute şi cronice. 

3. După vârstă: forma latentă, frustă şi torpidă a bătrânului şi forma 

meningitică a copilului. 

4. După localizare: metastatice. 

Prognosticul este nefavorabil. 

Diagnostcul. Se stabileşte în baza anamnezei, examenului clinic, puncţiei 
lombare, analizei sângelui, consultaţiei neurologului, oculistului, tomografiei 
computerizate, rezonanţei magnetice nucleare (R.M.N.). 

Tratamentul presupune sanarea chirurgicală a focarului osteitic cauzal, 
descoperirea cu drenarea sau enucîiearea abcesului, combaterea infecţiei şi 
redresarea stării generale. 


Abcesul cerebelos 


Abcesul cerebelos este o colecţie de puroi în substanţa cerebelului. Aceste 
abcese se întâlnesc cu mult mai rar decât cele cerebrale. Pot fi localizate ante- 
rior, când infecția provine din labirint; şi posterior în localizarea infecţiei în sinusul 
lateral afectat. 

Abcesul cerebelos otic constituie 90% din totalitatea cazurilor de abcese 
cerebeloase. Infecția ajunge la cerebel pe cale labirintică, vasculară, osoasă. 

Anatomie patologică. Abcesele cerebelului, ca şi cele cerebrale, histopato- 
logic evoluează în mai multe faze: 

e-  Presupurativă - encefalita presupurativă cu un ramolisment; 

-  Abces colectat; 

-  Abces încapsulat. 

Tablou clinic. Debutul abcesului cerebelos coincide cu reîncălzirea otitei 
cronice şi îmbracă de obicei aspectul general al unui sindrom de hipertensiune 
intracraniană: vărsături, cefalee, reacţie meningiană. 

In abcesul cerebelos de asemenea se disting 4 perioade: 

- debutul bolii; 

- perioada de acalmie, latentă; 

- perioada de stare, manifestă; 

- perioada terminală. 

In perioaditde acalmie, care evoluează câteva săptămâni, bolnavul nu 
simte nimic, prezentând doar câteva tulburări de coordonare a mişcărilor de 
partea bolnavă. 

In perioada de stare întâlnim cele 3 sindroame: de supuraţie, de 
hipertensiune intracraniană şi sindromul de localizare, descrise de Bergman. 

Sindromul de supuraţie este asemănător cu cel din abcesul cerebral, cu 
deosebire că slăbirea este încă mai accentuată. în ceea ce priveşte febra, 

leucocitoza, VSH şi modificările lichidului cefalorahidian, acestea sunt adesea 
identice. 

Sindromul de hipertensiune intracraniană este precoce şi mai accentuat 
decât în abcesul cerebral. Cefaleea este mai vie, cu sediu posterior, însoțită de 
redoarea cefei, vărsături, grețuri, bradicardie mai precoce şi mai accentuată. 
La simptomele enumerate se mai adaugă tulburările generate de compresiunea 
căilor motorii în protuberantă, bulb şi măduva superioară cu paraplegie, schimbări 
patologice ale reflexelor, dizartrie, paralizii ale diverşilor nervi cranieni, cel mai 
des fiind afectat nervul oculomotor extern şi comun. 

Sindromul de localizare: 

e tulburări de atitudine (bolnavul se clatină, cade înapoi şi de partea 
bolnavă, mers ebrios); 

e tulburări ale mişcărilor active: hipermetrie; 

e  "indice-nas” şi "călcâi-gehunchi”, adiadohochineză (disocierea 
mişcărilor); 

e tulburări ale mişcărilor pasive - scade tonusul musculaturii de partea 
bolnavă - "mâini moarte" (Thomos); 

e tulburări vestibulare: vărsături, greţuri, nistagmus spontan, care persistă 
şi după distrugerea labirintului, se observă pe partea bolnavă, este 
trecător, schimbător, lent, amplu. 

în faza terminală a abceselor cerebeloase se înregistrează şi o serie de 
tulburări bulbare: ale pulsului, respirației, disfagie, hiperestezia feţei, diminuarea 
sau abolirea reflexului cornian şi tulburări pupilare. 

Formele clinice: acute şi cronice. 

Tratamentul. Drenarea colecţiei, combaterea infecţiei, redarea stării 
generale, sanarea focarului otic. 


Flebita sau tromboflebita sinusului lateral 


Este o inflamație a sinusului lateral cu sau fara sepsis otogen. Are loc o 
periflebită, endoflebită, tromb sub perete, tromb obturator steril sau septic. 

Simptomatologia. Febră, frisoane, pulsul este în concordanţă cu 
temperatura. Tegumentele palide, limba uscată. Anorexie, greață, vărsături, 
leucocitoza, VSH accelerată, dereglarea funcţiilor ficatului, rinichilor. 


Formele clinice: 

e pioemică: temperatură înaltă, frisoane, în funcţie de pătrunderea 
embolusurilor septice în marea sau mica circulaţie a sângelui: oprirea 
lor în capilarele creierului, articulaţiilor, rinichilor, țesutului cutanat, 
plămâni; 

latentă sau fără septicemie; 
tifoidă: splenomegalie, epistaxis; 
forma meningee. 


Tratamentul. Combaterea focarului infecțios, asanarea stării generale şi 
un tratament simptomatologie. 


Meningita otogenă 


Prezintă inflamaţia meningelor cauzată de un proces otic inflamator, infecțios 
distructiv supurat. 

Etiopatogenia este comună cu cea de la celelalte complicaţii otogene. 

Tabloul clinic şi evoluţia bolii. Simptomatologia bolii depinde de: 


perioada în care se examinează bolnavul; 
vârsta bolnavului; 

agentul patogen; 

forma clinică a meningitei; 

tratamentul aplicat. 


Se disting 4 perioade ale bolii: 


I 


Debutul bolii de fapt coincide cu acutizarea procesului otic: otoreea 
sau lipsa eliminărilor din ureche, slăbiciune, indispoziție, surditate, acufene, 
otodinie, febră, cefalee, anorexie, VSH accelerată, leucocitoză. 


II. Perioada de acalmie: bolnavul se simte bine, starea generală se 


ameliorează. însă procesul patologic progresează, mai ales dacă 
bolnavul nu se tratează. 


III. Perioada de stare, de manifestare. în tabloul clinic al acestei 


perioade deosebim sindroame caracteristice infecției de focar 
infecțios, hipertensiunii intracraniene etc. 


IV. Perioada terminală. 
Simptomele principale care stau la baza stabilirii diagnosticului: 


Cefalee difuză, foarte pronunțată, insuportabilă. 

Starea generală grav alterată: insomnie, anorexie, fatigabilitate. 
Poziția "opistotonus" a bolnavului, picioarele trase spre abdomen, iar 
capul reflectat. 

Bolnavul este foarte sensibil la orice excitant (fotofobie). 

Semne de intoxicație: febră, frisoane. 

Leucocitoză, VSH accelerată. 

Schimbări în starea lichidului cefalorahidian: presiunea mărită, tulbure, 
pleiocitoză - 1000-10000 -20000 şi mai multe cu preponderență 
neutrofile, zahărul şi clorurile sunt micşorate, mărită concentrația de 
proteine. 

Semne meningiene: redoarea cefei, semnele Kernig, Brudzinski ş.a. 
pozitiv. 
Fundul ochiului - stază papilară. 


Se deosebesc următoarele forme ale meningitei otogene: 


fulgerătoare; 
acută; 
subacută; 
cronică; 
recidivantă. 


Meningita otogenă trebuie diferențiată de următoarele forme ale ei: 
tuberculoasă, seroasă, meningococică. 
La baza diagnosticului diferenţial stă: anamneză, simptomatologia, rezul- 


tatele investigațiilor paraclinice. 
Tratamentul are ca scop: 


a) 
b) 


c) 


d) 


Eliminarea focarului infecțios al urechii medii. 

Combaterea stării generale grave a organismului prin administrarea 
de cardio- şi vasotonice, calmante. 

Decompresia creierului. Se administrează soluții hipertonice întru 
micşorarea tensiunii intracraniene; se deschide fosa craniană medie şi 
posterioară, se decolează dura mater. 

Administrarea preparatelor antiinfecțioase şi antiinflamatorii: antibiotice, 
hormoni. 

Efectuarea unui tratament simptomatic în funcție de simptome. 


Arahnoidita otogenă 


Este inflamația seroasă locală sau difuză a spațiului subdural şi a celui 
subarahnoidian. 

Simptomatologia: cefalee în regiunea occipitală, vărsături, vertij, lezarea 
nervilor cranieini V, VI, VII, VII, IX, X, rar II şi IV. 


Tratamentul complicațiilor otitelor 


Bolnavul, la care medicul de familie a stabilit una din complicațiile otitelor 
descrise, va fi trimis de urgenţă la serviciul otorinolaringologic unde se şi va lua 
decizie referitor la metoda de tratament. Dacă bolnavul nu este transportabil - 
meningoencefalită gravă, abces cerebral sau cerebelos, meningită fulgerătoare, 
specialistul otorinolaringolog va fi chemat la locul de trai al bolnavului sau medicul 
de familie va organiza transportarea bolnavului. 

Dacă din motive climaterice sau lipsa transportului, bolnavul nu va putea fi 
trimis la centrul specializat, medicul de familie trebuie să cunoască tactica şi 
strategia tratamentului acestor bolnavi. 

Tratamentul complicaţiilor otitelor medii acute poate fi: chirurgical, 
medicamentos şi profilactic. 

Tratamentul chirurgical include: paracenteza, antrotomia, mastoidotomia 
cu sau lară deschiderea foselor craniene (medie şi posterioară); evidarea 
petromastoidiană simplă şi lărgită. 

Paracenteza poate fi efectuată şi de un medic de familie bine pregătit. 
Celelalte tipuri de operaţii se vor efectua în clinicile otorinolaringologice pentru 
maturi şi copii. 

Tratamentul medicamentos include: 

1. Terapia antibacteriană. Se administrează un antibiotic cu spectru larg 
de acţiune. S-a dovedit eficientă asocierea Benzilpenicilinei sodice (adulţi 250000- 
60000000U1/zi divizat în 4-6 administrări, copiilor 100000U l/kg/zi) cu Ampicilina 
(adulţi 500mg fiecare 4 ore, copii 75-150mg/kg/zi). în caz de infecţie stafilococică 
se administrează Ampioxul, Oxacilina, Meticilina, Cefalosporinele, Rifampicina, 
Lincomicina, Ristomicina. Afecţiunile provocate de Proteus, Bacilul piocianic, 
Escherichia Coli se vor trata cu Carbenicilină, Clofiran, Polimixină, Sizomicină, 
Tobromicină, Amicacină. 

în meningitele grave este indicată administrarea intrarahidiană a Penicilinei 
sodice, Ceporinei, Levomicitinei succinat de sodiu dizolvate în Clorură de sodiu 
de 0,9%; sau soluţie de Sulfacil de 30% inravenos. 

în septicemie rezultate bune dă administrarea prin perfuzie intravenoasă a 
soluţiei de Dioxidină de 1 %. 

2. Terapia  dezintoxicantă,  corecţia echilibrului acido-bazic şi 
lichidarea acidozei metabolice. Se administrează i/v cu picătură sol. Glucozae 
5%-200ml cu Insulina; sol. Clorură de sodiu de 0,9%-500ml; Poliglucină sau 
Reopoli-glucină 400ml. 

în hipercapnie pronunţată, cu un conţinut redus de potasiu în eritrocite, se 
recomandă amestecul polarizat de potasiu (150ml de Glucoza de 5%, 5 unităţi 
de Insulina şi 50ml de Clorură de potasiu). 

în acidozele metabolice grave se administrează 100-200ml soluţie de 
Bicarbonat de sodiu de 4%. 

3. Terapia combaterii edemului cerebral, neurotoxicozei şi a sindro- 
mului convulsiv. Deshidratarea se va efectua prin injectarea intravenoasă a 
soluţiei de Manitol sau Uree câte 1-1,5g la Ikg de masă-corp. Se administrează 
de asemenea plasmă îmbogăţită cu albumine, Glucoza, substituenţi macromo- 
leculari proteici ai sângelui. Diafilina, Sufilina şi Sulfatul de magneziu au o acţiune 

vasodilatatoare ce micşorează presiunea hidrodinamică şi reduc implicit trecerea 
lichidului din vase în spaţiul intercelular. Lazixul (Furasemida) şi Hipotiazida- 
diuretice, deshidratând foarte eficienţi, de asemenea vor fi administraţi. 

Sindromul convulsiv se va sista prin administrarea i/v a Oxibutiratului de 
sodiu 50-1 OOmg/kg/corp sau aSeduxenului 10-15mg/kg/corp. 

Disensibilizarea se efectuează cu Clorură de calciu, Dimedrol, Suprastin, 
Taveghil. 

4. Terapia în combaterea şocului toxiinfecţios, sindromul CID 
(coagulopatie intravasculară diseminată), insuficienţei suprarenale acute, 
dereglărilor hemodinamice. în acest scop se administrează Prednisolon (copii 
I-2mg/kg/zi, maturi 20-30mg/zi; de întreţinere 5-1 Omg/zi; Efedrina, Adrenalină, 
Noradrenalină), Heparină 15Ul/kg/zi (aproximativ 1 OOOUL/oră pentru adulţi) în 
perfuzie i/v. Dacă perfuzia i/v este imposibilă, se administrează s/c 10000 UI 
(2ml) de 4 ori pe zi. 

Terapia antitrombotică se efectuează sub controlul examenului de laborator 
(coagulogramei). Efectul anticoagulant este optim dacă timpul coagulării sângelui 
creşte de 2-3 ori. Se vor administra şi preparate ce ar susţine şi îmbunătăţi 
funcția inimii (se ţine cont de vârsta bolnavului): Strofantină, Corglicon, Digoxină. 

Cu scop de a ameliora microcirculaţia, se administrează Cavinton, Decinon, 
Sermion, Trental. 

5. Terapia combaterii imunodeficienței secundare şi fortificarea 
reactivității organismului. Se prescriu: Plasmă. Izogrupă antistafilococică, 
imunoglobulină antistafilococică, ATF, vitamine B,, C, PP, B,, B,,B,.. O deosebită 
importanţă o are alimentarea raţională şi adecvată, precum şi îngrijirea igieno- 
sanitară. 

6. Terapia simptomatică şi specifică în caz de afectarea concomitentă 
a altor organe şi sisteme. De exemplu, în meningite otogene este generată de 
o otită medie cronică supurată tuberculoasă. Se va face un tratament cu medica- 
mente antituberculoase (Streptomicină ş.a.). 


Otoscleroza 


Este o afecţiune nesupurată, non-inflamatorie a aparatului auditiv caracte- 
rizată printr-un proces distrofic osos cu localizare exclusiv în capsula otică, 
ceea ce duce la anchiloza scăriţei. 

Cauza bolii este obscură. Se presupune că otoscleroza ar fi condiţionată de: 

/. Factorii hormonali. La unele persoane boala debutează în perioada 

de pubertate, la altele în timpul sarcinii. 

2. în 60% de cazuri otoscleroza are un caracter ereditar. 

3. Zgomotul. 

4.  Intecţiile şi inflamaţiile cronice. 

Simptomatologia: 

e  Hipoacuzie bilaterală, doar în 1-5% de cazuri unilaterală, de transmisie, 

dobândită, insidios instalată, lent progresivă. 

e  Acufene intense. 

e Semnele clinice de tip vestibular pot apărea la 10-20% de bolnavi. 

e Tulburări psihice: modificări de comportament, condiţionate de di ficultăţi 

în schimb de informaţii verbale. 

e  Uscăciunea tegumentelor conductului auditiv extern (c.a.€.), hiposensi- 

bilitatea tactilă, micşorarea cantităţii de cerumen din c.a.e., pata roşie 
a lui Schwartz (congestia mucoasei promontoriului, care se observă 
prin membrana timpanică hipertransparentă). 

e  Simptomul paracuzis Willisi - tradus prin faptul că bolnavii aud mai 

bine în condiţii unde sunt diferite zgomote. 

Boala se întâlneşte mai frecvent la sexul feminin (de 15 ori şi chiar mai 
mult), după vârsta de 20-40 de ani, sau după sarcini. Frecvența otosclerozei în 
populaţie - prin studiu necroptic: 1% (Guild, 1944); prin studiu clinic: 0,14% 
(Pearson şi col., 1974). 

Acumetria pune în evidenţă triada Bezold: 

- Proba Rinne negativă. 

- Proba Weber lateralizată în urechea afectată sau urechea cea mai 

bolnavă. 

- Proba Schwabach prelungită. 

Evoluţia bolii este lentă. Hipoacuzia nu prezintă niciodată regresiune. 

După tipul de hipoacuzie se deosebesc 3 forme de otoscleroză: 

e  Otoscleroză timpanală - surditate de transmisie pură. 

e  Surditate mixtă cu predominarea celei de transmisie. 

e  Surditate mixtă cu predominarea celei cohleare, sau celei de transmisie. 

Tratamentul este chirurgical şi proteic. 


Surditate de percepţie 


Este o afecţiune care se caracterizează printr-un proces patologic care 
afectează: 

- celulele senzoriale ale organului Spiral (Corti); 

- căile de conducere ale analizatorului auditiv; 

- centrii nervoși. 

In unele tratate de specialitate această afecțiune mai este numită surditate 
neurosenzorială, surditate perceptivă, neurita nervului cohlear, hipoacuzie de 
percepție etc. Cel mai corect termen este hipoacuzia (surditate) de percepție, 

deoarece în această afecțiune are loc preponderent un proces degenerativ, 
distructiv, dar nu inflamator, în celulele organului Spiral (Corti). 

Surditatea de percepție poate fi înnăscută şi dobândită, iar cea dobândită 
acută (brusc instalată) şi cronică. 

Lipsa la naşterea copilului a analizatorului auditiv constituie surditatea de 
percepţie înnăscută. 

Surditatea de percepţie acută se instalează într-un interval de timp foarte 
scurt - de la câteva ore până la câteva zile. Ea poate fi vasculară, virală, trauma- 
tică, chimică, medicamentoasă, toxică, mixtă etc. 

Medicul de familie va supraveghea bolnavii afectaţi de diverse virusuri. 
Virusul parotiditei epidemice, rujeolei, herpesului Zoster etc. atacă analizatorul 
auditiv realizând afectarea cohleară sau nervoasă. Modificările degenerative 
vizează atrofia striei vasculare, a membranei tectoriale şi a organului Spiral 
(Corti). Deci, orice viroză trebuie diagnosticată şi tratată corect şi la timp, 
protejând astfel aparatul auditiv. 

Surditatea de percepţie brusc instalată de origine vasculară este favorizată 
de hemoragie, tromboză, embolism, edem labirintic, spasm vascular (vasconstricţia 
arterială); vasodilataţie excesivă; hipercoagulabilitatea sanguină. 

Simptomatologia este predominată de hipoacuzia de tip percepţie de divers 
grad, acufene de un timbru acut. La simptomele descrise mai sus se asociază 
simptomele bolii care a generat surditatea. 

Tratamentul. Bonavii trebuie spitalizaţi. Se vor administra: vasodilatatoare, 
oxigenoterapie, anticoagulante, hormoni (Prednisolon, Dexametazonă), vitamine, 
Cavinton, dezintoxicante. Se va aplica de asemenea tratament cauzal şi 
profilactic. Dacă bolnavul suferă şi de alte boli, cauzate de un focar infecțios 
cronic (adenoidită cronică şi acută, amigdalită cronică, sinuzită etc), se prescriu 
şi antibiotice. 

Prezbiacuzia este o surditate de percepţie progresivă care apare la per- 
soanele în etate, numită şi îmbătrânirea organului auditiv. In acest caz are loc un 
proces degenerativ (organul Corti se turteşte, celulele de susţinere dispar, celulele 
senzoriale se atrofiază sau dispar definitiv). 


Surditatea toxică medicamentoasă 


Etiopatogenie: 

- antibiotice (Streptomicina, Neomicina, Gentamicina, Canamicina, 
Eritromicina, PolimixinaB ş.a.); 

- diuretice (Manitol, Furosemid, Acidul etacrinic etc); 

- analgezice şi antipireticile (Chinina, Salicilaţi etc); 

- Antineoplazice (Blemicina, Nitrogen, Muştar, Cis-platină); 

Simptomatologie. Hipoacuzia de percepţie este însoţită de acufene acute, 
care de obicei preced instalarea cofozei (pierderea totală a auzului). Afecţiunea 
are debut insidios şi apare la 3-4 luni după începutul tratamentului, dar poate 
surveni şi după prima doză. 

Tratamentul este în primul rând profilactic şi prevede utilizarea raţională 
a antibioticelor, strict după indicaţii. Totodată, doza lor nu trebuie să depăşească 
nivelul seric necesar pentru acţiunea bactericidă, deoarece acest nivel este de 
două ori mai mic decât cel ototoxic. Funcţia rinichilor trebuie să fie normală. Se 
pot folosi şi medicamente antitoxice, vitamine etc. 

Gravidelor nu li se administrează medicamentele ototoxice sau oricare alt 
medicament mai ales în primele 3-4 luni de sarcină. Cu scop profilactic, este 
necesar de a trata la gravide toate bolile generale. 


Surditatea toxică nemedicamentoasă 


Etiologia: monooxid de carbon, disulfat de carbon, benzen, tetraclorură 
de carbon, Pb, As, Au, Hg, Anilină, nicotină, alcool etc. 
Tratamentul este profilactic şi cauzal. 


Surditatea metabolică 


Etiologia. Hipoxia, Anoxia Anemia. Insuficienţa vasculară. Insuficienţa 
renală (transplant de rinichi). Tulburările metabolismului lipidic, glucidic şi proteic. 
Ateroscleroza. Afecţiunile glandei tiroide etc. 

Tratamentul este îndreptat spre profilaxia tulburărilor şi bolilor descrise 
mai sus. Se administrează Acid nicotinic, vitamine, anticoagulante etc. 


Surditatea profesională 


Zgomotul este cauza principală în instalarea acestui tip de surditate. Se 
întâlneşte la muncitorii de la căile ferate, din industria textilă, a încălțămintei. 
Surditatea muzicienilor şi a telefoniştilor de asemenea este cauzată de un zgomot 
îndelungat şi puternic. 

La aviatori surditatea poate avea două cauze - zgomotul şi schimbările 
bruşte de presiune atmosferică, la militari şi unii muncitori - exploziile. 

Tratamentul este profilactic şi medicamentos. Se administrează: vitamine, 
antiedemice, vasodilatatoare, anticoagulante. Acid nicotinic (vit. PP) câte 15- 
25mg/zi, sol. injectabilă 1 %-lml în fiole nr. 10; Pentoxifilină 400mg de 3 ori pe 
zi; Pentilină 100mg/5ml în fiole nr. 5. 


222 


Boala Meniere 


în anul 1861 medicul surdootiatru Prosper Meniere a prezentat la Academia 
de Ştiinţe a Franţei un raport cu tema "O formă gravă de surditate generată de 
afectarea urechii interne", unde a descris triada de simptome caracteristice 
acestei afecţiuni: vertij, acufene şi hipoacuzie. 

Etiopatogenia încă nu este pe deplin elucidată, de aceea sunt emise câteva 
ipoteze care ar putea în unele împrejurări să lămurească etiopatogeneza bolii. 
In continuare le vom numi pe cele mai discutate: 

- bolile generale: diabetul zaharat, hipertonia, hipotonia, dereglările san- 

guine, mai ales în sistemul arterelor vertebrale; 

- alergia; 

- diateza hemoragică, exsudativă, traumatismul cerebral. Leucemia acută 
şi cronică. Trombocitopatiile; 

-  distoniile vegetative, neurovegetative. Tulburările cardiovasculare, en- 
docrine etc; 

-  avitaminozele, mai ales a vitaminei C; 

- tulburările metabolismului apei, sărurilor minerale; 

- infecțiilor de focar; 

- afectarea mecanismelor neurovegetative şi neuroendocrine, şi a altor 
mecanisme de menţinere (secreția şi absorbţia se vor regla reciproc) 
permanentă la un nivel normal a cantităţii de lichid labirintic şi implicit 
tensiunea lui; 

- procese sau boli autoimune. 

Aşadar, patogenia include mai multe verigi patogenice, mai importante fiind 

două: hipersecreţia de lichid endolimfatic şi resorbţia lui insuficientă. 

Anatomia patologică se caracterizează prin dilatarea canalului cohlear, a 
sacuiei şi a uriculei, şi atrofia striei vasculare. Indiferent de cauzele bolii, rezultatul 
este acelaşi - creşterea lichidului labirintic, aşa numitul "hidropsul labirintului". 

Evoluţia bolii cuprinde perioade de crize şi de remisie. 

Simptomele clinice ale bolii sunt: 

e  Hipoacuzia de tip percepţie; acufene. Vertijul şi hipoacuzia se dezvoltă 
concomitent. Durata crizei este de la câteva minute până la 1-2 ore, 
hipoacuzia este unilaterală. Crizele se pot repeta în aceeaşi zi sau la un 
anumit interval de timp. La examenul bolnavului în perioada dintre 
crize se pune în evidenţă persistenţa hipoacuziei, hiperrefiexiei, care 
trece apoi în hiporeflexie labirintică. 

e  Dereglări de echilibru. 

e Modificări la fundul ochiului (dilatarea venelor, arterele spasmate). 
e Proba Rinne este pozitivă, dar scurtată. 
e Proba Schwabach este prescurtată. 
Tratamentul este medicamentos şi chirurgical. 
Tratamentul medicamentos prevede administrarea: 
e  Spasmoliticelor. 
e  Cardiotonicelor. 
e  Calmantelor. 
e  Antihistaminicelor. 
Se administrează: Sol. Atropini 0,1%-0,5-1,0 ml, Sol. Platifilini Q,29%-1-2 
- 150 ml s.c. 
Sol. Pipolfeni 2,5%-2 ml; 
Trental 100 mg, 15 ml în fiolă: 
Bicarbonat de sodiu 5-7% -1 50 ml i/v în picurătoare, 120 pică- 
turi pe min; 
Cavinton (comprimate 5mgN50, sol. injectabilă 10mg/2ml în 
fiole N10). 
Se interzic toate produsele alimentare toxice, excitante (alcoolul, tutunul, 
cafeaua), se reduce lichidul şi sarea. 
Sunt descrise mai mult de 30 tipuri de intervenţii chirurgicale în caz de 
Boala Meniere. 


Neurinomul de acustic 


Etiologie. Mai des se îmbolnăvesc femeile de 25-55 ani. Este o tumoare 
unilaterală care creşte între n.cohlear şi n.facial în conductul auditiv intern. 

Simptomatologie. Surditatea lent progresivă de tip percepţie. Atunci când 
surditatea este unilaterală şi nu se constată altă cauză, trebuie să se suspecte 
un neurinom de acustic. 

Otalgia, parestezia, tulburări de gust, senzaţia de ureche înfundată, vertij, 
tulburări de echilibru, acufenele sunt simptome care de asemenea îl deranjează 
pe bolnav. Se atestă nistagmusul spontan orizontal, homolateral, de tip iritativ în 
stadiile incipiente şi orizontal contralateral de tip distructiv în stadiile avansate 
ale bolii. Proba calorică stabileşte o uşoară hipoexcitabilitate, ori o totală 
inexcitabilitate a labirintului. Radiografia oaselor temporale în incidenţa Stenvers 
constată o dilatare a conductului auditiv intern. 

Tratamentul este chirurgical. 


Tumorile benigne şi maligne ale nasului şi sinusurilor paranazale 


Tumorile organelor O.R.L. sunt benigne şi maligne. 

I Jin acest grup fac parte miomul, lipomul, osteomul, fibromul, angiomul, 
larcomul şi cancerul. 

Simptomatologia acestor tumori include: obstrucţia nazală, rinolalie închisă, 
rinoree, epislaxis, hipoacuzie, hiposmie, anosmie. Uneori pot fi şi alte semne 
clinice: durere, fapt ce se poate explica prin compresia de către tumoare a 
ramurilor nervului trigemen. 

In diagnosticarea tuturor tumorilor nasului şi ale sinusurilor paranazale 
semnificativ este (aptul că, dacă bolnavul suportă o boală a cărei simptomatologie 
nu cedează tratamentului tradiţional, medicul de familie trebuie să suspecte 
existenţa unei tumori. Diagnosticul se va stabili pe baza anamnezei, rinoscopiei 
anterioare, radiografiei şi a biopsiei. Odată suspectată tumoarea, bolnavul trebuie 
să fie trimis la specialistul otorinolaringolog. 


Tumorile benigne şi maligne ale faringelui 


Craniofaringiomul, fibromixomul, angiofibromul sângerând al pubertăţii 
masculine, papiloamele, lipoamele, fibroamele, chisturile, angioamele, epite- 
lioamele, cancerul, sarcomul sunt tumori specifice faringelui. 

Simptomatologia: genă moderată la deglutiţie, senzaţie de corp străin, 
tuse, greţuri, vomă, rinolalie, epistaxis. 

Obiectiv se va stabili sediul şi aspectul tumorii cu localizare în rinofaringe, 
mezofaringe sau hipofaringe. 


Tumorile benigne şi maligne ale laringelui 


Ele sunt: nodulii plicelor vocale, polipii laringelui, papiloamele laringelui, 
papilomatoza laringiană, chisturile laringiene, cancerul de laringe. 

Simptomatologia. în tuncţie de localizarea procesului tumoral (vestibul, 
pe plicele vocale sau în spaţiul subglotic), bolnavul va acuza disfagie, disfonie 
sau dispnee. 

Medicul de familie trebuie să ştie că bolnavul care suportă o răguşeală 
(disfonie) mai mult de 2 săptămâni, va fi trimis pentru precizarea diagnosticului 
la otorinolaringolog. Pentru stabilirea diagnosticului se va folosi tomografia 
computerizată şi rezonanţa magnetică nucleară, precum şi simpla tomografie a 
laringelui. 


Tumorile benigne şi maligne ale urechii 


Se întâlnesc foarte rar. Pentru diagnosticarea lor se cere o anamneză 
minuțioasă, un examen fizic complet şi folosirea tomografiei computerizate şi a 
rezonanţei magnetice nucleare. 

Un bolnav cu zgomote auriculare, hipoacuzie rebelă la tratamentul tradiţional 
şi la care lipsesc simptomele subiective şi obiective ale unei otite medii cronice 
supurate va fi trimis la otorinolaringolog. 


Dispensarizarea bolnavilor cu suferințe otorinolaringologice şi a 
persoanelor cu factori de risc în dezvoltarea bolilor 
otorinolaringologice 


Dispensarizarea prevede depistarea, evidenţa, tratamentul şi supravegherea 
tuturor bolnavilor cu afecţiuni ale organelor sferei O.R.L. Pentru a realiza cu 
succes acest lucru, medicul de familie trebuie să cunoască grupele de boli care 
trebuie supravegheate; periodicitatea efectuării tratamentului bolnavilor, ce 
prezintă afecţiuni ale organelor sferei O.R.L. 

La evidenţă prin dispensarizare se vor lua bolnavii cu următoarele afecţiuni: 

1. Nasului şi sinusurilor paranazale: 

e  Rinitele şi sinuzitele cronice. 

e Tumorile maligne şi benigne. 

Aceste două grupe de afecţiuni vor fi la evidenţa medicului de familie, iar 
tratamentul lor, precum şi supravegherea, se vor face în fiecare caz aparte în 
funcţie de starea bolnavilor şi indicaţiile otorinolaringologice. 

Un grup aparte îl constituie persoanele cu factori de risc: muncitorii de la 
fabricile de tutun, de prelucrarea pielii, de ciment, etc. 

2. Faringelui: 

e Angina. 

e Amigdalita cronică. 

e Faringita. 

e Tumorile benigne şi maligne ale faringelui. 

Anginele în majoritatea cazurilor vor fi tratate de medicul de familie la 
domiciliu. Timp de 10-14 zile bolnavul va fi supus unui tratament complet: 
antimicrobian, antiinflamator şi simptomatic. Ulterior aceşti bolnavi vor fi 
supravegheați ca persoane cu risc de dezvoltare a reumatismului. Bolnavilor cu 
risc evident li se va administra tratamentul respectiv cu Peniciline "depo" - 
Benzilpenicilină. 

Bolnavii cu amigdalita cronică vor fi permanent supravegheați de medicul 
de familie, efectuându-se tratamentul conservator necesar: lavajul lacunelor 
amigdaliene cu dezinfectante (Rivanol, Furacilină, Dioxidină, Miramestină, 
Nucină, etc); badijonarea suprafeței amigdalelor palatine cu soluție de Lugol; 
administrarea vitaminelor; aplicarea undelor ultrascurte; administrarea 
antihistaminicelor. Tratamentul se va efectua timp de 15-20 zile, periodic de 2-3 

ori pe an. Acestui tratament vor fi supuşi bolnavii ce suferă de: 
e Amigdalita cronică forma compensată. 
e Amigdalita cronică forma decompensată cu contraindicații operatorii 
(absolute sau relative). 

e Amigdalita cronică forma decompensată, în refuzul bolnavilor de a se 

opera. 

Bolnavii ce suferă de amigdalita cronică forma decompensată vor fi trimişi 
la specialistul otorinolaringolog penru a fi supuşi amigdalectomiei. La evidență 
prin dispensarizare vor fi luaţi şi bolnavii cu tumori maligne ale faringelui. 

3. Laringelui: 

e  Laringitele cronice hipertrofice. 

e Tumorile benigne ale laringelui. 

e Tumorile maligne ale laringelui. 

Deoarece examenul laringelui prezintă unele dificultăți pentru medicul de 
familie, precizarea diagnosticului va fi făcută de otorinolaringolog. Medicul de 
familie va supraveghea îndeplinirea de către bolnav a recomandărilor medicului 
O.R.L. 

» 4. Urechii. 

Medicul de familie va supraveghea bolnavii ce suferă de: 

e Otită medie cronică supurată forma mezotimpanală. 

e Otită medie cronică supurată forma epitimpanală. 

e Otita medie cronică supurată la bolnavii care anterior au fost supuşi 

operaţiei pe ureche, însă bolnavul continuă să acuze otoree şi hipoacuzie. 

e  Otită medie cronică supurată forma mezoepitimpanală. 

e Tumorile benigne şi maligne ale urechii. 

Diagnosticul otitelor medii cronice supurate (OMCS) va fi stabilit de otori- 
nolaringolog, care va recomanda pentru fiecare bolnav aparte tratamentul cuvenit. 

Medicul de familie va supraveghea aceşti bolnavi cu scop de a: 

e  Efectuaun tratament medical şi profilactic al acestor bolnavi, mai ales 
a celora cu OMCS-benignă (mezotimpanită) şi care au suportat o 
operaţie pe ureche. 

e Trimite la timp la specialistul O.R.L. bolnavii ce suferă de epitimpanită 
şi alte OMCS care nu se supun tratamentului tradiţional prescris de 
otorinolaringolog. 

Maladiile ce afectează organele sferei O.R.L. uneori poartă un caracter 
de epidemie, de exemplu gripa, atacând în primul rând căile respiratorii superioare. 
Aceasta îl impune pe medicul de familie să fie în stare să pună un diagnostic 
corect şi să supravegheze aceşti bolnavi, iar în caz de necesitate să le acorde 
concediu medical. 

Pentru a facilita munca medicului de familie în acest domeniu prezentăm Tabelul 2 
tabelele cu durata concediului medical în funcţie de boala ce a condiţionat 


i i ó Unele noțiuni despre invaliditatea bolnavilor O.R.L. în unele afecțiuni 
incapacitatea de muncă. 


Nr. . : FER 
d/o Nozologie Grupa de invaliditate 
1. | Sinuzitele Apt de muncă. în acutizare se efectuează tratament 


în staționar. în caz de refuz de la tratamentul chi- 
rurgical, pacientul se transferă la alt loc de muncă 


Tabelul 1 (cu condiții meteorologice bune) 
Durata concediului medical îii funcţie SRE ; = see 
de boal i itătii d a 2. | Cancer a cavității | I. st. Incapabil de muncă în perioada de tratament 
e genera a pacitații de m nazale (chimio- şi radioterapiei) şi în perioada 
postoperatorie (3-4 luni). Dacă 
F ; ; tratamentul este cu efect bun, se dă grupa 
Nr. Concediul Concediul Concediul ; Da 
y e . i : III de invaliditate. 
d/o Denumirea bolii medical medical medical í | i RR 
minim iakin mediu II. st. Buletin 3 - 4 luni, grupa a H-a de invaliditate. 


Rinosinuzitele şi complicațiile III. st. Concediu medical 3 - 4 luni, grupa a Ii-a de 
I invaliditate. 


lor: 
1 | Sinuzită acută 6 10 8 IV. st. Grupa a Ii-a de invaliditate, dacă necesită 
2 | Sinuzită cronică 7 14 10 ia ingiijire-I grupa. - - 
3 | Rinită acută 10 12 Il 3. Laringită Apt de muncă. In perioada de acutizare 4—10 zile. 
Complicatiile intraorbitale si cronică Dacă acutizarea se repetă de 4 - 6 ori pe an, pacien- 
4 P f $ 1 lună 3 luni 2 luni tul se transferă la alt loc de muncă. La persoanele, 


intracerebrale ale sinuzitelor 


la care vocea are importanță profesională (cântăreți 


II | Faringele: pedagogi), se dă gr. a II-a de invaliditate pe timpul 


1 | Anginele, faringitele 6 zile 9 8 necesar pentru recalificare. 

2 Flegmoanele periamigdaliene 8 12 10 4. | Tumori benigne | Pe durata perioadei operatorii se dă certificat pentru 
3 Faringitele acute şi cronice în 5 8 6 ale laringelui 10 zile - 1 - 2 luni. Pentru cântăreţi - grupa a IlI-a 

acutizare de invaliditate şi apoi calificare. 

III | Laringele: 5. | Scleroma In funcţie de compensarea respirației se dă gr. a II- 
1 | Laringită acută 7 10 8 laringelui a sau a Ii-a. 

2 | Laringită cronică 10 12 1 6. | Cancer laringian | I. st. După operaţie certificat 2 -4 luni, apoi 
IV | Urechea: gr. a Ill-a pentru 1-2 ani. 

1 | Otită externă 5 12 8 II. st. Certificat 2 - 4 luni, gr. a Ii-a pe 1 - 3 ani, dacă 
2 | Otită medie acută 10 16 13 pronosticul e favorabil se dă gr. a III-a. 

3 | Otită medie acută, mastoidită 30 40 35 III. st. Certificat 3-4 luni. Pe 1 -3 ani gr. a Ii-a. 

4 | Otită medie cronică în acutizare 10 16 16 IV st. gr. a Ii-a de invaliditate, dacă necesită 

5 | Complicaţiile endocraniene 30 120 60-45 îngrijire —grupa I. 

7. | Otite medii Apt de muncă. Dacă pacientul nu poate continua 
cronice munca la locul precedent de lucru, se dă gr. a Il-a 


pentru timpul de calificare. 


8. | Otoscleroza Apt de muncă. Dacă se trece la alt loc de muncă, se 
dă gr. a Il-a pentru 1-2 ani. 


Notă: durata concediului medical este dată în zile 

